
PONKAS DŽEKAS 


Į Šiaurę nuo Najobreros šėlo smėlio ir sniego pūga, 
stūgavo pietvakarių vėjas. Buvo dar tik popietė, o pro storus 
vėtros genamus debesis vos beprasiskverbė saulės šviesa. Te- 
mo anksti, viskas jau skendėjo prieblandoje. 

Trys dragūnai ir vedlys vargais negalais gavosi į priekį. 
Aštrus sniegas čaižė skruostus, smėlis žiro į akis. Kiekvienu 
akimirksniu audra galėjo virsti uraganu ir užkirsti keleiviams 
kelią. Staiga ūžtelėjusi viesulo banga privertė raitelius stab- 
telėti. 

— Prakeikimas! — išvertė gerklę vienas iš dragūnų, norė- 
damas, kad pro audros kauksmą suprastų jo žodžius vedlys.— 
Jau turėjome būti vietoje! 

— Kliši dabitos!!— suriaumojo skautas.— Sakau, kad nė šim- 
to metrų neliko iki brastos! Spustelkit savo dvėsenas! Pirmyn! 

Brūkštelėjęs pentinais arkliui per paslėpsnius, vėl pava- 
rė jį prieš uraganinį vėją ir viesulu švilpiantį snieguolių ir 
žvirgždo srautą. Uniformuotųjų trejetas nusekė iš paskos ma- 
žai paguostas. Nežiūrint šalčio, nusikamavę arkliai prakaitavo. 

Išvydę plačią smėlėtą upės vagą, keturi raiteliai atkuto. 
Ant kito Najobreros kranto stūksojo mediniai, sniego ir smėlio 
vėpūtiniuose nugrimzdę pastatai, 

— Po velnių! Čia?— riktelėjo vienas iš raitelių. 

— Čial— šyptelėjo vedlys odiniais drabužiais. Jis labiau 
abejojo, negu rodė tai dragūnams.— Najobrera ir fortas! Mes 
atvykome! , 

Vėl pliaukštelėjo botagai, sunkiai klampojantiems prieš vė- 
ją per seklumos smėlį arkliams į pašones įsmigo pentinai. Per- 
bridę kunkuliuojančią tėkmę, jie ėmė kopti pietiniu šlaitu prie 
aštriatvorės, už kurios kyšojo sargybos bokštas ir dviejų blok- 
hauzų stogai. Bokšte kažkas šaižiai švilptelėjo; tai sargybinis 
pranešė apie raitelių pasirodymą. 


Vartai, prie kurių sustojo keleivių būrelis, buvo aštriatvo- 
rės pietuose. Girgžtelėjo vyriai, ir atvykėliai įjojo į pasienio 
stoties kiemą. Dragūnai ir skautas nusliuogė nuo arklių. Jų 
pasitikti skubėjo trys vyrai, odiniais drabužiais, vienplaukiai, 
raukšlėtais, suvytusiais veidais. Kieme, apsuptame iš visų pu- 
sių aštriatvorės, irgi kilo dulkių ir sniego sūkuriai; visi turėjo 
taip prisimerkti, jog prieblandoje vos beįžiūrėjo viens kitą. 
Atvykėliai ir juos sutikę žmonės iš pirmo žodžio ėmė keikti 
viską: kraštą, audrą, smėlį, sniegą, apskritai visą padėtį, ku- 
Iioje buvo atsidūrę. Kai paaiškėjo, kad šiuo klausimu visi su- 
taria, atidavė arklius į aptvarą, esantį kieme. 

Vyrai nuvedė skautą ir dragūnus į didesnįjį blokhauzą. Tai 
buvo senas, ilgas, žemas pastatas, be langų, tik su šaudymo 
angomis. Rytiniame namo gale juodijo sunkios ąžuolinės durys. 
Derva išteptos sijos dar labiau tamsino patalpą. Viduje tilpo 
viskas, ko reikėjo mažai pasienio stoties įgulai: virtuvės ra- 
kandai, mediniai stalai, antklodės, iš akmenų suręstas židinys, 
kuriame žėravo ugnis. Skautas Pitas atsegė dirželį ir nusiėmė 
plačiabrylę skrybėlę. 

Trys dragūmai įsiliejo į iškilmingai fortu vadinamos blok- 
hauzų stoties įgulą. Pitas nuėjo prie savo draugų pasieniečių, 
kurie už algą tarnavo prie Najobreros. Vienas iš jų tuoj pat 
pažino jį ir triukšmingai pasveikino: 

— Ol Pitas benosis! Pats nelabasis, matyt, tave atnešė į šią 
dykynę! Juk tu sėdėjai toli užnugaryje, prie išgirto Misurio, 
Randalio fortel!? 

Trepsėdamas, kad apšiltų kojos, Pitas nusispiovė, nubrau- 
kė atgalia ranka iš nosies varvantį skystimą ir žnektelėjo pa- 
sienyje ant suolo. 

— Nešk degtinės, Bili, senas kelme! 

Užuot atsakę, visi praplyšo kvatotis. 

— Ką? Nė burnelės neduosi? Aš sumokėsiu! 

Pitas nebuvo girtuoklis, tačiau burnelei kitai nesigailėdavo 
pinigų. Vienoje iš daugelio savo kišenių jis sužvejojo monetą. 

— Pasidėk juodai dienai savo grašius. Dabar jie čia Žais- 
liukų vietoje. Seniai išlaižėme paskutinius lašelius. Degtinė, 
brolau, mums ir iš galvos išgaravo! Dabar terūpi amunicija, 
amunicija, mano mielas! 

Pitas ėmė stuksenti pirštais į stalą. Jis buvo pervargęs, su- 
šalęs ir visą kelią tikėjosi gausiąs stikliuką. 

| — Tai nors užėsti duok, Mušeika Bili! 
Prašnekintasis kyštelėjo Pitui konservų dėžutę. 
|. — Tai viskas? 

— Viskas! 

; — Na ir gyvenat jūs čia! 

: — Atsiųskit mums nors pusšimtį vyrų — iš karto viskas 
apvirs aukštyn kojom! Prakeiktus indsmenus kaip mat išva- 
rysim po velnių! 

— Indsmenus! Nesudorojate indsmenų? 

Pitas sužvejojo peiliu konservų dėžutėje gabalą sūdytos 
mėsos, suvalgė ją godžiai, tačiau be didelio malonumo, ir vėl 
ėmė šaipytis: | 

— Mazgotės jūs! Jums tik bobutės sijono įsitvėrus laikytis. 
Nesudoroja, mat, indsmenų! Mes penkias dienas jojome ir nė 
vieno nematėme. 

— Tai visai nesako, kad jie jūsų nematė! 

— Pamatė ir davė kojoms valią! Kur pasirodo Randalio 
forto raiteliai, ten raudonodžiui ir blusos apmiršta. 

— Tu, brolau, plaki liežuviu, lyg būtum pats pulkininkas 
Džekmanas. Įsikalk, Pitai benosi, į galvą: mums reikia šaunių 
vyrukų ir aibės amunicijos! Antraip dar šį pavasarį ištirpsime 
su Najobreros ledu. 

— Mokat pakalbėti! Pilat kaip iš rašto! Bet mes jums pa- 
dėsime. . 

— To mes ir laukiame! Tačiau kalbomis mums nepadėsi! 

„jums padėsime taip, kad net akys iš kaktos išsprogs. 
Turiu iu jūsų majorui laišką. Galės už veidrodžio užsikišti! 

— Tai tu turi laišką?! 

— Aš. Kadangi esu skautas ir "kiekvienas supranta, kad ma- 
no odinė kišenė vis dar tebėra saugiausia vieta ypatingos 
paskirties laiškams. 

— O! Vis dėlto šiokia tokia pagarba raudonodžiams! 

— Ne raudonodžiams, o prityrusiam pasieniečiui, tokiam, 
kaip aš. Kurgi tas jūsų majoras Smitas? 

— Ten, komendanto namelyje. * į 

Pitas pakilo. Vienas iš trijų, aukštesnio rango dragūnas, 
išdygo tarpdury ir pamojo eiti kartu. Majoras nekantriai 
laukė laiško ir žinių. | | 

Kai Pitas ir dragūnas žingsniavo per kiemą į paprastą me- 
dinį, su sargybos bokšteliu namą, audra dar tebesiautėjo; snie- 


— 

gas lindo už apykaklės, smėlis žiro į akis. Duris atidarius, rei-| 
kėjo gerai įsitverti už rankenos, kad viesulas neišplėštų vyrių. 

Skurdžiame darbo kambaryje, prie ąžuolinio stalo, ant ku; 
rio degė žiburėlis, majoras sėdėjo vienui vienas ir dirbo. Vy: 
rams įėjus, pakėlė akis. Pitas suglumo. Majoro plaukai buvo 
visiškai žili, nors jis pats negalėjo būti senas. Kurjeris ištrau- 
kė iš užančio raštą, kurį buvo paslėpęs vidinėje liemenės ki- 
šenėje. 

Majoras Smitas atidžiai jį perskaitė ir pasakė, kad kurjeris 
jam prisistatytų kitą rytą, tada gaus atsakymą, kurį turės tuo- 
jau pat nugabenti į Randalio fortą. 

Vadinasi, rytoj rytą vėl į kelią? Tokia perspektyva visai 
sugadino Pito nuotaiką. Mielai būtų riebiai nusikeikęs ir iš- 
ėjęs; tačiau, nespėjus jam nė apsisuktį, jį sulaikė nustebęs, 
įsakmus majoro žvilgsnis. 

Gautą raštą komendantas skaitė antrą, trečią kartą... Pas- 
kui liepė dragūnui pakviesti leitenantą Vornerį ir pasieniečių 
vadą Adamą. 

Įsakymas buvo įvykdytas; kartu su dragūnu atėjo ir leite- 
nantas, ir pasienietis. Pitą sudomino tik pastarasis. Adamas 
buvo dar visai jaunas, vidutinio ūgio, stuomeningas. Iš rankų 
jis labiau atrodė valstietis, negu šaulys, jos buvo kietos, dide- 
lės nuo darbo. Šviesių akių ir plaukų fone nuo saulės įrudę 
skruostai atrodė tamsesni, negu iš tikrųjų. Iš pirmo žvilgsnio 
Pitas dar negalėjo nuspręsti, ar verta šį pasieniečių vadą lai- 
kyti pilnakrauju vakariečiu, 

Majoras liko sėdėti, tačiau išsitiesė ir nukreipė akis į lei- 
tenantą. . 

— Leitenante Vorneri! Adamai Adamsonai! Rašte, kurį ką 
tik gavau, yra keletas visiškai naujų nurodymų, kurios reikia 
nedelsiant paskelbti kariams ir pasieniečiams. Pasieniečiai te- 
sužino viens iš kito; toks žinių perdavimas šiems vyrams ar- 
čiau prie širdies. Supratai, Adamai? 

— Taip. 

Kai majoras ėmė kalbėti apie pasieniečius, Pitas neiškeniė 
nešyptelėjęs. Jis būtų galėjęs kur kas tiksliau šiuo klausimu 
apšviesti karininką. 

— Padėtis iš pagrindų pasikeitė, — aiškino toliau majoras.— 
Mūsų ginkluotos ekspedicijos patvirtino, kad aukso telkinius, 
atrastus prieš porą metų į šiaurę nuo Juodųjų kalnų, verta 


ir apsimoka eksploatuoti pramoniniu būdų; jau nutarta į bū- 
simus kalnakasybos centrus tiesti geležinkelį, atsišakojantį nuo 
transkontinentinės magistralės. Dėl to mums iškyla... Koks 
mūsų uždavinys? | 

— Gaila,— burbtelėjo panosėje Pitas. 

— Prašau? 

— Aš tik sakau, — paaiškino buvęs kaubojus, dabar skau- 
tas ir kurjeris, — gaila, kad bus kasyklos. Tad prie aukso pras- 
tas žmogelis nebeprieis. 

— Pastaba nereikšminga ir nereikalinga. Leitenante, Vor- 
neri? | - 

— Mūsų uždavinys — išvyti maištinguosius dakotus iš tų 
vietų. 

Tokio atsakymo majoras ir laukė. 

— Teisingai. Pilietinis karas pasibaigė prieš dešimtmetį. 
Mūsų valstijos išaugo ir sustiprėjo, tačiau tūkstančiai ateivių 
dar kelyje. Mūsų armija šiuo metu gali vykdyti naujus užda- 
vinius. Tolimieji Vakarai dabar bus apgyvendinami. Mes ne- 
besipešime su raudonodžiais taip kvailai, kaip statant transkon- 
tinentinį geležinkelį arba kaip per pastaruosius dvejus metus 
čia, prie Najobreros. Dakotus reikia tuoj pat priversti keltis 
į jiems įrengtus rezervatus. Jie turi užmiršti žudyti ir padegi- 
nėti. Juos pagaliau civilizuosime ir išmokysime dirbti. 

Klausytojai pradžioje metarė nė žodžio. Visi laukė, ką pa- 
lieps majoras. Tačiau šis tylėjo. Tylai užsitęsus, pasienietis 
Adamas dar kartą prabilo: 

— Dakotai turėjo persikraustyti į rezervatus iki šių metų, 
tai yra, 1876-jų sausio pabaigos. Bet ar galėjo indsmenai, net 
labai norėdami, su moterimis ir vaikais pačiame viduržiemyje 
tai padaryti? Jie neturi nei plentų, nei geležinkelių. Nejaugi 
mes negalime nė kiek lukterėti? 

Pitas, suerzintas tokios užuojautos, paniekinamai švilpte- 
lėjo. 

Majoras suraukė kaktą. 

— Adamai, man patinka laisvo žmogaus atvirumas, bet aš 
nemėgstu, kai nelaiku juokaujama. Vyriausiems dakotų vadams 
vyriausybė pranešė, jog jie privalo savo gentį nuvesti į re- 
zervatus, o kad jų giminės per lėtai kraustosi, tai turėsime 
ginklu jas paskubinti. Mūsų gi uždavinys — mažas jų genties 
grupeles, gyvenančias prie Plato aukštupio ir Najobreros, 

spustelti į rezervatą. Vadinasi, mes liekam truputį nuošalėje, 
jei indsmenai ožiuosis, turėsim su jais čia pakariauti. Lemiama 
kova vyks toliau į šiaurę, prie Juodųjų kalnų. Tai, aiškų, 
nesako, jog mes turime teisę kokiu nors būdu išsisukinėti arba 
sėdėti, susidėję rankas. Mes veiksime. 

"Jaunasis Adamas sučiaupė lūpas. Pitas liovėsi švilpauti, nes 
majoras suprato, iš kur tas garsas. 

— Ar dar norite ką paklausti? 

Tai buvo tik dėl formos pasakyta; iš tikro majoras norėjo 
baigti pokalbį. 

— Noriu,— vis vien tarė Adamas. 

— Na?— majoras pradėjo nekantrauti. 

— Tik prieš keletą metų dakotai pasirašė su vyriausybe 
sutartį, pagal kurią medžioklės plotai nuo Juodųjų kalnų pie- 
tuose iki Misurio šiaurėje yra „amžina“ jų nuosavybė. Ko ver- 
ti tokie dokumentai? 

Į majoro skruostus pliūptelėjo kraujas. 

— Kas mums darbo!— griežtai atkirto jis, norėdamas išlai- 
kyti savo orumą leitenanto Vornerio akyse ir sutramdyti ne- 
ramią sąžinę.— Dakotai turės kraustytis į nurodytus rezerva- 
tus; jei bandys išsisukinėti, šaudysime. 

— Į kokį rezervatą reikės danginti pietuose gyvenančias 
gentis?— nesiliovė! Adamas. 

Majoras nesuprato, jog ir šis klausimas turėjo slaptą min- 
tį. Jis manė, kad Adamą domina grynai kariška šio klausimo 
pusė. 

— Į šitą!—išskleidė ligi šiol gulėjusį po ranka žemėlapį 
komendantas ir kyštelėjo leitenantui ir Adamui panosėn.— Štai 
čia juodomis linijomis pažymėtos sritys. Dakotai nusikraustys 
ten, atiduos ginklus, išmoks dirbti žemę ir verstis gyvulinin- 
kyste. 

Pitas nė nežvilgtelėjo į žemėlapį Kuriam galuiį Vis tiek 
būtų nieko nesupratęs. Dragūnas laikėsi atokiai ir atrodė vi- 
siškai abejingas; eilinio kareivio uniforma neleido kišti trigra- 
šio į komendanto kalbą. 

— Nuo mūsų forto iki rezervato, esančio į pietryčius nuo 
Juodųjų kalnų, visai netoli. — dar paaiškino Smitas.— Ten ir 
suvarysime visas dakotų gimines iš Plato aukštupio ir nuo 
Najobreros. Supratote? 

— Supratau, — trumpai atšovė Vorneris. — O pastiprinimų 
gausime? 

— Kaip tik šito ir prašysiu savo abiejuose raštuose, su 
kuriais Pitas rytoj leisis į kelią; vieną nuneš į Randalio fortą, 
antrą į Janktoną pačiam pulkininkui Džekmanui. Pitui paly- 
dėti duosime trejetą vyrukų, prityrusių pasieniečių, kurie ga- 
lėtų jį patikimai saugoti kelyje, o Randalyje ir Janktone pa- 
tys žodžiu išdėstyti mūsų nuomonę. Adamai, ką siūlai iš mū- 
siškių? Kas gerai pažįsta prerijas, yra patikimas ir moka aiš- 
kiai ir tiesiai pakalbėti? 

— Jei galima, josiu pats. 

— Ne. Tu reikalingas čia. Gal Džordžas? 

— Jis išėjo į žvalgybą ir dar negrįžo. 

— Kiek pavėlavo? 

— Penkias valandas. 

— Ieškojote? | 

— Beprasmiška per tokią audrą. Jeigu ieškosime, tai gali 
dar ką nors nudėti. 

— Kaip tai „dar“? Iš kur tu žinai, kad Džordžo jau nebėra? 

— Taip man atrodo. 

— Turi gerą vaizduotę, Adamai. Vadinasi, Džordžas ryt 
rytą kažin ar bus. Beje, kam vieną siuntei? Argi aš neįsakiau 
eiti žvalgybon po du, po tris? 

— Jį lydėti turėjo Deivis, bet, žinote, majore, jis, semda- 
mas vandenį, įkrito į upę ir nebeiškilo. 

Pitas klausėsi ausis ištempęs. Jo veido išraiška pasikeitė; 
akys išsprogo, lūpa mukaro, o jei dar turėsime omenyje jo 
bukai nurėžtą nosį, tai nesunku įsivaizduoti, jog jis dabar la- 
bai priminė buldogą. 

— Ir lig šiol neišsiaiškinote, kaip tas įkaušęs bernas nu- 
skendo?— tardė majoras. 

— Jis, majore, nebuvo girtas. Degtinės nė pauostyti netu- 
rime. Tikriausiai jį kas nors į dugną nutempė. 

— Gal vėžys? O gal indėnas? Jums visiems, Adamai, pra- 
deda vaidentis.— Majoras nė pats nepajuto, įkaip ėmė šnekėti 
kitu tonu.— Jei neišmanote, kaip elgtis prie upės, naudokitės 
kiemo siurbliu! Ar negalėjai ko nors kito pasiųsti su Džordžu? 

-— Liko tik keletas vyrų, visi buvo paskirstyti. Laisvo ne- 
turėjau. | 

"— Aišku, kad kuo skubiausiai reikia pastiprinimo. Tačiau 
vis tiek teks paskirti du tris vyrus palydėti Pitą. Jų vietoje 
pasiliksime tris dragūnus. 

Leitenantas Vorneris neslėpė pasitenkinimo. Tačiau kitaip 
galvojo Adamas: kų 

— Prastas mainas, majore. Na, bet jeigu kitos išeities nė- 
Ia, pasiųsime mušeiką Bilį ir mažąjį murzių Jozefą. 

— Sutarta! — krioktelėjo Pitas ir patapšnojo Adamui per 
petį. — Abu pažįstu! Ne iš kelmo spirti! 

— Sukti pasienio tipeliai! — kritiškai atsiliepė majoras. — 
Kelyje nepakeičiami, tačiau Randalyje ir Janktone tik gėdą 
mums darys. Gal turi bent vieną rimtesnį, Adamai? 

— Jei tokio reikia, imkite Tomą be kepurės ir batų. 

„Rado, mat, rimtesnį!“— pagalvojo Pitas, tačiau garsiai sa- 
vo nuomonės nepareiškė, nes jis turėjo įgimtą uoslę, kur gali- 
ma kišti liežuvį, o kur ne. 

— Juokingas vardas. Jau prabėgo krūva metų, kaip Tomas 
vėl turi batus ir kepurę. Beje, vyrukas man patinka. Tegul 
joja. 

Majoras norėjo greičiau užbaigti pokalbį. 

— Ar visiems trims reiks joti su Pitu?— dar pasiteiravo 
Adamas. 

— Visiems trims. Uždavinys rimtas. 

— Rimtas!-— pakartojo leitenantas Vorneris. 

— Ką gil-—Jis, beje, visai taip nemanė, todėl, nė kiek 
nesislėpdamas, paniekinamai gūžtelėjo pečiais. 

Majoras atleido visus keturis. 

Pitas atidarė duris. Sukaukė audra ir tėškė vidun saują 
smėlio. Benosis ir dragūnas nėrė kiek kojos įkabina per kie- 
mą, norėdami kuo greičiau pasislėpti senajame blokhauze. 
Vorneris ir pasieniečių vadas išėjo neskubėdami. Adamas, iš- 
eidamas paskutinis, užtrenkė duris. Dangų dengė tiršti debesys, 
žemėje tarp smėlio ir sniego vėpūtinių buvo tamsu, nors į akį 
durk. | 

Leitenantas staiga knaptelėjo. Adamas pagalvojo, kad tas 
slystelėjo, ir prišokęs pagriebė už parankės, norėdamas padėti 
atsistoti. Vorneris kaip maišas sudribo ant žemės. Jaunasis 
pasienietis persigando, plėšte atplėšė ką tik užtrenktas duris 
ir įvilko susmukusį leitenantą į komendanto kambarį. 

Pašoko ir majoras Smitas. Jis greitai užtrenkė duris, čiu- 
po nuo stalo lempą ir apšvietė ant grindų tysantį Vornerį. 
Balzgana šviesa krito tiesiai į veidą. Akys jau stovėjo stulpu. 
Kai jaunasis pasienietis ėmė apžiūrinėti suglebusį kūną, rado 
uniformoje skylę. Gelumbė jau buvo prisigėrusi kraujo. Durk- 
lo smūgis nužudė leitenantą vietoje. Adamas atsiklaupė prie 
lavono ir užspaudė jam akis. Mat, namuose, kai jis tebedirbo 
fermoje, motina išmokė jį gerbti žmogų ir laikytis griežtų gy- 
venimo taisyklių. | 

Majoras ir -pasienietis pakėlė akis ir kurį laiką žiūrėjo 
į vienas antrą tylėdami. Nelaukdamas įsakymo, Adamas nėrė 
pro vidines duris prie bokšto laiptelių ir, žengdamas iš karto 
per tris keturias pakopas, atsidūrė stebėjimo poste. Iš ten jis 
norėjo apžvelgti akimis apylinkę ir įsakyti Maikui, einančiam 
bokšte sargybą, duoti pavojaus signalą. 

Bet Maikas sargybos nebeėjo. Jo kūnas tysojo ant grindų. 
Strėlė, pervėrusi sprandą, kyšojo iš gerklės. Adamas, nesitrauk- 
damas iš priedangos, ėmė šaukti į audrą: 

— Indsmenai forte! 

Paskui jis nėrė laiptais žemyn sužinoti, ką įsakys majoras. 

— Apieškokite kiemą ir pastatus! 

Adamas pasileido galvotrūkčiais į senąjį blokhauzą ir su- 
kėlė visus ant kojų. 

Tokioj tamsoj, per smėlio audrą vyrai būtų mieliau tūnoję 
tarp keturių blokhauzo sienų. Pitas ir mušeika Bilis tuoj pat 
apsiskelbė saugosią namus. Amunicijos ir maisto atsargų ne- 
galima buvo palikti be apsaugos. 

Likusieji pasieniečiai pakluso įsakymui ir nenoromis išspū- 
dino į kiemą. Prie jų prisidėjo ir Adamas. Šen bei ten aidėjo 
šauksmai; vienas kitą galėjo pažinti tik iš balsų arba apgrai- 
bomis — apčiuopę uniformą ar odinę striukę. Buvo paleista 
daug bereikalingų šūvių. Visi jautėsi nesmagiai, netgi pats 
Adamas ir komendantas. Tiek daug ieškotojų tik trukdė viens 
kitam. Kiekvienas kiemo metras buvo ne kartą ištyrinėtas, 
iškratyti pastatai. O čia dar audros švilpimas, smėlio sūkuriai. 
Tokia nerami, kartu ir paslaptinga atmosfera trukdė blaiviai 
galvoti ir stebėti. 

Daugiau nieko naujo neatsitiko. Įgulos vyrai priešo nera- 
do, niekas nebuvo užpultas. Ant stogo nenusileido nė viena 
padegamoji strėlė. 


Vyrai ėmė rinktis. Iš pradžių keikėsi patyliukais, paskui 
prapliupo garsiai. Į nušautojo sargybinio vietą Adamas pasiun- 
tė forto žvalgą indėną, kuris per užpuolimą buvo laisvas ir 
miegojo. Visos aštriatvorės šaudymo angos buvo užimtos. 

Iš pažiūros vėl buvo ramu. 

Abu žuvusieji, Vorneris ir Maikas buvo pašarvoti didžia- 
jame blokhauze ir susupti antklodėmis. Adamas pasiėmė strė- 
lę, kuria buvo nušautas bokštelyje sargybinis. Tolimajame 
kampe ant suolo sėdėjo mušeika Bilis, mažasis murzius Joze- 
fas ir Pitas. Prie jų priėjo Adamas. 

— Visi trys krūvoj!— tarė jis ir tuoj pat užgniaužė bet 
kokius jausmus.— Galite ir pasilikti kartu. Rytoj brėkštant jo- 
site į Randalio fortą su majoro laiškais. 

— Mes?-—-mušeika Bilis tą vakarą buvo ir be degtinės pri- 
kimęs.— Kaip seniui šovė į galvą pasiųsti mus? Pitai, tu dar 
nieko apie tai nesakei?! 

— Reikia prityrusių pasieniečių — už Pitą atsakė Adamas. — 
Tokių vyrų, kurie ir Randalio forte nesėdėtų susičiaupę. Mums 
reikia pastiprinimų; manau, patys tai suprantate. 

— Dabar ir aš jums pritariu. — pridėjo Pitas, krapštydamas 
panosę. — Tikra velniava pas jus. Niekaip nesuprantu, kaip 
visa tai įvyko. | 

— Nesupranti? Visai paprastai — atkirto piktai Adamas.— 
Pirmiausia jie strėle nudėjo sargybinį bokšte. Kaip bepava- 
dintume tokį dalyką, niekšybe ar kitaip, tačiau tarp raudon- 
odžių yra tikrų snaiperių ir bizonų medžiotojų! Beje, apžiū- 
rėkite strėlės kotą! Kas čia išrantyta? 

Bilis paėmė strėlę ir ėmė vartyti rankoje. 

— Dakotai, Lokės giminė su savo „Raudonųjų Elnių“ są- 
junga. Gerai pažįstu tą kompaniją! Daugiau kaip dešimt metų! 

— Kai bokšto sargybinis buvo nušautas, tikriausiai vienas 
arba du persirito per vartus; jei buvo jų daugiau, tai, viens 
kitam padėdami, ir per aštriatvorę. 

— Žmogau!-— šūktelėjo Pitas — Mat, kas pas jus dedasi! 

— O ką tu manai? Dakoto ūgis —du metrai; jis vikrus 
kaip katė. Jei nieks netrukdys, visada perskris per vartus! 
Šiaip ar taip, jis prasiskverbė į vidų, tas raudonodis, ir paty- 
kojo. Jis nudūrė leitenantą, nors aš nebuvau nuo jo atsilikęs 
nė per ketvertą žingsnių. Paskui vėl dingo, tikriausiai tuo pa- 
čiu keliu, kuriuo ir buvo atėjęs. 

— Galėjo bakstelti ir man, — garsiai samprotavo Pitas, — 
tačiau mano tėvo sūnui vėl padėjo amuletas. 

— Vis dėlto gerai, kai žmogus laikomas nieko nevertų— 
šaipėsi. Bilis. 

— Viena para audros ir trys negyvėliai!— paskaičiavo ne- 
ūžauga Jozefas. Jis piktai ir susijaudinęs pažvelgė į Adamą.— 
Negerai, kad mes visą laiką čia. Indsmenai visada žino, kur 
mus galima rasti, o patys zuja kaip uodai aplink, ir pagauk 
tu juos. 

— Trys negyvėliai?— paklausė Adamas. 

— Priskaičiuok ir Džordžą! Tą, matyt, pamiršai! 

— Gal jį audra sulaikė. 

— Adamai, neaiškink mums to, kuo pats netiki. 

— Vadinasi, šitie raudonodžiai utėliai taip su jumis apsi- 
eina? — burbėjo sau panosėje Pitas— O mūsų per visą kelią 
neužkabino. Net nejauku buvo. 

— O kaip kitaip! Viskas aišku! Ponus iš Randalo indsme- 
nas didžiai gerbia!-— tyčiojosi mažasis murzius Jozefas. 

Kalbos buvo piktos, nuotaika — prasta, miegas neėmė. 
Audra tebesibraižė pasieniais, tebestūgavo aštriatvorėje. Ada- 
mas, susivyniojęs į antklodę, gulėjo šalia Tomo be kepurės 
ir batų. Tomas buvo jau nebejaunas. Jo barzdą jau dengė 
šarma. 

— Adamai, — prakalbino jis po valandėlės savo šviesia- 
plaukį kaimyną. 

— Ko reikia? 

— Ar aš būtinai turiu joti rytoj į Randalį? 

— Senis taip nori. 

— Jeigu tikrai gausime pastiprinimų, tuščia jo! Manęs. ne- 
Teikės už liežuvio traukti. | 

— O dabar užsičiaupk ir pamiegok! 

Paryčiais vėjas nurimo. Debesys išsisklaidė, ir žydros dan- 
gaus akys pažvelgė į smėlio ir sniego vėpūtiniais. padengtą su- 
šalusią žemę. 

— Prasideda pavasaris!— pasakė Pitas. Nors jis ir ruošėsi 
grįžti į išgirtą Misurio žemę, tačiau buvo brastai nusiteikęs. 

Vartai atsivėrė, ir raiteliai, keturi majoro pasiuntiniai, pa- 
liko fortą. Perbridę Najobrerą, pasuko į šiaurės rytus. 

Džordžas dar nebuvo grįžęs. Apie tai niekas nekalbėjo, ta- 
čiau galvojo apie jį visi. 


Raiteliai spustelėjo žirgus. Žema žolė nekliudė lėkti šuo- 
liais. Duslus pasagų bildesys skambėjo raitelių ausyse lyg 
įprasta prerijų melodija. Aukštai danguje sklandė plėšrūnai 
paukščiai. Plynos prerijos maudėsi rytmečio šviesoje. Nieko 
nesimatė: nei žvėries, nei raitelio, nei pėdsakų ant žemės. Po 
valandos kelio ketvertas stabtelėjo ant kalvos ir apsidairė. 

— Matote? Ten kažkas guli!-— šūktelėjo Bilis, rodydamas 
gretimos kalvelės keterą. 

Nelaukdamas atsakymo, pats nusliuogė nuo arklio ir pasi- 
leido skardžiu žemyn. Užkopęs į kalvą, surado, ką buvo matęs. 
Žolėje tysojo kniūpsčias lavonas. Pradurta odinės striukės nu- 
gara buvo kruvina. Šalia gulėjo skrybėlė. Nuo viršugalvio bu- 
vo nuplėštas skalpas, striukėje išrėžtas nugalėtojo ženklas — 
keturkampis. | 

Bilis daugiau nesidomėjo nužudytu bičiuliu. Atbėgęs teki- 
nas prie savo arklio ir palydovų, nepratarė nė žodžio; tik 
ranka nubraižė ore kvadratą. 

— Vėl!-— Jozefas buvo pritrenktas. 

— Taip, vėl!— suniurzgė Bilis. Jam pačiam buvo neramu, 
todėl dar labiau pyko, kad Jozefas neslepia savo baimės. 

— Kvadratas? Ką tai reiškia?— paklausė Pitas. Jis vis dar 
prastai gaudėsi šiose vietose ir menkai suprato draugų ir prie- 
šų įpročius. | 

— Et, toks ženklas, — sumurmėjo Jozefas.— Jo ženklas. 

— Kieno ženklas?— neatlyžo Pitas. 

— Užsičiaupk!— subarė jį Bilis.— Nenoriu minėti to var- 
do. Nuduriant jo tėvą, buvau ir aš, visai galimas daiktas, kad 
jis ir mane turi galvoje! 

— Bilis kalba apie Harį, tą raudonodę kiaulę, žudiką, pasa- 
lūną!— sukiauksėjo mažasis murzius Jozefas. 

Raiteliai šoko ant arklių ir pasileido lyg vejami šuoliais. 
Tuo tarpu nebuvo nei laiko, nei progos daugiau šnekučiuotis. 

Tačiau po pusiaudienio, kai jie sustojo ir ėmė valgyti, ne- 
kurdami laužo, Pitas vėl užmezgė kalbą: 

— Kas gi yra tas Haris, kurį tu pavadinai raudonode kiau- 
le? Metisas? 

— Grynų gryniausias dakotas! Tokį vargu ar kada sutikai, 
poniškai lindėdamas užnugaryje, savo išgirtame Randalio forte. 

— Nebijok! Esu daug kur buvęs, be to, ir Randalyje tokių 
tipų pilna. Vadinasi, čia tas Haris jus gnaibo? 

— Jis ne tik gnaibo. Matai pats, jam velniškai sekasi. 

— Jis tikras šunsnukis ir išdavikas,— įsikišo dabar ir Bi- 
lis, lig šiol vengęs apie jį šnekėti. — Anksčiau, tiesiant trans- 
kontinentinę magistralę, jis dirbo pas mus žvalgų; paskui bas- 
tėsi Juoduosiuose kalnuose ir klastingai žudė aukso ieškotojus, 
o dabar sugrįžo į savo giminę ir nuodija mums gyvenimą. Da- 
kotai jį vadina Tokei Ito. Tai vėtytas ir mėtytas nusikaltėlis, 
regėjęs ir šilta, ir šalta. Mūsų majoras to nenori pripažinti. 
Bet, patikėkit manim, tas Haris Tokei Ito vadovauja savo ke- 
liems žmonėms kur kas geriau, negu mums majoras. Dėl to mes 
ir negalime nieko padaryti. 

— Štai kur šuo pakastas!— Pitas patraukė užgesusią pyp- 
kę.— Jums tada reikia ne tik pastiprinimų, bet ir jaunesnio, 
energingesnio karininko. | 

— Tik jau duokit mums ramybę su savo jaunais karinin- 
kais. Matei, kuo pavirto Vornerisė Lavonu! Ne, leitenantų 
mums gana. Vyrų mums reikia! Gerų pėdsekių ir šaulių! Miū- 
sų turi būti daugiau, negu jų, tik tuomet kas nors išeis. Per- 
svara išperka visas kvailystės. | 

— Harį reikia sugauti!-— pridėjo murzius Jozeias.— Su ma- 
lonumu gyvam kailį nulupčiau. 

— Svajok ir toliau apie tokius malonumus. Niekada tu ne- 
pagausi jo gyvo!-— piktai šaipėsi Bilis.— Ne tavo nosiai! Ne- 
su matęs, kad sraigė pasivytų žiogą. 

Keturi raiteliai vėl leidosi į kelią. Čia ristele, čia vėl šuo- 
liais lėkė jie žiemryčių link. Oras buvo palankus. Tiesa, Vasa- 
rio pabaigos šaltukas dar graibėsi apie ausis, tačiau audra 
nebesiautė, skruostų nebečaižė sniegas ir smėlis. Žvėrys taip 
pat nesipainiojo po kojomis. Nesimatė ir indėnų pėdsakų. Ga- 
lėjai pagalvoti, kad į prerijas dar neįžengė žmogaus koja. 
Aplink viešpatavo mirtina tyla. Kai raiteliams nei naktį, nei 
kitą dieną niekas nepastojo kelio, jie ėmė galvoti, kad joks 
pavojus jiems negresia, apsupti tylos ir vienatvės, jie prarado 
bet kokį budrumo jausmą. Jei kas būtų norėjęs dabar juos 
pasekti, nebūtų turėjęs didelio vargo. 

Paskutinę naktį raiteliai tik snustelėjo. Perkirtę du beveik 
kant, pasiekė Misurį ir Randalio fortą. Daugybė pėdsakų, ku- 
riuos čia pamatė, garsai, pasiekę ausis, tarsi vėl sugrąžino 
juos į gyvenimą. Misurio kloniuose kalėsi iš po tirpstančio 

sniego kur kas sultingesnė ir stambesnė žolė, negu smėlėtose 
prerijose. Raitelius pasitiko šūksniai ir šimtabalsis įvairiausių 
garsų gaudesys, kuris veržėsi ir iš paties forto, ir iš jo apylin- 
kių. Arkliai ir neraginami paspartino žingsnį. 

Nors buvo dar tik pavasario pradžia ir tebespaudė šaltu- 
kas, aplink fortą jau būriavosi daugybė žmonių. Tarp jų 
buvo baltųjų, medžiotojų, žvėrių gaudytojų, pirklių ir šiaip 
valkatų, bet daugiausia indėnų, atkeliavusių su palapinėmis, 
moterimis ir vaikais prekiauti žiemą sumedžiotų žvėrių kai- 
liais, kuriems parduoti reikėjo nemažai laiko. Iš pirmo žvilgs- 
nio atrodė, kad dauguma indėnų jau beveik civilizuoti; jie 
dėvėjo prastais kartūniniais marškiniais, ryšėjo margaspalvė- 
mis skarytėmis, gaubėsi pigiomis vilnonėmis palomis ir žvelgė 
apsinešusiomis akimis. Kai kurie, atrodė, jau spėję iš pat ryto 
prisisiurbti. Raiteliai, nieko nepaisydami, varė arklius per žmo- 
nių knibždėlyną. Kas nenorėjo būti sutryptas, turėjo kuo grei- 
čiausiai sprukti šalin. 

Pats fortas, kurį pasiekė raiteliai, atrodė daug didesnis, erd- 
vesnis, geriau įtvirtintas, negu Najobreros stotis. Čia jau nebe- 
jautei nuolatinio pavojaus atmosferos, kaip kad dykynėje, kur 
tebeviešpatavo dakotų strėlės, peiliai ir šautuvai. Kiekvienas 
čia jautėsi saugus, vaikštinėjo kur kam patinka. Raiteliai pa- 
siekė vartus. Sargyba pažino benosį Pitą ir pasiuntinius tuoj 
pat įleido. Čia juos nustebino išrikiuotos patrankos. Kurjeriai 
prisistatė į sargybinę ir, nesitikėdami, kad tokį ankstyvą rytą 
kas nors juos priims, įsitaisė laukti. Tačiau jiems stebėtinai 
greitai buvo liepta eiti pas leitenantą, pavarde Ročas, ir po 
kelių minučių jie jau stovėjo šiltai prikūrentame, prabangiai 
įrengtame kambaryje, kuriame iš karto pasijuto nesmagiai. 

Jaunas leitenantas sėdėjo už rašomojo stalo. Paėmęs iš 
Pito voką, adresuotą Randalio forto komendantui, daug negal- 
vodamas, atplėšė ir ėmė skaityti. Pitas, neturėdamas ką veik- 
ti, įsispoksojo į karininką. Leitenantas Ročas pasirodė benosiui 
kur kas artimesnis, negu užsidaręs, nepaprastai stropus majo- 
ras Smitas. Skaitydamas raštą, karininkas nerūpestingai atsi- 
lošė. Privačiai pasiūta uniforma gulėjo kaip nulieta. Plaukai 
buvo rūpestingai perskirti ir sutepti pomada, nagai kruopščiai 
apdailinti. Taigi, šitas leitenantas turėjo tokių silpnybių, ku- 
rios galėjo Pitui imponuoti. 

Skaitydamas laišką, leitenantas nukorė lūpą. 


— Viskas aišku. — Jis vėl sulankstė raštą. — Jums reikia 
pastiprinimų, amunicijos ir šaunaus karininko. Kur antrasis 
raštas, adresuotas pulkininkui Džekmanui? 

Iš vidinės kišenės Pitas paslaugiai ištraukė keliskart ant- 
spauduotą voką ir padavė leitenantui. Šis paėmė jį, pavartė 
rankose, tačiau atplėšti šįkart neišdrįso. 

— Turinys tikriausiai tas pats, — pasakė jis pagaliau. — 
Šiaip ar taip, aš josiu į Janktoną ir asmeniškai įteiksiu pul- 
kininkui Džekmanui.— Paskui dar pridūrė:— Vadinasi, taip. Po 
poros dienelių! Visa tai aptarsiu su savo komendantu ir su 
pulkininku Džekmanu, pats perteikdamas jūsų nuomonę. 

Elegantiškas jaunas karininkas pakilo, ir nei Pitas, nei ku- 
ris kitas pasienietis nerado reikalo ką nors pridėti. Pagaliau 
kam? Misija įvykdyta su kaupu. Pirmu žygiu buvo pažadėti 
pastiprinimai, kurių Najobreros fortas veltui laukė visus me- 
tus. Ko gi pasiuntiniams dar reikėjo? Po tokio greito ir neti- 
kėto pasisekimo juos viliojo laisvė. Pitas, Bilis, Jozefas ir 
Tomas išėjo gerai nusiteikę. Leitenanto pasiuntinys jau buvo 
gavęs nurodymus pasirūpinti najobreriečiais. 

— Ponas leitenantas mums meilinasi, — kuštelėjo Tomas 
mušeikai Biliui. — Matyt, nori mūsų sąžiningąjį majorą ištrenk- 
ti iš balno. | 

Pitas, Bilis ir Jozefas nesileido į moralinius svarstymus: 

— Kas mums darbo?! Svarbu, kad gausime keletą dienelių 
gerai paėsti, burnelę išmesti, papypkiuoti. Ročas — mūsų žmo- 
gus. 

— Nors ir dvokia tepalais. Bet kaip kas išmano, taip save 
gano. 

Leitenanto pasiuntinys buvo draugiškas; kadangi nuobodu- 
lys jam buvo įgrįsęs ligi gyvo kaulo, ėmė šokinėti apie sve- 
čius, atvykusius iš tolimųjų prerijų. Jis užvertė juos valgiais, 
užpylė gėrimais, prikimšo kišenes rūkalų, galiausiai sudomino 
juos nepaprasta pramoga: šiandien priešais forto vartus esan- 
čioje aikštėje įvyksiančios čia apsistojusių „| indėnų riedulio 
varžybos. Šis žaidimas, labai panašus į lauko riedulį buvo vie- 
tinės kilmės, ir prerijų gentys, ypač dakotai, labai jį mėgo; 
indėniukai riedulį žaisdavo nuo pat mažumės. Komendantas, 
norėdamas uždegti besivaržančių puslaukinių aistras ir įdomiu 
reginiu paįvairinti gyvenimą savo nuobodžiaujantiems karei- 
viams, sutiko paskirti laimėtojams piniginę premiją. Sužavėjęs 


19 


najobreriečius ir Pitą būsimomis varžybomis, leitenanto pa- 
siuntinys paliko juos vienus. 

— Bus į ką pažiūrėti, kai tos raudonodės nuskarusios kiau- 
lės lakstys po pievą!— pasakė Pitas. 

— O lažintis bus galima?— pasidomėjo murzius Jozefas.— 
Jei niekas nekirs lažybų, geriau eisiu gerti, 

Mušeika Bilis ėmė dairytis. 

— Žiūrėk, žiūrėk... ten. Ne ten žiūri! Aure kur! Nejaugi 
tu, murziau Jozefai, dar nematai? Antai ten, tuodviejų pa- 
čiame knibždėlyne su dėžutėmis ant pilvų! Jei neklystu, tai 
lažybų makleriai! 

Daug nesvarstydami, visi keturi žengė prie žmonių grupės, 
kurios viduryje stovėjo dvi stambaus sudėjimo žmogystos. 
Vienas iš jų, tikras mėsos kalnas su poplike galva, jau aptar- 
navo keletą lažybininkų. Šis kur kas mažiau domino keturis 
pasieniečius, negu antrasis. Tai buvo juodbruvas, kokių ketu- 
riasdešimties metų amžiaus vyras. Jis iš visos gerklės rekla- 
mavosi kaip tikras lažybų biuro agentas. Jam prasižiojus, pasi- 
rodydavo bedantė burna. 

— Benai! — šūktelėjo jam mušeika Bilis. — Bedanti kipše! 
Tu vėl medžioklės plotuose? 

— Kaip matai, peštynių čempione. Norite lažintis? 

— Šnipštelk mums, Benai — pabandė perkalbėti Bilis savo 
seną pažįstamą. — Duok gerą patarimą! Kokia komanda nu- 
galės? 

— Ką aš žinau! Jūs lažinatės, ne aš! 

— Ak tu, senas sukčiau!-— įniršo Bilis.— Tu juk žinai, už 
kokią komandą statai! Tik mums nesakai, kad pats daugiau 
gautum. 

Visa suma, įnešta lažybininkų, išskyrus tam tikrą procen- 
tą, kurį pasiima lažybų makleris, buvo išmokama tiems, kurie 
buvo statę už nugalėtoją. Juo mažiau lažybininkų stato už 
nugalėtoją ir juo daugiau klientų pralošia, tuo didesnė suma, 
priklausomai nuo įnašo, atitenka laimėtojams. 

— Tark žodį — pabandė dabar laimę Pitas.— Už tai per- 
duosime gerų dienų nuo tavo senojo blokhauzo prie Najobre- 
ros, kur kadaise gerai pasipelnei. 

— Blokhauzas stovi kaip stovėjęs,— pridūrė Tomas. 

— Reikėtų man vėl ten pasidairyti. Ar dar neturite naujo 
smuklininko? 

— Tuo tarpu nei smuklininko, nei degtinės! 

— Taip, taip. Teks man ten pašniukštinėti. Na tai kaip? 
Lažinatės ar ne? 

— Ar pasakysi, už ką statyti? 

— Kad aš pats nieko nežinau! 

Pasieniečiai ėmė niršti. Pokalbio metu Pitas dairėsi po 
aikštę. 

— Eime! Pamačiau savo bičiulį, kur kas geresnį už šį be- 
dantį sukčių! 

Benosis, lydimas bendrakeleivių, ėmė irtis alkūnėmis prie 
neaukšto vyruko, apsigaubusio margai išsiuvinėta skara. Gy- 
vos, juodos jo akys kaip mat pamatė Pitą. 

— Pitai, mon ami, bičiuli mano, duokš apglėbsiu tave! 

— Lui, kanadietis!— pristatė jį Pitas ir iš karto ėmėsi rei- 
kalo.— Lui, tu mums labai reikalingas. Vyksta lažybos, o mū- 
sų kišenės tuščios. Mums reikia išlošti! Patark mums! 

— Patarti? Oho! Jums reikia patarimo? Ir būtinai gero? 

— Aišku, gero! Sumeskime, brolau, bendrą lažybų kasą! 

— Bendrą kasą? Pitai, benosi, ar paskolinsi savo bičiuliui? 

— Paskolinsiu. 

— Vadinasi, reikia gero patarimo! — užsidegė kanadietis, 
tratėdamas laužyta anglų kalba.— Eime, bičiuliai! Aš nuvesiu 
jus pas tą, kuris žino viską! Pas mėlynųjų komandos kapi- 
toną! 

Penketas vyrų vėl ėmė brautis alkūnėmis pro tirštą Žžmo- 
nių minią, nes visas fortas jau buvo sukilęs ant kojų. 

Ką tik buvo pažymėtos žaidimo aikštės ribos. Vietoje var- 
tų priešpriešiais buvo pastatytos dvi palapinės, prie kurių jau 
rinkosi komandos. Landus kanadietis nuvedė vyrus prie šiau- 
rinės palapinės. Žaidėjai jau laikė lazdas rankose. Tarp jų 
stovėjo didžiulis negras ir energingais rankų mostais kažką 
aiškino savo komandos indėnams. 

— Ei, Bobai!-— šūktelėjo kanadietis.— Bobai! 

Negras pažiūrėjo į vyrų būrelį. 

Tomas be kepurės ir batų išvertė akis. | 

— Ką aš matau! Juk tai... Juk tai.. 

„Tomui šūktelėjus, gyvas ir malonios išvaizdos afrikiečio 
veidas akimirksniui pasikeitė; jame šmėstelėjo didžiausio ne- 
tikėtumo, gal būt, net gilaus išgąsčio šešėlis. Tačiau visa tai 

greit praėjo, ir keturi pasieniečiai, net pats Tomas, šito ne- 
pastebėjo. 

Negras greitai susigriebė ir prasiveržė pro žaidėjų ratelį. 
Jis peršoko per keletą po kojomis pasipainiojusių, atsidūręs 
prie Tomo, apglėbė barzdočių raumeningomis rankomis ir pri- 
spaudė jį prie krūtinės. 

— Tomas be skrybėlės ir batų! Tai bent laimė! Iš tiesų, 
juk: tai Tomas! Tomas be skrybėlės ir batų! O dabar Tomas 
jau su skrybėle ir su batais! 

Nuo tokio jausmingo pasisveikinimo Tomas vos neuždusšo. 

— Čapa Garbiniuota Galva!— sušvokštė jis. — Čapa Garbi- 
niuota Galva! Nesutraiškyk manęs! Iš kur tu čia atsiradai?! Ar- 
gi nebegyveni pas... 

Negras bučiavo ir bučiavo apstulbusį, vos bekvėpuojantį 
pasienietį. 

— Tomai, mes vėl susitikome! Tomas jau su skrybėle! To- 
mas jau su batais! 

— Taip, taip! Žinoma, su. ..— Tomas pabandė ištrūkti iš per- 
daug jausmingo glėbio.— Betgi sakyk pagaliau. . 

— Tomas čial Tomas! 

— Atsikvošėk pagaliau, Čapa Garbiniuota Galva!-— riktelė- 
jo Tomas.— Dar pasmaugsi mane! 

Negras paleido Tomą ir ėmė maloniai apžiūrinėti. 

— Tomas čia!. 

Tomas pasitaisė skrybėlę, giliai atsikvėpė ir paklausė: 

— Tai tikrai čia tu, Čapa Garbiniuota Galva! Kaip tu čia 
atsiradai? Aš vis galvojau, jog tebegyveni Lokės giminėje. 

Pitas pašoko. 

— Ką aš girdžiu? Pas Lokės banditus? 

— Ten mudu ir susipažinome,— paaiškino Tomas nesijau- 
dindamas. — Tuo metu, kai aš buvau pakliuvęs į šitų pra- 
keiktų dakotų nelaisvę! 

— O dabar?— įtariai paklausė Pitas. 

— Ak, Tomai! Ak, Tomai!— vėl ėmė šaukti atletiško sudė- 
jimo negras, maloniai šypsodamasis.— Ak, aš seniai nebe Lo- 
kės giminės banditas! Bobas daugiau niekada nebus Lokės gi- 
minės banditas! Ne, ne, nel 


— Kodėl gi ne?— pasiteiravo Pitas, vis dar nepasitikėda- 
inas. 

— Ar baltasis vyras su trumpa nosimi manimi netiki O 
Tomas tiki! Ką Tomas matė mano palapinėje, kai buvo pas 
mane? Septynias bobas! Septynias bobas ir vargšą Bobą. Ir 
Bobas pabėgo! 

Pasieniečiai ėmė kvatotis. 

— Tikra teisybė! — patvirtino Tomas. — Toje prakeiktoje 
giminėje yra per daug našlių ir našlaičių. Nepaliaujamose ko- 
vose ir medžioklėse žuvo daug vyrų, todėl palapinėse atsira- 
do daug alkanų burnų. Kai patekau į nelaisvę, turėjau irgi 
vesti našlę. Laimė, greit pasprukau! Tu, Garbiniuota Galva, 
taip pat pabėgai nuo savo septynių močiučių, tetų ir dukterė- 
čių. Sveikinu! Vadinasi, dabar tu nebe gudrusis Čapa, o mūsų 
Bobas. 

Bičiuliai. vėl ėmė glėbesčiuotis. 

— Grįžkime pagaliau prie reikalo!— nekantravo Pitas, gal- 
vodamas apie lažybas.— Klausyk, Bobai, juk tu mėlynųjų ko- 
mandos kapitonas, tiesa? 

— Taip, aš! Aišku,. aš! 

— Kaip bus? Nugalės tavo komanda? 

| — Ar reikia, kad nugalėtų? | | 

— Kaip tai „reikia“? Argi žaidžiama ne garbingai? 

— Garbingai! Visiškai garbingai! 

— O tu žinai, kaip žaidžia raudonieji? Kas jų kapitonas? 
Pažįsti? 

— Aure, stovi! Tas didelis indėnas! Ponkas! 

Akys įsmigo į indėną, stovintį netoli priešininko vartų pa- 
lapinės. Tai buvo aukštas, lieknas vyras, apsirengęs medvil- 
niniais drabužiais, tačiau neskoningai. Ilgi, melsvai juodi plau- 
kai buvo supinti į kasas, o liesas veidas nugrimuotas tokiu 
storu dažų sluoksniu, jog pro jį visai nebuvo matyti įgimtų 
bruožų. Už diržo kyšojo revolveris; daugiau ginklų kaip ir 
neturėjo. Rankoje laikė lazdą, labai panašią į ledo rutulio. 
Šalimais stovėjo jo komandos žaidėjai. 

— Ką tu apie jį manai?— neatstojo Pitas nuo negro. 

— Nežinau, bičiuliai, kaip Džekas ponkas panorės žaisti. 
Jei nusiteikęs gerai žaisti, aš pralaimėsiu. Jei blogai — aš įva- 
rysiu kamuolį į jo vartus. 

— Gerai nusiteikęs! Blogai nusiteikęs! Blogai nusiteikęs! 
Gerai nusiteikęs! Nejaugi mes turime mesti burtą dėl to, ant 

kurios kojos kažkoks indsmenas iššoko iš migio. Argi negali- 
ma šitam tipeliui pasakyti, kaip jis turi žaisti?! 

Atletiškasis Bobas pakėlė pečius ligi pat ausų. 

— Nieks jam negali nurodyti! Ponkas Džekas elgiasi taip, 
kaip jam patinka. Gal man jo paklausti, kaip bus? 

— Judu kapitonai turite tarpusavyje susitarti! — pasiūlė 
Pitas.— Pelną visi pasidalinsime! 

Negras palingavo galva ir parodė baltus it perlas dantis. 

— Indėnai visada labai užsispyrę! Bet jūs mano draugai, 
bandysiu pašnekinti ponką! 

Šešių vyrų būrelis nužingsniavo žaidimo aikštės pakraščiu 
prie kitos komandos. 

Ponkas stebėjo besiartinančius. Dešinėje rankoje jis laikė 
lazdą ir pamažu ją sūpavo. Tamsiai mėlynas grimas slėpė jo 
veido išraišką. Rankų judesiai, pečių ir galvos laikysena rodė 
jo pabrėžtą išdidumą ir beveik visišką abejingumą. 

— Džekai!-— prakalbino indėną Čapa Garbiniuota Galva.— 
Į tave kreipiasi penki garbingi džentelmenai. Jie ketina sta- 
tyti už vieną iš mūsų. Jie norėtų šį tą išlošti ir truputėlį pa- 
silinksminti. Paskui keturi iš jų vėl turės joti prie Najobreros. 
Gal patartum jiems ką nors? 

Ponkas liovėsi judinęs lazdą ir akimirksnį sustingo. Pitas 
žiūrėjo į tamsiai mėlyna spalva nugrimuotą veidą, į šią kaukę, 
kur nuleistos blakstienos slėpė net akis. Staiga per jo nugarą 
nuėjo šiurpas, ir jis nejučiomis griebėsi savo amuleto. Tačiau 
nebuvo laiko svarstyti, kas jį taip išgąsdino, T nes indėnas tyliai 
atsakė: | / 

— Bobas nugalės. 

Tardamas paskutinį žodį, jis nusisuko, paliko visus šešis 
ir ėmė skirstyti savo žaidėjus. 

Pasieniečiai buvo apstulbinti. 

— Mat, kaip greit išėjo! — pasakė mažasis Jozefas. Čia 
Randalyje, viskas eina kaip per sviestą. Vos saulė spėjo pa- 
tekėti, mus priėmė leitenantas ir pažadėjo pastiprinimų. Da- 
bar sužinojome, kas laimės! Kokia gi ponkui nauda, kad jis 
tau, Bobai, leidžia laimėti? 

Negras išdidžiai šyptelėjo: 

— Ponkas Džekas yra gerai nusiteikęs. Be to, jis Bobo 
draugas. 

— Kieno galva dirba, tas supras! 

— Gana! Einam! Dabar turim paskubėti! — šnibžtelėjo Pi- 
tas.— Visi tik ir kalba, kad ponkas Džekas nugalės! Jei sta- 
tysime už Bobą, laimėsim krūvą pinigų. Bobai, tu auksinis 
žmogus! 

Šiuo akimirksniu Pito buka nosis atrodė maloniai. Jis už- 
uodė pinigus. 

Visi šeši išsiskirstė mulkinti lažybininkų. Prieš pat prasi- 
dedant varžyboms, jie vėl susitiko, sumetė į krūvą visus pi- 
nigus, kiek tik turėjo, Lui, kanadietis, buvo išrinktas lažybų 
kasininku. Bobas įnešė neįtikėtinai didelę sumą. 

— Bobai Garbiniuota Galva, kur gavai tiek daug pinigų?'— 
paklausė Tomas nustebęs ir priekaištaudamas.— Ar tik nepra- 
dėjai vogti? 

— Tomai be skrybėlės ir batų! Aš pardaviau šį tą. 

— Greit šito išmokai. 

Lui, kanadietis, paėmęs visus lažybų įnašus, nuėjo ne pas 
bedantį Beną, ant kurio įniršo pasieniečiai, o pas storulį pirk- 
lį Džonį su nuslinkusiais plaukais. Kad kiti lažybininkai ne- 
galėtų jo pasekti, visą pinigų sumą įmokėjo prieš pat rung- 
tynių pradžią. 

Negras nubėgo pas savo komandą, susidedančią iš trisde- 
šimties žmonių. Žaidimas prasidėjo. Kietas mažas sviedinys 
ėmė skraidyti po veją. Vikrūs ir greiti žaidėjai dūmė pro vie- 
nas kitą, pasigrobdami sviedinį tiesiog iš po lazdos. Bobas ir 
Džekas laikėsi kol kas santūriai, tačiau žinovai jau matė, ko- 
kie greiti, vikrūs ir sumanūs šie du žaidėjai. Žiūrovų minia 
bemat išaugo. Lažybininkai ragino žaidėjus. Kareiviams atėjus, 
neiškentė ir karininkai; jie ėjo vienas po kito pro didžiuosius 
forto vartus, norėdami pažiūrėti vis labiau įsiliepsnojančių 
rungtynių. 

Išvydę, kokias šaunias komandas surinko Bobas ir Džekas 
iš margai pasirėdžiusių, apskurusių ir prasigėrusių, apie fortą 
besitrinančių indėnų, visi labai nustebo. Pamatę, kaip šauniai 
žaidžia jų gentainiai, ir raudonodžiai staiga pajuto pasididžia- 
vimą. Iš jų tarpo be jokio nurodymo tuoj pat susidarė tvark- 
darių grupė, neleidžianti žiūrovams brautis į žaidimo aikštę. 

Pagaliau abiejų komandų kapitonus pagavo azartas, ir jie 
ėmė žaisti su ugnele. 

— Bobai! Bobail! 

— Džekai! Džekai! 

— Po velnių, tai bent žaidžia!— Lui, kanadietis, buvo su- 
žavėtas.— Man reikėtų įsijungti! 

Įmušus pirmuosius tris įvarčius, rezultatas pasidarė 2:1 
raudonųjų naudai. Paskui kone dvi valandas abi komandos ne- 
įstengė įvaryti sviedinio į palapinę. 

Buvo numatyta žaisti iki vakaro. Prieš pietus buvo pa- 
skelbta pirmoji ilgesnė pertrauka. Rezultatas liko nepasikeitęs. 

Kadangi Džekas, ponkas, tik prasidėjus pertraukai, kažkur 
dingo, Bobas tapo dėmesio ir smalsumo centru. Nustebusiems 
žiūrovams ir įsikarščiavusiems lažybininkams jis davė daugy- 
bę interviu. Net komendantui ir elegantiškam leitenantui Ročui 
neatrodė, jog pokalbis su nigeriu žeistų jų orumą. Visur virė 
diskusijos apie abiejų komandų stiprumą. Bobas, saujomis 
rinkdamas cigarus ir cigaretes, negailėjo viena kitai priešta- 
raujančių prognozių apie rungtynių baigtį. Žaidėjai pailsėjo, 
ir rungtynės vėl turėjo prasidėti; nė minutės nevėluodamas, 
aikštėje atsirado ir indėnas. 

— Rodos, Džekui ir Bobui toks lakstymas vieni niekai!-— 
tarė, degdamas pavydu, vienas dragūnas.— Kad man tokią šir- 
dį ir raumenis! Tiesiog pasaka! 

Žaidimas darėsi vis aistringesnis. Garsiais šauksmais žiūro- 
vai palydėdavo kiekvieną žaidėjų spurtą, jų apgaulingus ju- 
desius. Komendantas lažinosi už Džeką, o leitenantas už Bobą, 
nes murzius Jozefas išdavė jam paslaptį. Kai po trijų valan- 
dų, neįmušus nė vieno įvarčio, vėl buvo paskelbta pertraukėlė, 
susijaudinę žiūrovai atrodė beveik taip pat pavargę, kaip ir 
žaidėjai. | | 

Kad atsileistų kojų raumenys, Bobas trypčiojo vietoje. Jis 
juokėsi, buvo tikrai gerai nusiteikęs. Džekas, norėdamas pa- 
sislėpti nuo šen bei ten šmižinėjančių žiūrovų ir minios ūžmo, 
nuvirto ant žolės už mėlynųjų komandos palapinės. Tačiau 
ten nuėjęs, Pitas Džeko nerado. Jis apsidairė. Staiga pamatė 
indėną ramiai atžingsniuojantį iš forto ir rūkantį kvapnią ci- 
garetę. 

— Iš ko jis tokią iškaulijo?!— suniurzgė benosis. Tačiau jis 
nieko tikresnio negalėjo sužinoti, nes rungtynės vėl prasi- 
dėjo. 

Džekas lakstė kaip sprinteris, ir jau pačioje pradžioje rau- 
donieji įmušė du įvarčius. Komendantas ėmė ploti. Tačiau 

Bobas su savo mėlynaisiais staiga sukruto, negro komanda vi- 
są laiką suko apie priešininkų palapinę. 

Teisėjo nebuvo. Tvarkdarių būrys prižiūrėjo tik žiūrovus, 
o į žaidimą nesikišo. Žaidėjai apsiėjo be teisėjo. Pabaigoje 
įsiliepsnojo aistros. Indėnai pradėjo tarpusavyje peštis. Ir leite- 
nantas Ročas ėmė labai nervintis, kai kovojančių dėl sviedinio 
žaidėjų riksmai virto kone karo šūksniais. Tačiau Džekas ir 
Bobas neprarado savitvardos. Gerai sutardami, juodu išsklaidy- 
davo į kamuolį susikibusius žaidėjus, čia jau reikėdavo paro- 
dyti ir imtynininkų sugebėjimų. 

Temstant į vartus įriedėjo paskutinis įvartis. Bobas laimė- 
jo 5:4. | | 

Ovacijų beveik nebuvo, nes dauguma žiūrovų statė už Dže- 
ką ir rungtynėmis nusivylė. Lažybininkų, stačiusių už Bobą, 
laimėjimų dalis išaugo santykiu 83 : 10. Šešetas vyrų triumfuo- 
dami susišlavė į kišenes krūvą monetų; leitenantas taip pat 
buvo patenkintas. Pavargę žaidėjai sulindo į palapines. Ka- 
reiviai ir karininkai grįžo į fortą. 

— Komandų kapitonų nereikėtų paleisti iš akių, — pasakė 
komendantas Ročui— Galėtume juos panaudoti kaip žygūnus. 

Šią pastabą girdėjo ir Pitas. 

Ročas, būdamas komendantui pavaldus, pritarė jo nuomo- 
nei, tačiau širdyje galvojo kitaip. Pitas buvo už komendanto 
pasiūlymą. Kai abiejų komandų kapitonai duotą žodį išlaikė ir 
jo kišenė papilnėjo, benosis pamiršo, kaip jam, stovint šalia 
indėno, nugara nuėjo pagaugais. 

Plukdydamas ledo lytis, plačia vaga tekėjo Misuris. Mir- 
gėjo žvaigždės, pūtė ledinis nakties vėjas. Lauke palikti ark- 
liai glaudėsi prie vienas kito, ieškodami šilumos. Kareiviai su- 
ėjo į savo būstus. Vėl budriai žvalgėsi sargybiniai. 

Leitenantas Ročas nusigando, pamatęs, kad išeidamas už- 
miršo užrakinti kambarį. Tačiau atrodė, kad viskas buvo po 
senovei; trūko tik vienos jo geriausių cigarečių. O gal jis 
buvo blogai suskaičiavęs? Ročas įtikino save, kad išeidamas 
paliko tik aštuonias palaidas cigaretes, ir nusiramino. 

Apie Džeką sklido piktos, nemalonios kalbos: atseit, jis 
pabaigoje abejingai žaidęs ir tuo užkrėtęs visą komandą. Bet 
ponkui, matyt, visai nerūpėjo, ką manė apie jį žiūrovai ir 
komandos draugai. Iš Bobo jis paėmė tik keletą gerų ciga- 
rečių. Kai Pitas vakare pakvietė jį paūžti Džekas atsisakė; 

esąs nuvargęs ir norįs išsimiegoti. Pinigų jis neišlošė. Jis ap- 
skritai nedalyvavo lažybose. | 

— Išsimarginęs apuokas! Tikras pasipūtėlis! — apibendri- 
no apkalbas Bilis. 

Pitas įsismagino ir ėmė vaidinti didelį poną; visą sumą, ku- 
rią buvo išlošęs lažybose, forto smuklėje išleido degtinei. Tik 
po vidurnakčio jis parsirado kartu su trimis najobreriečiais 
į kareivines. Žinodami, kad jų laukia keletas nerūpestingų die- 
nelių, visi patenkinti sumigo. Prerijų siaubas tuo tarpu išgara- 
vo iš galvos. 


* * * 


Kai praėjo naktis ir vėl patekėjo saulė, prie forto 
vartų jau sėdėjo ant žirgų nedidelė dragūnų grupelė, pasiruo- 
šusi joti į Janktoną. Pitas laikė už pavadžio pabalnotą Ročo 
juodbėrį. Grupelės priekyje stovėjo Džekas ir Bobas. Pitas jau- 
tėsi esąs tik kurjeris ir norėjo atsikratyti bet kokių žvalgo pa- 
reigų, todėl per pusryčius įkalbėjo leitenantą Ročą priimti ko- 
mendanto pasiūlymą ir paimti negrą su ponku kaip žygūnus 
ir žvalgus. Nors kelias nuo Randalio forto iki Janktono, sto- 
vinčio prie Misurio, atrodė nepavojingas, tačiau majoro Smi- 
to žinios privertė elegantišką leitenantą pajusti, jog pasienis 
čia pat. Todėl ir Pito patarimas šį rytą Ročui atrodė priim- 
tinas. 8 

Bobis Garbiniuotoji Galva, atletiškas malonus negras, sto- 
vėjo šalia Pito prie leitenanto arklio ir žvelgė į vartus, pro 
kuriuos turėjo išeiti Ročas. 

Pasigirdo leitenanto žingsniai. Sargybiniams pasisveikinus, 
Ročas tik mostelėjo atsainiai, priėjęs prie juodbėrio, leng- 
vai liuoktelėjo ant jo, kiekvienu judesiu demonstruodamas 
savo grakštumą. Ročas, spustelėjęs žirgą pentinais, mostelėjo 
rimbu žvalgams. Tokiu gestu vergvaldžiai parodydavo ver- 
gams darbą. Bobas kaip mat prisiminė savo sunkią vaikystę; 
rimbo padarytas randas vėl ėmė perštėti. Jei leitenantas Ro- 
čas būtų teikęsis dabar žvilgterėti į negro veidą, nebūtų jame 
radęs nė kibirkštėlės draugiškumo. Tačiau veltui jis būtų ban- 
dęs išskaityti ponko mintis. Kol pasirodė leitenantas, jis laukė 
abejingas. Bėgti pradėjo anksčiau, negu Ročas spėjo mostelėti 
rimbu. Indėno veidas buvo vėl rūpestingai išmargintas juo- 
dais, mėlynais ir baltais dažais. Jei Bobas bėgo ligi juostos iš- 

sirengęs, tai Džekas ant marškinių dar buvo užsimetęs indė- 
nišką pončą. 

Džekas bėgo pirmas, Bobas iš paskos. Indėno kojos buvo 
ilgos ir raumeningos, todėl jis skrido kaip paukštis; negras 
taip pat neatsiliko. Sparčia risčia bėgančio arklio greičiu jie 
galėjo lėkti ištisas valandas. Norėdami išžvalgyti vietovę, ku- 
Tia turėjo prajoti grupė, retkarčiais jie pabėgėdavo gerokai 
į priekį. Pitas ir Ročas žygūnais buvo visiškai patenkinti. 

Kalvotas peizažas skendėjo gaivinančioje rytmečio vėsoje. 
Leitenantas Ročas buvo gerai nusiteikęs. Jis tikėjosi, kad pas 
pulkininką Džekmaną, kuris draugavo su jo tėvu, jam seksis. 
Be to, reikėjo perduoti linkėjimus savo viršininko žmonai, mi- 
sis Džons. Pagaliau Antonis Ročas žinojo, kad jo sužadėtinė, 
majoro Smito duktė Ketė, taip pat yra Janktone. 


* * * 


Janktonas stūksojo pietinėje dakotų žemių dalyje, 
į šiaurės rytus nuo Misurio. Tai buvo nedidelis miestas, kuris 
tik po gero dešimtmečio galėjo tapti naujai besikuriančios 
valstijos sostine. Pasiturinčios, o taip pat politikų ir kariškių 
šeimos buvo įsikūrusios viename kvartale. 

Viename nedideliame šio miesto namuke kaip tik buvo va- 
karieniaujama. Besileidžiančios saulės spinduliai dar apšvietė 
mažą darželį su nudengtomis lysvėmis. Jie skverbėsi pro Žžvil- 
gančius lango stiklus ir apliejo savo šviesa damastinę staltie- 
sę, sidabrinius indus ir baltumu tviskantį porcelianą. Prie ap- 
valaus stalo sėdėjo dvi pagyvenusios damos ir viena mergina. 

— Kaip džiaugiuos, mieloji Kete, kad tu čia galėsi pasi- 
matyti su savo sužadėtiniu!— tarė šių namų šeimininkė misis 
Džons, apkūni, mėgstanti sočiai pavalgyti, svetinga moteris. 

— Žavu, kad, jums tarpininkaujant, pasimatysiu su Anto- 
niu, — mandagiai atsakė jauna mergina, paduodama antrai, niū- 
riau atrodančiai damai indelį su druska. 

— Dar negarantuota,—mpastebėjo šita antroji dama, kurios 
raukšlėtą veidą dengė storas pudros sluoksnis. 

— Žinoma, teta Bete,— atsakė išblyškusi mergina.— Jei ne- 
pasimatysiu su Antoniu, neverksiu. 

— Tvirtumas, Kete, tai daugiau vyrų bruožas, — subarė ją 
teta.— Nemanyčiau, kad tave, jauną mergaitę, pažemintų vie- 
na kita jausminga ašara. Tu kartais atrodai visiškai bejausmė. 

— Gal būt, teta Bete. Pagalvosiu apie tai. 

— Nebūk, Kete, tokia rimta,— sušuko storulė šeimininkė.— 
Misteris Ročas norės pamatyti linksmą nuotaką! Nesirūpink! 
Jei jis neatvyks į Janktoną, tai liepsiu pakinkyti karietą, ir 
mes nuvažiuosim į Randalį. | 

— Dieve aukščiausias!-— teta Betė net paraudo iš siaubo.— 
Nejaugi per prerijas? | 

— Kelias visiškai nepavojingas, miela pussesere, o pasi- 
važinėjimas — vienas malonumas! Dabar turime ketvertą nau- 
jų žirgų, nulėksime kaip mat! 

— Ne, leistis į tokią kelionę mes negalime, brangioji. .. 

— Mieloji Bete, man pačiai bus didžiausias malonumas pa- 
keliauti su naujais žirgais ir nustebinti savo vyrą, tarnaujan- 
tį Randalio forte, Jis taip mėgsta siurprizus! 

Damos ėmė ragauti šiltą pudingą. 

Kalboms nutilus, gatvėje pasigirdo arklių kanopų bildesys. 
Visos trys sukluso. Ketė sėdėjo prieš langą ir žvelgė į gatvę. 
Čia ji atsisėdo todėl, kad į akis spigino vakarėjančios saulės 
spinduliai, kurių abi pagyvenusios damos labai saugojosi. Pir- 
miausia Ketė pamatė gatve prabėgant du žygūnus, o paskui 
ir būrelį raitelių, kurių priešakyje jojo leitenantas. 

Merginos akyse dar tebebuvo siaubas, kai Antonis Ročas, 
prajodamas pro šalį, linktelėjo jai, žiūrinčiai pro langą. Lei- 
tenantas sumišo; jis nežinojo, ar šį sužadėtinės pasibaisėjimą 
sukėlė jo pasirodymas, ar kas nors kita. Abi pagyvenusios da- 
mos linkčiojo galvomis; jos nenustojo net ir tada, kai dragūnai 
ir jų karininkas jau kadai buvo prajoję pro šalį. 

Kai moterys vėl pažvelgė į Ketę, ji jau buvo šiek tiek su- 
sitvardžiusi. 

— Kaip žavu!-— šūktelėjo misis Džons.— Aš tuojau pakvie- 
siu leitenantą Ročą, jis tikriausiai mus aplankys! 

Ji paskambino ir davė nurodymą juodaodei tarnaitei. 

— Kete, — paklausė ji tada, — kas gi tave išgąsdino? Tu 
staiga taip išbalai! 

— Niekas... 


— Neslėpk nuo manęs, vaikuti! 


30 


— Atleiskite. Esu labai kvailo būdo. Pirma Antonio dragū- 
nų bėgo du žygūnai. Vienas iš jų buvo indėnas. 

— Prie Misurio tokie reginiai dažnai pasitaiko.— Šeiminin- 
kės ūpas pablogėjo. | 

— Jis buvo pasibaisėtinai išsidažęs. 

— Reikia juos nuo šito atpratinti! Tai pagoniškas paprotys. 
Pasakyk, mieloji, savo sužadėtiniui, kad įsakytų tam vyrukui 
nusivalyti dažus, ir jis nusivalys. Dabar ne tie laikai. Magai 
egzistuoja tik pono Kuperio romanuose! Argi tu, Kete, nesi 
laiminga, vėl pamačiusi savo sužadėtinį? 

— Be galo laiminga. 

— Kada gi vestuvės? 

Mergina ne iš karto atsakė. Ji žvilgterėjo į tetą Betę. 

— Negreit, negreit!— pasakė ši. — Ketė ir Antonis dar tik 
metai kaip susižadėję. Aš manau, kad reikėtų palaukti dar dve- 
jus, tada bus pats laikas. 

Mergina užgniaužė atodūsį, o misis Džons užjausdama pa- 
žvelgė į Ketę. Jai jau buvo dvidešimt metų. Pats laikas tekin- 
ti, bet teta Betė, matyt, bijojo netekti paklusnios, neapmoka- 
mos tarnaitės. Kai senelių ferma su kviečių laukais ir pastatais 
1862 metais, rytinių dakotų sukilimo metu, buvo nusiaubta, 
Ketė liko beturtė. Majoras Smitas, jos tėvas, nepadarė karje- 
ros, 0 turtinga malūnų savininkė, našlė teta Betė, vertė savo 
būsimąją įpėdinę dirbti nuo aušros iki sutemos. Taip galvojo 
šeimininkė, tačiau garsiai apie tai neišsitarė nė žodžiu. 

Prabėgus valandai nuo šio pašnekesio, leitenantas Ročas 
skriste atskrido į mažąjį namelį. Energingai atsiprašęs, kad 
apsilankė tokiu neįprastu metu, ėmė vaidinti laimės vaiką, ap- 
kvaitusį nuo susitikimo džiaugsmo, abiems pagyvenusioms da- 
moms, ypač turtuolei tetai Betei pasakė keletą lipšnių žodelių 
ir pasisveikino su Kete. Čia jis pajuto, kokia šalta buvo mer- 
ginos ranka. Jam krito į akį, kad Ketė išblyškusi ir kad apie 
jos burną jau susiklosčiusios pirmosios vos įžiūrimos nuovar- 
gio ir nusivylimo raukšlelės. Tai jam nepatiko, nes greta di- 
delio palikimo jis norėjo turėti ir gražią, gyvenimo džiaugsmu 
trykštančią žmoną, kuri savo kaprizais nenuodytų jam gyve- 
nimo. Pasiryžęs išsiaiškinti, kodėl Ketė tokia išbalusi ir šalta, 
jis prisigretino prie misis Džons, kuriai pasisekė kelioms minu- 
tėms išvilioti tetą Betę į kitą kambarį, ir sužadėtiniai liko tuo 
tarpu vieni. 

— Kada tuoksimės?— tuoj pat paklausė Ročas savo sužadė- 
tinę.— Ar kalbėjai su teta Bete? | 

— Taip, kalbėjau, — atsakė Ketė iš lėto, visai kitu, kiek 
švelnesnių balsu, negu kalbėdama su teta. — Anksčiausiai už 
poros metų. 

— Kvailystė! Juk tai absurdas! Suprantu! Štai dėl ko tu 
išbalusi. Ką darysime? | 

— Gal tu pats, Antoni, pakalbėtumei su teta Bete? Tu esi 
apsukresnis už mane. Tėvas tikriausiai leistų tuoj pat kelti 
vestuves. | 

— Taip... Matau, teks šito griebtis pačiam! Tavo tėvas, 
sakai, sutinka!? Šaunu! Tada... Tada... Ar jūs visos trys va- 
žiuosit į Randalio fortą? 

— Misis Džons labai nori. Jai rūpi išbandyti naujus žirgus 
ir padaryti staigmeną savo vyrui. 

— Aš pasirūpinsiu, kad jūs atvykumėte. Pats su savo dra- 
gūnais palydėsiu jūsų karietą ligi Randalio. Iš ten po poros 
dienų kilsiu su amunicijos gurguole pas tavo tėvą prie Na- 
mus palaimintų. Tada teta Betė jau nebegalės sukliudyti. Dėl 
tokio tavo žingsnio ji neatims teisių į palikimą. 

— Ak, Antoni! Mielas Antoni! | 

Mergina visa išsitempė, raudonis užliejo jos skruostus. Nie- 
ko ji daugiau netroško, kaip išsilaisvinti iš niūrios tetos glo- 
bos. | | 

— Kete, tokia tu man patinki! Vadinasi, sutarta! Teta Betė, 
aišku, neturi nieko nujausti. Net jojimo kostiumo neimk, va- 
žiuosi į Randalį karietoje su abiem damom kaip klusni dukte- 
rėčia. Visu kitu aš pasirūpinsiu! 

Ročas žingtelėjo atgal, nes atsidarė gretimo kambario du- 
rys. Misis Džons su teta Bete vėl sugrįžo. 

— Misteri Ročai! — tarė su įprastu jai guvumu šeiminin- 
kė.— Tikiuosi, susitarėte su savo sužadėtine, kad ji priimtų ma- 
no kvietimą ir važiuotų kartu su mumis į Randalį? 

— Dar daugiau, misis Džons. Jūsų keturkinkę aš pats su 
savo dragūnais palydėsiu į Randalio fortą! 

— Kaip malonu! Tiesiog šaunu! Puiki idėja, tiesa, Bete? 

— Nebloga,— tarė ši daug santūriau, tačiau šiek tiek apsi- 
raminusi, 

— Beje, — nusišypsojo ir misis Džons,— misteri Ročai, jūs 
turėsite įsakyti savo žygūnui nusitrinti dažus. Jo ištepliotas 
veidas labai išgąsdino jūsų sužadėtinę. | 

Ročas mandagiai, tačiau truputį nenorom šyptelėjo: 

— Ketė yra drąsi iš prigimties. Aš neabejoju, kad ji greit 
pripras prie laukinių Vakarų atmosferos! 


* * * 


Rytą, paskirtą valandą, leitenantas Ročas nuėjo pas 
pulkininką Džekmaną. Jis sugebėjo laikytis taip korektiškai, 
laisvai ir kartu pagarbiai, kad pulkininko surauktas veidas 
truputėlį prašviesėjo. Ročas perdavė užantspauduotą majoro 
Smito raštą. | 

Pulkininko kabinetas buvo labai šviesus, vis dar žiemiškas 
oras lauke buvo giedras, todėl pulkininkas Džekmanas ir be 
monoklio galėjo perskaityti kaligrafiškai aiškų majoro Smito 
laišką. Jeigu rašysena jam labai patiko, tai laiško turinys 
anaiptol. 

— Amžinai tos pačios dejonės ir prašymai! Lyg aš būčiau 
aklas ir kurčias! Laikas galų gale ir pačiam majorui suprasti, 
jog amžinas tos pačios litanijos kartojimas nieko gero neduos. 
Tad ką gi dabar darysim, leitenante Ročai? Gavau tokį įsaky- 
mą: suvaryti dakotus į rezervatus! Vadinasi, reikia varyti! 
Neišskiriant nė tų mažų grupelių, su kuriomis Smitas kažkodėl 
nesusitvarko. | 

— Teisingai. Ar galiu šį tą pasiūlyti? 

— Prašau, Randalio fortas tikriausiai apie tai jau pagal- 
vojo. | 

— Taip. Mes galime dabar Randalyje atsisakyti kelių sky- 
rių ir pasiųsti juos prie Najobreros: Kartu reikėtų nugabenti 
atitinkamą amunicijos ir provianto kiekį. Pats galėčiau tą 
transportą palydėti ir pasilikti Najobreroje tol, kol ir šiame 
neramiame užkampyje galų gale bus padaryta tvarka. 

— Šaunu, Ročai! To aš ir laukiu iš jaunų karininkų! Jūs 
labai panašus į savo tėvą, kurį aš labai vertinau! Apie tai, ką 
kalbėjome, ir parašysiu Randalio komendantui. Beje, kaip jūs 
manote, kodėl mums vis taip nesiseka prie Najobreros? Per 
mažai Žmonių ar... ar pačiam komendantui trūksta energijos 
ir apsukrumo? | 

-— Nenorėčiau apie tai spręsti! — Ročas nudelbė akis į sa- 
vo batų galus.— Bet kai pasiklausai eilinių kareivių arba sa- 
vanorių kalbų, tai atrodo, kad žmonėms reikėtų geriau vado- 
vauti. Tengi tiesiog beprotnamis, jeigu kažkokios mažos ' gen- 
telės karo vadas, indėnų gaujos vadas, kuris tikriausiai neturi 
daugiau žmonių už majorą Smitą... jeigų kažkoks raudonodis 
nenaudėlis nuolat krečia mums pokštus, o mes daugių daugiau- 
sia vos prasmunkame vogčiomis per prerijas su maldaujamais 
laiškais. .. 

— Mūsų mintys, Ročai, sutampa! Visiškai sutampa. Aš, be- 
je, įsitaisiau gerą Vakarus pažįstantį patarėją, Fredas Klarkė 
jo pavardė. Tai gudrus vyrukas, tikras lapė! Tokie reikalin- 
gi! Jis siūlo sustiprinti fortą, pasiųsti ten naujų, energingų jė- 
gų ir, apstulbinus dakotus, pačiupti tą... Kkaipgi tą... Harį... 
Tai buvęs mūsų žvalgas. Už išdavystę, jeigu tik norėsime, ga- 
lėsime jį pakarti. 

— Puiku. Aš pagalvosiu, kaip tai geriau padaryti. 

— Po valandos užeikite! Aš padiktuosių laiškus. 

Ročas išėjo. Kai tik pulkininkas jo nebegalėjo išgirsti, jis 
švilptelėjo iš pasitenkinimo. Leitenantui atsivėrė puiki karjera. 
“ — Po valandos, — tarė Ročas jo laukiančiam Pitui,— gausi- 
me viską, ko tik norėsime. Po valandos sų pulkininko Džek- 
mano laiškais keliausi į fortą. Aš pats su dragūnais parsirasiu 
po poros dienų. Man reikės palydėti į Randalį majoro Džonso 
žmoną. 

— O kas lydės mane su laiškais, paslėptais briedžio odos 
kišenėje? | 

Ročas nudavė nenugirdęs perdaug familiaraus tono, nes 
ir paties sąžinė nebuvo gryna. 

— Gali pasiimti abu žygūnus. Džeką ir Bobą. Indsmeno tep- 
lionės vis tiek išgąsdino moteris. Jos tikisi, jog Džekas nusi- 
valys dažus. 

Ročas krenkštelėjo, kad neimtų nešvankiai kvatotis. 

Pitas suprunkštė iš pasitenkinimo. 

— Tai jau!—tarė jis tada.— Kiaulė be purvo, o indėnas 
be grimo negali gyventi; kitaip abu darosi nepakenčiami. Va- 
dinasi, aš pasiimu Džeką ir Bobą. | 

Kaip buvo sutarta, po valandos Pitas gavo raštininko pa- 
rašytus, pulkininko pasirašytus laiškus su daugybe antspaudų, 

kuriuos jis, būdamas patikimas kurjeris, turėjo greit nugaben- 
ti į Randalį. 

 Benosis atsivedė arklį Abu žygūnai, permiegoję arklidėje, 
jau buvo pasiruošę vėl keliauti. Pitas, negailėdamas žodžių, iš- 
pasakojo jiems, kaip leitenantui Ročui pasisekė pas pulkininką 
Džekmaną ir kokie gausūs pastiprinimai bus pasiųsti prie Na- 
jobreros. Bobas tik aikčiojo iš nuostabos. Ponkas Džekas dė- 
josi mažai ką iš Pito šnekos supratęs arba visai tuo nesido- 
maująs, iš pažiūros jo visai nejaudino, kad pasienietis dėl to 
jį laiko kvailiu ir pasipūtėliu. 

Kelyje iš Randalio į Janktoną pasiuntiniai dar kelionės 
pradžioje perkirto Misurį ir išvengė didelio vingio, kurį darė 
upė. Dabar Pitas pareiškė, kad jis norįs čia, prie Janktono, 
persikelti per upę ir apjoti Misurio vingį. Kadangi toks kelias 
buvo tik betikslis laiko gaišinimas, tai Bobui pagaliau prisi- 
pažino, kad jam najobreriečiai pavedė atlikti keletą privačių 
reikalų. Žygūnai neprieštaravo; nežinia, ką jie galvojo, bet Pi- 
tui dėl to buvo nei šilta, nei šalta. Jei leitenantas Ročas galėjo 
privačius reikalus suderinti su tarnybiniais, tai kodėl to paties 
negalėjo padaryti paprastas žmogelis Pitas benosis, kuris tik 
trumpą laiką buvo pats sau ponas? | 

Norėdamas persikelti per upę keltu, kurjeris su abiem žy- 
gūnais pasuko prie Misurio. 

Pasiuntiniams būnant Janktone, upės vaizdas labai pasikei- 
tė. Prasidėjo potvynis. Drumzlinas vanduo laižė krantus. Grės- 
mingai plaukė ledo lytys. Upės paviršiuje atsirado sūkurių, 
kurie buvo pavojingi laivams. 

Keltas stovėjo rytiniame upės krante. Keltininkas papsėjo 


ir dryžuotais nertiniais, trynėsi nieko neveikdami. Iš pažiūros 
jie net nesiruošė keltis į kitą pusę. 

Pitas, Džekas ir Bobas rado paupyje du lūkuriuojančius ke- 
leivius. Abi grupelės pradžioje stoviniavo lyg nebyliai prie- 
plaukoje ir kartu laukė. Baltasis ir indėnas, atvykę čia anks- 
čiau, patraukė Pito dėmesį. Jie buvo nepaprastąi tvarkingai ir 
švariai apsirengę; baltasis dėvėjo kaubojiškais drabužiais, pa- 
siūtais iš brangios, minkštos odos, o antrasis odinėmis kelnė- 
mis, su kutais išilgai siūlių, palaidu odiniu dailiai išsiuvinėtu 
švarku, ant kaklo nešiojo auksinę grandinėlę, papuoštą brang- 

akmeniais. Abu turėjo grynakraujus arklius. Indėnas laikė už 
pavadžio mulą, apkrautą ryšuliais. 

— Hm!— pasakė pagaliau keltininkas, nudelbdamas akimis 
penkis keleivius, ir pastūmėjo į burnos kampą pypkę. — Tai ku- 
ris iš jūsų nori būtinai prilakti? Aš tai nenoriu. 

— Mums reikia persikelti!-— įsikišo Pitas. — Karinė užduo- 
tis! 

— Tai įsakykite Misuriui! Ko gero, ižas nustos eiti!-— ra- 
miai atsakė keltininkas. — Ar jūsų kariuomenė nupirks man 
naują keltą ir mokės mano našlei rentą? 

— Prikąsk liežuvį! Mes tuoj pat turime būti kitame krante! 

Pitas galvojo apie savo privačius reikaliukus, kurių neno- 
rėjo lengvai atsisakyti. 

Gražiai pasirėdęs žmogus išsitraukė piniginę. 

— Kiek norite už perkėlimą? 

Keltininkas pasikasė pakaušį ir užprašė dešimteriopai. 

— Už kiekvieną atskirai!— pridūrė jis ir permetė Keleivius 
akimis. | 
Nejučia visi taip pat apsižvalgė, norėdami išskaityti kitų 
mintis. Kiekvienas laukiantis iš eilės nužvelgė savo kaimynus. 
Staiga išsipuošusio nenusigrimavusio indėno veide šmėstelėjo 
išgąstis. Netardamas tačiau nė žodžio, jis nusisuko ir įbedė akis 
į upę. 

— Vadinasi, pirmyn!— ragino Pitas.— Bobai! Tu per lažy- 
bas daug laimėjai, be to, dar gavai nugalėtojams skirtos pre- 
mijos dalį. Užmokėsi už mus tris. 

— Ne, ne, ne! Aš nemokėsiu! Viską pragėriau! 

— Ką? Viską pralakei? Ar tau kartais sraigteliai iš galvos 
neišbyrėjo? 

— Nė vienas! 


— O vėliau upė nuslugs ar dar pakils?— paklausė kelti- 
ninko nepažįstamas ponas. 


— Pakils. Per ateinančias dvylika—keturiolika dienų apie 
persikėlimą nėra ir kalbos. Nė vienas, priklausąs bendrovei 
upeivis ar šturmanas, nerizikuos, 

— Vadinasi, tu nepriklausai jokiai bendrovei? Tada ruošk 
keltą! Aš užmokėsiu, kiek prašysi, už visus. 

— Ir už arklius? Ir už mulą? 

— Kiek prašai už jų perkėlimą? 

— Už vieną gyvulį tiek, kiek už keturis vyrus. O bėdos 
su jais bus dar daugiau! 

Turtingasis ponas neišsigando. Tai visus nustebino. Iš jo 
švelnių rankų, liguistų veido bruožų, minkštučių, žilų, prižiū- 
rimų plaukų visai neatrodė, jog šis Žmogus mėgtų didelę ri- 
ziką. Matyt, jį taip smarkiai buvo užvaldęs koks nors noras 
ar idėja, kad jis buvo pasiryžęs nepaisyti pavojaus, kuriam 
nebuvo pribrendęs. | 

Jam tebemokant pinigus, Pitas, patenkintas įvykių raida, 
jau tempė savo bėrį ant kelto. Gyvuliai pajuto pavojų, todėl 
juos užvaryti ant kelio nebuvo lengva. Indėnas su brangia 
grandinėle ant kaklo laikė už apinasrio savąjį keršį ir balta- 
odžio obuolmušį. Prie jo prišoko Bobas ir paėmė ryšuliais ap- 
krautą mulą. Vargais negalais juodu suginė gyvulius ant besi- 
supančio kelto. Kai ponas su kaubojiškais drabužiais atsiskai- 
tė, Bobas padėjo jam užsiropšti ant kelto. Pats keltininkas su 
vienu berniuku taip pat įlipo į garlaivį, užkūrė katilą ir palei- 
do kaušinius ratus. Antrasis paauglys atkabino lyną ir įšoko 
kartu su ponku į laisvai besisupantį keltą. 

Laivą tuojau pagavo smarki srovė. Šnekos kaip mat nutilo. 
Visi žiūrėjo į upę ir į keltininką prie vairo. Ant kranto susi- 
rinko būrelis smalsuolių, paupio gyventojų, kurie sulaikę kva- 
pą stebėjo, ar pavyks keltui nugalėti potvynį ir ledonešį. 

Pradžioje viskas buvo lyg ir gerai. Arkliams ir mului ap- 
rimus, žilagalvis ponas maloniai paklausė Bobą: 

— Kur keliaujate? 

— Į Randalio fortą! 

— Ak taip, — ponas pasikeitė su savo palydovu žvilgs- 
niais.— Tai lankstą darote? = 

Keltas ėmė suktis. Srovė žaidė juo. Vairininko veidas ap- 
siniaukė, 

Motoras išplėšė laivą iš sūkurio. Keltas pasiekė upės vidurį 
ir ėmė plaukti prie vakarinio kranto. Ir staiga, — stiprus po- 
vandeninis smūgis. Toliau viskas vyko siaubingu greičiu. Vai- 
ras sugedo. Nevaldomą keltą pagavo srovė. Dar smūgis iš 
šono —ir laivas įstrigo. Prie jo greit susikaupė ledų kalnas. 
Ėmė suktis naujas verpetas. Siaubinga tėkmės jėga stengėsi 
nušluoti nuo kelio netikėtą kliūtį. | 

Paaugliai paliko katilą, užgesusį motorą ir krenkšdami, 
spiaudydamiesi išsiruopštė ant denio. Keltininkas vis dar ne- 
paleido iš rankų sugedusio vairo. Pagaliau jis suriko: 

— Gelbėkitės, kas galite! | 

Garlaivyje valčių nehuvo. 

Kad būtų lengviau plaukti, žilagalvis ponas nusimetė švar- 
ką. Atplūdusi banga išblaškė susigrūdusias lytis, persirito per 
denį, paskleisdama šaltį ir nusinešdama švarką. 

Bobas pačiupo vienintelį kelte kabojusį gelbėjimosi ratą ir 
tylomis atkišo jį žilagalviui ponui. Šis iš pradžių sutriko, bet 
paskui paėmė jį. 

Pitas į nieką daugiau nesidairė; jis šoko į vandenį ir ėmė 
plaukti. Mulas, kuris nebuvo tvirtai pririštas, metėsi iš paskos 
į upę. Su visais ryšuliais jis nuplaukė pasroviui. Bobas ir in- 
dėnas su brangia grandinėle ant kaklo atrišo arklius ir bandė 
juos įstumti į vandenį, tačiau gyvuliai slysčiojo pakrypusiu 
deniu, laužė lentas, spardėsi, persigandę stojosi piestu. Ponkas, 
lyg šiol stovėjęs atokiai, šoko padėti. Jis parodė ranka gerai 
apsirengusiam indėnui, kad rūpintųsi žilagalviu misteriu, pats 
su Bobu griebėsi arklių. Baltaveidis su savo palydovu nėrė 
į vandenį. Ponkas ir Bobas, vieni likę ant denio, įtempė visas 
jėgas ir parodė, ką jie sugeba. Neprabėgo nė pusė minutės, 
ir visi trys arkliai jau buvo upėje. Pats Džekas taip pat nėrė 
į drumzlinas bangas! ir ėmė plaukti, laikydamasis netoli arklių. 
Jis nelaikė reikalinga nusimesti kokį drabužį, netgi labai truk- 
dantį plaukti pončą tebeturėjo ant pečių. 

Abu paaugliai, mašinistas ir kūrikas, paliko laivą kartu su 
Bobu. 

Keltininkas vis dar tebestovėjo prie sugedusio laivo. Plūs- 
tantis vanduo jau siekė jam ligi juostos, o jis vis dar nepa- 
leido vairo. Rytiniame krante, nuo kurio keltas pradėjo savo 
kelionę, rinkosi vis daugiau žmonių. Jie mojavo rankomis, tik- 
riausiai kažką šaukė, tačiau platus kunkuliuojantis srautas su- 
gėrė jų balsus. Pagaliau ūžtelėjo galingas vandens verpetas 
ir prarijo laivą ir vairininką. | | 

Avarijos ištikti keleiviai, besigrumdami su srove, patys 
turėjo vargo per akis ir nieko negalėjo padėti. 

Pitas pirmasis pasiekė vakarinį krantą. Iškopęs iš vandens, 
visas varvėdamas, ėmė dairytis kitų. Visi buvo išsibarstę upėje. 
Džekas plaukė šalia arklių. Abu nepažįstamieji kapstėsi greta. 

Indėnas su brangia grandinėle ir Bobas, atrodo, dar padėjo 
žilagalviui ponui, plaukiančiam su gelbėjimo ratu, kad jo 
paprasčiausiai nenusineštų srovė. Šią grupę greit pasivijo abu 
paaugliai, | 

Pitas nubėgo ten, kur turėjo išlipti arkliai. Persigandę gy- 
vuliai netrukus pasiekė krantą ir ėmė kopti skardžiu aukštyn. 
Pitas nutvėrė savo bėrį už apinasrio. Ponkas dar vandenyje 
užsliuogė ant nepažįstamojo indėno keršio, o obuolmušį pa- 
čiupo už pavadžio. Pitas ir Džekas pamatė tolėliau išlipant ir 
mulą su ryšuliais, kuris tuoj pat pasileido šuoliais pietų link. 
Benosis šoko jo gaudyti. 

Žilagalvis misteris, jį lydintis indėnas ir Bobas taip pat iš- 
sigelbėjo. Jie pasiekė krantą kartu su paaugliais ir, tirtėdami 
iš šalčio, peršlapę iki paskutinės siūlės, ėmė paknopstomis 
kopti šlaitu. Berniukai nubėgo į namelį iš medžio žievės, sto- 
vintį aukštai ant kranto. Jame tikriausiai slėpdavosi nuo dar- 
ganų keltininkas; dabar ten skubėjo ir abu nepažįstamieji. 

" Ponkas ir Bobas pasiliko lauke. Prisirinko šakų, užsikūrė 
laužą, išsirengė ir ėmė šildytis. Ant vėjo ir prie ugnies pa- 
džiovė drabužius ir ginklus. Ponkas ir dabar nenusivilko med- 
vilninių marškinių; jis norėjo juos ant savęs išsidžiovinti. 

Bobas dairėsi tai į žievės trobelę, tai į arklius. Vėl pasirodė 
nepažįstamasis indėnas ir nušluostė keršį ir obuolmušį, kurie 
drebėjo iš šalčio lygiai kaip ir žmonės. Sugrįžo, nieko nepešęs, 
ir Pitas. Gudrus mulas patį paskutinį akimirksnį, kai benosis 
jau buvo bečiumpąs jį už pavadžio, vėl spruko į vandenį. Vi- 
sas šlapias kurjeris, pririšęs bėrį, įlindo į karnų trobelę. Netru- 
kus jis vėl pasirodė jau sausais drabužiais. Matyt, Pitas pasisa- 
vino prigėrusio keltininko darbinį kostiumą. Jis prislinko ar- 
čiau ir sustojo priešais Bobą. | 

— Na ir užvirė kipšas košę!— Pitas stovėjo plačiai išsi- 
žergęs.— Permirkau iki paskutinio siūlo galo! Parakas taip 
pat sudrėko, nė šūvio nepokšteltum! O laiškus vis dėlto iš- 
saugojau. Neperšlampamas apvalkalas! Bobai, paklausyk! Ar 
tu iš tikro viską pralakei? O gal galėtum tiems berneliams 
užmokėti už šitą kostiumą, kuriuo esu apsivilkęs? Tai jų tėvas 
prigėrė. Turtingasis ponas taip pat nieko neturi. Jo pinigėliai 
buvo švarke, kuris dabar plaukia pasroviui Misuriu. Ryšulius 
ir ginklus mulas po velnių nunešė. Misteris Morisas susisieks 
su banku tik Najobreroje arba Randalio forte. Į ten dabar 

mums arčiau, negu atgal į Janktoną kitapus šitos triskart pra- 
keiktos upės! 

— Atėmei iš našlaičių, tad ir sumokėk pats! — atkirto 
Bobas. | 

— Seniai viską prašvilpiau. Mano kišenė apskritai visuo- 
met tuščia! Dėl to ir tėvas išvarė iš namų, turėjau nešdintis 
į laukinius Vakarus. O gal tu nori mane išmokyti taupyti? Iš 
to jokios naudos prastam žmogeliui. 

— Tu tikras nenaudėlis! 

— Bobai, gal vis dėlto atsiųsti bernelius pas tave? 

— Pažiūrėsim. Teateinie! 

— Štai, tokią kalbą ir aš suprantu. 

Pitas nuėjo į trobelę. 

Berniukai. atėjo. Aukšti buvo jie, liekni, raumeningi. Nuo 
vėjo ir saulės įrudusi oda nepaslėpė išblyškusių veidų. 

— Jūsų tėvo nebėra,— tarė Bobas.— Jis kitaip ir nenorėjo. 
Kur jūsų mama? “ 

— Už upės, Janktone. 

— Ar turite kitą laivą? 

Abu papurtė galvomis. 

— O mama dirba? 

— Eina per žmones skalbdama. 

— Kiek jums metų? 

— Man trylika, broliui — dvylika. 

— Ką dabar ketinate daryti? 

— Gyvensime trobelėje, kol vanduo nuslugs. 

— Ar turėsite ligi to laiko valgytit 

Abu papurtė galvomis. 

— Ką darysime su šiais varliukais? Ką jie valgys, kol nu- 
kaks pas motiną? 

Džekas tylėjo. Matyt, jis pagalvojo, kad tokio amžiaus vy- 
rukai jau patys galėtų išsiversti. Tačiau Bobas turėjo gerą 
širdį. 

— Eil —riktelėjo jis vaikinukams. — Kiek ligi artimiausio 
kaimo? 

— Raitam — valanda kelio. 

— Tiek galite bėgte nubėgti. Aš nupirksiu jūsų tėvo eilu- 
tę, kurią dabar nešioja Pitas, ir dar šiek tiek primesiu. Nusi- 
pirksite valgyti ir dirbsite kaime. Jei dar liks pinigų, atiduosi- 
te motinai. Aišku? 

Per jaunylio skruostus nusirito kelios ašarėlės. 

Bobas atrišo savo maišelį. Pasirodo, jis nebuvo pragėręs 
nė vieno penso. Berniukams jis davė vieną dolerį. Šiedu net 
žioptelėjo, lyg stebuklą išvydę. Su šiais pinigais jie galėjo 
pragyventi pusę mėnesio, 0 jei smarkiau suverš diržą ir dar 
šį tą užsidirbs, tai net ilgiau. Jie niekaip nesuprato, kaip šis 
nigeris, kuris neturėjo nė palaidinės, galėjo būti toks turtin- 
gas ir dosnus. 

— Ateik į trobelę pasėdėti!-—- pakvietė vyresnysis. 

— Lauke man jaukiau. Argi mūsų ugnelė ne puiki? Tūp- 
kitės pas mus. 

Berniukai paklausė. 

"Iš žievių trobelės pasigirdo keistas garsas, tarsi kas kūk- 
čiotų. . 
— Tai verkia anas turtingas žmogus, praradęs savo pini- 
gus, —tarė Bobas. 

— Jis žino, jeigu ne pinigai, ir laivas nebūtų nuskendęs, 
ir upeivis prigėręs,— atsakė ponkas, lig šiol beveik neištaręs 
nė žodžio. | 

— Kas teisybė, tai teisybė. Jo kaltės neištrinsi. Savo pini- 
gais atėmė vaikams tėvą. 

Bobą apėmė liūdesys. Norėdamas ko nors nusitverti, ėmė 
kurstyti laužą. 


— Misurio dugne jau guli šimtai laivų,— tarė tyliai jau- 
nylis. | 
Bobas pritariamai linktelėjo. 

-— Tai pikta upė. Tr pasiutusi.— Jis kreipėsi į Džeką. Iki 
tol visą laiką kalbėjęs su juo tik angliškai, dabar prabilo kaž- 
kuria indėnų kalba, kurios berniukai nemokėjo ir ničnieko 
nesuprato.— Ar atpažinai tuodu žmones? Tai Toli Skrendantis 
Paukštis Geltonoji Barzda Paslaptingoji Lazdelė, kuris moka 
piešti paveikslus, ir jo raudonasis brolis šajenas Ilgoji Ietis, 
baltojo išpirktas iš rezervato. 


Ponkas linktelėjo galvą. 

— Bijau, kad Ilgoji Ietis galėjo tave pažinti — pridūrė vos 
girdimai Bobas dakotų kalba. 

— Jis pažįsta randus ant mano galvos, kuriuos aš, kovo- 
damas su ereliu, gavau vaikystėje, — atsakė Džekas.— Bet jis 
tylės. 

Abu nutraukė pokalbį, nes Pitas vėl išlindo iš trobelės ir 
priėjo prie Bobo ir Džeko. 

— Na kaip? Kylame? Mano arkliui reikia pajudėti; kitaip 
dar ligą gaus po tokios maudynės. 

Bobas ir Džekas, netardami nė žodžio, atsistojo. 

— Dailininkas ten stūgauja, kad laivas nuskendo, — tarė Pi- 
tas.— Kur kas geriau būtų, jei jis jotų kartu su mumis į Ran- 
dalį. | 

— Atiduok jam šitą sausą eilutę, ir jis jos kartu, — patarė 
Bobas. 

— O aš? 

— Ką tau reiškia šlapios kelnės! Randalyje žmogus vėl 
gaus pinigų ir tau atsilygins! 

— Auksinė mintis! Gerai! 

Netrukus visi, laimingai ištrūkę iš Misurio glėbio, leidosi 
į kelionę. Berniukai nubėgo pietų link į artimiausią kaimą. Pi- 
tas apžergė bėrį, šajenas Ilgoji Ietis užšoko ant keršio, o Bo- 
bas laikė už pavadžio obuolmušį, laukdamas menininko, kuris 
paskutinis išlindo iš žievių trobelės. 

Arkliai pasileido šuoliais. Abu žygūnai bėgo lengvai, dide- 
liais žingsniais. Šalčio jie dabar nebejautė. | 

Kai Pitas, Bobas ir Džekas, lydimi abiejų nepažįstamųjų, 
pasiekė Randalio fortą, drabužiai, ginklai, arkliai, pagaliau ir 
jie patys, jau seniai buvo sausi. Tik skurdi upeivio eilutė, 
kurią dabar dėvėjo menininkas, visiems priminė netikėtą nuo- 
tykį. B 

Būrelis pasiekė vartus. Sargybinis suabejojo, įleisti meni- 
ninką ir jį lydintį indėną ar ne, ir pasiteiravo jų vardų. 

— Misteris Morisas ir Ilgoji Tetis, šajenas. 

Kurjerio Pito paprašytas, vienas pasienietis nubėgo pas 
komendantą ir tuoj pat sugrįžo su atsakymų; Morisas ir jo 
palydovas esą laukiami svečiai ir tuojau pat būsią priimti. 
Visi trys raiteliai įjojo į fortą. 

— Ir jūs užeikite, — paragino Pitas kaip tikras geradėjas 
abu žygūnus. — Mums patarnavote, vadinasi, galite pas mus 
arklidėje išsimiegoti. 

Bobas Garbiniuota Galva klausiamai žvilgterėjo į Džeką. 
Kai šis sutiko, abu pasiūlymą priėmė. Visi išsiskirstė kur kas; 
Pitas nuvedė Morisą pas komendantą, o abu žygūnai padėjo 
Ilgajai Iečiai nuvaryti arklius į arklidę. Abu indėnai ir neg- 

ras viens kitam nepratarė nė žodžio. Kai gyvuliai atsidūrė 
pastogėje, Ilgoji Ietis pasišalino. Bobas ir Džekas jautėsi pa- 
vargę. Jie susirado švarių šiaudų ir atsigulė kampe pailsėti. 

Buvo dar ankstyvas rytas. Vidurdienį arklidėje vėl pasirodė 
šajenas Ilgoji Ietis, paliuobė arklius ir priėjo prie Džeko ir 
Bobo. 

— Toli Skrendantis Paukštis Geltonoji Barzda Paslaptingo- 
ji Lazdelė norėtų ponką Džeką nupiešti. 

— Popierių ir dažus mulas valkioja Misurio pakrantėmis, — 
atsakė Džekas— Gal man pajojėti atgal ir pagauti jį daili- 
ninkui Morisui Geltonajai Barzdai? 

Ilgoji Ietis nuleido akis. 

— Eisi?— dar kartą pasiteiravo jis. 

Ponkas daug negalvojo. 

— Eisiu. 

Jis pašoko ant kojų ir nusekė paskui šajeną. 

Ilgoji Ietis nuvedė ponką per kiemą į medinį bokštą, ku- 
riame vinguriavo laiptai. Palypėjus aukštyn, atsidarė durys, 
ir Džekas pamatė šviesų kambarį. Ko gero, tai buvo sargybi- 
nių buveinė, tačiau dabar ji buvo atiduota dailininkui. Mori- 
sas sėdėjo prie stalo. Jis buvo užsivilkęs svetimą, jam ne- 
tinkančią, tačiau iš labai geros medžiagos pasiūtą eilutę. 

Jis atsistojo, mandagiai su svečiu pasisveikino ir pasiūlė 
sėstis. Šiam paklausius, atsisėdo ir Morisas su Ilgaja Ietimi. 
Morisas pasiūlė tabako. Ponkas ir šajenas prisikimšo pypkes. 
Jie patraukė po kelis dūmus, dailininkas taip pat užsidegė 
gerą, greičiausia komendanto padovanotą cigarą, tačiau kal- 
bos iš karto nepradėjo. 

Pro kambario langą buvo gerai matyti forto apylinkės, 
o tolėliau ir kalvotos prerijos. Visi trys iš pradžių žiūrėjo pro 
langą ir tik po to nedrąsiai žvilgterėjo viena akim į kits kitą. 

Menininkas paėmė mažą popieriaus skiautelę, kažką parašė 
ir pakišo ponkui, 

Šis perskaitė: „Haris Tokei Ito“. Džekas suglamžė popie- 
rėlį, įskėlė su skiltuvu kibirkštį ir sudegino jį. ; 

— Ko nori iš manęs?— paklausė indėnas dailininką. 

— Mes tylėsime. 

— Žinau. Kitaip jūs ir dabar būtumėte plūduriavę Mi- 
suryje. 

— Aš prašiau, kad ateitum.— Menininkas ieškojo tinkamų 
žodžių, nes pro storą grimo sluoksnį negalėjo įskaityti svečio 
minčių.— Pirmąjį kartą mes susitikome prieš trylika vasarų. 
Tuomet tu buvai vaikas ir gyvenai palapinėje pas savo tėvą 
Matotaupą, kurį aš pažinojau kaip puikų dakotų karį. Mes 
susitikome ir antrą, ir trečią kartą. Tavo tėvas buvo ištremtas. 
Baltieji žmonės įpratino jį girtauti ir sugriovė jo gyvenimą. 
Tu, turėdamas devyniolika metų, buvai mūsų žvalgas. Dabar 
tu jau dvidešimt ketverių ir esi savo giminės vadas. Kas atsi- 
tiko tavo tėvui? 

— Baltasis žmogus, vardu Džimas arba Fredas Klarkė, tas 
lapė, nužudė mano tėvą ir nuskalpavo. Lavoną įmetė į upę 
žuvims suėsti. 

Menininkas krūptelėjo. 

— Vadinasi, tokio galo jis susilaukė, 

Vėl įsivyravo tyla. | . 

Dailininkas neramiai stumdė laikraštį, kuris gulėjo prie- 
šais jį ant stalo. Jis atrodė kažką dar kartą skaitąs. 

— Gal būt, tai netiesa, tačiau tau reikėtų jį perskaityti — 
tarė jis pagaliau nedrąsiai. — Ar girdėjai ką nors apie žejep- 
tinų gentį? | 

— Tai maža gentis šiaurės vakaruose.— Indėnas vėl užsi- 
degė užgęsusią pypkę. 
 — Maža drąsi gentis. Žejeptinai norėjo persikelti per sie- 
ną į Kanadą, kad valstijose nereikėtų kraustytis į rezervatus. 
Jie iškeliavo viduržiemį, per sniegą ir ledą leidosi kalnais su 
moterimis ir vaikais. Kai jie beveik pasiekė sieną, tiek daug 
žmonių jau buvo sušalę ir pasiklydę, kad vadai su vilkstinės 
likučiais pasidavė. Čia yra atpasakota vado kalba, pasakyta 
kapituliacijos metu. 

Dailininkas stumtelėjo indėnui laikraštį. 

Tokei Ito skaitė pamažu, daug kartų, lyg norėdamas šią 
kalbą mintinai išmokti. Atiduodamas laikraštį, tarė: 

— Didysis Tėvas, gyvenantis Vašingtone, ir daugelis kitų 
mažesnių tėvų, kurie jam padeda valdyti, yra keisti žmonės. 
Jie yra tarsi raiteliai, kurie traukia į save apinasrį, kad ark- 
liai sustotų, ir kartu juos muša. Nesigailėdami pastangų, jie 
suima raudonodžius ir kankina juos rezervatuose. 

— Ar tu žinai, kad dakotai jau prieš mėnesį turėjo apsi- 
gyventi naujai įsteigtuose rezervatuose? . 

— Hau. Patį viduržiemį. 

Morisas, matyt, svarstė, ar verta toliau klausinėti apie tai, 
kas jį jaudino. Pagaliau ryžosi paklausti: 

— Ką mano dakotai daryti? 

— Apie tai paklausk vyriausius vadus ir aukščiausią gen- 
ties tarybą. 

— Gal būt, tu, Džekai, norėtum mus ko paklausti? 

— Ne, Arba gal pasakytumėte, kokia teise remdamiesi bal- 
tieji laužo visas šventa priesaika patvirtintas sutartis? 

Menininkas nuleido akis. 

— Tu gi žinai, — pasakė jis užsikirsdamas,— kad aš turiu 
jūsų vyriausiojo vado Tašunkos Vitko totemą ir kad aš ne- 
žudau ir neišdavinėju dakotų. Nežinau, ar jūs rengiatės ko- 
voti prieš mūsų armiją. Jei kovosite, pralaimėsite. Aš neži- 
nau... | . | 

— O gal tu žinai, Toli Skraidantis Paukšti — tarė Džekas, 
ponkas, kurio vardas iš tikrųjų buvo Haris Tokei Ito ir kuris 
buvo dakotas.— Kodėl baltieji, kurie kovojo už negrų vergo- 
vės panaikinimą, dabar nori dakotus suvaryti į milžiniškus ka- 
lėjimus, kuriuos vadina rezervatais? Kodėl ten su jais elgia- 
masi kaip su baltaisiais beprotnamyje? Kodėl iš jų atimamos 
teisės ir laisvė? 

Dailininko žvilgsnis įsmigo į indėną. 

— Negrai, nors ir laisvi, yra mūsų fermerių ir pramoni- 
ninkų darbo jėga. Dakotai nori kurti savo valstybę ir gyven- 
ti pagal savo principus, kurie ūkiui duoda maža naudos. 

— Vadinasi, žmonės turi duoti jums naudą arba žūti? 

— Pilietinio karo didvyriai, Džekai, išsigimė ir ištvirko. 
Respublikonų valdžia su savo geležine ranka mums patiems 
pasidarė nepakenčiama. Gal būt, kada nors bus kitaip, tačiau 
jums jau bus per vėlu. 

— Ar tų, Toli Skraidantis Paukšti, girdėjai ką nors apie 
Minesotos dakotus, kurie prieš keturiolika vasarų patraukė 
į Kanadą? 

— Jie tebegyvena prie Surės upės. 

Indėnas atsistojo. d 

— Mano portreto tu niekuomet nenupieši, Toli Skraidan- 
tis Paukšti Paslaptingoji Lazdele. Aš išeinu. 

— Ar kada nors dar pasimatysime? 

— Vargu, - 

Kai indėnas jau siekė durų rankenos, dailininkas jį dar 
kartą sulaikė. | 

— Džekai, ar dar prisimeni inžinierių Henrį, jaunąjį Džo 
Brauno draugą? Kai tu dirbai žvalgų, jis tiesė transkontinen- 
tinę magistralę. Jūs buvote pažįstami. 

— Prisimenu. 

— Jis yra čia. 

Indėnas nė nevirptelėjo. 

— Henris jos į stotį Najobreros aukštupyje. Jis prasigėrė, 
susigadino karjerą ir nori dabar šiek tiek atsigriebti. Per Juo- 
duosius kalnus bus tiesiama geležinkelio atšaka, Henris... 

— Henriui bus geriau, jei jis sugrįš į Rytų miestus. 

— Tu jo nepasigailėsi? 

Indėnas apsimetė neišgirdęs šio klausimo. Jis išėjo, tyliai 
uždarydamas duris. | 

Šviesiame kambaryje sėdėjo Morisas, dailininkas, ir jam 
atrodė, tarsi staiga būtų pasidarę tamsu. 

— Ilgoji Ietie? 

— Ką? 

— Žmonės, kuriuos aš vertinu, darosi man nedraugiški. Jie 
ima žudyti vienas kitą.. | 

Dailininkas išsigando ir nutilo, nes išgirdo kažką garsiai 
kopiant laiptais. Indėnas išėjo tyliai; jo žingsnių nebuvo gir- 
dėti. | 

Kažkas pasibeldė, ir tuojau pat į kambarį įėjo kokių tris- 
dešimties metų vyras. Jis užtrenkė duris. 

— Morisai,— sušuko jis.— Pirma pas komendantą mes vos 
spėjome pasisveikinti. Šitoks susitikimas po tiekos metų! To- 
kią progą reikia atšvęsti! Štai, atsinešiau bonką rinktinio 
viskio! | 

— Tik vėl nepradėk gerti, Henri! Pražūsi! 

— Aš tik šiandien! Paskutinį sykį! Atsisveikinimui. Rytoj 
josiu į Smito stotį prie Najobreros. Vėl prasideda gyvenimas 
prerijose. Mano senasis geradaris ir mokytojas Džo Braunas 
kloja šiaurinę transkontinentinio geležinkelio šaką, o Henris 
kasis prie Juodųjų kalnų, prie aukso!. Keliaukime kartu! 

Morisas sriūbtelėjo gurkšnelį. Ilgoji Ietis atstūmė pripiltą 
stikliuką. 

— Su kuo tu josi prie Najobreros?— pasiteiravo sunerimęs 
dailininkas. 

— Su kuo? Su pulkininko Džekmano laišku ir dviem šau- 
niais skautais — Bobu ir Džeku. Benosis Pitas jau atsikando; 
kol kas jis neturi jokio noro lįsti į dakotų žemes. 

— Ir tu nelįsk, Henri! Nelįsk dėl dievo! 

— Kas tau, Morisai! Gal bijai mūsų buvusio žvalgo Hario, 
kuris dabar, pasivadinęs Tokei Ito, vadovauja Lokės giminei 
ir sėja nerimą Najobreros krašte? 

— Atvirai pasakius, bijau dėl tavęs.— Galėdamas ramia są- 
žine nors puse burnos pasakyti tiesą, dailininkas pajuto šiokį 
tokį palengvėjimą. — Jei čia būtų tavo senasis draugas 
Džo Braunas, jis lygiai taip pat perspėtų tave, kaip ir aš. 

Henris išmaukė visą stikliuką. 

— Apie mūsų Harį per daug legendų pasakojama. Toks 
baisus tas jaunikaitis tikrai nėra. Mes juk seni pažįstami. At- 
statei revolverį — ir vadas guli, įbedęs nosį į žemę. 

Morisą nukrėtė šiurpas. 

— Tu, Morisai, tikras menininkas, jautrus, kaip koks senas 
smuikas! Jei tu net Randalio forte drebi, vien Hario vardą 
prisiminus, tada drožk geriau nosies tiesumu namo. Šią vasarą 
prerijose bus kur kas karščiau, negu dabar. 

— Nesišaipyk, Henri! Ir dėl dievo nejok prie Najobreros 
vienas su dviem skautais, kurių beveik nepažįsti. Palauk! Po 
keturiolikos dienų į Smito fortą vyks kavalerijos dalinys, amu- 
nicijos gurguolė ir milicija. Prisidėk prie jų! 

— Aš gi ne vaikas! Kaip tik apie šią amunicijos gurguolę 
ir rašoma laiške, kurį aš gabenu. 

— Kur tai matyta. Kurjeris — privatus asmuo! Nesupran- 
tu, mes dažnai tokie lengvabūdiški! 

— Kad tave nuraminčiau, pasakysiu: komendantas man 
duoda skautus, kurie pagal sutartį dirba mums. Be to, turiu ir 
spaudos užduočių. Aš pirmas parašysiu, ką mačiau prie Na- 
jobreros. 

Po tokio atsakymo Morisas liovėsi prieštaravęs. 

Henris tik juokėsi ir išmetė dar tris stikliukus. 

-— Iki kito karto! į 

— Tikėsimės. 

Morisas visas įsitempė; nedaug trūko, kad iš susijaudini- 
mo būtų pravinkęs. 

Henris papurtė galvą, atkišo lūpas ir atsisveikino. 

* * 2 


Indėnas Džekas-Haris, palikdamas dailininko kam- 
barį, žvilgterėjo pro langą ir pamatė per kiemą ateinantį in- 
žinierių. Todėl jis nesileido žemyn, o truputį palypėjo laiptais 
į bokšto viršų. Kai Henris, įėjęs į kambarį, užtrenkė duris, in- 
dėnas be garso vėl nusileido žemyn ir sustojęs pasiklausė. To- 
kiu būdu jis sužinojo, ką kalbėjo Morisas ir Henris. Inžinieriui 
besiruošiant išeiti, indėnas išslinko iš bokšto ir nuskubėjo 
į arklidę, kurioje kartu su Bobu Garbiniuota Galva buvo ap- 
sinakvojęs. Negras tebekiūtojo tame pačiame arklidės kampu- 
tyje. Atsisėdęs prie jo, indėnas prašneko dakotiškai. 

— Rytoj rytą Henris išjos su laišku pas Smitą prie Na- 
jobreros. Mudu jį lydėsime. Laiškas forto nepasieks. 

Bobas netarė mė žodžio. Jo akimis žiūrint, Henris tebuvo 
smulki žuvis. 

Indėnas ir megras kaip žygūnai gaudavo maisto davinį. 
Bobas Garbiniuota Galva jau buvo parnešęs abiems skirtą die- 
nos normą ir pats žiaumojo dabar konservuotos mėsos gabalą, 
indėnas tuo tarpu dorojo kaulą. 

— Čia, netoli forto, prasideda dakotų rezervatas, rytinis 
jo pakraštys, — staiga prašneko Bobas Garbiniuota Galva. | 

— Daugiau nieko nesužinojai? 

— Sužinojau, kad bus įsteigta daug rezervatų, dakotų gen- 
tis bus suskaldyta. Prie Robinzono forto jau statomi agentūros 
barakai. Ten gyvens vienas iš tų Žmonių, kurie įsakinės dako- 
tų kariams. Jie čia jau iš anksto susitarė, kaip pasidalins tarpu- 
savyje grobį. Majoras Džonsas išeis į pensiją ir imsis rezervato 
agento pareigų. Jam nereikės visą laiką gyventi užkampy- 
je; jis turės pavaduotoją. Tas riebulis, lažybų makleris Džo- 
nas su nuplikusia galva, atidarys prie agentūros užeigos na- 
mus. Antonis Ročas tikisi kapitono laipsnio ir karinio virši- 
ninko pareigų. Bedantis Benas, kai nebereikės mūsų bijoti, 
ketina Najobreros fortą vėl paversti prekybos stotimi. Rezer- 
vatų sienos dabar dar atviros. Kol kas čia maišysis tik dra- 
gūnai ir pasieniečiai, kurie varys į šį aptvarą dakotus ir ten 
juos saugos. 

-— Ribos aiškios žemėlapiuose, o ne prerijose. Ponai. be 
mūsų viską sutvarkė. O kad čia būtų atvykę tie aštuoniasde- 

šimt karių, kurių aš prašiau vyriausiųjų vadų! Per rungtynes 
visą Randalio fortą būčiau likvidavęs. 

— Būtum galėjęs. Tačiau aštuoniasdešimt karių neatvyko, 
ir tau nieko daugiau neliko, kaip pertraukų metu žvilgterėti 
į keletą popiergalių ir nukniaukti cigaretę. Randalio fortas li- 
ko sveikas. Mano broli, bijau, kad dakotai padarė didelę klai- 
dą. Ligi šios dienos jie medžiojo bizonus, kurių kasdien ma- 
žėja, ir neišmoko patys auginti gyvulių. 

— O kaip tau sekasi auginti arklius, Čapa Garbiniuota 
Galva? 

— Pats žinai. Du mano kumeliukai išdvėsė, ir kariai sako, 
kad geltis, kurį, pasigavęs prerijose, prisijaukinai, pralenkia 
visus mustangus. | 

— Čapa, o gal šią vasarą galėtume rimčiau pagalvoti apie 
naminius bizonus? | 

— Ne, kaip matau, šią vasarą kalbės ginklai. Bet kas pas- 
kui mūsų laukia? 

— Rezervate;— paklausė indėnas. Jo balsas buvo pasikei- 
tęs; pyktis palaužė valdymosi ledą. 

— Tuose rezervatuose, kuriuos mums duoda Didysis Tė- 
vas, taip pat negalėsime verstis savarankiškai žemės ūkiu. 
Jie per maži, ir žemė beveik visur prasta. Tačiau mes negali- 
me amžinai bizonus medžioti. Per paskutines dvi vasaras jų 
sumažėjo perpus. 

Indėnas į tai nieko neatsakė, 

— O kas paskuii— paklausė Garbiniuota Galva. 

— Mes turime išlikti laisvi ir šio to išmokti. Tik laisvas 
žmogus gerai mokosi, Tarp savųjų aš jau įsigijau tokį autori- 
tetą, kad, pasibaigus didžiajai kovai, galėčiau stoti tavo pusėn 
ir palaikyti tavo planus. 

Garbiniuota Galva uždėjo ranka ant savo bendražygio 
rankos. į 

— Gerai, teisingai pasakei. Vaikystėje aš buvau .vergas. 
Tėvas su manim pabėgo pas jus. Aš nebenoriu kartu su ju- 
mis vėl pasidaryti vergas. 

— Kol kas tau niekas netrukdo eiti ten, kur akys veda. 

— Tą patį, mano broli, galėtum pasakyti ir apie save. De- 
šimt žiemų ir vasarų gyvenai atskirai nuo savo giminės. 
Prieš dvi vasaras sugrįžai būti su mumis sunkiausiose kovose. 
Gal manai, kad aš noriu pasprukti ir užmiršti jus? Jei ir no- 

rėčiau, negalėčiau. Mūsų palapinės, moterys ir vaikai, drau- 
gai ir bendražygiai man brangesni už gyvybę. 

Čapa Garbiniuota Galva visa tai pasakė labai tyliai. Jis 
įsmeigė žvilgsnį į arklidės sieną ir tokiu būdu sutramdė savo 
švelnius ir stiprius jausmus. 

Bemaž valandą bendražygiai prasėdėjo be žodžių. 

Temstant jie išėjo už forto vartų, nes norėjo praleisti naktį 
indėnų stovykloje ir pabūti su savo komandų žaidėjais. 


* * * 


Tuo pačiu metu Henris sėdėjo savo kambarėly- 
je ir skaičiavo pinigus. Šis vakaras jam atrodė būsiąs nuobo- 
dus ir nepaprastai ilgas. Kaip čia praleidus laiką? Jis turėjo 
pripažinti, kad pinigų atsisveikinimo vakarui neužteks, jeigu 
dar nori atšvęsti susitikimą Najobreros forte. Bet kas gi jį 
verčia šitaip skaičiuoti? Gyventi reikia šia diena! Henris nu- 
sileido į kiemą, paslankiojo aplink ir pakalbino vieną kitą. 
Forto karininkai tiesiog mirė iš nuobodulio, inžinieriui ilgai 
nereikėjo ieškoti draugijos. 

Išgertuvės prasidėjo po vakarienės, o baigėsi rytui brėkš- 
tant. . 

Henriui jau nevertėjo ir gultis. Jis susikrovė daiktus. Iš- 
ėjęs iš veido, pastirės, pagiriotas žvilgčiojo paskui pro savo 
kambarėlio langą į kiemą. Kur tas nigeris valkiojasiė! Aha, 
kanopos bilda! Šitam bernui, kurį Henris rengėsi perauklėti, 
prabudo, matyt, sąžinė, ir jis atvedė arklį. 

Jaunasis inžinierius, kurjeris ir spaudos reporteris išėjo 
į lauką ir užsėdo ant arklio. Jis pasileido smagia risčia per 
kiemą prie vartų, kurie jam prasivėrė. 

Švilpavo šiaurys, tačiau švietė skaisti saulė, ir kalvotas 
prerijas dengė mėlynas dangus. 

Henris prajojo vartus. Nuo šalivartės atsiskyrė aukštas 
žmogus, apsirengęs medvilniniais marškiniais, aksominėmis kel- 
nėmis, per pečius persimetęs indėnišką pončą. Juodi per vidu- 
rį perskirti plaukai buvo supinti į kasas, prakaulus veidas 
neatpažįstamai nudažytas. 

Henris irgi panašiai kaip Ročas parodė abiems žygūnams, 
kad bėgtų priekyje. Jis paleido arklį šuoliais ir, būdamas pa- 
giriotas, kvailai ir piktai džiaugėsi, kad žygūnai turi bėgti kaip 

šuoliuojantis arklys. Bet tai jiems, atrodo, buvo nesunku. Hen- 
ris, sėdėdamas balne, buvo kur kas varganesnis, negu priekyje 
bėgantys Džimas ir Bobas. 

Apie vidurdienį gamtovaizdis pasikeitė. Žemė pasidarė 
smėlingesnė, žolė skurdesnė. Randalio fortas seniai jau ištir- 
po horizonte. Henris sustojo pailsėti ir pavalgyti. Žygūnai s sto- 
vėjo tylūs ir laukė. 

Po pietų indėnas ir negras rimtai ėmėsi savo pareigų. Daž- 
nai užlipdavo ant kalvelės apsidairyti, dažnai rinkdavosi vin- 
giuotą kelią žolės prižėlusiais kloniais, saugodami raitelį ir 
save nuo svetimų akių. Temstant atvedė jį prie Najobreros 
ir patarė ant upės kranto pernakvoti. 

Henris sutiko. 

— Užkurk laužą!-— įsakė jis Džekui. 

Vyras, apsigaubęs ponču, atsisėdo priešais baltąjį. 

— Mes nekursime laužo. 

— Kas per įžulumas?! Šitaip kalbėjo kadaise Haris. Pra- 
ėjo tie laikai indsmenams. Paieškok malkų ir užkurk ugnį. Už 
ką tu gauni pinigus? 

Tyliai šniokštė upė, švilpavo vėjas. Pro urvo angą žvilg- 
terėjo žiurkėnas ir vėl pasislėpė. 

Henris pastukseno rimbo kotu į žemę. 

— Greit bus laužas? 

— Ne, 

Henris svyravo. Kylantis pyktis magino šveisti indėnui 
rimbu per veidą. Tačiau jis buvo dykynėje, naktį, be to, šis 
indsmenas buvo ne tik baugiai ramus, bet ir turėjo revolverį. 

„Geriau būčiau paliepęs užkurti ugnį Bobui Garbiniuotai 
Galvai“ — pagalvojo sau Henris. Tačiau dabar jam labai rū- 
pėjo sutramdyti tą pasipūtusį indėną, ir jis jau negalėjo trauk- 
tis, bet nusukti į šoną dar buvo galima. 

— Ak tu, suskretęs raudonodi išterliotu veidu! Kada pas- 
kutinį kartą prauseisi? Nusigramdyk nuo snukio dažus! 

Indėnas nešoko į akis, kaip Henris tikėjosi. Jis apskritai 
neprieštaravo, išsitraukęs mažą dėžutę ir odos skiautelę ėmė 
taukais rūpestingai valytis dažus. Ramiai, meskubėdamas. 

Henris buvo patenkintas, kad jo įsakymas vykdomas tuo- 
jau pat. Jis susidomėjęs stebėjo, kaip iš po dažų pamažu pra- 
dėjo rodytis žmogaus veidas. Indėnas rūpestingai nutrynė pas- 
kutinius dažų likučius. Patekėjo mėnulis. Jo šviesa sumirgėjo 

upėje ir, atsimušusi nuo vandens, apšvietė Džeko veidą. Iš- 
ryškėjo vargo ir kančios įrėžti ir užaštrinti bruožai. Veidas 
atrodė drąsus ir neprieinamas. Mėnulio šviesos ir šešėlių žais- 
mas dar labiau sustiprino šį įspūdį. 

Henris įsmeigė akis į nusiėmusį kaukę žmogų ir atpažino 
jį. Inžinieriaus smakras nukaro, lūpos ėmė drebėti. Jis plėšte 
išplėšė iš už diržo revolverį, tačiau spustelėti nesuspėjo. Hen- 
ris susmuko. 

Tai įvyko be jokio šūvio. Indėnas atšistojo, ištraukė iš 
priešo krūtinės durklą, kurį ką tik buvo sviedęs, ir ėmė jį, 
bedžiodamas į žemę, valyti. Paskui dviašmenį, aštriai išgaląstą 
ginklą, kurio rankenoje buvo meniškai išdrožta paukščio gal- 
va, vėl įsikišo į makštis. Henrio revolverį atidavė Bobui Gar- 
biniuotai Galvai, piniginę, kurioje buvo laiškas majorui Smi- 
tui, pasiėmė pats. 

Indėnas nusiėmė pončą ir atsisėdo su Bobu tamsoje parū- 
Į Henrio lavoną dakotas daugiau nė nežvilgtelėjo. Jo gen- 
tis kovojo, ir ši kova nežinojo pasigailėjimo, be to, dakotas 
niekada ir nesimokė gailėtis. Tiek raudonodžiai, tiek baltieji 
nuo mažumės jį mokė, kad priešą užmušti ne tik būtina, bet 
ir garbinga. | 

Henris liko su skalpų ne vien dėl to, kad jaunasis vadas 
neskalpavo. Perdaug;jau lengvai Henris leidosi užmušamas, 
kad dakotas galėtų didžiuotis pergale. 

— Ką dabar darysime?— paklausė Čapa Garbiniuota Galva 
savo vado. 

— Mūsų žvalgas Ihasapa turėjo čia netoliese su arkliais 
ir žiniomis laukti mūsų. Mano žygūnai, kuriuos buvau pa- 
siuntęs pas vyriausiuosius vadus Tatanką Jotanką ir Tašunką 
Vitko ir pas absarokų bei paunių vadus, turėjo sugrįžti. 

— Argi tu pasitiki pauniais, kurie nužudė tavo motiną, kai 
buvai dar vaikas, ir absarokais, su kuriais jaunystėje kovojo 
Tatanka Jotanka? 

— Tais, kurie atjos, aš pasitikiu. Per ištremties metus ir 
priešų tarpe mačiau išmintingų karių. 

— Kaip nori, Daugiau neprieštarausiu tavo planams. 

Dakotas užbėgo ant aukščiausios iš aplinkui stūksojūsių 
kalvų ir sukaukė kaip kojotas. Per pusvalandį šį ženklą pa- 
kartojo keturis kartus. 

Netrukus tolėliau ant upės kranto pasirodė raitas indėnas. 
Jis vedėsi du laisvus mustangus, iš kurių vienas labai spy- 
riojosi; laisvas geltis stojosi piestu, spardėsi, norėjo ištrūkti, 
Vadas pamojo ranka; tada jaunasis karys paleido eržilą, ir 
jis nušuoliavo pas savo šeimininką, kuris pasveikino jį tyliai 
dainuojamais žodžiais. 

Kitą laisvąjį arklį jaunasis karys atidavė Čapai Garbiniuo- 
tai Galvai. Vadas liepė jam kalbėti. 

— Su tavim, Tokei Ito, kalbės vyresnis už mane karys — 
atsakė jaunuolis.— Mūsų vyriausias vadas Tašunka Vitko su 
trimis kariais atjojo vienai nakčiai. 

Išgirdęs pirmuosius žodžius, Tokei Ito tuojau pat užšoko 
ant arklio: | 

— Vesk pas jį, Ihasapa! 

Šuoliais jie lėkė ne ilgiau kaip ketvirtį valandos. Vyrai 
susitiko žole apaugusiame slėnyje. Kalvų grandinė užstojo mė- 
nulį. Laužai čia taip pat nedegė. 

Raiteliams nušokus nuo arklių, vienas iš keturių indėnų, 
sėdėjusių  pievutėje, atsistojo. Jo laikysena buvo tokia pat 
išdidi, kaip ir jaunojo karo vado, apsirengęs buvo irgi taip 
pat. Jo profilis buvo griežtas, galva siaura ir ilga. Abiejų akys 
susitiko blausioje nakties šviesoje. Nuo to laiko, kai Haris su- 
grįžo į savo giminę, juodu dar nė karto nebuvo matęsi. Anks- 
čiau jie kovojo vienas prieš kitą. Paskutinį kartą išbandė jė- 
gas vienos didelės vasaros šventės metu, kurioje dalyvavo 
daug genčių. 

Tyla užsitęsė vos ne visą minutę. 

— Štai ir tu,— pasigirdo pagaliau žemas, niūrokai skam- 
bantis vyresniojo vado balsas — Tu atsiuntei pas mane pasiun- 
tinį. Atsakymą atnešu pats. Prie jūsų palapinių atvyks š€e- 
šiasdešimt dakotų karių. Be to, dešimt paunių su vadu ir pen- 
ki absarokų kariai su jaunu vadu, kurie tave pažįsta iš anks- 
tesnių vasarų, prisideda savanoriškai, ir mes pasiruošę juos 
priimti. Visi šie kariai ir vadai bus pas jus, kai pasikeis mė- 
nulis. 

— Per vėlai — jaunasis vadas pasakė tai trumpai, ramiai, 
be priekaišto, be skundo.— Dar prieš mėnulio pasikeitimą Il- 
gasis Peilis Smitas prie Najobreros laukia šešių ginklų ir 
maisto produktų vežimų. Mes privalome paimti šią gurguolę 
ir ją lydinčius Ilguosius Peilius. Jie niekuomet neturi pasiekti 

Najobreros forto. Jei mūsų broliai, kurie nori mūsų pusėje 
kautis, atvyks per vėlai, mes turėsime veikti vieni. 

— Taip, turėsite, ir aš tikiu, kad tai pavyks. Tu jau dvi 
vasaros ir trys žiemos persekioji Smitą ir jo vyrus lyg aras 
šlubčiojančių antilopių bandą. Ne veltui mes tavimi pasitikė- 
jome. Kiek turi karių? 

— Dvidešimt keturis vyrus iš „Raudonųjų Elnių“ sąjungos. 

Tokei Ito vėl kreipėsi į Ihasapą. 

— Kur dabar mūsų palapinės? Kur Četansapa? 

Žvalgas pranešė: 

— Mūsų palapinės jau persikėlė iš kalnų miškų prie Arklių 
upelio. Četansapa su vyrais, priklausančiais „Raudonųjų El- 
nių“ sąjungai, laukia pusiaukelėje tarp palapinių kaimo ir ma- 
joro Smito forto; jie pasiruošę eiti paskui tave į kovą. 

— Tai ir yra tie dvidešimt keturi. Jei greit ir apgalvotai 
veiksime, užteks. Jok atgal pas Četansapą ir pasakyk, kad aš 
po kelių dienų būsiu pas jį. O tu, Čapa Garbiniuota Galva,— 
komandavo toliau jaunasis vadas,— pasiliksi čia ir išklausysi 
žvalgus, kurių įsigijome Randalio forte. Mums reikia žinoti, 
kokią dieną leitenantas Ročas leisis į kelionę su amunicijos 
gurguole. Aš tuo tarpu dar nujosiu į Sen Pjerą; su savo gel- 
čiu ilgai neužtruksiu. 

Jaunasis vadas žengė prie savo mustango. 

— Man reikia nujoti į Sen Pjero fortą, — pakartojo jis vy- 
riausiajam vadui— (O gal tu gali man duoti automatinį šautu- 
vą? Man jo reikia kovai dėl amunicijos gurguolės. 

— Negaliu, Tokei Ito, — atsakė Tašunka Vitko. Jo balse pa- 
sigirdo juoko gaidelė.— Bet aš josiu su tavim į Sen Pjerą. 

Vyrai užšoko ant žirgų. Ihasapa ir Čapa pakilo vykdyti 
užduočių; tuo pačiu metu ir jaunasis vadas spustelėjo geltį ir 
kartu su Tašunka Vitko ir jo trim kariais nušuoliavo vorelę 
žiemryčių link. 

Vadų kelias ėjo per žole užžėlusias stepes, per nykius, 
žmonių ir žvėrių užmirštus uolynus. Niekas nesulaikė vieni- 
šų raitelių. Mustangai lėkė nepavargdami. Jaunojo vado nu- 
sistovėjęs geltis, .žvalus ir kupinas jėgų, skriste skrido per 
pievų ir stepių platybes, kuriose buvo gimęs ir kurios buvo 
jo tėvynė. 

Vyrai jojo per naktį ir visą kitos dienos rytą. Apie pie- 
tus sustojo prie apaugusio krūmokšniais ir apjuosto kalvomis 

ežerėlio ilgesniam poilsiui. Jie išsitiesė ant antiklodžių, tačiau 
neužmigo, tik valgė ir rūkė. 

Dabar jiedu pagaliau galėjo vienas kitą ramiai apžiūrėti. 
Vyriausiasis vadas, kurio jaunesnysis nematė ketverius metus, 
neatrodė pasenęs, tačiau neabejotinai pasikeitęs. Tašunkos 
Vitko veide dabar atsispindėjo ne tik nepaprastas pasitikėji- 
mas savimi, bet ir žūtbūtinės kovos įsiūtis. Lūpų kraščiukai 
buvo nukarę, raukšlės prie nosies šnervių pailgėję ir pagilė- 
ję. Akys, kurias indėnas, saugodamas nuo saulės, vėjo ir pre- 
Trijų dulkių, paprastai laiko primerktas, dabar buvo plačiai 
atmerktos; tokiu žvilgsniu Tašunka Vitko ir pasveikino jauną- 
jį vadą. , 

Dabar jis užvedė kalbą apie tai, ko nenorėjo šnekėti nak- 
tį, pirmomis susitikimo minutėmis. | 

— Vačičunai pasiryžę sulaužyti visas savo priesaikas ir 
sutartis, — pasakė jis.— Jie melagiai! Tačiau mes ginsime savo 
teises ir prerijas. 

— Pulsite fortus? Su aštuoniasdešimčia vyrų būčiau galė- 
jęs nušluoti Randalį. | 

— Fortų nepulsime. Bet kai baigsis pavasario medžioklės, 
žolė pasidarys tamsiai žalia ir ims kaitinti saulė, prerijose 
į šiaurę nuo Juodųjų kalnų ir prie upių, įtekančių į Jeloustou- 
ną, sušauksime visus vadus ir karius. Į pasitarimą pakvietėme 
ir tave; paklausk savo vyrų, ar jie norės kartu kovoti su II- 
gaisiais Peiliais, jei tie nepaliks mūsų ramybėje. 

— Pirmiau pagrobsime amuniciją ir likviduosime Smito 
fortą. Čia aš keršiju už savo tėvą. 

— Aš žinojau, kad tu galvoji apie tai, mano jaunesnysis 
broli. Tatanka Jotanka ir aš būtume mielai pasiuntę ten še- 
šiasdešimt karių; jie būtų tau padėję pagrobti amunicijos gur- 
guolę. Tačiau aš noriu prie Rouzbado pastoti kelią generolui 
Krukui, todėl man pačiam reikia karių. Kiti vyrai dar neno- 
rėjo rūkyti karo (pypkės. Žiema pasibaigė. Daugelio palapinių 
moterys ir vaikai kenčia alkį, todėl kariai nori pirmiau pame- 
džioti. Be to, jie dar nepamiršę, kad tavo giminė prieš dvylika 
žiemų savo noru iškeliavo toli į pietus, ir laukia jūsų šią va- 
sarą sugrįžtant prie Juodųjų kalnų. 

— Aišku. Ką girdėjote apie kitas gentis? 

— Šajenai tebėra laisvi ir stos kartu su mumis į kovą. 

Absarokai ir siksikai mūsų klastingai nepuldinės. Ilgiesiems 
Peiliams tarnauja tik keletas išdavikų. 

Jaunasis vadas nuleido akis, kraujas ėmė tvinksėti jo 
smilkiniuose, nes jis pagalvojo, kad pats kadais tarnavo prie- 
šui žvalgų. Matyt, ir Tašunka Vitko šį akimirksnį prisiminė 
žvalgus ir jų likimą, nes jis paklausė: 

— Aš girdėjau apie žvalgą Tobiją, kuris tarnauja Smitui. 
Kas jis? Ar jis turi kokį kitą vardą? 

— Vilko Galva. 

— Ak, Vilko Galva! Stebėk jį! 

Pokalbis baigėsi. Vyrai atsistojo ir apsižvalgė aplink. Tai 
buvo tos vietos, kur turėjo prasidėti jų nelaisvės dienos. 

Jie užšoko ant žirgų ir vėl leidosi į kelią. Kad nesusitiktų 
su vergovėn pasidavusiais indėnais, kurių palapinės jau sto- 
vėjo šioje teritorijoje, dažnai darė vingius. Jų nepastebėjo nei 
priešo žvalgai, nei dragūnų bei milicijos būriai, kurių ištryp- 
tus kelius ne kartą perkirto. | 

Išaušus kitam rytui, dakotai pasiekė Sen Pjerą, didelę pre- 
kybos stotį, stovinčią prie Misurio, gerokai į šiaurę nuo Ran- 
dalio forto. Čia vis dar vyravo prekybininkai, o ne kariškiai. 
Kadangi atvykėliai labai neturėjo laiko, tai tuojau pat pririšo 
žirgus prie krautuvės, į kurią jaunasis vadas norėjo užeiti. 
Tašunka Vitko taipi pat nesvyruodamas įėjo vidun. Kadangi 
jis buvo paprastai apsirengęs, tai vargu ar kas galėjo jį čia 
pažinti. Nors dar buvo ankstyvas metas, tačiau erdvioje krau- 
tuvėje jau buvo prisirinkę daug indėnų ir medžiotojų, norin- 
čių savo žiemą laimėtus kailius iškeisti į ginklus, paraką, 
šviną, degtinę. 

Keletas supirkėjų nustatinėjo kainas. Krautuvės vedėjas, 
mažas žmogelis lapės veidu, iš karto pastebėjo jaunąjį dakotų 
vadą, su kuriuo jau kartą derėjosi ligi apkvaitimo, ir, nieko 
nelaukdamas, paskelbė naujieną visiems: | 

— Atvyko Haris Tokei Ito! 

Slėptis jaunajam vadui čia nebuvo reikalo. Najobreros 
krašto kovos buvo vietinio pobūdžio, ir Sen Pjerą pasiekdavo 
tik anekdotai. Bet ir anekdotų užteko, kad jaunąjį vadą visi 
tuoj pat praleistų prie pirkimo-pardavimo viršininko. Tašun- 
ka Vitko su savo palydovais pasiliko užpakalyje. 

Aukštas dakotas iš viršaus žvelgė į nedidutį žmogelį lapės 
veidu. Parduotuvės viduje įsiviešpatavo tyla, kuri rodė di- 
džiausią pirklių pagarbą jaunajam vadui. 

— Ką pirks didysis dakotų vadas mano kuklioje krautuvė- 
lėje? Tikiuosi, kad Harį Tokei Ito galėsiu ne blogiau aptarnau- 
ti, kaip prieš dvi vasaras! 

— Automatinį šautuvą. 

— Puiku! Savaime suprantama! Prašau, štai šautuvas, ku- 
Iį aš labai... 

— Automatinį šautuvą. | 

— Pro vamzdį užtaisomas nepatinka? Turiu su spyna. Aš 
tuoj... prašau. | 

— Automatinį šautuvą. 

— O taip, žinoma! Šautuvas turi būti vado vertas. Me- 
džioklinį! Taip? “ 

— Automatinį šautuvą. 

— Mes turime įvairiausių konstrukcijų. Šautuvo su ištrau- 
kiamu vamzdžiu aš nė nesiūlyčiau. Bet palauk, kodėl gi ne? 
Toks šautuvas. . 

— Automatinį šautuvą. 

— Galiu pasiūlyti naudotų, gerai užlaikytų sinklų. To- 
kių galėčiau ir už kailius... Sutinki mokėti kailiais? Štai, pa- 
garsėjęs šautuvas... 

— Automatinį šautuvą. 

— Žinau, žinau, pulkininkas Kodis, vadinamas Bizonų Bi- 
liu, turi automatinį šautuvą. Su juo daug vargo, reikalauja 
geros priežiūros, sunkiai valdomas! Dažnai užsikerta užtaisant. 
Ir kariuomenėje nelabai vertinamas. Tokio vadui nesiūlyčiau! 
Pranašesnis yra medžioklinis. .. 

— Automatinį šautuvą. 

— O gal malonėsite mokėti doleriais? Štai, geriausias iš 
ceriausių. Dvivamzdis atlaužiamas medžioklinis. 

— Automatinį šautuvą. 

Derybų liudininkai ėmė juoktis. Tik Tašunka Vitko su sa- 
vo palydovais išlaikė rimtį, Mažasis žmogelis įtraukė oro: 

— Tiesą pasakius, dabar tokius pardavinėti draudžiama. .. 
Noriu pasakyti, kad į indėną, turintį tokį pat šautuvą, kokį 
naudoja kariuomenė, skersai žiūrima. Manau, kad tau me- 
džioklei reikalingas. ,. 

— Automatinį šautuvą. 

— O gal mokėsi auksu? Medžiokliniai šautuvai... 

— Automatinį šautuvą. 

Jaunasis dakotas kartojo lyg automatas, visą laiką tuo pa- 
čiu balsu, neparodydamas nei pykčio, nei nekantravimo. 

Mažasis žmogeliukas nusibraukė muo kaktos prakaitą. 

— Medžioti bizonams, tiesa? — prašvebeldžiavo susijaudi- 
nęs pirklys.— Bizonams medžioti praktiškiausias tebėra, .. 

— Automatinis šautuvas. 

— Tūkstantis velnių su visais šventaisiais! Padarysiu, ką 
galiu. Bet juk didžiajam vadui reikia tuoj pat ginklo“ Tokiu 
atveju geriausias yra.. 

— Automatinis šautuvas. 

Žiūrovai kvatojosi. Tašunka Vitko labai atidžiai sekė 
sceną. 

Jaunasis vadas atrišo savo nedidelį odinį maišelį, kuris iš 
vidaus buvo nudažytas pusiau žaliai, pusiau raudonai, ir, ne- 
tardamas daugiau nė žodžio, padėjo dolerius ant prekystalio. 

— Štai kaip! Vadas moka doleriais... Vadinasi, reikia bū- 
tinai, tai yra, reikėtų būtinai.. 

Dakotas tylėjo. Tačiau jo kupinas nuostabos ir atkaklus 
žvilgsnis varstyte varstė mažąjį krautuvininką. 

— Vieną tokį šautuvą mes užsakėme stoties komendantūi! 
Nežinau, ar turiu teisę jį atiduoti? Užsakymų tenka ilgai lauk- 
ti. Vadas, žinoma, dar pridės vieną kitą doleriuką! 

Jaunasis dakotas pabeldė dviem pirštais į stalą ir pasakė: 

— Automatinį šautuvą ir tris šimtus šovinių. Man bran- 
gus laikas. 

— Viešpatie! Vieną akimirksnį! Aš pasišauksiu stoties vir- 
šininką. | 

Bet dakotas žvilgsniu sulaikė žmogų su lapės veidu. Par- 
davėjo veidas subliuško ir nuliūdo. Liežuvio galiuku jis lyž- 
telėjo lūpas, tarsi norėtų jas sudrėkinti. 

— Jei jau taip, tai taip! Koks man nuostolis! Koks nuosto- 
lis! Kaip aš vėl atsigriebsiu! Tai tiesiog dovana! Tikra dova- 
na didžiajam vadui! 

Jis išėjo į gretimą kambarį ir atnešė prašytą ginklą ir šo- 
vinių. Tai buvo geras šautuvas. Dabar sunerimo dakoto šir- 
dis; reikėjo įsižiūrėti, kaip pirklys apsieina su ginklu. Paėmęs 
šautuvą iš jo rankų, jis ėmė valdyti jį taip, kaip valdo dailidė 

kirvį arba mūrininkas plaktuką: Medžiotojų genties vadui 
ginklas buvo įprastas ir artimas širdžiai darbo įrankis. 

Jis užtaisė, vėl išėmė šovinius, vėl užtaisė ir tarė: 

— Tu man dovanoji ginklą ir šovinius, aš dovanoju tau 
dolerius. Hau. Šešis šovinius paimsiu pabandymui! 

Nelaukdamas pirklio sutikimo, dakotas išėjo iš krautuvės 
su užtaisytu automatiniu šautuvu. Prie jo prisijungė Tašun- 
ka Vitko su savo palydovais. Indėnai greit perbėgo kiemą ir 
išnėrė pro vartus. 

Jaunasis vadas sustojo pievelėje. 

— Į ką man taikyti? 

— Į beržo kamieną, — pasiūlė Tašunka Vitko. 

Medelis augo už penkių šimtų metrų. 

— Į juodą dėmelę po viršutine šakele, — tarė pats sau jau- 
nasis karo vadas. | 

Driokstelėjo bandomieji šūviai. Vienas karys nubėgo prie 
medelio. Meistriški šūviai, paleisti iš neįprasto ginklo, nu- 
stebino net Tašunką Vitko, kuris matė, kaip prieš keletą metų 
jaunasis vadas paleido iš lanko strėlę ir pataikė į taikinį, 
esantį už trijų šimtų metrų; apie tokį šūvį pasakojama tik 
legendose. 

O iš prekybos stoties, mosuodamas rankomis ir plyšdamas 
iš visos gerklės, bėgo pirklys. 

— Ei, pinigus! Pinigus! 

"— Štai tavo pinigai, — dakotas padavė jam sutartą sumą. 

— Didysis vade!— šaukė žmogiukas— Pinigų tiek, kiek 
reikia. Tačiau tu sugadinai man visą biznį Ten krautuvėje 
dabar visi nori parduoti kailius brangiau, o prekes, kurias 
aš jiems siūlau, peikia. Jei tu ir toliau man taip kailį dirsi, 
kaip šiandien, tai nors pasistenk, kad žmonės nematytų. Ne, 
tu neturėtum taip su manim elgtis. Aš tave šiandien taip 
šauniai aptarnavau tik dėl to, kad jau kartą prieš porą metų 
čia buvai su savo dviem vyrukais. Atsisveikinimo skausmas 
man suminkštino širdį! Kas žino, kaip toliau klostysis reika- 
laič.. | | | 

— O kaip jie turi klostytis?— paklausė dalkotas, tebesi- 
krapštydamas apie savo naująjį ginklą. 
 — Mano krautuvė bankrutuos. Daugelis mano klientų — 
indėnai. Jau kelios dešimtys metų Sen Pjeras garsėja tarp in- 
dėnų, gyvenančių į rytus ir vakarus nuo Misisipės. O kiek 

raudonodžių draugų turėjo mūsų senašis stoties vedėjas] O 
dabar staiga viskam galas. 

— Kodėlį 

— Kad jums reikia kraustytis į rezervatus! Ten būsite be- 
teisiai, negalėsite nei išeiti, nei įeiti. Jus ten laikys lyg ko- 
kius idiotus. Nebeturėsite jokios galimybės verstis medžick- 
le, pardavinėti kailius. Jums apskritai nebus galima lankytis 
prekybos stotyje. Kai tik jus užtvers rezervatuose, iš jūsų 
liks tik alkana banda, o aš bankrutuosiu! 

— Alkana banda?— paklausė ramiai dakotas, tarsi jam tai 
visai nerūpėtų. 

— Žinoma! Argi tu nežinai, kokios sąlygos kituose rezer- 
vatuose? Ūkininkauti neužteks žemės. Turėsite gyventi iš 
išmaldos, kyštels kokį gyvulį, konservų... Korupcija dabar 
visur klesti; jus pasieks tik trupiniai... Ačiū už tokį gerą! 

— Kodėl tu šito nepasakai Didžiajam Tėvui, gyvenančiam 
Vašingtone? 

— Tėvas iš tikro didis, o Vašingtonas toli, aš tuo tarpu tik 
smulki žuvis. Tu privalai tai Žinoti. 

Pirklys, nenorėdamas pražiopsoti kokio naudingo sandė- 
rio, nubėgo į savo krautuvę, 

Penki indėnai, stovėdami šalia vienas kito, galvojo kiek- 
vienas sau apie tai, ką prieš minutėlę dar kartą išgirdo. Ne- 
tarę nė žodžio, sugrįžo jie prie savo arklių. Pirmas užšoko 
ant mustango Tašunka Vitko. Jaunasis karo vadas dar kartą 
atidžiai mužvelgė šį žmogų, įsidėmėjo jo akių žvilgesį. Kai 
dvylikametis Harka, dabar Haris Tokei Ito, pirmą kartą išvy- 
do Tašunką Vitko, šis jam padarė nepamirštamą įspūdį, įkvė- 
pusį tremties metu didžiuotis savo gimine. Dabar - prasidėjo 
didžioji kova — pati didžiausia dakotų istorijoje. Abu vadai 
buvo pasiruošę ginti savo laisvę pačiomis sunkiausiomis ap- 
linkybėmis. Daugiau apie tai kalbėti nebuvo reikalo. 

Vyrai atsisveikino. Tašunka Vitko su savo palydovais nu- 
jojo į šiaurės vakarus, o jaunasis karo vadas pasuko pas sa- 
vuosius pietvakarių link. Beveik be poilsio, nemiegodamas ir 
nevalgydamas, Tokei Ito su savo sarčiu nujojo didį kelią. 

Mėnulio piautuvui visai sudilus, tamsią naktį raitelis pa- 
siekė karių būrį, kuris jo laukė prerijose į pietus nuo mažo 
Smito vadovaujamo forto. Net Četansapa, „Raudonųjų Elnių“ 

sąjungos vadas, nesitikėjo, kad vadas galėtų taip greit sukarti 
tokį kelią. 

Paleidęs savo sartį pasiganyti, Tokei Ito atsisėdo prie ka- 
rių, kurie, nedegdami laužo, buvo įsitaisę žolėtame klonyje. 
Ant kalvų budėjo sargybiniai. 

Jauno vado žvilgsnis nepastebimai sliuogė nuo vieno vei- 
do prie kito. Kiekvieną jis pažinojo nuo pat vaikystės: Če- 
tansapą, penkiais metais vyresnį draugą, Čotankos sūnų Ašt- 
riąją Ietį, Antilopės Sūnų, Ihasapą ir visus kitus. Kai Haris 
Tokei Ito prieš dvejus metus sugrįžo į savo giminę, šie vyrai 
pakilo kartu su juo į kovą. Jis vedė juos čia po vieną, čia 
grupelėmis, čia visus kartu į daugelį drąsių žygių. Paskutinio 
užpuolimo auka buvo leitenantas Vorneris. Jam vadovaujant, 
per pastaruosius dvejus metus nežuvo nė vienas Lokės gimi- 
nės karys. Vadas visuomet būdavo ten, kur sunkiausia. Ir 
Smitas su savo žmonėmis už aštriatvorės gyveno lyg kalėji- 
me. Tačiau dabartinis jaunojo vado sumanymas buvo daug 
didingesnis ir sunkiau įvykdomas, negu visi ankstesnieji. 

Četansapa, liesas, aukštas vyras, prisėdo prie savo vado, 
ir abu ligi gilaus vidurnakčio tyliai kuždėjosi. Žvalgai pra- 
nešė, kad amunicijos gurguolė su savo palyda jau pajudėjo iš 
vietos ir traukia Najobreros forto link. Lokės giminės vyrai 
ketino užgrobti gurguolę anksčiau, negu ji pasieks fortą. Pas- 
kui su ginklais, kurių jiems labai reikėjo, planavo prasiveržti 
pro Smito įgulą į savo medžioklės plotus. Antrasis uždavinys 
nebuvo lengvesnis už pirmąjį. 


KETĖ PRERIJOSE 


Jauna mergina, mirtinai persigandusi, suriko ir pra- 
budo. Aplink viešpatavo juoda naktis. 

Ji neįstengė nė pasijudinti. Pergyventas siaubas tarsi su- 
kaustė jos sąnarius. Smilkinius ir delnus išpylė šaltas prakai- 
tas. Netgi galvoti nieko neįstengė. Pamažu, iš lėto ji vėl ėmė 
justi, kas aplink dedasi. Išgirdo duslų dundesį, pastebėjo, kaip 
po ja šokinėja ir darda ratai, 

Ketė suprato, kad ji ką tik pabudo iš siaubingo sapno. 
Mergina giliai atsikvėpė ir pajuto, kaip plaka krūtinėje šir- 
dis. Sustingę sąnariai atsileido. Ji išdrįso pajudėti, atsisėdo, 

brūkštelėjo delnu per kaktą ir pasitaisė skarą, kuria buvo ap- 
sisiautusi kaklą ir krūtinę. Aplink buvo tamsu kaip maiše. 

Dabar mergina suprato, kad sėdi furgone, kuris dunda, bil- 
da, mėtosi į šalis. Pasisukusi į priekinę vežimo angą, pažvelgė 
laukan. Furgonas važiavo be žiburio. Ji vos galėjo įžiūrėti 
vežiko ir palydovo plačių pečių ir plačiabrylių skrybėlių kon- 
tūrus. Ketė bandė pažvelgti į žvaigždes, tikėdamasi, kad jų 
mirgėjimas leis užmiršti siaubingus sapno vaizdus. Tačiau an- 
ga buvo siaura, ir ji tamsoje teįžvelgė pirmojo gurguolės ve- 
žimo užpakalinius ratus. Mergina įsiklausė. 

Ritmingai klapsėjo kanopomis mulai, traukiantys visus še- 
šis vežimus. Jokio kelio čia nebuvo; ratai šokinėjo per žolę, 
o raiteliai čia pasklisdavo po apylinkę, čia vėl sugrįždavo. 
Kanopų dundesys ir ratų bildėjimas buvo tarsi nakties muzi- 
ka, kuri priminė duslų būgnijimą. Ketė stebėjosi, kad mulai 
taip darniai traukia tokioje tamsoje. Ji pati mokėjo važny- 
čioti ir prieš kelionę labai abejojo, kad naktį viskas gerai 
seksis. Tačiau mulai bėgo neknapsėdami. Šie gyvuliai, taip 
pat ir žmonės, kurie juos valdė, gyveno kitokiose sąlygose ir 
savo sugebėjimais skyrėsi nuo miestų ir civilizuotų sričių ir 
kaimų gyventojų. Ketė smarkiau pajuto prerijų alsavimą. Ji 
įtraukė šalto kaip ledas oro, tvyrančio virš begalinių, šiurkš- 
čia žole apaugusių plotų. 

Merginai furgonė pasidarė ankšta; mat, vežimui šokinėjant, 
atsirišo virvė, laikiusi vieną iš sunkių dėžių, ir ši ėmė slys- 
čioti. Ketė žinojo, kas yra toje dėžėje: amunicija blokhauzų 
stočiai, į kurią važiavo kolona. Mergina pabandė dėžę vėl 
pritvirtinti, tačiau jos rankos buvo per silpnos. Be to, Ketei 
trukdė judėti ilgas ir platus pagal anų laikų madą „pasiūtas 
sijonas. Dabar ji geriau, negu prieš kelionę, suprato, jog Iy- 
žosi tokiam žingsniui, kuriam buvo nepasiruošusi ir nepribren- 
dusi. Ir jos jau nebestebino kraupus sapnas. Šovinių dėžė, 
slidinėjanti po vežimą, matyt, ir buvo jo priežastis, todėl ji 
ir susapnavo tą siaubingai išsidažiusį indėną, kuris Ketę nu- 
dūrė savo peiliu. 

Mergina panoro išgirsti raminantį žmogaus balsą. Ji pri- 
slinko prie vežėjo suolelio, tai buvo paprasčiausia lenta, ir 
palietė palydovo petį. 

— Tomai! 

Vyras pasuko galvą. Žvaigždžių šviesoje pasirodė žila jo 
barzda. 

— Tai jūs, mis? 

— Tomai, kiek dabar laiko? Kur mes? 

— Jau bus dešimta nakties, mažoji mis. Kur mes? Ne per 
toliausiai nuo Najobreros! 

— Tikriausiai netoli ir blokhauzų stotis! 

— Rytoj ten būsim, mis Kete, rytoj. Tikiuosi ištversite li- 
gi to laiko? | 

— Jei tik geriau pririšite tą dėžę. Tada galėčiau ramiai 
miegoti, 

— Ką? Vėl kuri nors ėmė čiužinėti? Tuoj pririšime. 

Tomas šmurkštelėjo į furgoną ir pritvirtino dėžę. 

— Taip. Dabar galėsite ramiai pailsėti. Ir nenuleiskite no- 
sies! Jūs gi drąsi mergina! 

— Aš tikrai nenoriu nei tėvui, nei sužadėtiniui padaryti 
gėdos. 

— Ne vien nuo norų tai priklauso. Nuo sugebėjimo taip 
pat! 

Po tokios užuominos Ketė pradėjo galvoti, ką ji moka. Gi- 
mė ji vienoje Minesotos valstijos fermoje. Motina mirė anks- 
ti. Ferma buvo sudeginta 1862 metais didžiojo indėnų sukili- 
mo metu, kai Ketė buvo dar vaikas. Tuo metu žuvo ir senelė. 
Nuo to laiko Ketė gyveno mieste pas tetą. Čia ji turėjo iš- 
mokti siuvinėti, skambinti pianinu, rašyti gražius laiškus, sko- 
ningai rengtis ir visą dieną rūpintis kaprizinga pagyvenusia 
dama. Viso to, ką išmoko pas tetą Betę, prerijose nereikėjo. 
Bet kai ją aplankydavo tėvas, kuris pastaraisiais metais visą 
laiką tarnavo pasienio stotyse, didžiausiam tėtos Betės pasi- 
baisėjimui, ji mokėsi važnyčioti ir šaudyti. Gal ir naudingi šie 
mokslai dabartinėje situacijoje, tačiau Ketė žinojo, kad ji ne- 
suvaldys ketverto mulų, o į žmogų dar niekada nebuvo tai- 
kiusi. Pagaliau kam dėl to laužyti galvąė Pati savo noru pa- 
teko į šią situaciją, reikės pačiai ir išeitį surasti. Iš tikrųjų ji 
nė kiek nesigailėjo. Gyventi pas tetą Betę buvo įgrisę ligi 
gyvo kaulo. j 

Kažkas švilptelėjo. Vežikai truktelėjo vadeles, subraškėjo 
stabdžiai, ir ilga vežimų virtinė sustojo. Tamsoje pasigirdo 
kažkieno balsas, kuris paskelbė pusvalandžio poilsį Ketė pa- 
galvojo ir ryžosi išlipti. Su Tomo pagalba ji išsiropštė iš fur- 


63 


gono ir, grabaliodamasi vežimų ir mulų, nuėjo į gurguolės 
priekį. Jos kojos šlepsėjo per balas ir kliuvo už žolės kupstų. 

Ketė išgirdo pusbalsiu kalbant vyrus, kurie sėdėjo ant že- 
mės. Prie jų stovėjo pabalnoti žirgai ir, nuleidę galvas, pešio- 
jo žolę. 

— Ei!-— šūktelėjo mergina, pyktelėjusi, jog niekas į ją ne- 
kreipia dėmesio. 

— Kete!-— atsiliepė jaunatviškas balsas, ir uniformuota fi- 
gūra atsistojo. Abu ėmė apgraibomis slinkti vienas kito link, 
kol pagaliau susikibo jų Tankos. Paskui Ketė buvo pavedėta 
į priekį, pajuto po kojomis antklodę ir atsisėdo. 

— Velniška kelionė! Patinka tau?— paklausė jaunasis lei- 
tenantas.— Turėsime ką papasakoti anūkams! 

Ketė atsakė ne iš karto. Neįprasta aplinka, kurioje ji atsi- 
dūrė, tamsa, siaubingo sapno slogutis neleido jai laisvai jaus- 
tis. Jauno karininko pasitikėjimas savimi mieste ją visą laiką 
stebino, tačiau šioje dykynėje toks tonas jai pasirodė netin- 
kamas. 

— Nežinau, — teatsakė ji, bandydama atpažinti kitus, sė- 
dinčius su Antoniu Roču. Stambus vyras su plačiabryle skry- 
bėle buvo Benas. Tai jis pirma įsakė sustoti. Jo balso negalė- 
jai sumaišyti su kitu; neturėdamas dantų, jis bosijo tarsi 
kriuksėdamas. Benas vadovavo pasieniečiams, kurie buvo pri- 
skirti prie dragūnų būrelio. 

— Ką jūs galvojate, Benai?— paklausė jį mergina. 

— Visokios mintys lenda į galvą, mažoji mis.— Kelionės 
metu visi raiteliai vadino Ketę „mažąja mis“.— Visokios, ta- 
čiau nė vienos, kuri jus pradžiugintų. 

Vyrų juokas, kuris palydėjo pasieniečio žodžius, Ketei pa- 
sirodė nemalonus. 

— Vakare aš ne visai supratau, kodėl mums reikia visą 
naktį važiuoti, — tarė mergina, stengdamasi pakreipti pasie- 
niečių kalbą kita linkme. 

— Visą naktį nekeliausime, mis! — atsakė Benas.— Prieš vi- 
durnaktį sustosime ir padarysime iš vežimų tvirtovę. Jūs ga- 
lėsite ramiai miegoti, mūsų ginklai jus saugos. 

— Taip? O man atrodo, kad jūs, Benai, dėl kažkokios rim- 
tos priežasties smarkiai nerimaujate; ligi šiol visada sustoda- 
vome temstant. 

— Mokate sumaniai tardyti, mažoji mis! Kodėl gi nepasa- 
Kkyti jums visos teisybės? Laiške, kurį Henris nunešė į fortą 
majorui, jūsų tetušiui, buvo nurodyta pasiųsti porą vyrų mūsų 
pasitikti. Tiesa, jūs šiek tiek vėliau atvažiavote iš Janktono, 
ir mes šiek tiek vėluojamės, bet kaip tik dėl to Najobreros 
vyrukus seniai turėjome susitikti. Nesuprantu, kur jie pra- 
smego, ir viskas, ko aš negaliu suprasti, verčia mane įtarinėti. 
Štai dėl ko aš raginu skubėti. 

— Tik jau neprisigalvokit baisybių ir nedrebinkit kinkų.— 
barėsi leitenantas.— Mums visiškai nėra ko bijoti! 

— Tsss! Tylos!— sudraudė pasienietis ir pastatė ausis. 

Ketė išsigando. Ji stebėjo Beną, kuris krito į žolę ir, pri- 
spaudęs ausį prie žemės, ėmė klausytis. Nuščiuvo ir leitenan- 
tas su kitais vyrais. Bedantis pasieniečių vadas netrukus atsi- 
tiesė, | 

— Atjoja du raiteliai. Vieno arklys šlubčioja. 

Ketė suprato, ką pasakė Benas, tačiau pati nei ką matė, 
nei girdėjo. Jos širdis daužėsi. Kas atjoja? Draugas ar prie- 
šas? Ar geriau pasilikti su vyrais gurguolės priekyje, ar pa- 
sitraukti į furgoną pas ištikimąjį Tomą? Vyrai, rodos, visai 
pamiršo merginą. Jų dėmesys buvo nukreiptas į tamsų slėnį, 
iš kurio turėjo išnirti raiteliai. Benas pasiruošė šauti. 

Dabar jau ir mergina išgirdo artėjantį arklių kanopų bil- 
desį. | 

— Kas ten?— riktelėjo Benas. 

— Nusiramink! — atsiliepė šiurkštus balsas. — Tai tik aš, 
jūsų brolis, mušeika Bilis. | 

Ketė išvydo du besiartinančius šešėlius. Tai buvo raiteliai. 
Kai pirmasis nušoko nuo arklio ir priėjo arčiau, ji užuodė 
aštrią užgęsusios pypkės smarvę. Benas teisybę sakė: antrasis 
arklys šlubčiojo, o raitelis, negalėdamas išsilaikyti tiesiai, svir- 
duliavo balne. Ketė, būdama iš prigimties geros širdies, pa- 
galvojo, kad vyrai tuoj pat nukels tą žmogų nuo arklio, 

Tačiau Benas, pasirodo, nebuvo toks draugiškas, pirmiau- 
sia jis kreipėsi į Bilį. 

— Tai tu? Tik ką išsiuntėm tave į žvalgybą, o tu jau par- 
siradai?! Ką tu čia parsitempei? 

— Sužeistąjį. 

— Ak!— sušuko Ketė, iš susijaudinimo nebesižinodama, ką 
daranti. Dabar leitenantas Ročas vėl prisiminė savo sužadė- 
tinę. | | 

— Grįžk į furgoną, — griežtai pasakė jis. — Jaunai damai 
čia nėra kas veikti. 

Mergina pakėlė galvą, staiga ji, net pati nežinodama kodėl, 
užsispyrė ir nepaklausė komandos. 

Tuo tanpu Bilis vargais negalais nutempė nuo arklio nepa- 
žįstamą raitelį ir, pastatęs jį ant kojų, paleido. Sužeistasis, 
ieškodamas į ką atsiremti, ėmė graibytis aplink, ir Ketė krūp- 
telėjo, kai jis atsitiktinai užčiuopė jos petį ir bandė į jį įsi- 
kibti. Ji vėl pasijuto, kaip per tą baisų sapną, kai ją kažkas 
griebė, ir turėjo susitverti, kad garsiai nesuriktų. Tuo pat me- 
tu, jai pasidarė gėda. Juk tai žmogus, — stengėsi įtikinti save 
Ketė,— tai tik nelaimingas žmogus!“ 

Pirštai, kurie mėšlungiškai gniaužė jos petį, ėmė drebėti, 
paskui atsileido. Merginos širdyje vėl pabudo noras pagelbėti, 
ir ji abiem rankom apkabino svyrantį kūną. Rankomis ji pa- 
juto švarko gelumbę, paskui aukštas sužeistasis užgriuvo ją 
visu svoniu, kuris buvo per didelis jos menikoms jėgoms. Jos 
rankos atsileido, ir nepažįstamasis susmuko į žolę. Matyt, jis 
buvo sunkiai sužeistas arba nusilpęs iš alkio ir troškulio. 

Prie jo pasilenkė. Benas. Mergina pagalvojo, kad jis paga- 
liau padės sąmonės netekusiam žmogui, tačiau Benui, pasie- 
niečių vadui, rūpėjo kas kita. 

— Praverk snukį!— suriko jis nepažįstamajam.— Kas į ta- 
ve šovė? Gal raudonieji šunys netoli 

Nepažįstamasis tik sugargaliavo kažką bejėgiškai. 

Benas vėl atsitiesė. 

— Kalbėk tu, Bili!— paragino jis Žvalgą, atgabenusį nepa- 
Žįstamąjį. — Ar tas vyrukas tau ką nors pasakė? 

— Ne. Jam perdurtas liežuvis, burna pilna kraujų. Kažkas 
ant jo švarko išpiovė peiliu keturkamipį. 

— Velniai rautų! —sušvokštė Benas ir leitenantas vienu 
metu. 

— Velniai rautų!-— pakartojo Benas. Staiga jis ėmė kalbė- 
ti taip tyliai, lyg būtų kažko išsigandęs.— Žinote, ką tai reiškia? 

— Kad jie prasmegtų, tie raudonieji galvažudžiai!-— nusi- 
keikė Ročas.— Gal iš tikrųjų tie valkatos netoli?! 

— Šito jisai jau nepasakys, leitenante! — Tardamas žodį 
„leitenante“, Benas įdėjo į jį tiek paniekos ir pasididžiavimo, 
kiek prityres pasienietis jaučiasi pranašus prieš naujoką.— 
Vadinasi, teks dabar pačiam palaužyti galvą! 

Ročas nudavė pašaipos neišgirdęs ir ėmė čiupinėti svetim- 
šalį. 

— Kas čia toks galėtų būti? Prerijose su gelumbiniu 
švarku? 

Benas priėjo prie liekno karininko, ir kai leitenantas atsi- 
tiesė, atsidūrė tiesiog priešais pasieniečių vadą, atsistojusį be- 
veik grasinama poza. | 

— Ročai, įtempk ausis ir paklausyk, ką aš tau dabar pa- 
sakysiu. Aš tau paaiškinsiu, kas šitas gelumbėtas žmogėnas. 
gi kitas dabar jos Juodųjų kalnų link šitaip apsitaisęs? Aišku, 
tik savižudis arba aukso ieškotojas. Jis dabar kaip žuvis. Štai 
kokį jie mums atsiuntė! O tu žinai, kieno čia darbas? Žimai, 
kas nekenčia lyg maro aukso ieškotojų? Tai Lokės giminė, 
ta galvažudžių gauja, su savo vyriausiu banditu, kadaise bu- 
vusiu mūsų žvalgų Hariu. Keturkampis — tai jo ženklas! Jo 
ženklas! Kur tik rasite keturkampį arba pamatysite peilį su 
išdrožinėta paukščio galva ant koto, žinokite, su kuo turite 
reikalą! Galiu prisiekti, kad čia šito šunsnukio darbas! Suba- 
des liežuvį, atsiuntė jį mums. Tokiu būdu jis iš mūsų pasišai- 
pė ir paskelbė karą. 

— Užsičiaupk, Benai! Tau vaidenasi! 

Pasienietis staiga pakeitė taktiką. Staiga prabilo vėl ramiai. 

— Ei, Bili, kur nukišai to vyruko šautuvą? Nudžiovei? 

— Ne. 

— Jis jojo be šautuvo? 

— Taip. 

— Vadinasi, dakotų rankose šaudanti geležis. Kad juos kur 
velniai! 

— Reikia pagaliau nutarti, ką darysime, — ragino Ročas, 
aiškiai sunerimęs, į | 

— Ką darysime? Ogi tą patį, ką ir ketinomę. Nereikia, lei- 
tenante, prarasti galvos. Važiuosime iki vidurnakčio, paskui 
sustatysime vežimus ratu ir įsirengsime nakčiai stovyklą. Rau- 
donodžiai nepuola prieš vidurnaktį. Jie visada palaukia tokios 
valandos, kai mūsų brolis pavargsta, apsnūsta, tai yra, puo- 

la paryčiais tarp trečios ir ketvirtos valandos. Kaip ten bebū- 
tų, ligi dvyliktos dar galima važiuoti. 

— Gerai. Važiuokite tol, kol, tavo nuomone, nepavojinga. 
Juo arčiau stoties įsikursime nakčiai, tuo geriau. 

Ketė tyliai atsiduso ir buvo beeinanti į savo furgoną. Lei- 
tenantas Ročas ja nesirūpino; jam reikėjo duoti komandą žy- 
giui. Bet vienas iš vyrų, kuris ligi šiol stovėjo nuošaliai, pasi- 
šovė jai padėti. Tai buvo aukštas, prakaulus vaikinas, kuri 
Ketė pažimo. —- 

— Tomai... Ką darysime su sužeistuoju? 

— Kur nors įkišime. 

— Nebūkite žmogui tokie abejingi. Atneškite jį į mano 
furgoną. | | 

— Jei Benas ir Ročas leis. 

— Jie tikriausiai tik apsidžiaugs, kad aš siūlausi padėti. 

— Rūpestingoji mažoji mis! Luktelkite. 

Tomas paliko merginą ir nuėjo prie vyrų besitariančių 
gurguolės priešakyje. Ketės ausis pasiekė trumpas ginčas, ta- 
čiau ji ničnieko nesuprato, nes vyrai šnekėjosi pasieniečių 
žargonu, kuriame maišėsi angliški, prancūziški ir indėniški žo- 
džiai. Jei kas užkalbindavo ją tokia kalba, jai belikdavo tik 
spėlioti. 


Pagaliau pas ją atėjo Tomas su dar vienu vyru. Tas kitas 
buvo Teo, Tomo brolis dvynys. Jie išpildė merginos pageida- 
vimą ir nunešė nepažįstamą sužeistąjį į furgoną, į kurį vėl 
įlipo ir Ketė. Tada dvyniai atsisveikino. Jie turėjo joti gur- 
guolės priešakyje ir padėti Biliui žvalgyboje. 

Ilga vežimų vilkstinė vėl pajudėjo. Mulų nugaras ėmė čai- 
žyti vežėjų botagai. Dideli ratai vėl sokčiojo per žolės kups- 
tus. 

Ketė susimąstė, kaip ir prieš poilsį, tačiau dabar viskas jau 
buvo kitaip. Pirma ji tik įsivaizdavo, o dabar jos tykojo realus 
pavojus. Tarp šių grubių žmonių ji jautėsi svetima ir nesaugi. 
Ji prarado jais pasitikėjimą ir ėmė mirtinai bijoti indėnų. Apie 
miegą negalėjo net pagalvoti. 

Sunkiai sužeistas bėglys tysojo nebylus ant šiaudų. Ketė 
palietė jo kaktą, paėmusi ranką, užčiuopė pulsą. Širdis vos 
beplakė. Nieko negalėdama jam padėti, ėmė rūpintis pati sa- 
vimi. „Atradusi odinį diržą su pistoleto dėklu, atsegė jį, išsi- 

traukė ginklą, patikrino, ar užtaisytas, ir, keistai jausdamasi, 
vėl padėjo į vietą. 

Mergina susirietė prie pat priekinės furgono angos, kur 
šalia vežėjo sėdėjo jos senas bičiulis su žila žilutėle barzda, 
palydovas Tomas. Ketė prispaudė galvą prie jo stangrios odi- 
nės rankovės ir dar labiau pasislinko į priekį. Plati Tomo nu- 
gara jai atrodė geriausia apsauga nuo nakties vėjo ir visų“ 
galimų pavojų. 

— Tomai,— vėl tarė Ketė, ieškodama paguodos. 

— Nebijokite, mis. 

— Kad tik greičiau prabėgtų ši naktis, Tomai! Kelionė bai- 
giasi. Rytoj pasieksime blokhauzų stotį. 

— Žinoma! Rytoj jūs jau sėdėsite pas savo tėvą blokhau- 
ze, 0 jo sienos storos. Daug kulkų jos jau suvirškino. Ypač. 
senojo blokhauzo. 

— Senojo blokhauzo? Argi jūs pažįstate tą stotį? 

— Ir taip, ir ne. Naująją stotį Žinau tik iš pasakojimų. Ta- 
čiau senąjį blokhauzą, kurį surentė mūsų bedantis Benas, šitas 
sukčius, ir gyveno, pardavinėdamas degtinę ir supirkinėdamas 
kailius, ir kur visada maišydavosi indėnai ir medžiotojai, tą 
seną namą, žinau gerai. 

— Tomai, papasakok apie jį. Labai prašau, — meilikavo Ke- 
tė— Matote, jeigu aš įsivaizduosiu blokhauzą, tai mažiau bi- 
josiu, o jums kalbant, ir laikas abiem greičiau prabėgs... Aš 
nebenoriu miegoti. Vėl kokį siaubą susapnuosiu. | 

— Gerai, tada paplepam truputėlį. Tačiau tik ne apie se- 
nąjį blokhauzą. Apie jį geriau ne... 

— Kodėl? 

— Kadangi... kadangi tai perdaug baisu. 

— Tomai, aš nenoriu klausytis kraupių istorijų. Man jau 
ir taip baisu. Papasakokite geriau apie save; tikriausiai turi- 
te ką? 

— Tikrai norite, mažoji mis? Man, senam kelmui, jūs pa- 
tinkate. Na štai, bastausi aš po prerijas už prastą atlyginimą 
ir rizikuoju savo kailiu. Aš mičnieko daugiau nėturiu— Tomas 
pasidarė kalbesnis— Jei aš būčiau ne dabar, o prieš dvejus 
metus jus pamatęs, tą vakarą, kai nelabasis šoko vestuves, tik- 
riausiai daug kas būtų kitaip išėję. 

— Kodėl? Kas gi tą vakarą atsitiko, Tomai? 

— Tuomet jums mis, tereikėjo atidaryti duris... mano 
krautuvės duris. 

— Jūsų krautuvės? Tai jūs ne visą laiką buvote žvalgas? 

— Jaunystėje — taip. Tiesiant geležinkelį, dirbau žvalgų, 
net patekau į nelaisvę, o paskui gyvenau Lokės giminės pa- 
lapinėse. Pergyvenau ir smėlio audras, ir sniego pūgas. Visko 
atsikandau, sugrįžau į miestą ir atidariau mažą krautuvėlę. 
Jei vieną gražią dieną būtumėte apsilankę, kad ir su savo 
surūgėle teta Bete, ir būtumėte paprašę kokios indėniškos ant- 
klodės ar išsiuvinėto dinžo, tokius daikčiukus juk mėgsta pir- 
kinėti elegantiškos damos, jeigu būčiau jus pamatęs ir būčiau 
pagalvojęs apie savo dukterį, kuri šiek tiek primena jus, nie- 
kad nebūčiau vėl išlėkęs į prerijas, kurių nekenčiau, ir. nebū- 
čiau senatvėje pasidaręs aukso ieškotoju, o Rudoji Lapė nebū- 
tų manęs įviliojęs į tą prakeiktą senąjį blokhauzą! 

— Kodėl prakeiktą?— Ketė vėl susijaudino ir išsigando.— 
Ir kas tas Rudoji Lapė? 

— Po velnių... hm... ak, tai ilga istorija. O Rudoji Lapė 
arba Džimas, Fredas, kaip jis tik mesivadino bebanditauda- 
mas,— taigi, kas jis toks? O kad aš pats žinočiau? Mano ne- 
laimei, jis pasirodė tada pas mane. Prieš porą metų tai buvo, 
vieną niūrų žiemos vakarą. Mano žmona jau buvo mirusi, duk- 
tė ištekėjusi, o aš sėdėjau vienas savo krautuvėje prie krosnies, 
Biznis tada nesisekė, kada-ne-kada užsukdavo koks klientas. 
Krosnis rūko, tabakas pasibaigė, ir, kai aš vienas sau keikiau 
visus šventuosius ir šaukiausi velnio, atsivėrė durys... Jums, 
mis Kete, prisipažinsiu, kas man, kvailiui, tada pasirodė... Prie- 
šais stovėjo pats šėtonas, raudonplaukis, žaižaruojančiomis aki- 
mis, atkišęs pageltusias iltis... Stambus ir stiprus. ..- Patapšno- 
jo man per petį ir ėmė suokti tokius dalykus, kurie suvedžio- 
tų kiekvieną vargšą žmogelį. Sako, rasime aukso, kaip mat 
praturtėsime... Žodžiu, aš sutikau ir pardaviau savo krautu- 
vėlę. Kaip tik prieš dvejus metus, žiemai baigiantis, tuo pačiu 
metu, kaip dabar, o gal net tą pačią dieną mes visi tame pra- 
keiktame blokhauze... 

Tomas nutilo ir plaštaka užsidengė bumą. 

Tačiau Ketė ryžosi viską sužinoti. 

— ,..jūs visi susitikote blokhauze,— užbaigė ji Tomo saki- 


nį.-— Jūs iT. . . 


70 


Tomas nusileido ir ėmė pasakoti toliau: 

— Aš, toks Džordžas, mušeika Bilis, vadinamas dar Kruvi- 
nuoju Biliu, jūs gi jį pačįstate, mažasis murzius Jozefas, kuris 
lydi prieš mus važiuo'antį vežimą, na, ir šviesiaplaukis Ada- 
mas Adamsonas, ne, jo mūsų gurguolėje nėra. Jis buvo do- 
riausias iš mūsų visų; jis dabar, atrodo, tarnauja stotyje žval- 
gu. Norėdamas išpirkti tėvui fermą, dėl kurios žemės bendrovė 
iškėlė jam bylą, vargšelis prisidėjo prie mūsų. Ir dar ten buvo 
keletas vyrukų, Rudosios Lapės suviliotų. Taigi, lygiai prieš 
dvejus metus mes visi susitikome blokhauze pas bedantį Beną 
ir tikėjomės, kad Rudoji Lapė, tas apgavikas, mums parodys, 
kur slepiasi lobiai! Visokių žmonių ten buvo. Dauguma iš jų, 
matyt, jau po velėna. Taip, taip, keršytojas negailestingas. 

— Koks keršytojas?— sušnibždėjo Ketė. 

— Haris Tokei Ito keršija už savo tėvą, senąjį vadą, kurį 
Džimas tada nudūrė už tai, kad mums nenorėjo parodyti, kur 
auksas. Džimas Rudoji Lapė jį nuskalpavo, ir mes įmetėme la- 
voną į upę žuvims suėsti. 

— Ir jūs prie to prisidėjote?— pasibaisėjo mergina. 

— Ir aš, ir Benas, ir mušeika Bilis, ir murzius Jozefas, ir 
Adamas Adamsonas... Kaip tik šiandien dveji metai nuo tos 
dienos. 

— Jūs nesutrukdėte nužudyti Žmogų? 

— Jūs dar visai vaikas, mis Kete! 

— O kaip buvo nubaustas Rudoji Lapė? 

— Jis? Tai kad jo niekas negali pagauti, ir niekas jo ne- 
teis, nebent Haris Tokei Ito, nužudytojo sūnus. Tačiau Rudoji 
Lapė vengia rodytis prie Plato ir Najobreros. Perdaug ne- 
švari jo sąžinė! | 

— O jūs vėl visi važiuojate į tą prakeiktą namą, kur įvy- 
ko žmogžudystė?— Per Ketės nugarą nubėgo pagaugai. 

— Geriau jums apie tai nebūčiau prasitaręs, mažoji mis. 
Tai ne jūsų klausai. Tačiau teisybė — mes, kurie tebesame BY 
vi, vėl susirinkome. 

Jaunasis vežikas, kuris retai praverdavo, burną, staiga 
prabilo: | 

— Kodėl aš viso to nežinojau prieš išvažiuojant?! Tiek 
mane būtumėt ir matę! Benosis Pitas buvo pats gudriausias iš 
mūsų visų. Pasistengė ir liko Randalyje. 


Ketė prispaudė prie krūtinės rankas. Daugiau ji nieko ne- 
pasakė, Tomas taip pat nutilo. Tačiau merginos galvoje su- 
kosi mintys. Ji galvojo apie blokhauzą, į kurį važiavo gurguo- 
lė, apie indėną Tokei Ito, trokštantį atkeršyti baltiesiems už 
tėvo nužudymą. | 

Vežėjas taip smarkiai pliaukštelėjo botagu, jog, rodos, 
pokštelėjo ne botagas, o šūvis. Tomo pasakojimas jį labai su- 
jaudino. 

— Judinkitės greičiau! — riktelėjo jis priekyje važiuojan- 
čiam vežimui. — Spauskim, kad išneštume kulnis iš šitų pra- 
keiktų prerijų! Tam Hariui Tokei Ito dar trūksta keleto skal- 
pų. Ir juos turi kaip tik mūsų žmonės! 

Pavasario nakties vėjas darėsi vis šaltesnis ir stipresnis. 
Žmonės ir gyvulius apėmė nuovargis, apsunkindamas sąnarius 
ir galvas. Ketės akys jau merkėsi, nors dar nebuvo nė vidur- 
nakčio. Tačiau ji bijojo gultis šalia gargaliuojančio sužeisto- 
jo, kurio likimas buvo jai lygiai toks pat baisus, kaip ir Tomo 
pasakojimas. Suėmusi save į rankas, atsisėdo ir atsirėmė nu- 
gara į pasostę, ant kurios sėdėjo vežėjas ir Tomas. Labai keis- 
tai jausdamasi, ji išsitraukė iš dėklo pistoletą, dar kartą pa- 
tikrino, ar gerai užtaisytas, prisitaikė ir bandė įsivaizduoti šau- 
danti priešą. Ar užtektų jai šaltakraujiškumo gerai nusitaikyti? 
Nušauti žmogų, — kokia šiurpi mintis! O gal indėnai ne žmonės, 
o tik kerštingi priešai, tarė sau Ketė ir tuo pačiu pakartojo 
tai, ką tėvas jai kalbėjo nuo mažumės. Mulų kanopų bildesys 
neleido Tomui suprasti tų tylių merginos žodžių, tačiau jis, 
atrodo, išgirdo, kad ji kažką murma. 

— Gulkite, mis Kete, ir miegokite,— paragino jis. 

Ketė papurtė galvą ir apsijuosė diržą su pistoleto dėklu. 
Ji nespėjo atsakyti, nes pro vežimų virtinę šuoliais pralėkė 
Benas ir Ročas, ir visi išgirdo Beno gasdinantį šauksmą: 

— Nemiegokit! Nemiegokit! Užmigsite, gnybtels nelabasis! 
Prasitrinkit akis! Greičiau, greičiaul 

Suplekšėjo, sučeksėjo botagai, mulai leidosi nelygiais šuo- 
liais. 

Ročas pralėkė pro Ketės furgoną net neatsigręždamas, ta- 
čiau Benas, paleidęs arklį ristele, kyštelėjo nosį prie brezento 
angos ir, matyt, pamatė merginos rankose pistoletą. 

. — O, mis pasiruošusi kovai? Tada mums niekas nebaisu. 
Jeigu jau moterims užtenka drąsos, tai mes, atšiaurūs vyrai, 
turime garbingai atlaik... 

Ir staiga vienas po kito driokstelėjo penki šūviai. 

Kalbėtojo balsas nutrūko per pusę žodžio. Mirtinai išsi- 
gandusi, Ketė krūptelėjo. 

Benas paleido pavadį, švystelėjo ore rankomis ir aukštiel- 
ninkas nusirito nuo arklio, kuris nubėgo šalin. Nespėjo rikte- 
lėti ir jaunas vežėjas; jis irgi susmuko prie Tomo ir nusirito 
nuo pasostės į žolę. Niekas mnebegirdėjo, kaip žnektelėjo že- 
mėn kūmai, nės kilo visuotinis triukšmas. Pykšėjo pasieniečių 
šautuvai, drioksėjo dragūnų karabinai, ir vieno vienintelio 
priešo šūviai, kurie visi buvo taiklūs. Ketės akyse krito visi 
gurguolės priekyje joję raiteliai. Šaižūs, neįprasti kovos šūks- 
niai ir grubūs dragūno keiksmai aidėjo vienas po kito. Blaš- 
kėsi persigandę į vežimus pakinkyti mulai, kone visi netekę 
savo važnyčiotojų. Pirmasis vežimas jau buvo apsivožes, ir, 
lekiant pro šalį, mirtinai išsigandusi Ketė pamatė iš tamsos 
išnyrant nepažįstamus raitelius. | 

Dar kartą driokstelėjo vienas po kito penki šūviai, ir vėl 
penki raiteliai, lydėję gurguolę, iškrito iš balnų. Dviejų kojos 
įsipynė į balnakilpes, ir juos nuvilko arkliai. Dragūnai ir pa- 
sieniečiai ėmė netvarkingai bėgti. Juos nusivijo indėnai. Rai- 
ti kovotojai iškriko. Baltiesiems jau niekas nekomandavo. 

Furgonas, kuriame slėpėsi mergina, vis dar skrido pirmyn. 
Tomas, pagriebęs vadžias, aplenkė ant žole apaugusios smėlio 
kalvos šlaito apvirtusį vežimą. Švilpindamas mulams virš gal- 
vų botagą, baubdamas nesavu balsų, jis privertė juos lėkti 
šuoliais. Ketė instinktyviai susirietė šiauduose tarp šoninių 
furgono sienų. Dabar mebebijojo nei be sąmonės gulinčio su- 
žeistojo, nei kraujo ir prakaito kvapo, kuriuo šis atsidavė. | 

Lengvas keturkinkis furgonas, vos siekdamas ratais žemę, 
rodos, išlėkė iš kovos lauko. Grumtynių triukšmas tolo. Ketė 
atsikvošėjo nuo beprotiško siaubo ir atsargiai apsižvalgė tam- 
soje. Vienas kitas raitelis vis dar lėkė šuoliais pro vežimą. Vėl 
tratėjo šūviai, tačiau toli užpakalyje. Mergina atsiduso ir vėl 
susirietė prie sąmonės. netekusio nepažįstamojo. Pavojaus va- 
landą kiekvienas baltaodis žmogus jai buvo savas. Tačiau la- 
biausiai ji pasitikėjo Tomu, kuris tvirta ranka valdė vežimą. 

— Kete! Eik šen! —staiga pasigirdo Tomo balsas. — Grei- 
čiau pas mane ant pasostės! | 

Tomas vėl ėmė ginti mulus. Ketvertas leidosi šuoliais. Fur- 
gonas ėmė blaškytis į šalis, rodos, ims bet kurią akimirką ir 
apsivers. Mergina užsiropštė vargais negalais ant pasostės ša- 
lia senio. Čia ji galėjo, niekeno netrukdoma, dairytis po tam- 
sias prerijas. Tačiau čia ją galėjo pamatyti ir priešas. Kodėl 
senis ją pasišaukė? Baimė ėmė gniaužti kvapą. Nervai įsi- 
tempė lyg stygos. 

— Tomai! 

— Kete, imkite vadeles! Ar mokate važnyčioti? Važiuokit 
nesustodama! Vis tiesiai, tiesiai ir pasieksite tėvą! Gerai suim- 
kite vadžias! Dabar viskas priklauso muo jūsų. 

Ketė sugriebė vadžias. 

— Kas atsitiko? Ar tu palieki mane? Pasilik čia! Ilgai aš 
neištversiu. 

— Privalai ištverti! 

Senis užspringo ir kažką išvėmė. Šiltas skystis nubėgo per 
merginos ranką. Ji suprato, kas tai. Kraujas! 

— Kete! Man kliuvo. Važiuok! Nežiopsok! Žiūrėk mulų, 
o ne manęs! 

Iš Tomo burnos vėl pliūptelėjo kraujas. Tik dabar Ketė 
pamatė į jo šoną įstrigusią strėlę. Tomas prarado pusiausvyrą 
ir nusirito į žolę. | 

Lyg suakmenėjusi Ketė sėdėjo šokinėjančiame vežime. 
Spausdama saujose ketverto vadžias, skrido ji į neįžvelgiamą 
jaunaties naktį. Visu greičiu lėkė kloniu, pirmyn, tik pirmyn! 
Mulai buvo išsigandę ir skuto tarsi kieno vejami. Klonio dug- 
nas buvo jiėms kelias. Dabar Ketei beveik nereikėjo nieko 
daryti. Pamažu mergina pasijuto tvirčiau. Mulai taip pat nusi- 
ramino ir ėmė bėgti ristele. Ketė, laikydama rankose vadžias, 
negalėjo suvaldyti ilgo botago, todėl mulai dabar bėgo taip, 
kaip jiems patiko. 

Mergina vėl pradėjo galvoti. Ji stengėsi prisiminti, kaip 
jai reikia važiuoti. Klonis tęsiasi ligi upės kranto. Pasiekus 
Najobrerą, pasirodys bblokhauzai. Ten išsigelbėjimas. Išsigelbė- 
jimas! Ji taip troško, taip ilgėjosi tos stoties, kuriai vadovavo 
jos tėvas, majoras Smitas, kad jos paveikslas vis iškildavo 
akyse. Tačiau staiga jos ilgesys atlėgo. Blokhauze, į kurį ji 
dabar važiavo, buvo užmuštas ano indėno tėvas... to indėno, 

kuris dabar su savo vyrais užpuolė gurguolę. Ar tikrai čia 
buvo jis, tas mirtinas priešas, apie kurį prieš užpuolimą kal- 
bėjo vyrai? Ketė pajuto, kad jai vėl stingsta kraujas, ir jėga 
nusikratė minčių. Jai reikėjo žiūrėti mulų. 

Staiga ji kažką išgirdo. Tai bildėjo kanopos! Kažkas artė- 
jo prie furgono. Ar raiteliai ją vejasi? Kas jie? Draugai? Prie- 
šai? O gal tai laisvi arkliai, kurie iš įpročio seka paskui ve- 
žimą? 

Pro šalį prašvilpė du laisvi arkliai. Jie lėkė šuoliais. Gal 
jie užuodžia persekiotojus? Kai jų kanopų dundesys nutilo, 
„Ketė daugiau nieko negirdėjo tik savo mulų bėgsmą ir šūvius 
tolumoje. Abipus slėnio vilnijančios aukštumos suartėjo, pa- 
likdamos tik siaurą perėją. Ketė bijojo tų aukštumų iš kairės 
ir dešinės, kur galėjo tykoti priešas. Ji prisiminė Tomą. Gal ir 
vėl atskris begarsė strėlė, šįkart jau į ją paleista? - 

Ketei kol kas niekas nepastojo kelio. Jai atrodė, kad ši- 
taip važiuoja jau daug daug valandų. Ar žemė ir dangus dar 
nešviesėja? Ar ji iš tikro jau taip ilgai važiuoja? Bėglė trokš- 
te troško šviesios dienos. Įaudrinta vaizduotė kūrė miražus; 
rodos, priekyje jau šniokščia upė, prie kurios prisiglaudęs 
stūkso mažas fortas. Ketė pliaukštelėjo vadelėmis, norėdama 
vėl paraginti mulus. Tėve, galvojo ji, tėve, kad tu žinotum! 

Staiga ji persigando. Ar tik vėl negirdi kanopų bilsmo? Kas 
dabar atlekia? Ketė sutriko. Gal paleisti vadžias ir griebtis 
pistoleto? 

— Ei!— riktelėjo kažkas iš paskos. 

— Aš čia!-— atsišaukė pradžiugusi Ketė. Jai pasirodė, jog 
išgirdo sužadėtinio balsą. 

Kai raitelis atsidūrė šalia vežimo, mergina pamatė, jog ne- 
klydo. Tai buvo leitenantas Ročas. Be kepurės, perkreiptu vei- 
du, sulipusiais nuo prakaito plaukais. Susijaudinęs jis patrau- 
kė pavadį. 

— Važiuok toliau!— riktelėjo jis Ketei — Gal būt, tik mu- 
du ir likome gyvi. Aš nujosiu pirma tavęs į blokhauzų stotį 
ir grįšiu su vyrais. | 

— Pasiimk ir mane! 

— Iš proto išsikraustei?! Mano žirgas nepaneš dviejų. Ma- 
ne persekioja pats šėtonas! 

Leitenantas taip spustelėjo pentinais arkliui paslėpsnius, 
kad tas net atsistojo piestu, davė baikštų šuolį ir nurūko pir- 
— Pagalbos! — dar kartą riktelėjo iš visos gerklės Ketė, 
tačiau raitelis nė neatsigręžė. 

Nežinodama ko griebtis, mergina lydėjo jį akimis, kol tas 
pranyko už artimiausio slėnio posūkio. Netrukus nutilo ir Žir- 
go kanopų dundesys. 

Ketė sukando dantis. Ji pradėjo kiek įmanydama ginti mu- 
lus. Jeigu ji leitenantą gerai suprato, +ai visa gurguolės paly- 
da žuvo. O Antonį Ročą, o kartu ir ją, vijosi pats šėtonas. 
Slinko minutės. Tačiau tos minutės buvo pilnos begalinės 
baimės. 

Rytuose brėško aušra. Vakaruose geso paskutinės žvaigždės. 
Po šviesėjančiu dangaus skliautu pasirodė nenaudojama, biau- 
ri stepė. Aplink ničnieko nesimatė, tik parudavusi pernykštė 
žolė ir aptirpęs, naktį vėl sušalęs sniegas. Ketė suprato, kad 
dabar ji viena, visiškai viena ir apleista šiose dykose, sveti- 
mose prerijose. Ją galutinai užvaldė baimė. 

Mulai ėmė spyriotis. Besė, šaunioji Besė, nebenorėjo bėgti. 

— Bese, argi aš tau neduodavau duonos? Bėk, Bese, bėk, 
mus vejasi pats šėtonas. 

Ketė susigriebė, .kad'“ji ėmė kalbėti garsiai, ir pati nusi- 
gando savo palūžusio balso. 

Stepei nebuvo ribų. Per visą naktį ir rytą žolė ir smėlis, 
smėlis ir žolė. Kažkokia klaiki buvo ši dykynė be medžių ir 
krūmų, be žmonių ir Žvėrių. O kad nors išgirdus Žmogaus 
balsą! Ketė prisiminė aukso ieškotoją, gulintį už jos vežime. 
Tačiau šis tylėjo ir nejudėjo. Ketė žvilgterėjo į nepažįstamąjį. 
Veidas buvo išblyškęs, akys stovėjo stulpų; matyt, jau buvo 
miręs. Ketė buvo viena dykynėje, ją kankino nuovargis, pirš- 
tai buvo šalti ir neklausė, drabužiai sudrėko nuo rasos. Ji vi- 
sa drebėjo. 

Prieš akis kaip juodos dėmės šmėščiojo vaiduokliški raite- 
liai, kurie pasirodė naktį. Ketė žinojo, kad tai buvo indėnai. 

— Bese, tu juk mano draugė. Būk gera, bėk, tada ir kiti 
bėgs. . 

Tačiau greičiau, kaip ristele, mulai jau neįstengė pabėgėti. 

Ketė įsiklausė. Jai pasirodė, kad trečiukart girdi kanopų 
bildesį, artėjantį iš paskos. Kad nors širdis ramiau plaktų ir 

kraujas taip nesidaužytų smilkiniuose! Ji pabandė susikaupti, 
išlikti šalta ir gerai įsiklausyti. 

Jei Ketė neapsiriko, tai vėl artėjo raitelis, o ne koks lais- 
vas arklys. Ji aiškiai girdėjo ramius vienodus šuolius. Mergi- 
na pati nesuprato, kodėl viltis staiga pasidarė stipresnė už 
baimę. Gal būt jos nervai aprimo todėl, kad kanopos taip rit- 
mimgai bildėjo? Šitaip joja tik tas, kurio niekas nesiveja ir 
kurio žirgas paklūsta kiekvienam šeimininko krustelėjimui. Po 
kelių sekundžių Ketė turėjo išvysti savo išgelbėtoją. 

— Stok!-— riktelėjo kažkas. 

Tai buvo nepažįstamas balsas, tačiau jo skambesys tik su- 
stiprino jos pasitikėjimą. Ji bandė paklausyti ir sustabdyti ve- 
žimą. Tačiau mulai pajuto vadžias laikančių rankų silpnumą 
ir neryžtingumą. Jie ėmė ožiuotis, spardytis, pagaliau leidosi 
bėgti. Nieko nepadėjo, kad Ketė tampė vadžias. Ji išgirdo, 
kad raitelis jau pasivijo furgoną, o po akimirksnio atsidūrė 
šalia mulų, ir mergina jį išvydo. 

Kraujas sustingo jos gyslose. Tai buvo indėnas. 

— Tėve! — šaižiai suspigo mergina. Ji paleido vadeles, iš- 
sitraukė pistoletą ir šovė į raitelį. 

Tuo pačiu akimirksniu indėnas staigiai kryptelėjo, ir kulka 
prašvilpė pro šalį. Pasivijęs pirmąją mulų porą, pagriebė že- 
me besivelkančias vadeles. Furgonas tuoj pat sustojo. Ketė 
vis dar laikė pistoletą rankoje. Indėnas apsuko žirgą, sustojo 
ir pažvelgė iš viršaus į merginą. Antrą sykį šauti Ketė neiš- 
drįso. Ji pagavo trumpą beveik visiškai užmerktų akių žvilgs- 
nį, ir jos ranka su pistoletu nusviro. 

Nors ji vos laikėsi nenualpusi, tačiau vėliau galėjo atpasa- 
koti kiekvieną šio siaubingo akimirksnio smulkmeną. Jau bu- 
vo prašvitę, švietė saulė. Pakinkyti mulai stovėjo nukabinę 
galvas; vienas tuojau pradėjo rupšnoti žolę. Indėnas sėdėjo 
ant savo arklio šalia furgono. Arklys buvo gelto plauko, kres- 
nas, tvirto sudėjimo, juodais karčiais ir paklaikusiom akim. 
Jis buvo be apinasrio, tik prie apatinio žandikaulio buvo pri- 
tvirtintas laisvai kabaruojantis odinis pavadis. 

"Raitelis atsitiesė. Jis buvo nuogas iki juostjos, ruda lygi 
oda blizgėjo. Šovinių juosta, permesta per petį ir einanti 
įstrižai krūtinės, mažai tepridengė gilius randus ant krūtinės 
ir žemiau abiejų pečių. Juodi į kasas supinti plaukai krito ant 
nugaros. Kaktą puošė gyvatės odos juosta su trimis erelio 

plunksnomis. Peilio rankena turėjo rūpestingai ir meniškai iš- 
piaustytos paukščio galvos formą. 

Ketė bijojo dar kartą žvilgterėti į priešo veidą. 

— Pasigailėkite!— tyliai pasakė ji. Pagal vyrų pasakojimus 
ji atpažino indėną, tai buvo Haris Tokei Ito. 

Dakotas tylėjo. Ketė pajuto, kaip jis greitu ir tvirtu grybš- 
niu atėmė iš jos rankos pistoletą. Ji taip persigando, tarsi kas 
būtų prisilietęs su karšta geležim. Mergina nė negalvojo prie- 
šintis ir užsidengė rankomis akis, kad nieko nematytų. 

Tik tuomet, kai vežimas pajudėjo iš vietos ir pasostė, ant 
kurios sėdėjo, ėmė krypti, Ketė stvėrėsi rankomis, kad neiš- 
virstų, ir nenoromis atsidengė akis. Dabar ji vėl matė, kas 
darosi. Sėdėdamas ant mustango, indėnas laikė mulų vadžias 
ir stengėsi apgręžti vežimą, siaurame slėnyje tai buvo ne- 
lengva. 

Kai furgonas ir mulai pasisuko reikiama kryptimi, dakotas 
nušoko nuo arklio ir įlipo į vežimą. Išmetęs iš jo aukso ieško- 
tojo lavoną, kuris, matyt, jam pasirodė visiškai nereikalingas 
balastas, atsisėdo šalia Ketės ant pasostės. Riktelėjęs jis para- 
gino mulus. Jie pakluso naujajam važnyčiotojui. Indėnas iš 
pradžių paleido juos ristele, paskui šuoliais. Furgonas dabar 
riedėjo kaip tik į ten, iš kur buvo atvažiavęs. Laisvas indėno 
eržilas bėgo šalia. | 

Mergina kiūtojo ant siauros lentos šalia savo priešo. Ji 
spoksojo į Besės nugarą ir glamžė skarą, kuria buvo apsigo- 
busi kaklą. Ankstus pavasario rytas buvo labai šaltas, ir Ketei 
stingo sąnariai. Tačiau tuo pat metu jos nugara tekėjo pra- 
kaitas,— taip labai bijojo viso to, kas jos laukia. 

Staiga prerijų tylą sutrikdė šūvis, driokstelėjęs kažkur už 
vežimo. Priešakinės poros dešinysis mulas parkrito, susipy- 
nė pakinktuose ir patiesė kojas. Kitas, bėgęs iš paskos, užšoko 
ant netikėtos kliūties, suklupo ir taip pat susipainiojo. Furgo- 
nas susverdėjo ir vos neapvirto. Bijodama iškristi, Ketė pašo- 
ko ir įsitvėrė brezento. Įtempusi ausis, mergina klausėsi. Jai 
pabudo viltis. Kas šovė? Gal sugrįžo leitenantas Ročas? O gal 
pasirodė koks gurguolės žvalgas, išlikęs gyvas per šios nak- 
ties skerdynes? Ji tikėjosi, kad indėnas paliks vežimą ir šoks 
bėgti. Jo žirgas buvo po ranka. 

Tačiau dakotas elgėsi kitaip, negu norėjo ir įsivaizdavo 
Ketė. Jis stryktelėjo iš vežimo ir užsiglaudė už tysančio ant 

žemės mulo. Furgonas ir gyvuliai jį užstojo nuo nežinomo 
priešo. Eržilas išnyko už artimiausio vingio ir pats pasirūpino 
savo saugumu, 

Ketė ėmė visa gerkle šauktis pagalbos. Dakotas jai ne- 
trukdė. | 

Pokštelėjo dar keli šūviai. Kulkos prazvimbė pro šalį, vie- 
na iš jų įdrėskė kažkuriam -mului užpakalinę koją. Dakotas 
žaibiškai nupiovė pirmosios mulų poros pakintus, o kitų dvie- 
jų vadžias laikinai surišo; taip jis paruošė furgoną tolimesnei 
kelionei. Indėnas vėl liuoktelėjo ant pasostės ir paleido mulus 
šuoliais. Sėdėdamas šalia Ketės, dakotas jautėsi visiškai sau- 
gus, nes persekiotojai nešaudė į vežimą, iš kurio girdėjo mer- 
ginos pagalbos šauksmą. 

Tačiau dabar užpuolikai pakeitė taktiką. Nors Ketė buvo 
sumišusi ir persigandusi, ji ir neįgudusia savo ausim išgirdo, 
kad vienas persekiotojų artėja iš užpakalio. Jis šaudė; tai de- 
šinėje, tai kairėje pusėje kulkos draskė brezentą. Tuo tarpu 
antrasis raitelis, iš šiaurės pusės dengiamas kalvos, greitai 
artėjo šuoliais prie vežimo. “ 

Dakotas įspraudė į Ketės rankas vadžias. 

— Važiuok toliau!-— įsakė jis, kalbėjo angliškai. 

Mergina pakluso. Jis buvo pranašesnis ir valia, ir jėga, 
geriau ginkluotas, tad priešintis jai nė į galvą neatėjo. Tačiau 
vadžias laikė lyg nesavomis rankomis ir mulų neragino. Pa- 
griebęs šautuvą, dakotas šmurkštelėjo į furgono vidų. Jis 
paleido šūvį. Ketė viso to nematė, tačiau ji išgirdo trenksmą 
užpakalyje ir krūptelėjo. 

Užpakalyje kanopų bildesys nutilo. 

Dakotas sugrįžo prie Ketės, tačiau nesisėdo ant pasostės, 
bet pritūpė už jos. Jis vėl pats paėmė vadžias. Mulai pajuto 
tai akies mirksniu ir tuoj pat leidosi šuoliais. Antrasis perse- 
kiotojas, kuris slėpėsi už pakilumos šiaurinėje slėnio pusėje, 
atsidūrė maždaug tokiame pat aukštyje ir vėl ėmė apšaudyti 
furgoną. Jis šaudė, nieko nepaisydamas. Viena kulka pra- 
zvimbė pro pat Ketę. 

Abu mulai suklupo. Vienas iš karto nusibaigė, o Besė, pa- 
likusi gyva, bandė atsistoti, tačiau tik dar labiau supainiojo 
vadžias ir pakinktus. Furgonas, užlėkęs ant parkritusio gyvu- 
lio, susvyravo, tačiau neapvirto ir liko stovėti, pakrypęs į šo- 


79 


ną. Ketei tiesiog protas maišėsi, pagalvojus, kad indėnas gali 
ją vietoje nužudyti. 

Tačiau jis elgėsi taip, tarsi jos čia visai nebūtų. Jis metė 
savo priešui iššūkį, garsiai riktelėjęs, ir liuoktelėjo per pa- 
sostę iš vežimo tarp gyvo ir užmušto mulo. Pasislėpęs už kal- 
velės keteros šaulys. tuojau paleido į dakotą du šūvius. 

Ketė girdėjo, kaip kulkos į kažką čekštelėjo. Indėnas su- 
smuko. Suglebęs tysojo jis ant žemės tarp parkritusių mulų 
visas kruvinas. Mergina nesuvokė, ar tai jo, ar nušauto mulo 
kraujas. Iš už slėnio vingio pasirodė pabėgęs mustangas. At- 
rodė, lyg jį būtų prišaukęs šeimininko spiegiantis riksmas. 
Gyvulys karpė ausimis, 

Nuo kalvos keteros pylėsi keiksmai. Kadangi aplink vieš- 
patavo tyla, tai Ketė pasiklausė. Iš balso ji tuojau atpažino 
mušeiką Bilį, ne viską suprato, kai kas prastydo pro ausis, 
tačiau kelis žodžius aiškiai išgirdo: 

— „„Taudonsnuke kiaule... į kailį įgręšiu dar kelis gele- 
žiukus, kad tu vieną sykį pastipium kaip šuo! 

Bilis vėl ėmė šaudyti, bet iš savo slėptuvės pataikydavo tik 
į negyvą mulą, už kurio, pusiau prislėgtas, tysojo indėnas. 
Antrasis mulas, Besė, baidėsi šūvių ir iš visų jėgų bandė atsi- 
stoti. Atsirėmusi į parkritusį indėną, ji pašoko ir metėsi į prie- 
kį. Furgonui nekrustelėjus, ėmė stumtis atbula. Lengvas veži- 
mas, jau ir taip pakrypęs, šovinių dėžėms nuslinkus į šoną, 
dar labiau pasviro. 

— Bili! Nešauk!— sušuko Ketė. Ji pasikėlė ilgą sijoną ir 
liuoktelėjo iš riedančio atgal ir virstančio vežimo lygiai taip, 
kaip anksčiau indėnas. Nušokusi ant negyvo mulo, prarado 
lygsvarą ir sugriuvo. | 

— Prakeikta  mergpalaikė! — riktelėjo Bilis nuo kalvos.— 
Nešdinkis! | | 
Vikriai pašokusi nuo žemės, Ketė pamatė šalia savęs nebe- 
gyvą indėną. Už jo diržo kyšojo revolveris. Nieko nedelsda- 
ma, mergina ištraukė jį. 

— Šaunuolė! — suriaumojo Bilis. — Čia tai dalykėlis! Už- 
kimšk jam švinu gerklę! 

Ketė apžiūrėjo svetimą ginklą. Jos rankos virpėjo. Ji dar 
kartą pažvelgė į indėną. Dakoto akys buvo atmerktos, tačiau 
jis nežiūrėjo į merginą. Jo žvilgsnis atrodė sustingęs, stiklinis, 
negyvas. | 

— Jis miręs!— sušuko Ketė Biliui, pasislėpusiam už kal- 
vos, ir nuleido ginklą. Šauti į numirėlį ji nedrįso. Tai buvo 
antrasis lavonas, kurį ji šiandien matė; pirmasis buvo aukso 
ieškotojas, ir ją šiurpas nukrėtė, kai dakotas, nieko nedels- 
damas, išsviedė iš furgono to žmogaus lavoną. Dabar jai atro- 
dė, kad pati išniekins lavoną, jeigu šaus į jį kaip į kokį tai- 
kinį, ir ranka jai vis dar drebėjo. 

Ketė nusigręžė nuo negyvo mulo ir žuvusio indėno. Ji pa- 
žiūrėjo į kalvą, už kurios gulėjo pasislėpęs Bilis. 

— Kodėl nešauni?— šėlo Bilis, pagautas įsiūčio. 

Paskui, matyt, pagalvojo, kad Ketė nebeturi jėgų ramiai 
apsieiti su svetimu ginklų; be to, juk gyvas dakotas niekuo- 
met nebūtų davęsis tokios mergelės nuginkluojamas. Jis išsi- 
traukė pistoletą, atlaužė gaiduką ir dideliais žingsniais ėmė 
liuoksėti šlaitu žemyn. Bilis buvo sunkus ir dramblotas. Jam 
prisiartinus, Ketė taip šoko į šoną, tarsi ją būtų puolęs bulius. 

Bilis artėjo šaudydamas; jis dar du kartus pataikė į ne- 
gyvą arklėną. O Besė vis tampėsi ir spardėsi. Pagaliau Bilis 
išvydo indėną. | 

Tuo pačiu akimirksniu dakotas pašoko. Bilio pistoletas pykš- 
telėjo dar, tačiau indėnas buvo tik lengvai sužeistas. Jis vie- 
nu šuoliu atsidūrė šalia priešo. Paskutinė kulka išlėkė į orą. 
Bilis paleido pistoletą ir išsitraukė peilį Dakoto peilio jam 
pavyko išvengti, atšokus į šoną. 

Abu vyrai stovėjo vienas priešais kitą. 

Ketė užsiropštė su indėno pistoletu ant pasostės, kur buvo 
saugiau. Dusdama iš susijaudinimo, žiūrėjo į abu priešininkus, 
kurių grumtymės turėjo nulemti jos likimą. 

Dakotas ir mušeika Bilis vis dar stovėjo vienas priešais 
kitą ir tylomis lygino jėgas. Jie pažinojo vienas kitą ir nesi- 
tikėjo lengvos pergalės. | 

Bilis stovėjo plačiai išsižengęs, kad galėtų lengvai pasi- 
sukti bet kokia linkme. Auliniai batai, plačiabrylė skrybėlė, 
stora odinė liemenė dar labiau sustiprino sunkiasvorio milži- 
no įspūdį. Ant kaklo buvo užsirišęs raudoną, skarą su pasi- 
šiaušusiais spurgais. 

Nuogas dakotas buvo lengviau sužeidžiamas, tačiau jo rie- 
balais išteptas kūnas buvo slidus, sunkiai sugraibomas. Jis 
buvo jaunesnis ir, nežiūrint gilių randų, lankstesnis už priešą. 
Bilio akys akylai sekė kiekvieną indėno judesį. Dakotas taip 

pat stengėsi nepražiopsoti nė vienos kovos akimirkos. Ranko- 
je jis laikė durklą. 

Kad padrąsintų pats save ir įvarytų baimės priešui, Bilis 
sušvokštė: 

— Hari! Tu klastingas bailus šunie! Slėpeisi už mergytės 
nugaros! Bėk tuojau pat pas bobutę namo! Dumk po velnių, 
kol aš dar nesupykau! 

Indėnas tylėjo. Bilis tyčiojosi toliau: 

— Tu vis dar nepamiršti savo senio? Ar aš kaltas, kad 
Topas mėgo traukti degtinę ir užgriuvo ant Rudosios Lapės 
peilio ašmenų. Už tai turėtum su juo atsiskaityti. Taigi, jei 
tau gyvenimas brangus, įsikišk savo duonriekį ir nešdinkis! 

Indėnas tylėdamas žiūrėjo į baltąjį. Jo veidas liko visiškai 
ramus. 

— Tik pažvelk į savo rankelės, vargšeli tu! — Bilis vis 
daugiau ėmė pasitikėti savimi — Tokiomis švelniomis ranky- 
tėmis nori grumtis su Kruvinuoju Biliu, gaidžių peštynių spe- 
cialistu4! Jei tik susikibsime, suplosiu tave kaip blyną. Aš at- 
laikiau ir laimėjau dvidešimt šešias muštynes, o dvidešimt sep- 
tintąsias laimėsiu dabar. Duodu tau tikrai gerą patarimą: 
spruk, kol ne vėlu! 

Bilio burnojimas ir pagyros davė visiškai netikėtą rezulta- 
tą, apie kurį jis nė nesvajojo. Ketė jau buvo įsitaisiusi ant 
pakrypusios pasostės. Šūviams nutilus, nurimo ir Besė, ir mer- 
gina tiek susitvardė, kad jos rankos nebedrebėjo. Ji paėmė 
savo pistoletą, kuris gulėjo vežime ant šiaudų. Susidūrusi su 
indėnu, ji paleido tik vieną šūvį. Penki šoviniai dar turėjo 
būti jame. Mergina jautėsi kalta, kad dakotui pavyko apsi- 
mesti negyvėliu. Dabar ji norėjo padėti Biliui, kurio pasitikėji- 
mas savimi įkvėpė drąsos ir jai, nors jo keiksmai ir nepatiko. 
Taip pistoletas atsidūrė jos rankoje. 

Ketė ėmė taikyti į dakotą. Indėnas stovėjo priešais savo 
priešininką nejudėdamas tarsi bronzinė statula. Į tokį taikinį, 
stovintį už keleto metrų, tiesiog neįmanoma buvo nepataikyti. 
Mergina paspaudė gaiduką. 

Pistoletas spragtelėjo, bet nešovė. Iš jo buvo išimti šo- 
viniai. | 

Ketė nuleido ranką. ; 

— Tai velniava!-— riktelėjo Bilis, viską stebėjęs. 

Ji ėmė ieškoti iš dakoto atimto revolverio. Kai ji paėmė 
jį rankon, indėnas truputį pravėrė lūpas ir tyliu, tačiau supran- 
tamu balsu tarė savo priešui: 

— Mergina negali tau padėti! Kovok pagaliau! Ir taip jau 
daug laiko su tavim sugaišau. 

Ketė iššovė, tačiau tuo pačiu akimirksniu indėnas puolė 
Bilį. Mergina nežinojo, ar pataikė, ar ne; o jei pataikė, tai 
kuriam. Bilis ir dakotas griebė vienas kitam už rankų, kuriose 
švytravo peilių ašmenys, susikibę tėškėsi ant žemės ir per- 
siventė kelis kiartus. Tada ėmė grumtis žolėje. Nė vienam kol 
kas nepavyko smogti peiliu. 

Mergina užsimerkė. Ji nebegalėjo ilgiau žiūrėti. 

Besigrumiančių vyrų sukeltas triukšmas, šmopavimas ir 
kriokimas netrukus nutilo. Kas atsitiko? Ketė lėtai atsimerkė. 
Ji pamatė Bilį ir imdėną, kurie buvo atsiskyrę ir tykodami 
stovėjo vėl su peiliais rankose vienas priešais kitą. 

Dakotas buvo lengvai sužeistas ir kraujavo. Bilio plačia- 
brylė voliojosi amt žemės, kaklaskarės galai buvo nusisukę 
ant sprando, plaukai sulipę nuo prakaito. 

— Keliauk į pragarą! — šnypštė jis dakotui. —Ko jūs čia 
trainiojatės, vagišiai Suskretusios žiurkės jūs, pasmirdėliai, 
prasilakėliai! Žiūrėk, aš tau taip užspirginsiu, kad zvimbte 
nuzvimbsi į savo amžinosios medžioklės plotus! 

Ketė klausėsi, tačiau šauti į dakotą daugiau nebedrįso. 

— Tavo žodžiai nieko neverti, garbingi vyrai taip ne- 
šneka. 

Indėnas atsiliepė, matyt, tik dėl to, kad nukreiptų Kruvi- 
nojo Bilio dėmesį, nes, vos ištaręs paskutinį skiemenį, jis vik- 
riai kyštelėjo koją ir parmetė priešą, ir Ketė susigūžė iš pasi- 
baisėjimo: ji pamatė, kaip dakotas smeigė durklu. 

Įsiviešpatavo tyla. 

„ Mergina daugiau negalėjo žiūrėti į kovos lauką. Tačiau ji 
girdėjo, kaip kažkas krapštėsi apie mulus, paskui stumtelėjo 
už grąžulo vežimą atgal, ir jis atsistojo tiesiai. Dar vėliau 
kažkas užšoko ant pasostės ir atsisėdo šalia jos. Į vienintelio 
likusio gyvo mulo nugarą pliaukštelėjo vadelės. Pasigirdo ra- 
ginimo šūksnis. Balsą mergina jau pažino; tai buvo tas pats, 
kuris pirmiau šūktelėjo „stok“. 

Ketės protas sakė, kad Bilis nugalėtas ir, matyt, jau negy- 
vas, jeigu indėnas, niekieno netrukdomas, vėl atsisėdo į veži- 

mą. Ketės protas sakė, kad dakotas visiškai nekreipia į ją 
dėmesio. Indėnas negriebė jos, nepradėjo grasinti, nenuvarė 
į furgono vidų. Jis vėl elgiasi taip, tarsi jos čia visai nebūtų. 
Visa tai sakė Ketės protas. Tačiau jausmai ir vaizduotė to 
visiškai nepaisė. Prieš jos akis stovėjo siaubingiausiomis spal- 
vomis nutapyta ateitis, o baimė ją taip laikė savo naguose, 
kad ji nieko nenorėjo matyti ir girdėti. Kiūtojo apatiška veži- 
me ir nė piršto nejudino. Indėnas važnyčiojo ir vežė ją skais- 
tų rytą atgal tuo pačiu keliu, kuriuo nakčia bėgo. Tas bėgimas 
jai atrodė kaip tolimos praeities įvykis. Dabar viskas jau iš- 
sisprendė. Ji atsidūrė nelaisvėje. | 

Rytmečio saulė pažėrė saują spindulių į furgono vidų ir 
apšvietė šiaudus, ginklus ir žmones. Po nemigo nakties Ketė 
buvo mirtinai išvargūsi ir alkana. Ji iš paskutiniųjų stengėsi 
neužsimerkti ir liko tiesi sėdėti ant šokinėjančio vežimo pa- 
sostės. Tokiu atsakingų momentu, kai sprendėsi jos likimas, 
mergina turėjo pasikliauti vien savimi. Ji žvilgterėjo į priešo 
automatinį šautuvą, į Bilio šautuvą, į savo ir jo pistoletus, gu- 
linčius už pasostės. Ji dar galėjo bandyti išsilaisvinti, tačiau 
žinojo, kad toks bandymas būtų juokingas ir iš anksto pa- 
smerktas žlugti. Kas galėjo jai dar padėti? 

Indėnas, už kurio diržo vėl atsirado revolveris, kartais leis- 
davo Besei paėjėti žingine. Paraginta Besė vėl pradėdavo 
bėgti. Geltis risnojo šalia. 

Furgonas, kuriame sėdėjo Ketė, šokinėdamas, mėtydamasis 
į šalis, dardėjo prerijų kloniu, o ji stengėsi vėl sutelkti min- 
tis. Vienintelis žmogus, galįs dar jai padėti, buvo jos tėvas, 
tačiau jis buvo toli. Majoras nė nenujautė, kokioje sunkioje 
padėtyje atsidūrė jo duktė. Jis juk nieko nežinojo apie Ketės 
kelionę su karine gurguole. Begalvodama apie tėvą, nejučio- 
mis susitvardė. Jei jau lemta žūti, tai žus iškėlusi galvą, kaip 
dera kareivio dukteriai. Mergina ėmė atidžiai stebėti šalia sė- 
dintį indėną. Jo rankose jos gyvybė. Ketė norėjo pabandyti, 
ar galima su juo užmegzti kalbą. 

Indėnas, tarsi pajutęs jos žvilgsnį, truputėlį grįžtelėjo. 

— Jūs esate majoro Samuelio Smito duktė, — tarė jis ang- 
liškai.— Ar tėvas jus kvietė į savo blokhauzą? 

— Ne. 

— Ar keliavo kartu su jumis toks aukštas rudaplaukis vy- 
ras su priaugusiais ausies speneliais? 

Ketė sukluso. 

— Ne, — atsakė ji. — Rudosios Lapės gunguolėje nebuvo. 

Indėnas permetė merginą nustebusiomis akimis ir vėl pa- 
sisuko į mulą. Pokalbis baigėsi. 

Ketė pabamdė blaiviai įvertinti savo padėtį. Indėnas kal- 
bėjo su ja ramiai ir dalykiškai, lyg niekur nieko. Jo tonas 
įkvėpė jai drąsos, ir ji ėmė taip pat ramiai ir dalykiškai gal- 
voti. Kas jos laukia? Mintys apie indėnus šaudyte šaudė Ke- 
tės galvoje; ji prisiminė viską, ką pati patyrė ir girdėjo apie 
juos. Indėnai moterų nekankima; vadinasi, nekankins ir jos. 
Bet kodėl indėnas, kuris sėdėjo šalia, iš karto jos nenužudė? 
Jam tai būtų buvę visai nesunku. O gal jis nori ją pasigrobti? 
Kas lauktų jos indėnų kaime? Ketė nenorėjo būti indėno žmo- 
na. Tėvas turėtų atvykti su kareivių būriu ir ją išlaisvinti. Kai 
tik jis sužinojo apie gunguolės užpuolimą, tikriausiai išvyko 
su dragūnais jos ieškoti. Į tai indėnas turėtų atsižvelgti. Ketė 
dar kartą dirstelėjo į savo priešą. Iš jo kalbos, tono, jude- 
sių, žvilgsnio trykšte tryško pasitikėjimas savimi ir išdidu- 
mas, kuris merginai sukėlė ne tik baimę, bet ir pagarbą, o pa- 
mažu ir tam tikrą pasitikėjimą. Gal būt, galima jį dar kartą 
užkalbinti, gal pavyktų su juo pasiderėti? Galimas daiktas, 
kad jis to ir laukia. | 

Ketė sugalvojo, ką daryti. Pamėgins maldauti nugalėtoją 
erąžinti ją tėvui už pinigus. Besiruošiant pradėti kalbą, ją 
vėl išgąsdino griausmingas arklių kanopų dundesys, kuris 
sklido iš šiaurės rytų pusės. Vos Ketei jį išgirdus, pasirodė ir 
raiteliai. Septyni jauni indėnai ant įvairiaplaukių mustangų 
visu greičiu lėkė prie furgono. Visi septyni buvo nuostabiai 
vienas į kitą panašūs. Raumeningi ir lankstūs sėdėjo ant savo 
nebalnotų arklių. Jų tiesūs plaukai buvo mėlynai juodi, oda 
ruda. Rankos, krūtinės, skruostai išmarginti raudonais ženk- 
lais. Visi be išimties buvo ginkluoti akmeninėmis kuokomis, 
peiliais, lankais ir strėlėmis. Greičiausiai jie išgirdo šūvius ir 
atskubėjo savo vadui į pagalbą. | 

Pamatę pagrobtą amunicijos vežimą ir savo tik lengvai 
sužeistą draugą, sėdintį ant pasostės, jaunieji raiteliai ėmė 
triukšmingai džiūgauti. Prieš pat vežimą jie taip staigiai su- 
laikė savo mustangus, kad tie atsistojo piestu. Tai rodė, ko- 
kie jie stiprūs, vikrūs ir pramuštigalviškai linksmi. Ketė ne- 
noromis pasigėrėjo jais. 

Indėnas iš fungono šūktelėjo, ir jo geltis -pribėgo. Pasi- 
griebęs šautuvą, dakotas užšoko ant atlbbėgusio mustango nu- 
garos ir sustojo priešais raitelių būrį. Jam mostelėjus ranka, 
vienas jaunas karys ėmė raportuoti Ketei nesuprantama kal- 
ba. Jam baigus, vadas davė keletą nurodymų. 

Po to trys jauni kariai, išsirikiavę vorele, paleido šuoliais 
savo mustangus blokhauzų stoties link. Likusieji keturi nušo- 
ko nuo arklių, iškinkė mulą ir nuėmė nuo furgono brezentą. 
Vadas įsakė Ketei išlipti. 

Mergina neprieštaravo ir pamažu išlipo; sutrikusi stovėjo 
ji baloje. Iš po nusmukusio gobtuvėlio išlindo garbanos. 

Jaunieji indėnai krovė iš vežimo ginklus ir amuniciją ir 
raišiojo prie mulo ir mustangų. Jie dirbo greit ir nesidairy- 
dami. Į Ketę niekas net nežvilgterėjo, nors galėjo pasmalsau- 
ti, kokį grobį atsivežė jų vadas. Ketei krito į akį, kad visų 
jų juodi plaukai buvo papuošti raudonai nudažytais kažkokio 
gyvulio plaukų kuokštais. Ketė buvo girdėjusi, jog tokius 
ženklus nešioja tam tikros karinės sąjungos nariai. Gal būt, 
jie ir užpuolė amunicijos gurguolę. 

Kai viskas buvo paruošta, vadas vėl sukomandavo, ir jau- 
nieji kariai nujojo į šiaurės pusę. Jiems pranykus už kalvų, 
vadas atsisuko į Kete, kuri susimąsčiusi vis dar tebestovėjo 
baloje. . | 
— Eikš! | 

Mergina nejučiomis krūptelėjo ir suprato, kad kaip tik 
dabar laikas viską pasakyti. Vadas neperdavė jos savo ka- 
niams, kad ją kur nors nugabentų. Jis pats norėjo ją pasiim- 
ti. Ji liko su juo viena. Buvo nelengva išlaikyti ką tik pa- 
siektą vidinę ramybę, tarsi kokia lavina Ketę vėl užplūdo 
baimė. Ieškodama pagalbos, Ketė pažvelgė į amunicijos veči- 
mą, į paskutinį daiktą iš to pasaulio, kuriame lig šiol gyveno. 
Vežimas, su numestu ant žemės grąžulų atrodė tarsi iš anks- 
to susitaikes su savo likimu čia supūti. Ketė pasuko akis 
į indėną ir sumikčiojo, veltui bandydama ką nors jo veide 
įskaityti: 

— Mano tėvas sutiks mane išpirkti. Visko, ko tik reikia, 
jis gali jums duoti. 

Tai, aišku, ji prasigalvojo, tačiau pasiūlymas nuskambėjo 
labai neįtikinamai, visai ne taip, kaip ji buvo užsimojusi pa- 
sakyti. Virpėdama iš baimės, laukė, ką atsakys indėnas. 

Šis neiškentė nešyptelėjęs. 

— Ketė Smit, tur būt nežino, kad jos tėvas ir aš esame 
priešingų stovyklų vadai. Mano kariams reikia ginklų ir 
šaudmenų, o majoras Smitas yra garbingas žmogus; savano- 
riškai jis neduos mums nei kulkos, nei šautuvo, net už savo 
dukterį. Todėl ginklų pasiėmėme patys. — Indėnas mostelėjo 
ranka į tuščią amunicijos vežimą. 

Ketė ko nepravirko. Šiaip taip susitvardžiusi ir norėdama 
atrodyti šiek tiek oriau, išlipo iš balos ir atsistojo ant sauso 
smėlio kauburėlio. Daugiau nebandė nei prašyti, nei perkal- 
bėti, ir tik paprastai pasakė: 

— Darykite, ką norite. 

Tai sakydama, tikėjosi, kad dakotas elgsis su ja garbingai. 

Vadas prijojo prie merginos ir, nespėjus jai nė aiktelėti, 
užsikėlė ant eržilo, 

— Pažiūrėsim,— tarė jis ir, spustelėjęs žirgą, nujojo preri- 
jų kloniu pietvakarių link. Į tą pusę, kur, kaip jau Ketė bu- 
vo girdėjusi, ant pietinio Najobreros kranto stovėjo tėvo va- 
dovaujamas fortas. 

Ketė nežinojo, ką ketina su ja daryti indėnas. Ji stengė- 
si apie tai negalvoti ir vylėsi, jog išsipildys jos troškimas ir 
ji bus nugabenta pas tėvą. Kad Ketė nenukristų, raitelis ją 
laikė apglėbęs kaire ranka; dešinėje turėjo paruoštą šautuvą. 
Pavadžiu, kuriuo stabdydavo, jis nesinaudojo; arklį valdė 
šlaunimis. Geltas mustango plaukas labai derinosi su prerijų 
atspalviais. Tamsūs karčiai pleveno vėjyje. Ilga, gražiai iš- 
riesta uodega indėnų karių papročiu buvo aukštai perrišta. 
Nežiūrint dvigubos naštos, žirgas lėkė lengvais šuoliais. Iš 
visko buvo matyti, kad eržilas gimęs ir užaugęs prerijose. Ar 
indėnas pats jį pasigavo ir prisijaukino? Ketė, norėdama pasi- 
laikyti ir pasiremti, padėjo ranką ant eržilo kaklo. Geltis iš 
karto pajuto nejprastą svetimos rankos. prisilytėjimą ir įsiu- 
to: buvo bestojąs piestu, siekė kąsti. Persigandusi Ketė atsi- 
lošė. Raitelis mustangą nuramino, o merginos perspėti nebe- 
reikėjo; ji buvo pamokyta ir nuo šiol pasikliovė raiteliu. 

Dakotas toliau jojo forto link. Ketė apsijamino ir įgijo 
daugiau vilties. 

Jie vėl pasiekė tą vietą, kur dakotas pasivijo Ketės fur- 
goną. Indėnas pristabdė žirgą ii ėmė apžiūrinėti pėdsakus. 
Net mergina įžiūrėjo arklių pėdas, einančias į šoną šlaitu aukš- 

tyn. Gal būt, čia slėnį paliko gurguolę lydėję vyrai, gal da- 
kotai prajojo; pėdsakų Kietė nemokėjo skaityti, neskyrė kaus- 
tyto arklio pėdos nuo nekaustyto. Indėnas tikriausiai skaitė 
kaip iš rašto ir tuojau viską suprato. Jis vėl paleido savo 
geltį šuoliais. | 

Kairėje pusėje, artėjant prie upės, kalvos vis lėkštėjo ir 
lėkštėjo. Virš Uolinių kalnų, vakaruose susiliejančių su hori- 
zontu, plaukė saulės spindulių nuženti purūs debesėliai, 

Artėjant vidurdieniui, kai kalnų masyvas apsigaubė mig- 
la, vienišą raitelį sustabdė vanago klyktelėjimas, kuris pasi- 
kartojo keletą kartų. Dakotas atsišaukė tuo pačiu garsu. Po 
keleto minučių pasirodė du jauni dakotų raiteliai, kuriuos va- 
das pirma buvo pasiuntęs į priekį. Jų arkliai vos besilaikė 
ant kojų; iš snukių dribo putos, šonais varvėjo prakaitas. Jau- 
nuoliai, kurių kuodai buvo papuošti raudonomis plaukų kuokš- 
tėmis ir varno plunksnomis, sustojo ir nuleido akis. Iš vieno 
peties tryško kraujas, antrojo veidas buvo. perkreiptas. Tik- 
riausiai ir jis buvo sužeistas. Viado lūpos pavirto siauru brūkš- 
neliu. Akys griežtai žvelgė į neįvykdžiusius užduoties karius. 
Vienas iš jaunuolių šiaip taip išlemeno keletą sakinių. Mergi- 
nai pasigirdo, jog jie ištarė Tomo vardą. Šį žodį ji greit su- 
siejo su priešais stovinčių raitelių nesėkme, 

Abu dakotai greičiausiai turėjo pagauti amunicijos gurguo- 
lės žvalgus Tomą ir' Teo, kurie užpuolimo metu buvo žvalgy- 
boje ir, galimas daiktas, išvengė piautynių. Tačiau dvyniai, 
matyt, išvanojo jiems kailį ir privertė bėgti. 

Viadas susimąstė. 

Ketė taip pat ėmė galvoti. Jei tėvas blokhauzų stotyje iš 
pabėgusių žvalgų, o gal ir iš leitenamto Ročo gavo žinią apie 
tai, kas įvyko, tai dakotų padėtis pasunkėjo. Indėnai užpuolė 
gurguolę forto užnugaryje; dabar jie turėjo netoli pasienio 
stoties veržtis į vakarus. Majoras su savo dragūnais galėjo 
užkirsti dakotams kelią ir priversti juos kautis. Ketė nežino- 
jo, kiek karių dalyvavo antpuolyje, tačiau ji jautė, kad To- 
kei Ito turėjo kur kas mažiau karių, negu tėvas dragūnų ir 
pasieniečių. Bėgliams davus žinią fortui, dakotai pateko į pa- 
vojų. Kaip jie dabar pasielgs? 

Vadas nukėlė Ketę nuo arklio ir, palikęs ją, nurūko šuo- 
liais per žolėtas kalvas. Iš paskos nusekė ir abu kariai. 

Ketė. dar kurį laiką girdėjo trijų arklių kanopų bilsmą, 
paskui aplink pasidarė tylu ramu. 

Ką dabar daryti? 

„ Mergina atsisėdo pievelėje. Kadangi aplink viešpatavo ty- 
la, —nei šūvis trinktelėjo, nei arklių kanopos bildėjo,— ji iš- 
sikrapštė iš kišenės džiuvėsio kampą ir ėmė kramsnoti. Tada 
pajuto stiprų troškulį ir atsinešė žiupsnelį sniego, kurio dar 
buvo likę amt šiaurinių žole ir smėliu padengtų kalvų šlaitų. 

Šiek tiek atsigaivinusi, pasileido kloniu į tą pusę, kur bu- 
vo Najobrera ir blokhauzų stotis, kuriai vadovavo jos tėvas. 
Ar dar toli? Ar dar neprabėgo forto? Jei pasiklystų, ją užka- 
muotų alkis arba suėstų nakčia vilkai. 

Ak, kaip pamažu ji stūmėsi pirmyn! Ilgas sijonas labai 
trukdė. Kalvos buvo tokios paniašios viena į kitą; prerijos at- 
rodė merginai kaip milžiniškas klastingas labirintas. Kiartas 
nuo karto ji garsiai šaukė „tėve!“ ir „gelbėkit!“ Norėdama ap- 
sidairyti ir dar kartą šūktelėti, pagaliau ji užkopė ant vienos 
iš kalvų. 

Kiek tik akys aprėpė, aplink nė gyvos dvasios; spengianti 
tyla, nykuma. Ketė persigando. Kiek dar likę kelio iki upės? 

Stovėdama amt viršukalnės, ji šaukė ir šaukė į nebylius 
prerijų tolius. | 

Tuo tarpu, kai Ketė klaidžiojo be kelio ir takelio po dyky- 
nę ir plyšojo pagalbos, ištisusios kalvų virtinės priedangoje 
vadas ir abu jaunieji kariai šuoliais lėkė žiemryčių link. Jei 
priešas ir būtų išgirdęs arklių kanopų bildesį, vargu ar būtų 
pamatęs ir nušovęs tris raitelius. Kariai, kurių plaukus puošė 
varno plunksnos, buvo Senojo Varno sūnūs arba broliai Viar- 
nai. Iš jų vadas sužinojo naktį įvykusių grumtynių smulkme- 
nas. Tik leitenantas Ročas, kuris pirmas spruko iš mūšio lau- 
ko, lig šiol pasiekė fortą. O dvyniai, Tomas ir Teo, tebeklai- 
džiojo po prerijas ir, matyt, ieškojo Ketės. Užkirsti dakotams 
kelią kol kas niekas iš forto nejojo. Trečias karys, Ihasapa, 
per susirėmimą nesužeistas, pasiliko žvalgyboje. 

Vadas vedė prie vienos kalvos. Tai buvo nepaprastai gera 
stebėjimo vieta, žinoma ir jam, ir jo kariams. Kalvos papėdė- 
je visi trys nušoko nuo žirgų. Jaunesnysis Varnas liko saugoti 
mustangų, 0 vyresnysis ėmė šliaužti kartu su vadu į kalvos 
viršūnę, nuo kurios norėjo išžvalgyti apylinkę. Pietuose matė- 
si upė ir fortas, šiaurėje aštri jų akis pagavo gentainius, sku- 

bančius pirmyn su pasigrobta amunicija. Varnas įžvelgė ir 
Ketę, stovinčią ant kalvos ir beviltiškai mojuojančią ranko- 
mis. Galų gale indėnai pamatė už keleto mylių du judančius 
taškelius; tai galėjo būti tik Tomas ir Teo. 

Varnas netarė nė žodžio. Jis laukė, kaip įvertins padėtį 
vadas ir ką nuspręs. Tačiau šis pagal savo įprotį pareikalavo, 
kad pirmas pakalbėtų karys. | 

— Kaip tu manai? Kas bus toliau ir ką mes turime daryti? 

— Antilopės Sūnus padarė klaidą. Jis turėjo nudėti tą 
bailųjį kojotą Ročą ir nenudėjo. Mes, broliai Varnai, taip pat 
padarėme didelę klaidą: turėjome pagauti Tomą ir Teo ir ne- 
pagavome. Jie dabar dar tebejodinėja po prerijas ir pasirū- 
pins ant kalvos stovinčia mergina. Nušauti Tomą, Teo ir mer- 
giną bus nesunku. Tačiau Ročas pasiekė fortą ir, aišku, Ilga- 
jam Peiliui Smitui praneš, kas nutiko. Negaliu suprasti, kodėl 
Smitas su savo vyrais dar nejuda ir kodėl prieš mus nepasiun- 
čia pėdsekio Tobijo. Jis įjojo į fortą ir daugiau nebeišjojo. 

— Ročas, norėdamas paslėpti savo bailumą, matyt, pasa- 
kodamas viską supainiojo,— nusprendė viadas.— Tur būt, Smi- 
tas nė nenujaučia, jog mūsų tik dvidešimt keturi kariai. Iš 
Ročo žodžių jam vaidenasi du trys šimtai dakotų. Todėl jis 
ir neskuba. Bet vieną sykį jis vis tiek surizikuos mus užpulti 
ir atimti grobį. Ką tu, Varnai, siūlai? 

— Vade, tu jok pas vyrus ir atsiųsk čia Antilopės Sūnų. 
Mes, Varmnai, ir jis neįvykdėme užduočių, todėl turime savo 
klaidas ištaisyti. Užmušime merginą, Tomą ir Teo, o paskui 
drauge su Ihasapa suksime aplink fortą, neduodami ramybės 
Smitui ir jo vyrams savo strėlėmis ir stengdamiesi juos su- 
laikyti. | 

— Aš manau kitaip. Tu ir tavo brolis esate sunkiau su- 
žeisti, negu aš. Jokite pas karius, kol visai neišseko jūsų jė- 
gos. Smito ir forto imsiuosi pats. 

— Forte yra penkiasdešimt ar šešiasdešimt Hgujų Peilių. 
Jie visi ginkluoti šautuvais. 


— O aš esu dakotas! 

Tardamas šiuos žodžius, jis galvojo apie savo tėvą, kuris 
kadaise lygiai taip pat išdidžiai buvo atsakęs. 

— Tu mums įsakai? 

— Taip, įsakau. 


Varnas daugiau neprieštaravo. Nors buvo sunku palikti 
savo vadą vieną, jis paklusniai nušliaužė pakalnėn ir prane- 
Ššė apie tai savo broliui. Varnai užšoko ant mustangų, nepa- 
tenkinti savimi ir labai nerimaudami dėl vado, kuris vienas 
ryžosi užtikrinti pagrobtą amuniciją gabenančių karių atsi- 
traukimą. 

Geltis, nors ir nepririštas, pasiliko vienas. Visi žinojo, jog 
eržilas niekada nepabėgdavo nuo savo šeimininko. 


* * * 


Tuo metu, kai broliai Varnai, vykdydami vado įsa- 
kymą, keliavo pas savuosius, Ketė tebestovėjo ant kalvos. 
Nuo bergždžio šauksmo jai išdžiūvo gerklė. Balsas pasidarė 
silpnas ir kimus; ji vos bemojavo rankomis. Kojos per kelius 
ėmė virpėti. Ji taip bijojo, jog ir verksmas neėmė. Sausomis, 
sustingusiomis akimis ji žvelgė virš nykios dykynės Najobre- 
ros link. Kažkur ten turėjo būti fortas, tėvas... 

Kas tai? Kažkoks garsas sutrikdė tylą. Ar tik ne žmogus 
šūktelėjo? O gal jai tik pasigirdo, pasivaideno? Ne. Tai jau 
ne sapnas. 

Netoliese lyg iš žemės išniro du raiteliai, kurie kuo sku- 
biausiai lėkė prie merginos. Jie jojo labai panašiais keršais 
žirgais, buvo panašiai apsirengę, ir nosys abiejų buvo lyg 
vieno, 

Ketė, atgavusi drąsą, vėl ėmė moti ranka. 

— Tomai! Teo!— šaukė ji užkimusiu, tačiau džiaugsmingu 
balsu. 

— Mis Kete! Mis Kete! Ką gi jūs čia viena veikiate? 

Dvyniai sustojo prie merginos, tačiau nuo žirgų nenusėdo. 

Ketė giliai atsiduso ir paskubomis viską apsakė. 

Kaip kaubojams buvo įprasta, Tomas ir Teo, besiklausyda- 
mi pasakojimo, nešykštėjo keiksmų. 

— Taip taip, — tarė Teo, Ketei baigus pasakoti — Vadinasi, 
pats vadas, tas pragaro iškamša, jus gerą kelio galą panėšėjo 
ant savo mustango. Tikriausiai jis nonėjo pareikalauti išpirkos 
ir kuo ilgiau sulaikyti jūsų tėvą prie derybų stalo. Paskui 
gi... | | | 

— Greičiau į stotį! -— nerimavo Tomas. — Nešdinkimės su 
mergina už aštriaivorės! Nei dievas, nei velnias nežino, .. 

Blokhauzė vis tiek saugiau. Po to, ką jie šiąnakt mums iškrė- 
tė, iš Lokės giminės karių visko galima laukti! Judam! 

Tomas užsikėlė Ketę amt savo suprakaitavusio, pavargusio 
arklio. Raitelio odinė striukė buvo aptaškyta krauju; tačiau 
Ketė nenorėjo klausinėti, iš kur tas kraujas. Be to, abu pa- 
sieniečiai vargu ar būtų mergaitei smulkiau apie save ką nors 
pasakoję. 

Paleidę arklius greita ristele, vyrai, nešini Kete, nujojo 
prerijų slėniu vikarų link. Patys stebėjosi, jog jų niekas ne- 
užkabina, paskui pagalvojo, kad tai tik jų nuopelnas, naktį 
nugalėjusių tuodu jaunus dakotų karius. 

Prajojus paskutinę kalvą, prieš bėglių akis atsivėrė plati, 
gerokai nuo tirpstančio sniego patvinusi Najobrera, už kurios 
ant paties kranto stūksojo blokhauzų stotis. Aštriatvorę, kuri 
ratu supo pastatus, iš šiaurės skalavo pakilęs vanduo. Pro 
nusmailintas kuolų viršūnes matėsi stogų frontonai. Gerokai 
prasikišęs juodavo sargybos bokštas. Pasigirdo spigus švilpte- 
lėjimas. Sargybinis jau pastebėjo raitelius. 

Tomas, Teo ir Ketė pasiekė šiaurinį upės krantą toje vie- 
toje, kur buvo brasta. Anapus taip pat pasirodė raitelis. Jis 
ką tik išjojo iš stoties, matyt, norėdamas pažiūrėti, kas atvyks- 
ta, ir pasveikinti svečius. Jis buvo be skrybėlės. Vėjas draikė 
jo šviesius plaukus: Jam mostelėjus, Tomas ir Teo, garsiai rė- 
kaudami ir mostaguodami rankomis, ėmė varyti savo keršius 
į Najobrerą. Net ir brastoje vanduo siekė raiteliams iki blauz- 
dų. Ketė atsargiai kilstelėjo ilgą sijoną. 

Pasiekę pietinį upės krantą, visi trys atsidūrė prieš pat 
aštriatvorę. Juos pasitikęs raitelis padėjo merginai nulipti 
nuo arklio. Tai buvo jaunas stiprus vaikinas. Nustebęs ir tru- 
putį pašaipiai žiūrėjo jis į šalia stovinčią pablyškusią, nuo 
nemigo ištįsusiu veideliu merginą, įlindusią į ilgą sijoną. O 
Ketė nebeišlaikė. Kad ir gėdindamasi, ji pravirko. Per verks- 
mą mažai begirdėjo, kaip gyvai Tomas ir Teo sveikinosi su 
jaunuoju raiteliu. 

— Adamai. Aidamai Adamsonai! 

— Tomai! Teo!-— atsakė į pasveikinimą apstulbęs šviesia- 
plaukis vaikinas. Jo balse girdėjosi nuostabos, džiaugsmo, su- 
glumimo gaidelės.— Kaip jūs čia patekote? Na, bet apie tai 
vėliau. Ir jūs su raudonodžiais apsidraskėte? 

— Ir mes?— riktelėjo Tomas.— Sakai, ir mes? Mudu ir ši 
jauna dama esame tikriausiai vieninteliai, likę iš visos jūsų 
amunicijos gurguolės. Viską nunešė velnias: ir vežimus, ir 
ginklus, ir palydą... Viską pagrobė, visus išpiovė, ne tas žo- 
dis „„apsidraskėte!". Ar pavyko dar kam nors pas jus atbėgti? 

Tomas, Teo, Ketė ir Adamas jau nebebuvo vieni. Pasienie- 
čiai, kareiviai virste virto pro vartus, apsupo svečius ir sten- 
gėsi iš jų kuo daugiau sužinoti. Pasirodo, stotyje jau buvo 
susiruošta žygiui. Tačiau dabar reikėjo apklausinėti atvykė- 
lius, kokia padėtis prerijose. 

— Atbėgo leitenantas Ročas,— tarė dvyniams Adamas, ly- 
dėdamas pro stoties vartus Ketę.— Tikras vėjo botagas! Čia 
tvirtina, Čia paneigia, vienu žodžiu, nesuveda galo su galu. Iš 
kur, pavyzdžiui, ištraukėte šią merginą? 

— Tai jūsų majoro duktė! 

— Na ir apsidžiaugs majoras, — tarė Adamas, sausai ir su 
pašaipėle. 

Visą šį pokalbį Ketė girdėjo tik viena ausimi. Jautėsi dau- 
giau stumiama, negu lydima; taip ji atsidūrė name, esančia- 
me prie sargybos bokšto. Kažkas už jos užtrenkė duris. Dabar 
jos ausį pasiekė tik prislopinti, sklindą iš kiemo balsai. 

Ketė atsikvošėjo ne iš karto. Ji buvo paprastame, netin- 
kuotomis sienomis kambaryje. Priešais išvydo savo tėvą. 

Majoras stovėjo prie savo darbo stalo, pasiruošęs žygiui, 
ant galvos užsidėjęs uniforminę skrybėlę su bryliais. Netikė- 
tumo pritrenktas, įvykių sujaudintas, bijodamas prarasti sa- 
vitvardą, pradžioje jis tyliai žvelgė į dukterį. 

— Kete! Tai tu?— tarė jis pagaliau, sunku pasakyti, ko 
daugiau buvo jo žodžiuose: tėviškos meilės ar kariškio nepasi- 
tenkinimo. | 

— Taip, tėte. 

Ketė mielai būtų puolusi tėvui ant kaklo, tačiau majoras 
dvelkė šalčiu, nepasitenkinimu, nekantrumu. Jis pasakė tai, kas 
merginai šiuo momentu atrodė visai nesvarbu. 

— Kaip tu čia atsiradai? 

Ketė nurijo nuoskaudą ir atsakė lygiai taip oficialiai, nepa- 
rodydama savo jausmų. 

— Tėve! Daugelis karininkų moterų paprastai gyvena su 
savo vyrais arba tėvais fortuose. Kartą tu man rašei, kad ir 
aš atvykčiau pas tave. 

— Tik ne šiuo metu! Vaike, kokią kvailybę tu iškrėtei! Ar 
tu važiavai su amunicijos gurguole? 

— Taip. 

— Kete! Tu nežinai, kas gali čia dar atsitikti! Eime! 

Smitas padavė dukteriai ranką, nuvedė ją į šoninį kambarį 
ir užtrenkė paskui save duris. 

Mergina atsisėdo ant kariškos lovos, nes šiame kambaryje 
tai buvo vienintelis baldas, tinkamas sėdėjimui. 

Majoras pradėjo vaikštinėti po kambarį. 

— Kete, kas tau šovė į galvą? Kaip galėjo teta Betė tave 
išleisti? Kas galėjo imtis kelyje tokios atsakomybės?! Nejaugi 
Randalyje ligi šiol ničnieko nenutuokiama? ..— Majoras užsi- 
kirto ir sustojo. — Amtonis Ročas, tavo sužadėtinis, yra čia. 
Tačiau jis man nieko neužsiminė, kad tu keliavai su gurguole. 
Juk jis žinojo... Turėjo juk žinoti... 

Ketė jau ir taip buvo išblyškusi, o dabar pasidarė balta 
kaip sniegas. | " 

— Jis ir įkalbėjo mane keliauti kariu. Tėve, nejaugi jis iš 
tikrųjų nieko apie mame nesakė? 

Majoras krūptelėjo. 

— Apie tai pakalbėsime vėliau, Kete. Dabar prigulk čia 
ir nebegaišink manęs. Mane šaukia tarnyba. 

Majoras išėjo į šavo darbo kabinetą. 

Ketė pasiliko viena. Tėvo elgesys ją išgąsdino, Ročo tylė- 
jimas giliai įžeidė. Kad pamirštų savo pergyvenimus, pabandė 
įsiklausyti, kas vyko gretimame kambaryje. Ten Tomas ir Teo 
pasakojo majorui apie nakties įvykius kur kas smulkiau ir 
tiksliau, negu Ročas. Tomas taip įsibėgėjo, jog visos majoro 
pastangos priversti buvusį kaubojų kalbėti trumpai nuėjo vė- 
jais. Jis kalbėjo taip ilgai ir smulkmeniškai, tarsi šildytųsi prie 
stovyklos laužo arba sėdėtų užeigos namuose. Pasakojimas 
jam teikė malonumą, o majorui nuo to tikriausiai kakta ra- 
sojo. Ketė, gerai pažindama savo tėvą, suprato, kad jis leidžia 
Tomui taip ilgai taukšti tik todėl, kad šio paprasto žmogaus 
pasakojimas atspindi tikrą, nors ir nemalonią teisybę. 

Tomui nebaigus pasakoti, Ketę įveikė dvasinis ir fizinis 
nuovargis. Ji susirietė kariškoje lovoje ir užmiršo viską ap- 
link. 

Atsikvošėjusi niekaip negalėjo susigaudyti, kur besanti. Ta- 
čiau tuoj pat atmintyje atsinaujino ryškūs pergyvenimų vaiz- 
dai. Ji .vėl įsiklausė. 

Šiuo metu visur buvo tylu. Niekas neskrebtelėjo ir tėvo 
darbo kabinete. Ketė atsikėlė. Kambarėlyje, kur buvo žygio 10- 
va, ji pasijuto vieniša ir apleista. Pravėrusi vidines duris, įėjo 
į tėvo kabinetą. Kaip ir tikėjosi, jame nebuvo nė gyvos dva- 
sios. Mergina prisėdo prie ąžuolinio stalo ir pažvelgė pro lan- 
gą. Kieme vėl kilo bruzdesys. Aidėjo aliarmo signalai. Dragū- 
nai ir pasieniečiai rikiavosi. 

Ketė atsistojo ir priėjo prie lango. Akys nukrypo į dragū- 
ną, laikantį už pavadžio pabalnotą tėvo sartą kumelę. Paskui 
pamatė jaunąjį blondiną, šnekučiuojantį su pasiruošusiais į Žy- 
gį pasieniečiais. Staiga jos Žvilgsnis užkliuvo už leitenanto 
Ročo. 

Jo plaukai buvo vėl lygiai sulaižyti, uniforma tvarkinga. 
Grebluodamas jis svaidėsi įsakymais ir, atrodo, rengėsi vesti 
besirikiuojančius dragūnus. Mergina suvokė, kas čia darosi. 
Tėvas, kaip ir buvo ketinęs prieš Ketės atvykimą, su visomis 
jo žinioje esančiomis pajėgomis ruošėsi užpulti ginklų grobi- 
kus, kol šie neprasimušė su grobiu į vakarus, į savo medžiok- 
lės plotus. 

Kažkas pasibeldė. Ketės mintys nutrūko. Ji liovėsi stebėju- 
si kiemą. Merginai atsiliepus, pasirodė Teo, nešinas garuojan- 
čios žirnių sriubos dubeniu. Maloniai ir sutrikęs šypsodama- 
sis, jis padėjo valgį ant stalo ir pniėjo prie stovinčios netoli 
lango Ketės. 

— Užkąskite, mažoji mis, kad vėl grįžtų jėgos. 

— Ačiū. Labai ačiū. Sriuba dar karšta. Sakykit, ar mano 
tėvas leidžiasi į žygį, norėdamas nubausti ginklų grobikus? 

— Taip! Dabar pričiupsime indsmenus! Maitote? Sukilo visi 
vyrai. Stoties ir jūsų saugoti palieka tik tuzinas sargybinių. 

— Taip, taip. — Per daug minčių vėl užgriuvo Ketę. Jos 
akis vėl aptraukė abejingumo migla. Staiga ji krūptelėjo— 
Indėnas! | 

— Jis pririštas ir visai nepavojingas. Netgi vadinasi krikš- 
čionišku Tobijo vardu. Šito jums tikrai nereikia bijoti. Ne- 
atšaldykite, mis, sriubos. 

Ketė klusniai atsisėdo prie stalo ir ėmė maišyti sriubą, 
nors ši jau buvo praaušusi. 

— O kodėl tą indėną pririšote?— pasiteiravo ji. 

— Et, tai forto žvalgas. Buvo žvalgyboje, o dakotų nematė. 
Nieko iš jo negalima išlaužti. Netgi majorui neatsakinėja. Lau- 
kia dabar rykščių. 

Ketė dar kartą žvilgterėjo pro langą. Aukštas lieknas in- 
dėnas stovėjo susikūprinęs, nes jo rankos buvo pririštos prie 
žemo stulpo. Juodi plaukai buvo penrišti žaliu kaspinu. Jis 
nešiojo aksomines kelnes, medvilninius marškinius, išsiuvinė- 
tą liemene. 

— Drabužius reikėjo nuvilkti, — samprotavo Teo. — Kad 
rykštes geriau justų! Tačiau mūsų Adamas“ nenori būti bu- 
deliu. 

— O kas tas Adamas?— teiravosi mergina. 

— Tai tas blondinas, kuris mus pasitiko už vartų. Atleis- 
kite, mis Kete. Man reikia būti kieme. 

Teo išėjo. Ketė, palikusi ant stalo sriubą, vėl ėmė stebėti, 
kas dedasi lauke. 

Iš sargybos bokšto, pro išorines duris išlindo tėvas. Ma- 
tyt, buvo pats užlipęs apsižvalgyti. Greitu žingsniu jis priėjo 
prie savo sartos kumelės ir užsėdo. Tai buvo žygio ženklas 
visiems. | 

Sargybinis atvėrė plačiai vartus. 

Tą akimirką iš bokšto vėl pasigirdo aliarmo signalas. Ketė 
jau pažino šį ausį rėžiantį garsą. Jai atvykus prie Najobreros, 
bokšto sargybinis taip pat švilpterėjo. Ji stebėjo Adamą, ku- 
ris nesėdėjo ant arklio ir, matyt, turėjo pasilikti su vienuoli- 
ka vyrų stotyje. Blondinas pakėlė galvą ir riktelėjo: 

— Ei, Džimai! Kas nutiko? 

— Prie stoties artėja raudonodis! 

— Raudonodis? Taip, lyg niekur nieko?! 

— Aha, lyg niekur nieko! Kaip taikos metu arba kaip 
koks parlamentaras! 

— Tikrai vienas? 

— Tikrai. 

Ketė matė, kaip Adamas nuskubėjo pas jos tėvą. Majoras, 
sėdėdamas ant arklio, išklausė vaikino pranešimą ir kažkokį 
pasiūlymą. Jis aiškiai nekantravo. 

PASIENIETIS ADAMAS 


— Jei leisite, aš pats pasitiksiu tą nepažįstamą inds- 
meną, kol jis neprijojo prie stoties, — pasiūlė Adamas komen- 
dantui, laukiančiam ant arklio prie vartų. 

Majoras Smitas kaip tik šiuo metu nenorėjo gaišti, tačiau 
pasiūlymą priėmė. 

— Gerai, jok. Svarbu tik, kad mes nesugaištume daug lai- 
ko ir žmogėnas nepastebėtų, kiek mūsų ir ką ketiname daryti. 
Pasistenk iš jo ką nors išpešti, o paskui susidorok su juo. Da- 
kotai yra pasiutusiai klastingi. 

Adamo veidas apsiniaukė, tačiau įsakymui jis neprieštara- 
vo, tik pasiėmė tučtuojau savo bėrį ir išlėkė pro atvirus var- 
tus. Jis perbrido brastą ir pasileido ristele į klonį. Šiuo keliu 
prieš: porą metų jis atjojo į šį kraštą. Netrukus jis pamatė 
ramiai atšuoliuojantį raitelį. Indėnas prilaikė arklį ir pradėjo 
joti žingine. Adamas sustojo ir ėmė laukti. Labai įdėmiai ir 
susidomėjęs žvelgė jis į besiartinamtį raudonodį. Šis jojo ant 
gelto arklio juodais karčiais ir juoda uodega. Nežiūrint pa- 
vasario šalčio, indėnas buvo nuogas. Už diržo kyšojo peilis ir 
revolveris. Šautuvas buvo įdėtas į margai išsiuvinėtą odinį 
dėklą, tarsi jis visai neketintų kautis. Plaukai buvo perskirti 
ir supinti į kasas. Gyvatės odos juosta prilaikė ant pakaušio 
tris erelio plunksnas. Indėnas buvo aukštas, lieknai nuaugęs, 
kaip ir visi jo giminės vyrai. Iš visos jo esybės trykšte tryško 
abejingumas baltajam žmogui ir įsitikinimas savo pranašumu. 
Adamas nustėro iš nuostabos. Jis atpažino indėną. | 

Jei kas šį akimirksnį būtų vaikiną paklausęs, ką jis jaučia, 
vargu ar būtų atsakęs. Per pastaruosius dvejus metus jis ne 
sykį galvojo apie šį dakotą, kuris dabar sustojo prieš jį. Ha- 
ris Tokei Ito buvo pavojingas priešas. Jis kovojo už savo že- 
mę, tautą, keršijo tėvo žudikams. Adamas neabejojo, kad ir 
jis pats, kaip kadaise buvęs Rudosios Lapės parankinis, neiš- 
dilo dakotui iš atminties. 

Indėnas nusliuogė nuo arklio. Tą patį padarė ir Adamas. 
Dakotas išsiėmė pypkę, įskėlė kibirkštį ir patraukė pirmąjį 
dūmą. Adamas užsidegė cigaretę. Majoras, beje,i buvo įsakęs 
nedelsti, tačiau jis juk nežinojo, kad šis indėnas bus pats grės- 
mingosios Lokės giminės vadas. Kad ką nors sužinotum ir pa- 
siektum, reikėjo laikytis ramiai ir mandagiai. Adamas kol kas 
tylėjo. Pirmą žodį pagal paprotį turėjo tarti svečias. 

— Sveikinu baltaveidį vyrą, — pradėjo vadas. — Atvykau 
paklausti, kodėl baltieji įsikūrė dakotų žemėje ir gabena čia 
ginklus, kuriais ruošiasi į mus šaudyti. 

Adamas pasikasė pakaušį. 

"-— Po perkūnais, ką aš galiu į tai atsakyti? Taip, mes čia 
įsikūrėme. Mūsų tiek daug, jog namuose neturime vietos. Mes 
alkstame, skurstame, paskui sėdame į didelį laivą ir keliauja- 
me į laisvą Amerikos šalį, tikėdamiesi čia geriau įsitaisyti. 

Dakotas čiulpė pypkkutę. Jo veidas buvo neįskaitomas. 

— O mums neduodate žemės, —tarė jis.— Kodėl norite at- 
imti mūsų prerijas? 

— Todėl, kad jūs nežinote, ką su žeme veikti — Adamas, 
fermerio sūnus, užsidegė aiškinti — Ką jūs darote su savo miš- 
kais, prerijomis? Ničnieko. Tik medžiojate, gal kur nors įkiša- 
te kokį kukurūzą, kunis pats auga, arba nupiaunate keletą 
ryžių, nežinia iš kur išdygusių, o visur kitur lieka dykynė, kaip ir 
buvusi. Tai ne darbas. Reikia imtis arklo ir priversti žemę 
brandinti derlių, reikia pradėti auginti gyvulius. 

Vadas nuleido akis. 

— O tu taip darai? 

Vaikinas išraudo. 

— Aš turėjau palikti žemę, — tarė jis. 

— Kas tave išvijo? 

— Žemės bendrovė... Panaši į kailių prekybos kompaniją, 
kurią tu pats matei čia pasienyje. Jos ir mulkina vargšus žmo- 
nes. | 

— O iš kur šitos prekybos kompanijos atsiranda? Ar tai 
tie patys neturtingi žmonės, kurie namuose neturi ko valgyti? 

— Ne. Pats gi viską žinai. Ne veltui juk pragyvenai tarp 
mūsų -kelerius metus. Prekybos kompanijos — tai turtingi žmo- 
nės, kurie atvažiuodami jau turi pinigų. Ir jie ėda mus tada 
kaip rykliai smulkią žuvį. 

— Ar tai teisinga? 

— Aiškų, ne. Bet kaip tu pasipriešinsi?į Aš noriu rasti 
aukso, kad galėčiau savo žemę išpirkti. 

Pastarieji žodžiai Adamui išsprūdo neapgalvotai. Jis tuo- 
jau pasigailėjo prasitaręs, bet jau buvo per vėlu. Dakoto vei- 
das pasidarė kaip medinė pykčio kaukė. 

— Aukso ieškotojai ir žemių grobikai! 

Jis užgesino pypkę, paslėpė ją ir atsistojo. Adamas pakilo, 
taip pat nieko nesakydamas, nes jis puikiai suprato, kad nei 
atsiprašymas, nei pasiaiškinimas dabar jau nieko nepadės. 

— Noriu pakalbėti su majoru Smitu,— vėl prabilo dakotas 
išdidžiu, lediniu tonu.— Turiu jam šį tą pasakyti apie gurguo- 
lę, kurios palyda buvo nugalėta ir sunaikinta. 

— Tu, vade, nori pradėti derybas su Smitu? 

Veltui bandė Adamas ką nors įskaityti indėno aštriame 
žvilgsnyje. 

— Noriu pakalbėti su majoru Smitu. 

— Ar duodi garbės žodį, kad esi vienas ir kad derybų lai- 
ko neišnaudosi mūsų užpuolimui? 

— Dėl to galite būti ramūs. 

— Gerai. Keliaukime į stotį. 

— O tu garantuoji, kad aš galėsiu laisvai įeiti ir sveikas 
išeiti? 

— Taip. | 

Aidamas dar iš namų buvo įpratęs pilnai pasitikėti laisvo 
indėno žodžių, o taip pat ir savo žodį išlaikyti. Tad apgręžė 
arklį ir nujojo pirma dakoto stoties link. Majoras tikriausiai 
jau nekantravo. Adamas drauge su savo palydovu vėl per- 
brido brastą. Vartai buvo atkelti. Jiems įjojus, vartininkas 
pasimetė,— uždaryti vartus ar palikti atvirus? Pagaliau jis ra- 
do išeitį: privėrė, bet neuždarė. 

Adamas nušoko nuo arklio ir ėmė raportuoti komendantui, 
kuris buvo nusėdęs ir stovėjo prie savo kumelaitės. Nespėjus 
pasieniečiui nė sakinio suregzti, Smitas jį pertraukė: 

— Adamai, ko taip ilgai su šiuo raudonodžiu terliojaisi? 
Matyt, tu niekad nesuprasi, kas yra įsakymas. Tau tik paskui 
plūgą sekioti, ne kareiviauti. Kaip tu įleidai dakotą neužrišto- 
mis akimis? Gal kad išžvalgytų mūsų stotį? 

Tačiau pasienietis nesumišo. 

— Majore! Ką dakotas čia mato, jam jau dveji metai ne 
naujiena. Kam dar rišti akis? Kalbėsite su juo, ar reikia jį at- 
gal išgarbinti? 

Prie Smito ir Adamo priėjo leitenantas Ročas. 

— Kas šis raudonsnukis šuo?— paklausė jis pašnibždomis.— 
Gerą kuiną turi! Man rodos, kad kažkur aš jau mačiau jį. Ada- 
mas tikriausiai žino, ką jis mums čia atvedė. 

Pokalbio metu indėnas sėdėjo ant arklio sustingęs lyg sta- 
tula. Atstu nuo jo grūdosi aplink smalsūs pasieniečiai ir ka- 
reiviai. 

Nors šiandien pirmąsyk pamatė leilenantą Ročą, Adamas 
pajuto jam gilią antipatiją. 

— Aišku, žinau, ką atsivedžiau,— atrėžė jis nemaloniai, be 
jokios pagarbos. 

— O ką? 

— Lokės giminės vadą. 

Krūptelėjo ne tik Smitas ir Ročas, bet ir visa įgula aplink. 
Tarp jų priešo vadeiva! 

— Adamai!-— sušuko Smitas. — Tai tas raudonasis banditas, 
kuris nužudė daugybę mūsų vyrų ir šiąnakt užpuolė gurguolę! 

— Tas pats, majore. Jis nori su jumis pašnekėti. Manau, 
kad jis nori su mumis tartis. | 

— Tokios kvailystės, Adamai, iš tavęs nelaukiau! Ką reiš- 
kia „tartis!“? Šis niekšas jau ne vieną klastingai nudobė, pa- 
vogė mūsų amuniciją, išskerdė mūsų kareivius. ..— Smitas 
kreipėsi į indėną: — Dakote! Tu užpuolei mūsų gurguolę, iš- 
piovei kareivius ir karininkus; mūsų akyse tu šlykščiausias 
plėšikas ir galvažudys! Ir dabar atjojai čia neužrištomis aki- 
mis! Tu ne karys, O šnipas! Pagal mūsų įstatymus šnipai ka- 
riami! ||| 

Adamas pažvelgė į majorą iš padilbų. Ką tai reiškia? Ma- 
joras, matyt, prastai susigaudo indėnų papročiuose ir nesu- 
pranta jų būdo. Garbės žodis dakotui yra garbės žodis, o ne 
žaidimas. Pagal indėnų papročius korimas yra baisi gėda. To- 
kios šnekos turėjo ne tik įžeisti jaunąjį karo vadą, bet ir įsiu- 
tinti. 

Dakoto akyse tvykstelėjo pavojingos ugnelės. 

— Majore Smitai! Aš čia atjojau nesislėpdamas. Mane čia 
atlydėjo tavo žmogus. Aš turiu palikti šį fortą taip pat lais- 
vai, kaip laisvai atėjau. Priešingu atveju, jūs esate niekšas, 
negarbingas žmogus! 

Smito smilkiniuose supulsavo gyslelės, iš pykčio jis visas 
paraudo. 

— Raudonasis šunie! Tu nesi vertas apeliuoti į karininko 
garbę! Tačiau aš pasielgsiu ne kaip tau, o kaip man atrodo 
geriau. Jei Adamas prižadėjo, kad tu galėsi laisvai išjoti.. 
Adamai! Pažadėjai? 

— Žinoma, prižadėjau,— piktai atsakė vaikinas. 

— Tuomet, raudonodi, ir išeisi laisvai. Aš nemeluoju ir ne- 
apgaudinėju. Eik.., Tačiau vos tik perkelsi koją per vartų 
slenkstį, tu mums jau būsi laisvas kaip paukštis. 

Vadas apsidairė, tarsi kažką svarstydamas. 

-— Gerai, — tarė jis.— Tebūnie taip. Aš paliksiu fortą lais- 

ai, kaip ir aivykau. Kai mano koja atsidurs ant jūsų vartų 
slenksčio, darykite, kas patinka. Aš pasakiau, hau! 

Visi, girdėję pokalbį, pritarė komendanto ir jaunojo vado 
žodžiams. Jų akimis tai buvo tikras mirties nuosprendis! Tik 
vietoje virvės indėnas pasirinko kulką. 

Adamas atsistojo prieš komendantą ir tarė: 

— Majore, jūsų nuomone, aš padariau klaidą. Tačiau kas 
dabar čia įvyks, bus ne kas kita, kaip žmogžudystė. | 

— Patylėk, Adamai. Raudonodis ne vaikas ir žino, ką daro. 
Jis sutiko, vadinasi, kalba baigta! 

Vaikinas pažvelgė į indėną, kurio lūpose žaidė lengvutė 
pašaipėlė. Vienu momentu Adamo ir dakoto žvilgsniai susidūrė, 
ir indėnas vos pas pirmai mirktelėjo, tarsi sakytų: „„Nesikišk, 
aš pats susitvarkysiu.. 

Adamas pasitraukė, 

Tuo pačiu akimirksniu pokštelėjo du šūviai. Adamas apsi- 
dairė. Iš pistoleto majoro rankoje teberūko dūmai. Už keleto 
metrų stovėjo leitenantas Ročas kruvina ranka. Jo iškritusį 
pistoletą kaip tik kėlė nuo žemės vienas dragūnas. 

— Aš sutrukdžiau sulaužyti duotą žodį, — pasakė žilaplau- 
kis majoras.— Leitenante Ročai, jūs gi žinojote, kad raudon- 
odžiui leista laisvai palikti fortą. | 

Žmonės ėmė murmėti, piktai dėbčiodami į leitenantą. Įsiu- 
tęs Ročas pasišalino ir pranyko komendantūroje. Adamui buvo 
labai aišku, kas čia atsitiko. Ročas klastingai nusitaikė į indė- 
ną, šūvio momentu Smitas kulka išmušė pistoletą iš leitenanto 
rankos, kadangi kitaip jau negalėjo jam sutrukdyti. Adamas 
apsidžiaugė. Kad ir kokių keistų pažiūrų, majoras vis dėlto 
buvo garbingas vyras. 

Smitas įsakė atverti vartus. Sargybinis pamažt atstūmė abi 
vartišales. Didžioji pasieniečių ir kareivių dalis sustojo prie 
vartų arba už jų. Kai kas užšoko ant arklių, stovėjusių po 
ranka, ir išjojo už tvoros, jei kas, jie užkirs indėnui kelią. 
Vykdydami majoro įsakymą, keli vyrai labai nenoromis užėmė 

vietas prie aštriatvorės šaudymo angų, nes buvo įsitikinę, jog, 
čia būdami, negalės pašaudyti. Anot jų, raudonodis turėjo 
bėgti iš forto tik pro vartus. 

Vadas taip pat ėmė ruoštis, tačiau visai kitaip, negu visi 
tikėjosi. Šautuvą, įdėtą į odinį dėklą, bandė pritvirtinti prie 
ašutų kilpos ant mustango sprando. Toks raitelio elgesys su- 
erzino eržilą. Jis ėmė muistytis, šokčioti tai į vieną pusę, tai 
į kitą, trypti nekaustytomis kanopomis, pagaliau bandė pa- 
griebti šautuvą dantimis. Kadangi tai jam nepasisekė, o pava- 
dis ėmė plėšti žandą, arklys lyg žvakė atsistojo piestu. Šis 
vaizdas ne vieno raitelio širdį privertė tankiau plakti. Mustan- 
gas persuko akis, blykstelėjo baltomis, ausis suskliautė,— tai 
nieko gero nežadėjo. 

Vyrai, išvydę išsiilgtą ir jaudinantį reginį, neištvėrė: 

— Žiūrėk, žiūrėk, tai bent, po perkūnais,— ėmė šaukti. Jie 
visi buvo geri jojikai, ir ne vienam buvusiam kaubojui taikos 
metais teko prajodinėti laukinius arklius. Pamačius vado meną, 
jų širdyse prabudo sportinė aistra ir savotiškas prerijų raite- 
lių kolegiškumo jausmas. Be balnakilpių, laikydamasis tik pri- 
spaustomis prie arklio šonų šlaunimis, indėnas sėdėjo ant er- 
žilo, kuris čia stojosi piestu, čia spardėsi, čia visomis keturio- 
mis strykčiojo į viršų arba kandžiojosi kaip tigras. 

Pagaliau geltis. krito ant žemės. Tai atsitiko prie pat di- 
džiųjų vartų slenksčio. Vadas spėjo laiku nušokti. Sulenktomis 
per kelius kojomis jis laukė tos akimirkos, kai eržilas, kuriam 
voliotis trukdė prie sprando pritvirtintas šautuvas, pašoks. 
Vos tik tas paklaikęs velnias atsistojo, indėnas kaip mat atsi- 
dūrė ant jo nugaros. 

Kareiviai ir pasieniečiai tikėjosi, kad dakotas dabar ver- 
šis pro vartus. Visi jie pakėlė šautuvus. Tačiau mustangas 
nuskrido į kitą kiemo pusę. Neradęs ten vartų, ėmė skuosti 
ratu apie bokštą ir blokhauzus. Atrodė, jog raitelis nebesutvar- 
ko arklio. Įgula laukė, niekas neabejojo, kad indėnas bandys 
vežtis į prerijas pro atvirus vartus. Raiti pasieniečiai, kurie 
laukė anapus aštriatvorės, sudarė tamprią grandinę, kad ga- 
lėtų, jei prireiks, bėglį sulaikyti. Adamas taip pat persiėmė 
visų mintimi: raitelio grumtynės su, kaprizingu eržilu buvo tik 
spektaklis akims apdumti, kad paskui galėtų netikėtai visu 
greičiu išlėkti pro vartus. 

Vyrai prisimerkė ir laikė pirštus ant šautuvų gaidukų. 

Iš bokšto pasigirdo kažkoks šūksnis, greičiau garsas, negu 
žodis. Niekas nesuprato, ką jis reiškia. Nustebimą? Išgąstį? 
Triumfą? O gal pavojų? Kažkas turėjo nutikti nematomoje 
kiemo dalyje. Nutilo ir arklio kanopų bildesys. Gal būt, mus- 
tangas pargriuvo su raiteliu? Sargybiniai, stovėję prie aštria- 
tvorės šaudymo angų, matė, kas dėjosi anapus blokhauzų, ir 
paleido gerkles, tuo pačiu metu už komendanto namo vėl su- 
bildėjo kanopos. Pasirodė eržilas — vienas! Galingas gyvulio 
kūnas išsitiesė, jis atsispyrė ir vienu šuoliu pralaužė pasienie- 
čių užtvarą, išsirikiavusią priešais vartus. Raiteliai kaip mat 
apgręžė savo arklius ir puolė paskui geltį,. Dundėjo pasagos, 
švysčiojo paruošti mesti lasai, tačiau joks lasas jau negalėjo 
jo pagauti. Būdamas daug greitesnis už kitus arklius, nesle- 
giamas raitelio svorio, mustangas vedžiojo savo persekioto- 
jus už nosies, erzino juos lyg koks nutrūktgalvis, čia stabtelė- 
damas, čia vėl pasileisdamas lyg vėjas. 

— Asilai neraliuoti!-— kranktelėjo kažkas už Adamo nuga- 
ros, atsisukęs jis pamatė dvynius — Tomą ir Teo. 

Iš bokšto vėl atsklido šūksnis, paskui trinktelėjo šūvis, ir 
vėl riksmas. Džimas taip persisvėrė per bokšto angą, tarsi no- 
rėtų pulti stačia galva žemyn. 

— Dėmesio!-— rėkė jis.— Jau vandenyje! Per aštriatvorę 
švilpte peršvilpė! | 

Kareiviai ir pasieniečiai, kurie dar tebesidairė po kiemą, 
prapliupo keiktis. Keli sargybiniai, stovėję prie aštriatvorės 
šaudymo angų, jau nusitaikė ir pylė salvę po salvės upės link. 
Majoras atšaukė pabėgusio mustango persekiotojus ir įsakė 
jiems kartu su kitais ieškoti indėno upėje. Adamas užlėkė 
laiptais į sargybos bokštą pas Džimą. 

— Žmogau!-— šūktelėjo jam Adamas.— Kas čia dabar atsi- 
tiko? Kaip galėjo raudonodis peršokti mūsų aštriatvorę? 

Džimas pyškino į upę ir kartu pasakojo trumpais sakiniais: 

— Raudonasis galvijas! Ar galėjo kas tikėtis? Užpakalinia- 
me kieme jis parkrito su savo pasiutusiu arkliu... na, manau, 
nusisuko sprandą... dar šūktelėjau, kad gaudytumėte arklį. .. 
jūs gi nekreipėte dėmesio... o raudonodis pagulėjo vieną 
mirksnį tarsi negyvas. .. staiga kad šoks... kad įsibėgės. .. kad 
liuoktels, nežinau nė kaip, tarsi pantera ant aštriatvorės. .. štai 
jau nusmailintas viršūnes nutvėrė, žiūriu... paskui dar pasi- 
supo ant rankų ir švilpt į kitą pusę... -aš gi neturėjau dar 

teisės šauti per tą majorą ir jo suplėkusias idėjas... raudon- 
snukis tik pūkšt už aštriatvorės į vandenį... jo laimė, vanduo 
dabar siekia pačią tvorą. Tačiau ten negilu... tuo pačiu metu 
aš šoviau... 

— Nepataikei? 

— Kaip aš pataikysiu, žmogau mielas, jei raudonasis vel- 
nias taip gudriai nukrito prie pat aštriatvorės, jog aš iš čia 
niekaip negalėjau jo matyti. Nėra dar tokio šautuvo, iš ku- 
rio galėtum šaudyti kampu. Vis dėlto galėjau įbrėžti jam šlau- 
nį ar blauzdą. Man taip atrodo. 

Adamas permetė akimis upę. Šiuo metu vanduo buvo šal- 
tas kaip ledas, nes tebetirpo sniegas. Tokiame vandenyje, il- 
giau panardžius, ir dakotui sustings širdis. Jis vis tiek turės 
iš upės išlipti; tai ir bus šio įvykio atomazga. Tačiau niekas ne- 
žinojo, kiek ir kur jis nunėrė,— prieš srovę ar pasroviui? In- 
dėnai buvo puikūs narai ir plaukikai. Adamui pasirodė, kad 
pasieniečiai saugo per trumpą kranto ruožą; reikėtų kur kas 
plačiau pasklisti. Tačiau vaikinas nenorėjo patarti majorui. Jis 
buvo patenkintas, kad komendantas pamokė leitenantą Ročą, ir 
vis dėlto niršo ant Smito. Senis iš esmės nebuvo blogas, tačiau 
jį varžė neteisingų įsitikinimų korsetas. Tą ne kartą paty- 
rė per pastaruosius dvejus metus, ir todėl jis majorą čia gerb- 
davo, čia niekindavo. Jo požiūris į garbę pasodino šiandien 
Smitą tarp dviejų kėdžių; be jokio reikalo jis dar labiau įsiu- 
tino mirtiną priešą, tačiau jo vis tiek nesunaikino. 

Ir tepasprunka raudonodis! Adamas norėjo to. Jis, beje, tu- 
rėjo pagrindą jo bijoti, tačiau vis dėlto pats atsivedė jį į for- 
tą ir jautėsi atsakingas, kad už pasitikėjimą baltojo žodžiu va- 
das nepalydėtų galvos. 

— Šauniai apmulkino mus raudonodis!— pasakė galų gale 
Adamas, vis tebestovėdamas prie Džimo.— To mes ir nusipel- 
nėme, 

Laiptinėje buvo dvejos durys: vienos tiesiai į kiemą, ant- 
ros į komendanto kambarį. Nulipęs žemyn, Adamas užsuko 
į Smito kabinetą. Čia jis rado majoro dukterį Ketę, sėdinčią 
prie lango. 

„Gaila merginos, — pagalvojo Adamas.— Su tokiu ilgu sijo- 
nu prerijose! Pati nežino, į ką ji panaši.“ 

Adamas neketino čia užtrukti, bet mergina jį prakalbino. 
Ji norėjo žinoti, kas atsitiko. | 


104 


— Ir raudonodis, ir jo mustangas parodė kulnis,— trumpai 
drūtai atsakė Adamas. 

— Nesuprantu, — tarė Ketė. — Nejaugi indėnai sumanesni 
už mus? 

— Kartais. 

:— Neseniai aš nugirdau generolo Bentino pokalbį, — toliau 
kalbėjo mergina, ir Adamui pasirodė, kad ji nori pasigirti šia 
pažintimi.— Jis pavadino siu giminės indėnus šauniausiais pa- 
saulyje kariais. 

— Gal būt, tai ir tiesa. Bentinas galės dar kartą tuo įsi- 
tikinti. Girdėjau, kad jis vadovaus kariuomenei, traukiančiai 
į dakotų žemes. 

— Taip, vadovaus. 

— Vadovaus tai vadovaus... Tik aš nenorėjau pasakyti, 
jog pats kovos. Tiesą sakant, prerijose gali visko atsitikti. 
Staiga, žiūrėk, imi ir atsiduri žmogus lyg jauna dama su ilgu 
sijonu tarp raudonųjų skalpų medžiotojų. .. 

Ketė pabandė nusišypsoti. 

— Jums nepatinka mano ilgas sijonas? Todėl jūs toks 
kandus? Man taip pat nepatinka. Tačiau kitaip teta Betė būtų 
ėmusi įtarinėti. Ji turėjo net nenujausti, jog noriu keliauti su 
gurguole. Taigi aš negalėjau išvažiuoti apsirengusi jojimu kos- 
tiumu, todėl ir sėdžiu dabar su ilgu sijonu. 


— Neprotingai pasielgėte; teta Betė, atrodo, žymiai pro- 
tingesnė, — samprotavo Adamas. To dar betrūko, kad jis, pa- 
sienietis, imtų taukšti niekus su išlepinta jauna panele. 

Ketė tiriamai pažvelgė į jį. | 

— Matau, kad aš jus gaišinu, bet į vieną klausimą galė- 
tumėte man atsakyti. Jūs sakėte: „imi ir atsiduri žmogus lyg 
jauna dama su ilgu sijonu tarp raudonųjų skalpų medžioto- 
jų..." Ar indėnai skalpuoja moteris? 
Adamas grūmėsi pats su savimi. Pasakyti teisybę ar ne? 
Aišku, tik teisybę; šiuo metu jis kaip tik taip buvo nusiteikęs. 

— Raudonieji neskalpuoja moterų ir vaikų., Gal būt, pro- 
gai pasitaikius, jus nudės, bet dėl skalpo jums nėra ko bijoti. 
Tarp mūsų šnekant, tai neskaudi procedūra, nes oda lupama 
jau negyvam. Jei norite pasižiūrėti skalpų, paprašykite tėvą, — 
parodys. Jis renka indėniškų skalpų kolekciją ir moka už juos 
gerą pinigą. 

Ketė pašoko. 

— Kas jūs toks? 

— Adamas mano vardas. 

Mergina ieškojo tinkamo žodžio. 

— Adamai... Jūs sakote netiesą. Mano tėvas yra krikš- 
čionis. | 

— Buvo čia ir misionierių, tie irgi mokėdavo už skalpus. 
Indėnai skalpuoja dėl garbės ir tik vyrus. O mes skalpuojame 
už pinigus; ir ne todėl, kad to iš mūsų reikalauja tarnyba, bet 
savo nuožiūra. Jūsų tėvas nekenčia raudonodžių; sako, jie 
1862 metais, taigi, prieš keturiolika metų, didžiojo dakotų su- 
kilimo metu nužudę jo motiną. Nuo to laiko jis vis niekaip 
nepatenkina savo keršto troškulio; moka kiekvienam, kas tik 
atneša indėno skalpą. Štai ir sužinojote. Linkiu gero apetito. 
Juk dar turite dubenyje sriubos. 

Išeidamas iš kambario, Adamas mandagiai atsisveikino. 
Mergina pagaliau dėl savo kvailumo nekalta. Ji tiesiog netei- 
singai buvo auklėjama. 

Kieme vėl pasigirdo švilpukas; tai buvo signalas rinktis. 
Kareiviai ir pasieniečiai suėjo vidun. Majoras Smitas norėjo 
vykdyti tai, ką buvo anksčiau nutaręs: ruošėsi su visa įgula 
vytis amunicijos pagrobėjus. Daug brangaus laiko, beje, jau 
buvo prarasta. Visų pirma sutrukdė Teo, Tomas ir Ketė, ku- 
riuos dakotų vadas tyčia paliko gyvus, vėliau pats vadas, 
rizikuodamas galva, geroką valandėlę sulaikė kariuomenės da- 
linį vietoje. Adamui, kaip ir anksčiau, buvo įsakyta su vienuo- 
lika žmonių pasilikti stotyje. Apie leitenantą Ročą niekas ne- 
beužsiminė. Kipšas težinojo, kur jis prasmego. Adamas įtarė, 
kad jis įlindo į komendanto miegamąjį ir įsitaisė vienintelėje 
padoresnėje stoties lovoje. 

Kai majoro vadovaujamas kariuomenės būrys išvyko ir iš- 
nyko anapus upės kalvose paskendusiuose- prerijų kloniuose, 
Adamas apėjo visą stotį. Prie aštriatvorės šaudymo angų pa- 
statė sargybą, pakeitė bokšte Džimą, Tomui ir Teo liepė lau- 
žavietėje prie siurblio užkaisti vyrams didelį sriubos katilą. 
Taip patvarkęs ir viską apžiūrėjęs, nuėjo pas dvynius, kurie 
jau buvo pripylę katilą vandens ir užkūrę ugnį. 

— Mėsos nėra?— paklausė nepatenkintas Tomas, kai Ada- 
mas priėjo. 

— Yra gi sūdytos. 

— Mums daug mielesnė būtų sultinga bizono šoninė, 

— Galėsite patys pasirūpinti, kai tik bizonai pasirodys. Ne 
savaitėmis, 0 mėnesiais nesirodo. Geležinkelio statytojai, ma- 
tyt, bus visas bandas išpyškinę. | 

Adamas užsidegė pypkę. Įsivyravo ilga tyla. Nė vienas ne- 
norėjo pradėti kalbos apie tai, kas visus tris jaudino labiau, 
negu pavojus, gręsiantis menkai ginkluotai stočiai. 

-— Tai jau dabar turi kiek reikia pinigų?— paklausė paga- 
liau Tomas be jokių užuolankų. | 

— Ne. 

Adamas nuleido akis. 

— Tuomet šaukštai po pietų; tavo tėvas turės iš fermos 
nešdintis, 

— Žinau. Ar jis čia judu atsiuntė? 

— Ne, mes patys išėjome, nes ten nebėra kas veikti. Susi- 
tikome Rudąją Lapę, jis ir pasakė, kad tu čia užkliuvai. 

— Štai ką jūs susitikote. Kur jis dabar valkiojasi? 

— Visur ir niekur. Į šį kraštą jo daugiau netraukia... 

— Suprantama. 

— Tavo tėvas visai pakvaišo. Jei matininkai ateis, jis ims 
šaudyti. Kodėl negrįžai namo, Adamai Adamsonai? 

— Kam čia niekus šnekėti. 

— Kol dakotai laikysis, tavo tėvas galės pasilikti fermo- 
je,— samprotavo Teo.— Jie nevarys jo, nes už žemę sumo- 
kėta. 

— Dakotai neišsilaikys. Kai jie bus išvaryti iš Juodųjų 
kalnų, gal aš ten rasiu aukso. Iki kada reikia sumokėti? 

— Iki rudens septyniasdešimt procentų. Tačiau kaina vėl 
pakilo, nes šiaurinio geležinkelio statyba jau patvirtinta. 

Adamas užgesino pypkę. 

— Reikia išdalinti šovinius. 

Pasiėmęs didžiulį raktą, nuėjo į senąjį blokhauzą. 

Adamui besikalbant prie laužo su abiem kaubojais ir pa- 
sieniečiais, Ketė kiūtojo komendanto kambaryje viena. Pir- 
miausia ji paklusniai suvalgė atšalusios žirnių sriubos likutį, 
paskui atsirėmė į sieną ir ėmė žiūrėti pro langą į kiemą. Tuo 
pačiu klausėsi, kas dedasi komendanto miegamajame. Pasirodo, 
majoro kariškoje lovoje gulėjo Ročas; jį apžiūrinėjo felčeris. 
Leitenantas garsiai reiškė savo nepasitenkinimą. Tačiau fel- 
čeris į nekantraus ligonio skundus nekreipė jokio dėmesio. 

Dar daugiau, jis net šiurkščiai atrėžė, kad ranka aprišta gerai, 
ir pasišalino. Eidamas per komendanto kabinetą, pasisveikino 
su Kete ir tarė: | 

— Nesirūpinkite, mis! Per porą dienelių bus sveikas kaip 
ridikas. 

Ketė išraudo ligi ausų. Ji matė, kaip tėvas peršovė leite- 
nantui Ročui ranką, kad šis nesulaužytų jo duoto žodžio, jai 
buvo gėda dėl savo sužadėtinio. 

Leitenantas, matyt, nugirdo Ketei pasakytus felčerio žo- 
džius. Kai tik šis išėjo iš komendanto kabineto, Ročas suai- 
manavo, atsikėlė nuo lovos ir atėjo pas Ketę. Jo sutvarstyta 


ranka buvo parišta. 
— Kaip sekasi, Kete?— pasiteiravo daugiau iš mandagumo 


ir atsisėdo priešais sužadėtinę.— Kaip matau, jau atsigavai! 

Mergina ne iš karto atsakė. Ji bandė susigaudyti savo 
jausmuose. Antonis Ročas buvo labai išblyškęs, labai nusimi- 
nęs. Dar vakar Ketė būtų jį užkamavusi savo užuojauta ir 
švelnumu. Bet po to, kas atsitiko per paskutines dvylika va- 
landų, ji ėmė vengti Ročo. Jis paliko savo sužadėtinę bėdoje 
ir paspruko, kai jai grėsė pavojus; o tėvas, kad nesulaužytų 
duoto žodžio, buvo priverstas šauti į jį. 
* — Antoni! — Ketei trūko kvapo. Susijaudinimas užspaudė 
gerklę.— Antoni! : | 

— Antoni, Antonil— pamėgdžiojo jis.— Tavo tėvas, Kete, 
matyt, buvo nesavėje, kai šovė į mane ir leido pasprukti tam 
raudonodžiui žudikui ir nusikaltėliui. 

— Antoni! Aš draudžiu jums mano akivaizdoje taip kalbėti 
apie tėvą. 

Ketė supyko ir atsistojo. 

— Žiūrėk tu man! Gal su špaga ruošiatės ginti savo tėvo 
garbę? Jūs tai sugebėtumėte! 

— Jūsų ironija man nedaro įspūdžio, leitenante Ročai, 

— Tikras tėvas! Gal nė nemyli manęs, Kete? 

Mergina nuleido akis, bet ne galvą. 

— Antoni... aš nežinau. Tikrai nebežinau. Duokite man 
pagalvoti. 

—- Dar dvejus metus, kaip siūlo teta Betė? 

— Jūs manęs nesuprantate, leitenante Ročai. 

— Nesusipratimų šiandien ligi kakio! Galvokite sveika! 
Bet jūsų tėvas, nors ir šovė į mane, vis tiek vers jus už ma- 
nęs tekėti. Juk jūs kartu su manim čia važiavote! 

— Fu, leitenantie Ročai, jūs darotės šlykštus. 

— Tikrai džiaugsiuosi, kai šis šleikštulys prie altoriaus 
praeis! 

Ketė žengė durų link, nesikarščiuodama, neskubėdama. 

. — Leitenante Ročai,— tarė ji tarpduryje,— matau, kad su 
jumis susižadėdama, aš pati savęs nesupratau. 

Mergina nusigręžė ir pamažu išėjo iš tėvo kabineto 
į kiemą. 

Nuplieksta skaisčios šviesos, ji stabtelėjo. Mergina supra- 
to, kad nuspręsta galutinai ir kad Ketė Smit niekada netaps 
Antonio Ročo žmona. Išgirdusi niekšiškus leitenanto žodžius, 
ji pasijuto stipri ir ėmė pasitikėti savimi. Nors mintys virte 
virė, o jausmai kunkuliuote Kkunkuliavo, visa tai jau negalėjo 
jos išmušti iš pusiausvyros. 

Antonis Ročas buvo niekšas. O Ketė Smit buvo tokia mer- 
gina, kurios senelė ant žirgo, su šautuvu rankose gynė fermą. 
Netgi teta Betė nepajėgė palaužti Ketės pasitikėjimo savimi. 
Kaipgi atsitiko, kad mergina tarėsi pamilusi tokį žmogų, kaip 
Ročas? O gal ji pati save apgaudinėjo ir patikėjo meiliais An- 
tonio Ročo žodžiais, vien norėdama ištrūkti iš tetos Betės glo- 
bos? Taip, matyt, ir buvo, tik ji to nesuprato. Dabar apgaulės 
šydas nukrito. 

Ketė ėmė slampinėti po kiemą. Ji praėjo pro žvalgą in- 
dėną Tobiją, vis dar pririštą prie stulpo. Dabar jis sėdėjo ant 
žemės ir nieko nesakančiomis akimis žvelgė prieš save. Mer- 
gina šiuo metu nesąmoningai užįautė kiekvieną kenčiančią 
būtybę. Todėl sustojo priešais indėną ir pasakė, norėdama dėl 
šio poelgio pasiteisinti pati prieš save ir prieš kitus: 

— Tobijau, nebūk toks užsispyręs ir papasakok mano tėvui, 
ką žinai. Jei tavo sąžinė gryna, majorui Smitui gali viską at- 
virai išdėstyti. Mano tėvas visada teisingas. 

Indėnas nė nežvilgtelėjo į ją, jis net nekrustelėjo, tarsi 
ničnieko nebūtų išgirdęs. | 

Ketė nuėjo šalin. Staiga ji atsidūrė prieš senąjį blokhau- 
zą, apie kurį žilabarzdis Tomas pasakojo prieš pat savo mirtį. 
Ji prisiartino prie pravirų durų ir sutiko Adamą, to ir norėjo, 
reikia pripažinti, taigi ji sutiko jaunąjį pasienietį, kuris kaip 

tik norėjo įeiti į blokhauzą, ir nevikriai pastojo jam kelią. 
Pasienietis stabtelėjo, ir abu sumišę nukreipė akis į šalį. 

— Koks senas namas, — tarė pagaliau Ketė, nežinodama, ką 
sakyti. — Tikriausiai jis turi savo istoriją. 

„Na, ir prikibo, — pagalvojo  Adamas.— Kaip čia jos atsi- 
kračius? Rodos, jai visai nemeilikavau. O gal mergina turtinga? 
Iš drabužių panašu. Tačiau negirdėti, kad Smitas būtų turtin- 
gas, priešingai. Bet, galimas daiktas, kad teta Betė turtinga, 
o mergina yra jos paveldėtoja, tik susipykusi per savo neap- 
dairumą. Bet argi teta Betė bus tokia nesukalbama? Kas ves 
Ketę, ves ir jos pinigus. Graži jinai... ir jauna.“ 

Adamas pabandė apibūdinti save. Jis buvo nei per aukš- 
tas, nei per mažas, stiprus ir liemeningas. Plaukai — lininiai, 
akys — tamsiai mėlynos. Veidas įrudęs nuo saulės. Toks jis 
galėjo patikti merginai, kuri šiuo momentu neturėjo per daug 
iš ko rinktis. Kitas klausimas, ar Smitas sutiks leisti dukterį 
už jo. Tačiau kiek jau buvo merginų, kurios, nepaisydamos 
jokių kliūčių, sugebėjo pasiekti savo. Nors buvo smulki ir iš- 
blyškusi, kvaila Ketė neatrodė. Turi tikriausiai nikių, bet nuo 
jų bus galima nupratinti, kai taps žmona. Iš tikro, kodėl ne- 
pasikalbėjus su ja? Ir aplamai, ar ne jo, laikinai pavaduojan- 
čio komendantą, pareiga, nors šiek tiek užimti jaunąją damą? 
Šios mintys Adamui visai neatrodė blogos. Ar vesdamas vals- 
tietis visada negalvoja apie pinigus ir kraitį? Apie leitenanto 
Ročo ir Ketės sužadėtuves jis nė nenujautė. 

Šviesiaplaukis vaikinas nepaliko merginos. 

— Taip, tai senas namas, — atsakė jis į Ketės klausimą.— 
Jo istorija siaubinga. Kai turėsime laiko, susėsime prie žibu- 
rio kokį vakarą, ir jums viską papasakosiu. Šiame name pirmą 
kartą susidūriau su tuo indėnu, kuris šiandien parodė jums 
jojimo meno stebuklus. Matėte? 

Ketė linktelėjo. 

— Ne pirmą sykį. Šį indėną jau mačiau gurguolės antpuo- 
lio metu. | 

Adamas staiga atsigręžė į merginą. | 

— Iš tikro! Juk jūs ten buvote! Ar viską papasakojote 
tėvui? 

— Manęs jis dar neklausė. 

— Taip, majoras lieka majoru! Moters liežuviu nepasitiki. 
O man galite papasakoti. Tikrai matėte vadą užpuolimo metu? 

Ketė papasakojo viską, ką žinojo. 

— Vaikai, vaikai!— sušuko Adamas. — Tai būtinai turėjo 
žinoti Majoras. Kai dėl manęs, tai... po praėjusios nakties tik 
Rudoji Lapė ir aš esame gyvi... 

— ..„.4š tų, kurie aną naktį, kai įvyko žmogžudystė, buvo 
blokhauze,— užbaigė Ketė. 

— Ir apie tai žinote? 

— Tomas pasakojo. 

— Jau papasakojo! Tuomet aš mažai ką bepridėsiu. Esa- 
me piiešais namą, kuriame įvyko žmogžudystė. Įsivaizduokite, 
mis Kete, blokhauzo viduje liepsnoja dervos fakelai, tvanku 
kaip jaujoje. Troba pilna sulaukėjusių bernų. Tabako dūmai 
ir degtinės kvapas trenkia į nosį jau pas pat duris. O kairėje, 
štai ten, priė galinės sienos, ant suolo sėdžiu aš, Adamas Adam- 
sonas. Ten sėdėjau prieš dvejus metus kupinas vilčių ir sva- 
jonių apie gerą gyvenimą. O prie seno stalo, pačiame smuk- 
lės viduryje, sėdėjo Topas arba indėniškai Matotaupa. Jis gė- 
rė, lošė iš pinigų ir vis prakišdavo. Tai buvo visai puolęs 
žmogus. Rudoji Lapė išmokė jį girtuokliauti ir sugriovė jo 
gyvenimą. Man bežiūrint į Topą, šalia manęs kažkas atsisėdo. 
Žiūriu, jaunas indėnas. Tai buvo Haris, Topo sūnus. Nė šla- 
kelio jis neėmė į burną, sumokėjo tėvo skolas ir vėl išėjo. Aš 
irgi neištvėriau šioje girtuoklių Kompanijoje, išėjau į lauką 
įtraukti į plaučius gaivaus oro. Tada pamačiau Harį, vieną, 
sustingusį lyg šešėlis. Kai pasukau atgal, iš paskos nusekė ir 
indėnas. Atvėriau duris, apžvelgiau fakelų šviesoje raibuliuo- 
jantį kambarį ir sustingau. Mes stovime kaip tik toje pačioje 
vietoje, kur aš tada stovėjau. Mano akyse įvyko žmogžudystė. 
Rudoji Lapė pervėrė peiliu Matotaupos krūtinę. O už manęs 
stovėjo Haris, Matotaupos sūnus. Aš atsigręžiau į jį, o indėno 
lyg nebūta; tarsi naktis būtų jį prarijusi. 

— Jūs stovėjote, štai čia, šioje vietoje, — tyliai pakartojo 
Ketė. Patylėjusi ji paklausė:— Kaip galėjo atsitikti tokia tra- 
gedijaė 

— Matotaupos gentainiai išvijo jį iš kaimo, esą, jis girtas 
išdavęs kalno auksavietės paslaptį. Jo dvylikametis sūnus, ti- 
kėdamas tėvo nekaltumu, išėjo kartu su juo. Abu tremtiniai 
bastėsi visą dešimtmetį. Mes juos vadindavome Topu ir Hariu. 
Tik žmogžudystės naktį Matotaupa sužinojo, jog jis iš tikrųjų, 
jei ne išdavė, tai bent puse lūpų prasitarė, kur yra aukso. Ru- 

doji Lapė norėjo priversti jį visiškai atskleisti paslaptį. Rau- 
donodis nesutiko ir užsimojo kuoka. Tačiau Raudonoji Lapė, 
ginkluotas durklu, buvo vikresnis; be to, jam padėjo draugai. 
Matotaupa žuvo. O Haris sugrįžo į savo gentį ir tapo Lokės 
giminės karo vadu. Jis neteko tėvo ir dešimties gyvenimo me- 
tų. Jis neranda teisėjo, kuris nubaustų kaltininkus, atlygintų 
skriaudą. Ir keršija pats. Kas jam šią teisę užginčys? 

Ketė žvelgė į tamsų namą. | 

— Keista, kad... 

Ji užsikirto. 

— Kas keista, misė | 

— Šį tą prisiminiau. — Ketė sumišo.— Vaikystėje kartą ma- 
čiau Mineapolyje vieną indėną su berniukų, kurio vardas bu- 
vo Haris. 

— Gal būt, ir matėte Topą su Hariu? Per dešimtį metų jie 
visur pabuvojo, nuo Plato pietuose iki Misurio aukštupio šiau- 
rėje. Tomas, Teo ir mano tėvas juodu taip pat pažinojo. Kurį 
laiką Topas ir Haris gyveno pas juodakojus. Tomas ir Teo te- 
nai ir susitiko su jais. Tuomet Haris Tokei Ito dar teturėjo 
dvylika ar trylika metų. Reikėtų jums paklausyti Tomo, pama- 
tytumėte, jam ir dabar dar patinka tas vyrukas. Vėliau, tie- 
siant transkontinentinę magistralę, Topas ir Haris buvo žval- 
gai. Be šitos tarnybos jie sunkiai būtų išsivertę. Šiaip ar taip, 
Haris Tokei Ito šiandien „šauniausias vyras“ nuo Plato iki 
Juodųjų kalnų. Bet jūs nebijokite. Kol saulė dangumi ridinė- 
jasi, raudonieji ničnieko nedarys. Būkite rami, kaip ant Ab- 
raomo kelių. 

— Tai tau paguoda, — šyptelėjo ironiškai Ketė— Iki nak- 
ties tik kelios valandos, o tamsos, Kaip matau, jūs irgi prisi- 
bijote. 

"— Blokhauzai, mis, suręsti iš tvirtų rąstų. Ypač šis sena- 
sis. Nebijokite, mes saugosime jus, kaip akies vyzdį. 

— Tą patį praėjusią naktį žadėjo ir gurguolės vyrai. 

— Ir dabar jūs jau niekuo nebepasitikite? 

— Tėvas perdavė mane jūsų globon, Adamai! Beje, aš vis 
tiek nesuprantu, kodėl dakotai į mus taip priešiškai žiūri. Anot 
tėvo, mes pasiūlėme jiems geras gyvenvietes; ten galės jie įsi- 
kurti ir šio to pasimokyti. Tačiau jiems trūksta proto. 

— Kodėl jiems trūksta proto? Mes duodame dakotams per- 
džiūvusias, nederlingas žemes. Laisvas gyvenimas bekraštėse 

prerijose juk daug mielesnis. Aš taip pat pirma maniau, kad 
raudonieji skęsta skurde: Tačiau jie gyvena kur kas geriau, 
negu mes. Ir aš norėčiau mielai būti karys ar medžiotojas, gu- 
lėčiau palapinėje ant kailio, skvau aptarnaujamas. .. 

— Argi moterys skirtos patarnauti, Adamai? 

— Moterys — ne, bet raudonodės. 

Ketė vėl nurimo, tačiau staiga ji atšoko. 

— Adamai, ar yra čia žiurkių? 

— Kodėl klausiate? 

— Kažkas ten viduje šmėžtelėjo... Lyg krepštelėjo kaž- 
kas... i 
Adamas pažiūrėjo pro atviras duris į apytamsį blokhauzą. 
Kai kurie stalai tebestovėjo lygiai taip, kaip prieš dvejus 
metus, kai čia šeimininkavo Benas. Ir suolas prie sienos buvo. 
Ant grindų mėtėsi be jokios tvarkos apklotai, o kitoje pusėje 
šieno ryšuliai. Į galinę sieną buvo įleistos durys, vedančios 
į mažą priestatą, stoties amunicijos ir produktų sandėlį. 

— Krepštelėjo? Gal kokia pelė, miss Vienintelė žiurkė 
čia — aš pats. Misurio žiurkė iš šiaurės... | 

— Iš taip toli? Tuomet jūs daug žinote. Netveriu nekant- 
rumu, laukdama vakaro, tada jūs vėl man ką nors papasako- 
kite. O dabar pasakykite dar vieną dalyką: ką jūs galvoja- 
te apie Tobiją, pririštą prie stulpo. Jis išdavikas? 

— Netikiu. Ir majoras širdies gelmėse taip pat netiki, ki- 
taip jį seniai būtume užplūkę. Jis nubaustas už tai, jog ne- 
pripranta prie kariškos drausmės ir niekuomet į kariškus klau- 
simus neatsako kariškai. 

— Ar visi geri indėnai yra baltųjų draugai? 

— Visi geri? Kaip čia pasakius... Kuris jums labiau pati- 
ko: vadas, Kuris su savo gelčiu vedžiojo mus už nosies, ar 
Tobijas, pririštas prie grandinės? 

Ketė nustebusi pakėlė akis. | 

— Atvirai pasakius... vadas. Iš anksto džiaugiuosi jūsų 
pasakojimu, kai turėsite laiko... | 

Adamas nusišypsojo patenkintas. Tada žengė į tamsų na- 
mą, nes reikėjo pasiimti amunicijos. Atrakinęs dideliu raktu, 
kurį atsinešė, sandėlio duris, padėjo jį ant greta stovinčios 
statinės ir ėmė ieškoti dviejų amunicijos dėžių, kurias norėjo 
paimti. Belangėje patalpoje buvo labai tamsu, bijodamas, kad 
nepadegtų parako, Adamas nedegė jokios šviesos. Sandėlį jis 

žinojo kaip savo kišenę. Tačiau paskutinį kartą amuniciją iš- 
davė kitas pasienietis, kuris, matyt, viską sujaukė, ir Adamas 
ne iš karto susigaudė, kur kas. Suradęs pagaliau kas reikalin- 
ga, buvo begrįžtąs. Jis pastebėjo, kad Ketė dar tebestovi prie 
durų. Ji laukė jo! Adamui tai patiko. Tačiau kai norėjo paim- 
ti nuo statinės raktą, jo ten nerado. Žvilgterėjęs į Kete, vėl 
ėmė ieškoti. Tačiau raktas tarsi sudegė. Į Adamo krūtinę ėmė 
smelktis nerimas. 

— Po perkūnais! Rodos, jį... O gal į kišenę įkišau? 

Išvertęs kelnių ir švarko kišenes, rakto nerado. Perbraukė 
ranka per kitas statines, apgraibė žemėje, — nėra. O raktas 
buvo didelis, tokį galėjai ir prieblandoje pamatyti. 

— Nelabasis įsisuko!— riktelėjo Adamas Ketei.— Prapuolė 
raktas! 

— Gal pavogė kas? 

— Kaip tai pavogė! Juk tik mes čia buvome. 

— O pirma? Kažkas įtartinai krepštelėjo! 

— Įtartinai?— Adamas persigando. — Aš tikrai pagalvojau, 
kad pelės. Bet jeigu čia pasislėpė žmogus... Šiame sandėlyje 
paskutinės mūsų amunicijos atsargos... Aš tuojau paskelbsiu 
pavojų! Tegu vyrai padaro generalinę kratą. 

Šaukdamas, švilpdamas vaikinas pasileido per kiemą. Stai- 
ga pasigirdo šaižus pagalbos šauksmas: 

— Adamai! Vaiduoklis! Adamai! 

Tai spiegė Ketė. Už kelių sekundžių sudundėjo, subumbsė- 
jo, sugriaudė. Sprogimo oro banga nubloškė Adamą. Jis ne- 
teko sąmonės. 

Atsipeikėjęs pajuto skausmą ir kad kažkas slegia kairę 
koją. Jis pabandė pritraukti koją. Nepasisekė. Skausmas ir 
pastangos privertė jį visai atsikvošėti. Atmerkęs akis, persi- 
gando. “ sd 

Senasis blokhauzas degė. Gelsvai raudoni liepsnų liežuviai 
laižė orą. Juodi dūmų debesys kilo į žydrą dangų. Šokinėjo 
kibirkščių spiečiai. Parako statinės jau seniai buvo susprogu- 
sios, tačiau iš ugnies tratėjo šūvių papliūpos; tai degė dėžės 
šovinių. Šiaurės vėjas nešė ugnį vis aukščiau ir aukščiau. Der- 
vuoti rąstai liepsnojo lyg fakelai. Liepsnos jau persimetė 
į komendanto namą ir į sargybos bokštą. 

Aplink Adamą zujo išsisuodinę draugai. Vienas iš jų, pa- 
sigriebęs priešgaisrinį kablį, bandė ardyti liepsnojančią sieną. 


Tačiau ir šis greit nuleido rankas; senojo blokhauzo, priešais 
kurį dar neseniai stovėjo Adamas ir Ketė, jau niekas negalė- 
jo išgelbėti. Statinės, kurios visada stovėdavo pilnos vandens, 
sprogimo metu apvirto ir ištekėjo. Siurblys nebeveikė. Dau- 
guma kibirų buvo senajame blokhauze, ir jų jau negalima 
buvo pasiekti. 

Adamas girdėjo, kaip keikiasi jo draugai; jie šaukė jį. Nu- 
vertęs koją prispaudusį rąstą, Adamas atsistojo. Akis graužė 
pelenai. Jis nušlubčiojo ir sutiko Tomą ir Teo. Kartu su jais 
nuskubėjo prie upės ir ėmė organizuoti kovą su gaisru. At- 
skubėjo ir kiti vyrai ir sudarė grandinę. Per rankas ėmė eiti 
vandens kibirai. 

Ketė, kuri sprogimo metu stovėjo prie pat blokhauzo, išliko 
sveika. Lyg audros nusviesta smiltelė ji atsidūrė prie upės ir 
atsisėdo ant žolės. Ji irgi norėjo įsijungti į grandinę, bet vy- 
rai nepriėmė, nes ji buvo su ilgu sijonu ir tokia gležnutė. 

Bokštas liepsnojo lyg deglas. Apskrudusiais drabužiais, 
įraudusiais veidais vyrai bandė iš komendantūros išgelbėti tai, 
ką dar buvo galima. 

Prerijų žolė buvo padengta rasa, todėl ugnis negalėjo 
persimesti į plačius plotus. 

Gaisras pamažu ėmė pats rimti. Senasis blokhauzas su prie- 
statu supleškėjo ligi pamatų. Ne kas beliko ir iš komendan- 
tūros bei sargybos bokšto. Sprogimo sukeltas oro gūsis išver- 
tė vartus, išmėtė po pievą aštriatvorės rąstus. Persigandę ark- 
liai išrūko į prerijas. Net Adamo ištikimasis bėris, ir tas pa- 
bėgo. | 

Adamas suskaičiavo savo vyrus. Nė vienas pasienietis ne- 
žuvo, nors sužeistų buvo. Trūko tik prie stulpo prirakinto 
indėno Tobijo. 

Kritišku veidu vaikštinėjo po pelenus leitenantas Ročas. 
Ketė vėl sėdėjo pievelėje prie upės. Ten nušlubčiojo ir Ada- 
mas. Čia jis ir susidūrė su leitenantu. Tarp vyrų tuoj pat įsi- 
liepsnojo ginčas. Antipatiją vienas kitam jie pajuto iš pirmo 
žvilgsnio. 

— Na, ir šaunus tu vadas, misteri Adamai! Štotį apsaugo- 
jai kaip reikiant! Tai pasidžiaugs sugrįžęs majoras! 

— Ne tavo reikalas. 

— Gal, pasienieti Adamai, prisėdęs ant parako dėžės, dū- 
mą užtraukei? Tu paskutinis ten buvai. Prieš pat sprogimą! 

— Aš nerūkiau. Tai gali paliudyti Ketė. 

— Palik damą ramybėje! Įspėju visu griežtumu ir visam 
laikui. Supratai? 

— Supratau, bet nesutinku — užbaigė kalbą Adamas. 

Ketė sutiko jaunąjį pasienietį maloniai ir neaimanuodama. 
Adamas parūpino jai dvi antklodes, likusias nuo gaisro, ir 
ėmė apžiūrinėti ugnies nusiaubtą stotį Adamui rūpėjo, kur 
dingo Tobijas. Prie stulpo karojo tik grandinės, o indėno — 
nė kvapo. 

— Ieškai Tobijoė— paklausė Tomas, ėjęs paskui Adamą.— 
Aš jį paleidau, kad nubėgtų pas majorą ir praneštų, kas nuti- 
ko. Raudonodis moka ir nakčia skaityti pėdsakus. | 

— Vadinasi, tavo darbelis! Tai nustebs majoras, gavęs 
žinią. 

— Labai daug kas jį nustebins. Todėl viena kita naujie- 
na — niekai. 

Adamas atsiduso, pasikrapštė pakaušį. 

— Viskas šuniui ant uodegos... stotis... arkliai... geriau 
ir pats būčiau išlėkęs į padangę; nebereikėtų prieš majorą 
spiginti akių. Kipšas žino, kaip čia viskas įvyko. Aišku, kaž- 
kas įsigavo į blokhauzą ir padegė. Tačiau kas? Ir raktą iš ma- 
nęs pavogė, 

— Raktą pavogėl?— šūktelėjo Tomas ir tik ką priėjęs Teo 
vienu balsu — Kas gi galėjo pavogti. raktą? Juk blokhauze 
nieko nebuvo. Tą galime abu paliudyti, Tuo metu visi valgė 
sriubą. 

Adamas truktelėjo pečiais. 

— Ant kalvos pastatykime sargybą, — paliepė jis. — Jums 
pavedu tuo pasirūpinti. Raudonodžiai net Juoduosiuose kalnuo- 
se suuos ir matys, kas čia nutiko. Prakeikta istorija. Dar tą 
mažąją mis turime saugoti! 

Adamas mestelėjo akį į Ketę. Pasienietis, kuris neišsaugo- 
jo nuo gaisro stoties, negalėjo tikėtis šios merginos tėvo pa- 
lankumo. | 

Adamą vėl užgulė juodos mintys, kurios jau šmėsčiojo 
galvoje, besikalbant su dvyniais prie siurblio. Jis tikras kel- 
mas, niekam daugiau netinka, tik už menkus grašius rizikuo- 
ti savu kailiu. Ir kam reikalingi tokie nevykėliai! Indėnai vi- 
siškai teisūs, kovodami prieš tokią banditišką tvarką. Gal 
sprukti pas indsmenus ir apie nieką daugiau nesukti galvos? 


Ne, tai ne išeitis. Adamas norėjo vėl vaikščioti paskui plūgą 
ir auginti gyvulius. Bet kur? Kaip? Kam tarnauti? Berno gy- 
venimas šuniškas, tai matė iš Tomo ir Teo pavyzdžio, kurie 
senatvei ničnieko nesusitaupė. | 

Vargais negalais atsikratęs tokių beprasmiškų minčių, Ada- 
mas nuėjo pas Ketę. Leitenantas Ročas, kuris vėl nešiojo pa- 
sirišęs subintuotą ranką, tyčiomis atsistojo taip, kad pasie- 
nietis negalėtų prieiti prie Ketės. 

— Ko nori?— paklausė leitenantas paniekinamu, įžeidžiamu 
tonu. - | | | 

— Kai ką išsiaiškinti, — šiaip ne taip susivaldęs, atsakė 
Adamas.— Mis Ketė yra vienintelė, kuri gali šį tą žinoti. No- 
Tių su ja pasikalbėti. - | 

— Tokia mis Ketė tau iš viso neegzistuoja; įsidėmėk, čia 
yra mis Smit, majoro duktė. | 

— Nesisvaidykite žodžiais, leitenante Ročai,— staiga ener- 
gingai įsikišo Ketė.— Mano tėvas toli gražu nebuvo jumis pa- 
tenkintas. Adamai, ko norėjote paklausti? 

Vaikinas žingtelėjo į priekį. 

— Mis Kete! Jūs surikote: ,„Vaiduoklis! Vaiduoklis!“ Ką 
jūs ten pamatėte? 

— Kažkokią šmėklą! Ji buvo aukšta, ištįsusi, išbėgo be 
jokio garso iš sandėlio į didįjį blokhauzą ir prasmego grin- 
dyse. . 

— Šmėkla?! Jūs tikite šmėklomis? 

— Nuo šios dienos! Žmogus negali šitaip be garso bėgti. 
Ir apskritai... Kaip gali žmogus staiga prasmegti grindyse? 

— Šito aš irgi nesuprantu. 

— Mįslės ir yra tam, kad būtų įmintos,— įsimaišė vėl Ro- 
čas.— Kaip gali vaiduoklis įeiti į amunicijos sandėlį, jei tu, 
Adamai, ten jo neįleidai? Tu juk turėjai raktą ir vienas ten 
buvai. 

Adamas išbalo lyg drobė. 

— Apie tai pasikalbėsime rytoj, leitenante Ročai. Manau, 
pistoletą mokėsite ir kaire spustelėti. Kai dėl manęs — esu 
pasiruošęs. . 

— Man neverta su tavim prasidėti, pasiedieti Adamai, 
Pats atsakysi ten, kur reikės. . 

— Tik ne tau, Ročai. 

Stojo nejauki tyla. 

Adamas sutramdė pyktį ir susijaudinimą. 

— Mis Kete,— prabilo jis vėl,— gal galėtumėte kartu su 
manim nueiti prie senojo blokhauzo ir parodyti tą vietą, kur 
prasmego vaiduoklis. 

— Mielu noru. Tik nežinau, ar besurasiu ją. Tuo akimirks- 
niu buvau labai susijaudinusi. 

Mergina nuėjo kartu su Adamu. Ročas pasiliko. 

Kai Adamas ir Ketė atsidūrė prie krūvos pelenų, iš kurių 
dar kyšojo apdegę pamatiniai rąstai, — viskas, kas liko iš be- 
dančio Beno blokhauzo,— susirinko ir kiti vyrai. Mergina, at- 
sistojusi toje pačioje vietoje, Kur kadaise buvo durys, bandė 
susivokti, kas kur. 

— Tai buvo dešinėje, — tarė ji. — Dešinėje prie stalų... tik- 
riau, prie antro stalo... visai prie galinės sienos į upės pu- 
sę. .. Štai ten ir prasmego vaiduoklis. 

— Ir be jokio garso? 

— Beveik be garso. Rodos, dunkstelėjo kažkas... Lyg me- 
dis į medį... 

Adamas sukluso. Atmintyje atgijo pamirštas įvykis. Prieš 
dvejus metus, tą pačią naktį po žmogžudystės, nepastebimai 
paspruko Benas ir Rudoji Lapė. Tada irgi dunkstelėjo kažkas 
lyg medis į medį. Adamas puolė į Ketės nurodytą vietą ir, 
dvynių padedamas, ėmė valyti gruzdą.ir pelenus. Betyrinėda- 
mi grindis, rado apvaliai einančią išpiovą. Stuktelėjus atsilie- 
pė aidus garsas. 

Teo nukasė gruzdą plačiau. Pasirodė didelis apvalus medi- 
nis dangtis. 

Susijaudinę vyrai tuoj pat pabandė dangti atkelti. Tai pa- 
daryti buvo nesunku. Kai Teo nustūmė. jį, pasirodė šulinys, 
kurio dugne žvilgėjo vanduo. 

Susimąstę vyrai ir Ketė žvelgė į radinį. 

— Na ir kiaulystė! Šitiek laiko apie jį ničnieko nežinojo- 
me,— tarė pagaliau Adamas. 

— Tu manai, kad ten gali pralįsti žmogus? Galų gale, kur 
šita kiaurymė išeina?— paklausė apšepęs vyras. 

— Tikriausiai į upe. Reikėtų išbandyti. Netikiu, kad čia 
gruntinis vanduo! Statydami siurblį, turėjome daug giliau įsi- 
kasti. 

— Į upę?— suabejojo Tomas.— Klausyk, ligi Najobreros vis 
dėlto toloka. Tokį vandentiekį išrausti nelengva. 

— O kodėl nepaplušėti? Toks vandens pilnas urvas labai 
praktiškas daiktas. Pavyzdžiui, užpuola raudonodžiai ir ima 
šaudyti degančiomis strėlėmis. O statinės tuščios. Niekas ne- 
drįsta į lauką nė nosies kyštelti. 

— Ar anksčiau tas blokhauzas čia vienas stovėjo? 

— Vienas. Ir aštriatvorės nebuvo. 

— Tada sutinku. Tik reikia vienam panerti ir įsitikinti, ar 
galima pralįsti. 

— Taip, vienam reikia... 

Adamas apsidairė. Niekas nenorėjo nerti. Tomas nubėgo, 
atsinešė didelį akmenį, pririšo jį prie laso ir įmetė į šulinį. 
Vandens buvo keli metrai. 

— Hm! | 

Vyrai stovėjo ratu, nežinodami ką daryti. 

Vakarėjo. Iš rytų jau smelkėsi tamsa. Vakarų dangaus 
skliautas gaubėsi violetine skara. Uolinių kalnų šlaitai sken- 
dėjo šešėliuose. Upės tėkmėje mirgėjo saulėlydžio žaros. 

Sargybinis, stovėjęs ant kalvos, davė ženklą. 

— Grįžta majoras su visu daliniu. 

Iš tolo pasigirdo arklių kanopų dundesys. Netrukus kitame 
Najobreros krante pasirodė didelis dragūnų ir pasieniečių bū- 
rys ir ėmė pūškuoti per brastą. Prie sudegusios stoties majoras 
Smitas įsakė kariams nusėsti nuo žirgų. Sudegusio forto vaiz- 
das sukėlė neišpasakytą norą išsikeikti; tik majoro buvimas 
ir kvapą užimantis įsiūtis sulaikė iš kareivių burnų besiver- 
žiančius keiksmus. 

Smitas lakoniškai pasiteiravo apie įvykį. Adamui net kak- 
ta iš gėdos suprakaitavo raportuojant. Majoras paprašė paro- 
dyti atrastą šulinį. Pažiūrėjęs mostelėjo ranka Tobijui, kartu 
su kariuomenės būriu grįžusiam į stotį. 

— Žiūrėk, surišime porą lasų ir, apjuosę tave, įleisime į šu- 
linį. Panerk ir pažiūrėk, kur ta kiaurymė išeina. Jei nebega- 
lėsi prasigauti toliau, truktelėk lasą tris kartus, — ir mes tave 
ištrauksime. 

Pasieniečiai surišo lasus, ir Tobijas klusniai nėrė stačia 
galva į šulinį. Virvė trumpėjo ir trumpėjo. Tai rodė, kad 
žvalgas iriasi tolyn. Po kelių akimirkų virvė liovėsi šliaužti 
į šulinį, Adamas, kuris laikė lasą, pajuto tris truktelėjimus. 
Tai buvo ženklas, jog reikia indėną traukti atgal. 

Pirmiausia išlindo Tobijo kojos, paskui iš vandens išniro 
visas jo rudas kūnas. Pečiai buvo nubrūžinti; žvalgas kosėjo 
ir spiaudė vandenį. | 

— Anksčiau buvo geras kanalas,— tarė jis.— Išeina į upę. 
Dabar prinešta daug smėlio, sunku pralįsti. Vienoje vietoje 
kiaurymė visai susiaurėjusi. Tačiau vaiduoklis ir ten prasmuks. 

— Vaiduoklis! — pakartojo piktai Smitas.— Argi tu, Tobi- 
jau, tiki, kad vaiduoklis... na, kas gi kitas galėtų būti šis 
vaiduoklis... Ar tu tiki, kad dakotas galėtų pralįsti? Jei, pa- 
vyzdžiui, grėstų jo gyvybei pavojus arba reikėtų mūsų stotį 
sudeginti? 

— Dakotas pralis! Jis lieknas ir stiprus. Gali ilgai išbūti 
po vandeniu. Haris prasigavo iš upės urvu į namą, pasislėpė, 
padegė ir vėl sugrįžo tuo pačiu keliu į Najobrerą. 

— Jis pralindo!— suriko majoras.— Jis pralindo, ir jo rau- 
donieji bendrai su mūsų amunicija taip pat pralįs, jei mes 
žiopsosime į suktus jų vado triukus. Šelmis puikiai žinojo, ko 
joja į mūsų stotį ir kodėl muilina mums akis. Kad sugaišintų! 
Kad sutrukdytų vytis įo žmones, skubančius su amunicija į sa- 
vo medžioklės plotus! Jis pralindo, o mes stovime tuščiomis 
rankomis prie sudegintos stoties! 

— Hau, — burbtelėjo Tobijas, prispirtas įsiutusio komen- 
danto žvilgsnio. 

Leitenantas Ročas paprašė žodžio. 

— Galima kai ko paklausti?— pradėjo jis, slėpdamas pik- 
tą džiaugsmą dėl komendanto nesėkmės. Jo akyse žybtelėjo 
klastingos ugnelės. 

Smitas linktelėjo galva. 

— Adamai,— pradėjo Ročas,— jei aš gerai informuotas, tu 
jau pažinojai šį blokhauzą, prieš įstodamas į karinę tarnybą. 

— Taip. Prieš vieną dieną. 

— Šiaip ar taip — prieš dvejus metus. Ir ničnieko negir- 
dėjai apie šią landą? O gal tik mums nesakei? 

Adamas nusisuko nuo Ročo ir kreipėsi į Smitą: 

— Majore! Aš ničnieko nežinojau apie šį urvą, kuris ligi 
šiol buvo gerai užmaskuotas žemėmis. Tačiau aš atsimenu, 
kaip naktį, prieš pat jums atvykstant į blokhauzą, du vyrai, 
Benas ir Rudoji Lapė, tarytum sudegė šiuose namuose. Ligi 
šiol negalėjau suprasti, kaip jie paspruko. Tik dabar viską 
supratau. Benas buvo pasidaręs šį slaptą išėjimą, kuris kartų 

buvo ir vandentiekis. Mane tik stebina, jog dakotas apie tai 
žinojo. O juk tada jam nepasisekė jų sugauti... 

— O mane stebina, kad mes lig šiol apie tai nežinojome!— 
Smitas buvo labai susijaudinęs.— Adamai, tai papasakojęs, tu 
dar labiau padidinai savo kaltę. Per dvejus metus turėjai už- 
tektinai laiko pagalvoti, kaip tie bernai paspruko. Dvejus me- 
tus miegojai ant šių grindų ir nieko nepastebėjai? Aš tau jau 
kartą sakiau: tu esi tikras žemknisys, bet ne kareivis! Labai 
apgailestauju, kad tau patikėjau stotį. Tai paskutinis kartas! 
Tai aplaidumas, tai nesąžiningumas, kaip galima būti šitokiam 
nerūpestingam! Tu kaltas, kad pražuvo mūsų stotis! 

— Tuomet aš galiu išeiti. 

— Jei nors kiek turėtum savigarbos, pasakytum: „Bet ko-- 
kia kaina ištaisysiu savo klaidą!“ Tačiau tu esi tikras juod- 
nugaris! 

Adamas tylėjo, o Ročas žvelgė į jį triumfuodamas, su ne- 
slepiama pašaipa. 

Į tą laiką sutemo. Viena po kitos įsižiebė, sumirksėjo 
žvaigždelės virš nykaus lyg išmirusio krašto. Buvo pats laikas 
pagalvoti apie nakvynę. Išstatę aplink plačiu frontu trigubą 
sargybą, kareiviai ryžosi geriau miegoti prie savo arklių, ne- 
gu prie sudegusių blokhauzų. Iš antklodžių, kurias buvo pasi- 
ėmę išvykdami į ekspediciją, kariai padarė majorui ir Ketei 
du guolius buvusiame komendanto kabinete. Čia teberiogsojo 
apdegęs ąžuolinis stalas, apatinė išorinės sienos dalis taip pat 
nebuvo sudegusi. Iš pradžių Ketei buvo pasiūlyta nakvoti iš- 
likusiame sveikame rūsyje, įrengtame po komendantūra, nes 
čia atrodė saugiausia. Tačiau mergina nepanoro kvėpuoti pri- 
plėkusiu oru, užsidaryti akloje tamsoje ir miegoti dulkėse, ga- 
lų gale jai buvo leista nakvoti po atviru dangumi. 

Buvo pats vidurnaktis. Adamas kartu su Tomu ėjo sargy- 
bą. Jau dvi valandas abu gulėjo tylėdami vienas šalia kito ant 
smėlio kalvos į pietus nuo stoties. 


— Baik tu čia savo tarnybą,— tarė staiga Tomas, 
— Būtų gerai išvis galą pasidaryti. Aš esu tiktas nevykėlis. 
Tomas ne iš karto atsiliepė. 


— Lukterkim, gal dar aukso rasime? Man iš galvos neiš- 
eina ferma. Juk ją reikia išpirkti. 


— Užsičiaupk, tavo svajonės nė penso nevertos. 

— Tau reikia vėl imtis plūgo, gyvulių. Ten tu kitas vy- 
ras. Niekur nemačiau už tave geresnio žemdirbio. 

Vyrai nutilo, nes jų dėmesį patraukė netikėtas įvykis. Ant 
vienos smėlio kalvos, tolėliau į pietus, pasirodė arklys. Jis pa- 
kėlė galvą ir skambiai sužvingo. 

Adamas ir Tomas pastebėjo, kad sunerimo ir kiti sargybi- 
niai. Kažkas ragino griebti laso ir šliaužti prie mustango. Kai 
kurie ir arklius atrišo, pasiryžę, jei reikės, šokti vytis. Tačiau 
jiems nespėjus dar nieko padaryti, visos jų viltys sužlugo. 
Pieva čiūžtelėjo vos matomas šešėlis, ir štai ant mustango jau 
sėdėjo raitelis. Tai buvo indėnas. Jis pastatė eržilą ant pas- 
kutinių kojų. Graibstydamas priekinėmis kojomis orą, žirgas 
stovėjo ant kalvos lyg koks drąsą įkūnijantis monumentas. 
Raitelis pakėlė ranką ir, pamojavęs priešams kovos kirviu, iš- 
nyko lyg šmėkla prerijų naktyje. 

Raitelių būrys puolė iš paskos. Sutratėjo šūviai. Kadangi 
tai buvo betikslis šaudymas, majoras įsakė visiems grįžti at- 
gal. Gurguolė buvo pagrobta, paskutinės parako atsargos su- 
sprogdintos — reikėjo taupyti šaudmenis. 

Šią naktį visi buvo paniurę, neramūs. Niekas nemiegojo. 
Kiekvienas tikėjosi naujos pabėgusio vado šunybės. Nejučia 
Adamas prisiminė, kokia buvo nuotaika Beno blokhauze po 
Matotaupos, Tokei Ito tėvo, nužudymo. 

Slinko valandos. Adamas su Tomu išbuvo sargyboje dvi 
pamainas iki pat ryto. Fermerio sūnus negalėjo sutramdyti 
savo minčių. Veltui jis stengėsi nukreipti visą dėmesį į ap- 
linką, kurią gaubė tamsa. Nė nesumosi, kaip kas nors atsitiks. 
Keistas jausmas apima žmogų, žinantį, jog jo tyko mirtis ir 
kad jis yra paskutinis iš gaujos, kuriam dar neatkeršyta. Pas- 
kutinis?.. Tiesa, Rudoji Lapė, tikrasis žmogžudys, tebėra dar 
gyvas. Tačiau jis susirado saugią vietą. Iš visų aukso ieško- 
tojų prie Najobreros liko tik vienas Adamas. Kaip neatsargiai 
pasielgė, prasitardamas dakotui, kad auksas jam vis dar gal- 
voje! Dabar nelauk iš jo gailestingumo. | 

Adamas klausėsi įtempęs ausis, stengėsi perskrosti akimis 
tamsą. Tačiau jis dar nesugebėjo nakčia išskirti daiktų taip, 
kaip išskiria indėnas. Kas šio meno pradėjo mokytis turėda- 
mas dvidešimt metų, neprilygs tam, kas pratinosi iš mažumės. 

Aplink buvo tylu ramu. Tik nakties vėjelio supami linga- 
vo žolių stiebai. 

— Žiūrėk, kad grįžtum į savo fermą,— staiga vėl prabilo 
Tomas.— Dar nežinai, kokia berno ar žvėrių gaudytojų duona. 
Amžinai esi įklimpęs skolose. Aš ir Teo žinome jos skonį. Kad 
ją velniai. Žemės reikia turėti ir pinigų. 

— Gana!— atkirto piktai Adamas. 

Bet Tomas netylėjo. | 

— Pasakysiu pagaliau tiesą, Adamai Adamsonai. Pas tavo 
senį mes plušome dešimtį metų, o jis mus išsviedė už durų. 
Jis pasakė: „Nebeturiu pinigų. Turiu parduoti gyvulius ir 
viską, ką sugriebęs. Tuomet gal dar galėsiu išsimokėti.“ Dėl 
to ir atkakome pas tave. Štai kokie popieriai. 

— Bet kuo gi aš galiu jums padėti? Esu plikas kaip til- 
vikas. 

— Tada tylėkime ir šaudykime indsmenus, kol mus pačius 
nudės. Mes ne geresni už juos. 

Pokalbis baigėsi. Adamas dar kartą pagalvojo apie To- 
kei Ito, kurio visi bijojo ir kurio saugodamiesi stovėjo sargy- 
boje. Adamas bijojo dakoto, tačiau jam nejautė jokios neapy- 
kantos. Tomas ir Teo, pirma bebrų medžiotojai ir kaubojai, 
buvo jam per daug pripasakoję apie Harį Tokei Ito ir Mato- 
taupą. Labai jau giliai įstrigo į jo širdį anas vakaras, kada 
pirmą kartą susitiko Harį ir kada buvo užmuštas jo tėvas. 
Tokei Ito privertė dabar pasipūtėlius mėlynšvarkius jį gerbti 
ir po dviejų metų atšventė savo tėvo žuvimo metines taip, 
kad šio įvykio niekas iš mačiusiųjų nepamirš. Adamas netgi 
šiek tiek džiaugėsi. Tokei Ito baudė už žmogžudystę ir gynė 
savo žemes. Jis elgėsi kaip tikras vyras. Už ką gi jo nekęsti? 
Dakoto priešiškumas Adamui atrodė savaime suprantamas da- 
lykas. | 

Galų gale išaušo rytas. Šilto pusryčio nebuvo. Visos mais- 
to atsargos sprogimo metu išlėkė į orą; vyrų pilvai gurgė, 
bekramtant neliečiamą davinį, kurį apdairiai buvo pasiėmę su 
savim į ekspediciją. Skaniai valgė tik vienas Tobijas, kuris 
prisigaudė upėje žuvų. Bežiūrint į indėną, kepantį savo laimi- 
kį karštuose pelenuose, Ketei varvėjo seilė. Tačiau Tobijas, 
kuris būtų pavaišinęs kiekvieną draugiškai nusiteįkusį indėną, 
prieš Ketę kaip kavalierius nepasirodė. Jis vienas sukirto ir 
paskutinę žuvį. 

Mergina nukiūtino tolyn. Adamas matė, kaip ji susitiko su 
dvyniais. Abu kablianosiai neslėpė džiaugsmo ir mielai leidosi 

su Kete į kalbas. Adamas nusimanė statyboje. Ieškodamas nuo 
gaisro likusių rąstagalių ir lentų, iš kurių norėjo suręsti laiki- 
ną pastatą, viena ausim kiausėsi pašnekesio, 

— Vadinasi, pritrūkome maisto, tiesa?— paklausė mergina 
Tomą.— Tai ką dabar darysime? Šiame krašte gyvena indėnai; 
vadinasi, ir maisto turėtų būti! 

— Visai nekvailai pasakyta, — samprotavo Tomas, ruošda- 
mas Adamui balkį.— Tačiau šiame krašte, kad jį kur devy- 
nios, žmogų palaiko tik bizoniena, 

— Tai eisite medžioti bizonų? 

— Jeigu rastume, eitume. Bet bizonų neprišauksi kaip viš- 
tų — put, put, put... Jie turi savo galvas ant pečių ir vaikš- 
to savais keliais. Neatrodo, kad kaimenės būtų kur nors ne- 
toli. 

— O vadas, o Lokės giminė? Kuo jie maitinasi? 

— Mokate tardyti! Jie dar turi šiek tiek atsargų: džiovin- 
tos mėsos ir e aytos žuvies. Tačiau kai visa tai suvalgo, o bi- 
zonai nepasirodo. . 

— Kas tada? 

— Tada jie šoka kartu su savo burtininku bizonų šokį: 
„Geroji dvasia, duok mums bizonų, bizonų, bizonų, bizonų... 
Bizonų, bizonų, bizonų duok mums, geroji dvasia." Taip jie šo- 
ka ir dainuoja dieną ir naktį. 

— Tikrai? Bet juk tai kvailystė. 

— O jūs niekuomet nesimeldėtie: „Tėve mūsų, kurs esi 
danguje... kasdieninės duonos duok mums šiandien?“ Jūs taip 
sakote tik šiaip sau, visai nejausdama alkio. O indėnai pava- 
sarį badauja. 

— O jeigu bizonai neateina? 

— Jei bizonai neateina pas indėnus, tai indėnai turi eiti 
pas bizonus. Jie išardo palapines ir traukia į kitą vietą. Vyrai 
naršo su savo greitais mustangais aplink ir ieško bizonų kai- 
menės pradžioje savo medžioklės plotuose, o jeigu neranda, 
braunasi į svetimus. Tada dažniausiai įvyksta kruvinos grum- 
tynės. 

Ketė susimąstė. 

— Tai juk ne gyvenimas, — pagaliau pasakė ji ir pažvelgė 
į Adamą, šis tačiau nusuko akis.— Kai reikia su palapinėmis 
nuolat bastytis paskui bizonus, namų nepasistatysi. Ir apskri- 
tai, ne žmogus valdo gyvulį, o gyvulys žmogų! Toks gyveni- 

mas mums netinka. Mes negalime dabar leistis ieškoti bizonų, 
kai virš mūsų galvų kabo indėnų karo kirvis. 

— Aišku, negalime. To mes ir nedarysime, mis Kete, Turi- 
me rasti kitą išeitį. 

— O kokią? 

Tomas susiraukė. 

— Majoras įsakė Ročui su didesne kareivių dalimi vykti 
į Randalio fortą ir ten išrūpinti kitą provianto ir amunicijos 
partiją. Ak ir išpūs jie ten akis, kai sužinos, kas pas mus įvy- 
ko. Čia pasiliks tik keletas žmonių. Jie gaus visą turimą mais- 
tą, kurio turėtų užtekti, kol atvyks transportas. Jūs josite su 
Roču. | 

— Ką aš darysiu — mano reikalas! — Ketė atmetė galvą.— 
Aš liksiu su tėvu. 

Tomas šyptelėjo. 

— Jei, žinoma, jis leis. 

— Geriau pasakykite, ar niekas iš jūsų nemoka siūti? 

Tomas ir Teo ėmė kvatotis. | 

.— Paklauskite ko nors kito, mis. Mes nepažįstame karei- 
vių. Norėtumėte pasisiūti jojimo kostiumą? 

— Taip. Aš jau viską apgalvojau. 

— Va, matai! Vadinasi, iš tikrųjų liksite čia? Jūs drąsi! 

— Šito aš nežinau. Tačiau man aiškų, kad, kartą pabėgusi, 
pas tetą Betę grįžti negaliu, 

— Argi teta blogesnė už indėnus? 

Ketė nenorom ėmė kvatotis. Paskui greit vėl surimtėjo. 

— Tam tikra prasme teta blogesnė ir už indėną. Užpraei- 
tą naktį pergyvenau gurguolės antpuolį ir, prisipažinsiu atvi- 
rai, kad, jį prisiminusi, ir dabar drebu. Tačiau čia visai kas 
kita. Dabar vyksta karas, ir aš galiu, aišku, žūti... tačiau 
tikiuosi, kad kulka mane aplenks... | 

— Kalbate kaip senas vakarietis! 

— Teta Betė yra užsimaskavęs priešas. Tai įsikūnijęs blo- 
gis, kankinąs nuo aušros ligi sutemų. Mes, Smitai, neturime 
pinigų, o ji pertekusi, tiesiog apsikrovusi jais. | buvau tik 
išlaikytinė, atseit, iš gailesčio priimta į namus. Nuo ryto ligi 
vakaro turėjau jai dėkoti už gerumą, pataikauti, kad ji man 
užrašytų savo turtą. Tomai, to aš nemoku ir niekada ten ne- 
grįšiu. Įsivaizduokite, grįžta duktė palaidūnė, kupina atgailos 
širdimi, praradusi savo sužadėtinį... Ne, geriau tegu koks da- 

kotas vieną gražią dieną mane nušauna, o teta Betė tegu už- 
rašo savo pinigus kokiai nors labdarybės įstaigai. Už juos aš 
nevergausiu jai. Niekada! 

Ketė išraudo kaip ugnis. Adamas, pasirėmęs kirvakočiu, 
žiūrėjo į įsikarščiavusią merginą. Tai bent... O jis juk norėjo 
Ketę dėl pinigų vesti! Nors į žemę lįsk iš gėdos! 

Keiė atsisuko ir pamatė Ročą, kuris buvo priėjęs ir, be abe- 
jo, girdėjo jos žodžius. Ji staigiai nusisuko ir nudrožė prie 
arklių. 

Atėjo pietų metas. Valymo darbai ir pirmosios pašiūrės 
statyba jau buvo pažengusi į priekį. Ročas su didžiąja įgulos 
dalimi paliko sunaikintą stotį. 


Su Kete jis atsisveikino šaltai, abejingai. Mergina jam ne- 
tarė nė žodžio. | 

Majoras pasiliko dešimt vyrų, tarpe jų buvo Adamas, To- 
mas ir Teo. Ketė pasiekė savo; dabar ji stovėjo prie smulkaus 
vyruko ir svarstė, kaip iš dviejų antklodžių sukirpti jojimo 
kostiumą. Su ilgu sijonu ji nenorėjo daugiau vaikščioti! 

Majoras elgėsi su Adamu taip, tarsi ničnieko nebūtų įvy- 
kę. Tačiau valstiečio sūnus negalėjo viso to taip greit užmirš- 
ti. Jis atsakydavo tik tai, kas buvo būtina, ir nėrėsi iš kailio, 
norėdamas parodyti, kad jis geriau moka dailidžiauti ir kloti 
rąstus, negu mėlynšvarkiai. 


* * * 


Kitos dienos pavakary ramų nedidelės žmonių gru- 
pelės gyvenimą sudrumstė aliarmo signalas. Tobijas pranešė, 
kad iš pietų artinasi raitelis; žvalgas gana tiksliai jį apibūdino: 

— Aukštas, stambaus sudėjimo, raudonplaukis, pageltusiais 
dantimis vyras. Ausų speneliai priaugę prie odos. Joja ant 
keršo arklio. 

Adamas, išgirdęs naujieną, liovėsi valgęs. 

— Tomai,— tarė jis.— Tai, be abejo, Rudoji Lapė. Iš ausų 
spenelių visuomet pažinsi. Ko tas akiplėša čia nori? Jei išdrįso 
vėl pasirodyti prie Najobreros, matyt, reikalas rimtas. 

Tomas ir Teo pritariamai linktelėjo. Adamas iš susijaudini- 
mo paraudo. Būsimas susitikimas vėl sužadino paskutiniųjų 
dviejų metų viltis ir priminė nesėkmes. 

Raitelis, kuris buvo ne kas kitas, kaip Rudoji Lapė, skrido 
šuoliais ant keršo arklio forto link. Virš didelės kaubojiškos 
skrybėlės kyšojo balta vėliavėlė, parlamentaro ženklas. Su- 
stabdęs prie Adamo arklį, su juo net nepasisveikinęs, jis 
liuoktelėjo žemėn ir ėmė žvalgytis žmogaus, kuris pasirūpintų 
jo keršiu. Radęs paslaugų berną, numetė jam pavadį ir ne- 
skubėdamas nužingsniavo pas majorą. 

Smitas stovėjo buvusioje stoties aikštėje tarp apdegusių 
blokhauzų likučių ir statomo naujojo pastato ir apžiūrinėjo 
šios dienos darbą. Pamatęs svečią, nužvelgė jį tiriančiomis aki- 
mis. Rudoji Lapė buvo visa galva aukštesnis už karininką. Ne- 
tašytas bernas demonstravo majorui savo plačius pečius ir gre- 
mėzdišką figūrą ir vaizdavosi kažin kas besąs. | 

— Klarkė, Fredas Klarkė, — prisistatė jis Smitui. Adamas, 
stovėdamas netoliese, viską matė. Rudoji Lapė tuoj pat pa- 
davė storą laišką. Majoras santūriai linktelėjo ir, praplėšęs 
voką, ėmė skaityti. | 

— Laiško turinys man žinomas, — garsiai pasakė Rudoji 
Lapė, majorui baigus skaityti — Sėdintis Jautis ir Lokės gimi- 
nės vadas Tokei Ito kviečiamas kalbėtis su pulkininku Džek- 
manu. Susitikimas įvyks jūsų stotyje. Kaip dabar bus? Kokia 
čia konferencija degėsiuose!— Rudoji Lapė apmetė pašaipio- 
mis akimis griuvėsius.— Čia, matyt, mano draugas Haris pa- 
sidarbavo. | 

Majoras, nežinodamas ką daryti, trynė rankose sulankstytą 
laišką. 

— Susitikimas turi įvykti kitoje vietoje, — tarė jis. 

— Ne,— atrėžė grubiai Rudoji Lapė, tarsi kalbėtų su sau 
lygiu.— Susitikimas įvyks čia. Stotis privalo būti atstatyta. 

Nustebęs Smitas pakėlė antakius. Kokiu tonu kalba šitas 
Klarkė? Bet jame slypėjo kažkokia jėga, kurios karininkui kaip 
tik trūko. Majoro autoritetas ir pasitikėjimas savimi rėmėsi 
daugiau tarnybiniu laipsniu, negu vidine jėga. Įgimtas Rudo- 
sios Lapės brutualumas sulaužė tuos ramsčius, ir Smitas pasi- 
juto bejėgis. Matydamas tai, Adamas ir užjautė jį, ir bodė- 
josi. į 

— Greit atstatyti neįmanoma, nes aplink mažai miško me- 
džiagos,— dėstė toliau Smitas, tarsi kalbėtų su kokiu viršinin- 
ku. Kas žino, gal Rudoji Lapė yra pulkininko Džekmano pati- 
kėtinis, todėl paprastam majorui geriau jo pasisaugoti. 

—- Susitikimas įvyks negreit, — pareiškė autoritetingai Ru- 
doji Lapė.— Manote, pajojėsite į prerijas ir susitiksite dakotą? 
Čia neaprėpiami plotai. 

— Lokės giminės vadas Haris Tokei Ito ir Sėdintis Jau- 
tis. ..— svarstė vienas sau Smitas.— Kažin, ar jie toje pačioje 
vietoje gyvena? Norint įteikti abiems kvietimus, reikės ilgo- 
kai paieškoti. 

— Supratote? Gerai. Duosiu tada gerą patarimą: jų ieško- 
ti reikia prie Juodųjų kalnų. Ten greičiausiai ir rasite. 

— Sutinku. Fredas Klarkė? Taip. Tada tu ir išjosi rytoj su 
laiškais? 

— Aš? Aš ne toks kvailys. Pulkininkas Džekmanas man 
pavedė kitus reikalus. Pasiųskite Tobiją, jis moka dakotiškai, 
kaip nors susitvarkys. 

— Raudonodį? Argi ne rizikinga?— Smitas vėl išskleidė 
laišką. — Keistas sugretinimas: galingiausias dakotų genčių 
burtininkas ir mažos grupelės karo vadas... Ar Sėdintis Jautis 
dėl to neįsižeis? Vietoje šio nežymaus plėšikų vado galima 
pakviesti kokį kitą įtakingą žmogų, pavyzdžiui, Pasiutusį Ark- 
lį arba Raudonąjį Debesį. 

— Ką jūs čia, atsiprašant, paistote, sėdėdamas ant pelenų 
krūvos, — atkirto Fredas Klarkė.— Nejaugi galvojate, kad pas 
jus atvyks Sėdintis Jautis? Jo vardas įrašytas tik tam, kad 
pakvietimas solidžiau atrodytų. Reikia tik, kad atvyktų mano 
draugas Haris iš Lokės giminės. O garsūs vadai, su kuriais 
ničnieko nesusitarsi, mums nereikalingi. Prie derybų stalo už- 
teks vadukų. Nugirdysime —ir jie pasirašys, jog atsisako sa- 
vo žemių. Dešimties lazdų vienu lenkimu neperlauši. Reikia 
po vieną laužti. 

— Šneka, kad Haris negeria. 

— Na, raudonodžius aš gerai pažįstu, nemokykite manęs! 
Su Hariu susitvarkysiu aš pats. Galite būti ramus. Svarbiausia 
privilioti jį. 

Smitas vėl įkišo laišką į voką. 

— Vadinasi, laiškus vadams nuneš Tobijas, Bet ar indėnai 
mokės perskaityti? 


— Laiškus perrašykite indėniškais ženklais. Šio meno mo- 
ka Tobijas. 


— Daug laiko prabėgs, kol Tobijas suras vadus. 

— Džekmanas taip pat galės atvykti tik po kelių savai- 
čių; aiškų, kai atstatysite stotį. Juk neguldysite pulkininko 
į pelenus lyg kepamos žuvies. 

— Tikrai atvyks pats pulkininkas? — paklausė Smitas, ne- 
kreipdamas dėmesio į ironišką pastabą.— Tiesa, laiške parašy- 
ta, kad pulkininkas pats ves derybas. Teks tada mums su sta- 
tybomis pasispausti. 

— Gerai. Sutarta. Aš išvykstu. 

Keistas buvo tas jo skubėjimas! Tačiau Adamas tuo nesi- 
stebėjo. Kur kas nuostabiau buvo, kad Rudoji Lapė apskritai 
išdrįso čia pasirodyti. Matyt, Fredas pasitikėjo parlamentaro 
vėliavėle, ginančia jį nuo dakotų. 

Rudoji Lapė pasiėmė keršį ir nusivedė prie Adamo, krams- 
nojančio kartu su Tomu ir Teo skurdžią vakarienę. 

— Labą vakarą!— pasveikino jis Adamą.— Tu dar čia? Ar 
nenorėtum gauti solidesnio darbo? 

Adamas žvilgtelėjo į Rudąją Lapę, aisipiovė gabaliuką džio- 
vintos dešros ir, įdėjęs į burną, truktelėjo pečiais. 

— O kam?— pasakė jis ramiai. 

Fredas neturėjo žinoti, kokia pykčio ir neapykantos audra 
kilo Adamo krūtinėje, kai vėl išgirdo tą patį klausimą. 

„Ar nenorėtum gauti solidesnio darbo?“ Šį klausimą kadai- 
se jis girdėjo Sen Pjere. Tą vakarą pirmą sykį susitiko su Ru- 
dąja Lape. Adamas tada prašė turtingų pirklių paskolos, bet 
nieko negavo. Degdamas apmaudu, jis išgėrė tą vakarą kelis 
stikliukus degtinės. Prie jo prisėdo Rudoji Lapė. | 

— Ar nenorėtum gauti solidesnio darbo?— pasiūlė jis. 

Adamas sumušė su juo rankomis ir nutarė kartu su Rudo- 
sios Lapės bendrais, atvykusiais prie Najobreros, keliauti į 
Juoduosius kalnus ieškoti aukso. Užmušus Matotaupą, planai 
iširo pirma laiko. Nuo tos dienos Adamas ir plaukė pasroviui 
kaip tas paplautas medis. 

— Kam?— Rudoji Lapė pakartojo Adamo klausimą.— Man 
atrodo, kad tau ne pro šalį būtų krūvelė dolerių. 

Adamas dar kartą truktelėjo pečiais. 

— Turiu gerą sumanymą,— dėstė Rudoji Lapė! nekreipda- 
mas dėmesio į Adamo abejingumą. — Garantuotas dalykėlis. 
Kelis tvirtus vyrukus dar galėčiau priimti. Na, kaip? 

— Gal vėl nori ką nors nugnybti? 

Rudoji Lapė ėmė šlykščiai kvatotis. 

„— Bobiškus nervus timptelėjo? Su tokiu jautrumu pasau- 
lyje nieko nelaimėsi. Ketinu griebtis biznio, puikaus biznio. 
Nenorėtum prisidėti? 

— O kuo tu čia gali bizniauti? Už kailius nieko neuždirbsi. 
Šį biznį pagrobė kailių bendrovė. 

— Ačiū už informaciją. Išminčius! Man rodos, tavo makau- 
lėje per lėtai sraigteliai sukasi. Čiupk kuiną, ir švilpiam. Su- 
tarta? 

Adamas permetė akimis Rudąją Lapę nuo galvos iki kojų. 

— Ne,— atsakė jis. 

— Tada dvėsk čia karininkų stumdomas! Aš žinau šį tą 
geresnio! Sudie! 

Rudoji Lapė užšoko ant keršio ir nurūko į vakarėjančias 
prerijas. Netrukus jis pranyko iš akių. 

Kai vyrai užkando ir išstatė sargybas, pasigedo Tobijo. Nie- 
kas nežinojo, kur jis išjojo. Grįžo tik kitos dienos vidurdienį. 
Vėl nieko aiškaus iš jo neišpešė, ką jis šią naktį veikė. 

— Rykščių!— sušuko majoras.— Po gaisro išsisuko, ir tai, 
matyt, jam ne į naudą. 

Majoras, pagriebęs rimbą, pats kirto indėnui per pečius. 
Tobijas nepratarė nė žodžio. Jo veidas liko sustingęs kaip 
anksčiau. Kai komendanto pyktis atvėso, indėnas nuėjo prie 
arklių, susivyniojo į savo antklodę ir užmigo. 

Adamas ilgai gulėjo atmerktomis akimis. Susitikimas su 
Rudąja Lape neišėjo jam iš galvos. Jeigu šis plėšikas atsibas- 
tė dar kartą į šį kraštą, tikriausiai sumanė vėl kažką svarbaus, 
kitaip nebūtų rizikavęs. Adamas suvokė, kad Rudoji Lapė turi 
du tikslus: praturtėti ir nudobti dakotą Harį, vienintelį žmogų, 
kurio ne juokais bijojo. Gal būt, jis norėjo pasiekti ir viena, 
ir antra. Ar pavyks jam atvilioti į fortą jaunąjį dakotą? Ir 
kokį jis ruošiasi daryti biznį? Lengviausia dabar praturtėti 
pardavinėjant šautuvus indėnams, kurie ginkluojasi, ruošda- 
miesi ginti savo žemes. Ne paslaptis, kad dakotai turi gerų 
šautuvų. Ne visus juos nusipirko taikos metu medžioklei, ne 
visus pasigrobė. Pirkliai vėl darė biznį. Gal būt, vienas vie- 
nintelis sandėris atneštų daugiau pelno, negu verta visa Ada- 
mo ferma. O gal reikėjo keliauti su Rudąja Lape? 

Tačiau Adamas nekentė šio įžūlaus, brutalaus žmogaus, ši- 
to berno su atsikišusiu žandikauliu. Fermerio sūnus vėl ėmė 
galvoti apie jaunąjį vadą. Jis turėjo pripažinti, kad indėnas 

padarė jam didelį įspūdį, kuris neišdilo dar iš atminties. Ada- 
mas išjojo iš tėvo fermos, būdamas aštuoniolikos metų; dabar 
jam jau dvidešimt dveji. Jo skaičiavimu, Hariui turėjo būti 
dvidešimt ketveri. Dakotas paliko savo giminę, "turėdamas 
dvylika metų. Dešimtį metų prasibastė su tėvu tremtyje, o prieš 
dvejus sugrįžo pas savuosius. Dabar jis vadovauja Lokės gi- 
minės kariams šioje beviltiškoje kovoje. Nors dakotai ir ap- 
dairūs, ir drąsūs — vis tiek pralaimės. Jie nemoka pasigaminti 
nei plūgo, nei šautuvo. Jų likimas nulemtas. 

Jie buvo varomi iš tėvynės, kaip ir Adamas. Turėjo kraus- 
tytis į kažkokį rezervatą, kur nugalėtojai juos mokys, kaip 
reikia gyventi. Pasaulis sukurtas saujelei galiūnų, o kiti turė- 
jo tik džiaugtis, kad gyvena. 

Atsisakydamas vykti su Rudąja Lape, "Adamas galvojo ir 
apie jaunąjį dakotą. Jis nebenorėjo dar kartą būti Matotau- 
pos žudiko bendru. 


„MAN PRIEŠ AKIS GELSVI BIZONAI LEKIA..." 


Tobijas, nešinas indėniškų ženklų primargintais laiš- 
kais, adresuotais Sėdinčiam Jaučiui ir Tokei Ito, leidosi į ke- 
lionę, net neatsisveikinęs su daliniu. Perbridęs brastą, paleido 
keršį šuoliais ir bemat išnyko pasiliekantiems iš akių. 

Šnarpšdamas, prunkšdamas eiklus žvalgo mustangas skris- 
te skrido per rasomis žvilgančias prerijas. Tokį ankstų rytą 
jojimas buvo malonus ir žmogui, ir gyvuliui. Lengvas vėjelis 
glostė gėles, žaidė vilnijančiose pievose. Maži prerijų šuniu- 
kai bėgo švilpdami į urvus. Iš tolo į Tobiją smalsiai žvelgė 
vieniša antilopė. 


Vidurdienį žvalgas stabtelėjo pailsėti: Aplink viešpatavo 
tyla. Nesimatė nieko įtartino. Tobijas atsirišo provianto mai- 
šelį ir ėmė užkandžiauti. Pasistiprinęs užsidegė pypkę ir dar 
kartą pergalvojo, ką darysiąs. Smitas įsakė joti prie Juodųjų 
kalnų ir ten ieškoti Sėdinčio Jaučio ir Tokei Ito. Niekas ne- 
pasiklausė jo nuomonės. Todėl jis pats tyliai Viską apgalvo- 
jo. Smitas liepė daryti tai, ką jam patarė Rudoji Lapė. Tačiau 
rudaplaukiu nebuvo galima pasitikėti. Tobijas buvo įsitikinęs, 
kad jo patarimuose slypi klasta. Vos tik Rudoji Lapė apleido 
stotį, indėnas nusekė iš paskos. To niekas neturėjo žinoti; ir 

jis leidosi išperiamas, bet savo paslapties neišdavė. Rudoji 
Lapė pirmiausia pajojėjo į žiemryčius, vėliau, įsitikinęs, jog 
niekas jo nemato, perbrido upę ir nujojo į pietvakarius. Ruda- 
plaukis kažkodėl mėtė pėdas. Tobijas girdėjo Rudosios Lapės 
pokalbį su Adamu. Kokį biznį ketina daryti šis plėšikas, įlin- 
dęs į kurjerio kailį. Indėnas nenorėjo klausyti nei Rudosios 
Lapės, nei Samuelio Smito. Jis ryžosi vadovautis savo galva. 

Neįmanoma buvo pasakyti, kur dabar ieškomi vadai, — pre- 
rijos neaprėpiamos, mMustangai greiti. Lengviau įspėti, kur sto- 
vi moterų ir vaikų palapinės. Tobijas žinojo, kad Lokės gimi- 
nė žiemodavo Uolinių kalnų papėdėje, miškų užuovėjoje, 
o vasarą išskleisdavo palapines prie Arklių upelio. Todėl ir 
pasuko savo mustangą į pietvakarius, kur turėjo būti indėnų 
stovykla. Ta pačia kryptimi nujojo slapčia ir Rudoji Lapė. 

Žvalgas jojo, kol sutemo ir danguje sužibo žvaigždės. Ta- 
da leido savo keršiui ir sau pelnytai pailsėti. Naktis pasitaikė 
šalta. Arklys atsigulė. Tobijas susivyniojo į antklodę ir, padė- 
jęs galvą ant mustango kaklo, užmigo. Nubaidyti vilkams pa- 
liko galukojy rusenančią ugnelę. Nieko baisaus, jei užmatys 
dakotų žvalgai. Jį saugojo balto vilko kailis, jo parlamentaro 
vėliava. Ginklas nekenkė jo taikiai pasiuntinybei; pasibaigus 
proviantui, jo reikėjo medžioklei, be to, apsiginti nuo vilkų 
ir lokių. 

Gerai išsimiegojęs, prieš pat saulėtekį Tobijas vėl kilo į ke- 
lią. Nei šią, nei kitą dieną niekas jo nesutrikdė. Apie trečios 
dienos vidurdienį, jo nuomone, iki Arklių upelio vidupio be- 
liko tik kelios valandos kelio. Vakarų pusėje dunksojo žymiai 
priartėjusių Uolinių kalnų keteros. Dabar Tobijas atsidūrė ant 
įvairių indėnų genčių medžioklės plotų ribos. Čia medžioda- 
vo ir dakotai, ir jų amžini priešai pauniai. Reikėjo būti at- 
sargiam. | 

Dar kartą pasilypėjo ant kalvos ir permetė akimis. apylin- 
kę. Iš čia matėsi platus klonis, einąs per kalvotą kraštą iš 
pietų į šiaurę. Per jį vinguriavo siauras upeliūkštis, vasarą, 
nyje pamatė pėdsakus, kurie patraukė jo dėmesį. Žolė buvo 
nuėsta, ištrypta, žemė išrausta. Žvalgas atsargiai, visą laiką 
slėpdamasis, prisiartino prie tų pėdsakų, kol pagaliau suprato, 
kieno jie. Čia ganėsi didžiulė bizonų banda, kuri neskubėda- 
ma senu bizonų taku traukė į šiaurę. Iš pėdsakų buvo matyti, 

jog čia praėjo koks tūkstantis galvų. Tokios kaimenės dabar 
buvo retenybė. Į prerijas įsibrovė gyvenvietės, geležinkeliai; 
senieji bizonų takai, kadaise ėję nuo Kanados iki Meksikos, 
buvo perkirsti. Medžiotojai dabar buvo pradėję šaudyti gyvu- 
lius automatiniais šautuvais. 

Susijaudinęs Tobijas pažvelgė į šiaurę. Ten visas slėnis 
buvo rudas, ir atrodė, tarsi banguotų. Iš vienalytės rudavilnės 
masės išsiskyrė atskiri gyvuliai, jų aukštos kukšteros, tamsūs 
karčiai, pro kuriuos vos beprasimušė ragai. Sveikindami vie- 
nas kitą, bizonai baubė taip, jog visas slėnis aidėjo lyg nuo 
tolimo griausiinio. Bizonės ir bizonai, išskyrus rujos metą, ga- 
nydavosi atskirai. Priešais raitelį bangavo bizonų banda. Po 
gilios žiemos gyvuliai dar liesi, tačiau su žiemos kailiu, kurį 
medžiotojai labai vertino. 

Tobijas prijojo prie didelės jaučių išvoliotos balos. Jis pa- 
matė didžiulį bizono nugaros atspaudą. Tai bent nugarėlė! 
Prisiminęs, kaip prieš dvejus metus vienas bulius sulaužė jam 
šonkaulius, žvalgas pasijuto nejaukiai. Tačiau tas buvo tikras 
nykštukas, palyginti su šiuo, išsivoliojusiu „bizonų maudyklė- 
je“. Tobijas net švilptelėjo iš pagarbos ir pasitenkinimo. Jis vos 
begalėjo išsilaikyti nepuolęs į bizonų bandą, nes medžioklė 
buvo vienintelis benamio indėno džiaugsmas. Tobijas buvo en- 
tuziastingas medžiotojas. Keturiolikos metų jis nudėjo pirmąjį 
bizoną. Tačiau žvalgas žinojo, kad karo metu svetimos genties 
plotuose jokiu būdu negalima medžioti. Net taikos metais in- 
dėnų giminės griežtai laikydavosi medžioklės taisyklių. Pa- 
vieniui medžioti bizonus taip pat būdavo draudžiama; kas ri- 
zikuodavo vienas pulti bandą ir išvaikyti gyvulius, būdavo 
baudžiamas. Indėnai nežinojo, kas yra kalėjimas; nusikaltė- 
liui paprastai išardydavo palapinę. 

Medžioklės aistra taip įsiliepsnojo, jog žvalgo nebūtų su- 
laikiusi nė mirties bausmė. Tik pagalvojęs, kokia jo laukia pa- 
nieka, jei per savo nesusivaldymą neatliks užduoties, jis su- 
sitvardė. Dakotai negalėjo būti toli nuo bizonų. Jų žvalgai 
turėjo slėptis netoli bandos. Kur jie? Kur sargybiniai, saugą, 
kad nebūtų iššauta anksčiau, negu prasidės bendra medžioklė? 

Už kalvos, kuri užstojo Tobijui pietų horizontą, išlindo 
juodas plaukų kuokštas. Įdegusi ranka mostelėjo žvalgui, kad 
jis laikytųsi ramiai. Tobijas įtempė pavadį. Pasigirdo arklių 

kanopų dundesys. Iš vakarų pusės šuoliais artėjo didžiulis rai- 
telių būrys. Tobijo paskaičiavimu apytikriai jojo koks šimtas 
medžiotojų. Jis pagalvojo, kiek vyrų galėtų būti Lokės gimi- 
nės palapinėse. Apie trisdešimt penkis, o daugiausia — ketu- 
riasdešimt. Matyt, medžioti tokios didelės bizonų bandos atvy- 
ko kitų giminių dakotai. 

Pasirodė pirmasis raitelis. Jis kopė į pietų pusėje riogsan- 
čią kalvą. Paskui jį vorele jojo kiti medžiotojai. Dabar Tobi- 
jas galėjo juos lengvai suskaičiuoti: raitelių buvo šimtas 
penkiolika. 

Senu papročiu bizonų medžiotojai buvo nuogi, persijuosę 
tik šlauniajuostėmis. Jų įdegę kūnai, ligi paskutinio raumenė- 
lio išlavintos kojos, rodos, buvo augte priaugusios prie nebal- 
notų mMustangų, kurie niekuomet netampė nešulių ir buvo lai- 
komi tik bizonų medžioklei. Vyrai buvo apsiginklavę strėlė- 
mis ir lankais, o kai kurie turėjo ir ietis. Tobijas atpažino To- 
kei Ito geltį. Jaunasis vadas laikė rankoje pustuzinį strėlių ir 
šviesų kaulinį lanką; užpakalyje kabojo krepšys su atsarginė- 
mis strėlėmis. 

Dakotai pamatė žvalgą ir mostelėjo, kad pasitrauktų. To- 
bijas norėjo su savo keršiu, pradėjusiu nerimauti, joti rytiniu 
šlaitu. Tačiau arklys nebeklausė — stojosi piestu, sukosi ratu. 
Lyg tyčia dar pasibaidė vieno dakoto, jojusio netoli vado, 
mustangas. Suvaldyti arklių jau nebuvo galima. 

Raiteliai dundėdami pasileido frontu į šiaurę, kur ganėsi 
bizonų banda. Medžiotojų srautas nusinešė ir Tobiją. Pro pat 
jį prašvilpė vado geltis. Žvalgas atsidūrė medžiojančių dakotų 
viduryje. Paleidęs iš rankų pavadį, išsitraukė maišelį kulkų ir 
įsikišo keletą į burną, kad vėliau galėtų greit užsitaisyti gink- 
lą. Adamas jam buvo įdėjęs pasenusį, per vamzdį užtaisomą 
šautuvą, sunkiai užtaisomą. Tačiau dabar ne tas rūpėjo — 
prasidėjo bizonų medžioklė! Šis darbas buvo kupinas pavojų, 
tačiau prerijų indėnai į jį veržte veržėsi tarsi į kokią šventę. 
Dėl tokio malonumo kiekvienas raudonodis raitelis viskuo ri- 
zikuodavo. 

Medžioklių būrys lyg viesulas dundėjo per slėnį. Tobijui 
labai tiko toks lėkimas. Tai tau ne medžioklė su varovais, 

o žūtbūtinės lenktynės su bizonais. Jo širdis dainavo bizonų 
medžioklės dainą, kurią buvo išmokęs šiaurėje iš juodakojų: 


Man prieš akis gelsvi bizonai lekia, 
Šnerves kutena aitrios kelio dulkės, 
Sukeltos jų eiklių, galingų kojų. 
Gerasai lanke, smarkiai įsitempk! 
Geroji strėle, bulių man nutrenk! 


Jaučiai pakėlė galvas, liovėsi baubę. Perkreipę storus 
sprandus, jie žvelgė į atšuoliuojančius raitelius. Kaimenės 
priekyje stovėjo milžiniškas bulius. Jo kailis buvo apskretęs 
dumblais; tai šis, matyt, buvo išvoliojęs bizonų maudyklę. 
Gyvulys šnarpšdamas panarino ragus, bet paskui apsisuko ir 
ėmė vytis persigandusią kaimenę, dulkančią tolyn. Lydėję bi- 
zonus paukščiai purptelėjo ir nuskrido. 

Žvalgo keršis lyg strėlė lėkė paskui bizonus. Jis vikriai 
prasmuko pro pavojingąjį bulių ir atsidūrė dulkių debesyje 
tarp pabaidytų, besigrūdančių gyvulių. Tobijas nematė kitų 
medžiotojų, beveik pats save užmiršo. Aplink jį dulkių debe- 
syje griaudė, dundėjo sprunkanti bizonų banda. Po jų kojomis 
tekšeno upelio vanduo. Keršis šuoliavo kartu su visais, kitaip 
bizonai jį būtų sutrypę. Tobijas laikė rankoje paruoštą šau- 
tuvą. Sprunkančių bizonų maišatyje per tirštas dulkes jis pa- 
matė netoli jauną bizoną. Gerai išdresiruotas mustangas nė- 
rė pro pat gyvulį. Kulka įsmigo po mente ir pervėrė širdį. To- 
bijas nematė, kaip jis parkrito. Medžioklė tęsėsi; jis vėl nar- 
dė tarp bėgančių bizonų ir šuoliais skrendančių dakotų. .Švilp- 
damas vėjo greičių, žvalgas užsitaisė šautuvą ir pokštelėjo 
antrą kartą. Dar vieną kulką išsiėmė iš burnos. Šalia jo ban- 
gavo persigandusių bizonų rudos nugaros. Nagų galingas 
trenksmas nustelbė medžiotojų riksmus. Tobijas prisitaikė ir 
šovė trečią kartą. 

Netrukus jam pasirodė, kad bėgančios bandos dundėjimas 
pradeda tilti. Greičiausia bizonai išsiskirstė, pasklido atskirais 
būriais. Dulkių debesys praretėjo. Tobijas pabandė susiorien- 
tuoti, Jis vis dar lėkė vienas trisdešimties ar keturiasdešimties 
bizonų būryje. Reikėjo kaip nors iš šios spūsties išsikapstyti. 
Jo keršis pavargo. O čia lyg tyčia įsiutę du jauni bizonai ėmė 
iš abiejų pusių spausti, badyti nedideliais, bet aštriais ragais. 

Tobijas, norėdamas išsigelbėti pats ir padėti mustangui, grie- 
bėsi šautuvo. Deja, jis buvo pamiršęs užrišti maišelį ir pametė 
visas kulkas. Tačiau turėjo dar pistoletą. Išsitraukė jį ir pykš- 
telėjo, bet pataikė šįkart blogai, ir sužeisti bizonai tik dar dau- 
giau įsiuto. Netekęs jėgų, keršis suklupo. Tobijas žaibo grei- 
čiu liuoktelėjo nuo arklio ir pasileido kiek įkabindamas bėgti. 
Tačiau ir dabar neprarado šalto proto. Jis apmetė akimis lauką. 
Aplink būrys stiprių, vikrių bizonų. Priekyje pamatė didžiulį 
bulių, kaimenės vadą, dumblina kupra, kuris buvo aplenkęs 
visus ir dabar bėgo lėčiau. Būrys, kuris supo Tobiją, turėjo 
jį tuojau pavyti. 

Aplink Tobiją atsirado laisvos vietos. Po patrakusio bėgi- 
mo, giliai ir skubiai kvėpuodamas, jis apsidairė. Kaimenė ir 
medžiotojai buvo plačiai iškrikę. Tobijas girdėjo, kaip bizo- 
nai po vieną ir būriais dunda įvairiomis kryptimis. Priešais jį 
čia išnirdavo būrelis gyvulių ir medžiotojų, įtempusių lankus, 
čia vėl pranykdavo už kalvų. Pro šalį šuoliavo pašautas jautis, 
kurį, įsitvėręs už uodegos, stengėsi sulaikyti vienas dakotas. 
Pamatęs liuoksintį lyg ožį medžiotoją, Tobijas neišlaikė ir 
prunkštelėjo. | 

Čia jis suvokė, kad jam medžioklė dar nesibaigė. Pulkas bi- 
zonų, pasivijęs bandos vadą, sustojo ir apsisuko. Gyvuliai 
piktomis akimis žiūrėjo į indėną. Šiaip bizonas baikštus, sprun- 
ka nuo vilkų ir medžiotojų, tačiau, kai įniršta, puola, nieko 
nežiūrėdamas. 

Tobijas pasiekė nedidelę nuokalnę ir bandė pasislėpti pre- 
rijų žolėje. Jis nebeturėjo nei arklio, nei šautuvo, nei pisto- 
leto. O čia jį dar užmatė kaimenės vadas. Pasruvusios krauju 
buliaus akys nieko gero nežadėjo. Bizonas užrietė uodegą ir 
pasileido šuoliais į Tobiją. Indėnas pašoko ir sviedė iš visų 
jėgų tomahauką. Jis įsmigo buliui į kaktą. Tačiau šis tik pasi- 
purtė, ir tomahaukas nuskrido lyg įkyri musė. Žvalgui nebe- 
liko nieko kito, kaip duoti kojoms valią, tačiau jis iš anksto 
žinojo, kad šitaip neišsigelbės. Bizonas greitas kaip mustangas. 
Nė neatsisukdamas Tobijas spruko šlaitu aukštyn. Užpakalyje 
girdėjo artėjančius buliaus šuolius. Indėno plaučiai vos ne- 
plyšo, širdis daužėsi, diegliai smaigstė pašones. Tobijas padarė 
vingį, apsisuko ir metėsi atgal. 

Bizonas pastebėjo žvalgo manevrą, taip pat apsisuko ir 
leidosi iš paskos. Tobijo laimėtas laikas ištirpo. Kad nors koks 

medis ar krūmas būtų, už kurio galėtum pasislėpti! Ničnieko 
nebuvo. Padaręs keletą beviltiškų šuolių į šonus, indėnas iš- 
sitiesė visu ūgiu ant žemės ir sustingo lyg mirtinai užgainio- 
tas kiškis. 


Bulius, tarsi supratęs, kad dabar gali neskubėti, ristele, ra- 
gu ardamas žemę, artinosi prie Tobijo. Jo sukeltos dulkės ki- 
jo debesimis. Kai bulius buvo jau čia pat, pasiruošęs jį su- 
trypti ir sutrinti ragais, indėnas rado dar jėgų mesti jam ant 
akių liemenę. Pro rankų skyles išlindo siaubingi ragai. Nieko 
nematydamas, bulius ėmė šėlti ir užkliudė ragu Tobiją. Nuga- 
rą nusmelkė smarkus skausmas. Indėnas vos begalėjo krus- 
telėti. Spausdamas rankoje peilį, ėmė laukti mirties. Aplink 
zujantys dakotai, jo, atrodo, nė nematė, 

Tačiau... 

Staiga pasigirdo laukinis dakotų bizonų medžioklės šūks- 
nis. Bizonas liovėsi puolęs. Tas riksmas jį sulaikė. Tobijas 
dirstelėjo į šoną, ieškodamas žmogaus, kuris galėtų jį išgel- 
bėti. Tokei Ito jau lėkė ant savo gelčio pakalnėn. Jis dar kartą 
lygiai taip pat suriko, bulius sutriko ir jau nepuolė Tobijo. 

Iš liemenės liko tik skarmalai. Bizonas atsitraukė nuo savo 
aukos ir ėmė spiginti piktomis akimis naująjį priešą. 

Dakotas buvo jau čia pat. Jo eržilas, pamatęs grėsmingus 
ragus, baidėsi, spyrėsi, stojosi piestu. Bulius nuleido galvą, 
pasiruošęs pasmeigti ir arklį, ir raitelį. Mirtinos baimės apim- 
tas, sartis neteko galvos ir ėmė liuoksėti visomis keturiomis. 
Tik raitelio valia ir vikrumas privertė žirgą paklusti. Tobijas 
spoksojo į vadą, per tai, kas dabar dėjosi, jis pamiršo jam 
pačiam gresiantį pavojų. Eržilas, atidavęs savo likimą į raite- 
lio rankas, klausė kiekvieno jo judesio. Drebėdamas, tankiai 
trypčiodamas kojomis, artinosi jis prie milžino, kuris lyg tre- 
niruodamasis muistėsi ragais. Kad lengviau galėtų nudobti 
bizoną, dakotas stengėsi užjoti gyvuliui iš šono. Bet bulius 
žinojo, kur jo pranašumas; staiza jis netikėtai šoko iš vietos 
ir puolė arklį bei raitelį. Mustangas drąsiai šoko ir perskrido 
buliaus galvą. Vadas žaibiškai apsigręžė ir įtempė lanką. To- 
bijas žvilgterėjo į strėlinę, ji buvo tuščia. Dakoto rankosė 
paskutinė strėlė! Bulius taip pat atsisuko ir vėl atstatė ragus. 
Švilptelėjo štrėlė ir įsmigo į mMašyvų bizono kūną, tačiau ne 
į tarpumentę, kur norėjo pataikyti šaulys. Bulius sumaurojo iš 

skausmo ir pasileido į priešą. Dabar beginklis raitelis, atrodė, 
jau neišvengs mirties. 
* — Bėk! Bėk!-— suriko Tobijas, negalvodamas apie save. 

Bet drąsus dakotas nespruko šalin. Su kovos riksmu lūpo- 
se jis stryktelėjo nuo arklio, kuris šuoliais nudulkėjo tolyn. 
Visa kita vyko taip greitai, kad Tobijas vos spėjo sekti aki- 
mis. Bulius puolė. Dakotas pašoko ir atsisėdo jam ant nugaros. 
Galvijas sustingo iš nuostabos; jis stovėjo ramus, tarsi suak- 
menėjęs. Vadas nušoko žemėn. Rankoje jis laikė aštrų dvi- 
ašmenį peilį, storą, tarsi trumpas kardas. Milžinas susmuko. 
Smūgis į sprandą patiesė jį. 

— Valio!-— riktelėjo Tobijas, virpančiu iš susijaudinimo 
balsu. — Dakotų vadas — geriausias prerijų ir Uolinių kalnų 
šalies medžiotojas! 

Paaiškėjo, kad grumtynių sceną Tobijas sekė ne vienas. 
Aplink pasigirdo garsūs džiaugsmo šauksmai, ir iš visų pusių 
ėmė lėkti raiteliai. Prijoję šuoliais, jie apsupo nugalėtą bizo- 
ną, ir jei Tobijas nebūtų žinojęs, kaip indėnai valdo mustan- 
gus, būtų ne juokais persigandęs, kad jo nesutryptų. Arkliai 
buvo visai čia pat. Pasigėrėjimo ir džiaugsmo šūksniai vis dar 
tebedrebino orą. Pagaliau indėnai truktelėjo pavadžius taip, 
jog žirgai atsistojo piestu ir galų gale nurimo. 

Vienas iš indėnų, aukštas, lieknas vyras, kuris savo plau- 
kus, kaip ir vadas, buvo papuošęs erelio plunksnomis ir rau- 
donais elnio plaukais, nušoko nuo prakaitu žliaukiančio ark- 
lio, apžiūrėjo buliaus sprande žiojėjančią žaizdą ir patikrino, 
ar stiprūs ragai. Pats Tokei Ito priėjo prie sužeisto žvalgo. To- 
bijas pabandė atsikelti. Veltui! Jaunasis vadas padėjo jam at- 
sisėsti, grąžino tomahauką, kurį, matyt, rado, ir pats atsisėdo 
šalimais. 

Tobijas padėkojo ir laukė, kol vadas pradės teirautis, kas 
jis, kokiu tikslu atjojo. Tačiau atsitiko visai kitaip. 

— Tai. Tobijas,— tarė Tokei Ito, supažindindamas jį su vy- 
rais.— Siksikai jį vadina Vilko Galva. 

Nustebęs žvalgas kilstelėjo galvą. 

— Iš kur dakotų vadas žino šį vardą, kurį gavau toli nuo 
čia, prie Kanados sienos. 

Tokei Ito mostelėjo ranka. 

— Vilko Galvą pažįsta visi kariai nuo Misurio iki Uoli- 
nių kalnų. Tu jau pridarei mums daug žalos. Taip pat mums 

reikėjo gerokai pavargti, — pridūrė vadas, vos pastebimai šyp- 
sodamasis, — kad tave suklaidintume, kai buvai žvalgyboje, 
o mes ruošėmės pulti amunicijos gurguolę. 

Ši užuomina sukėlė Tobijui nemalonių prisiminimų. Jis vėl 
tarsi užsidėjo kaukę. | 

— Mano vardas Tobijas! Aš myliu ir dakotus, ir drąsius 
Ilguosius Peilius ir noriu, kad tarp brolių įsiviešpatautų taika. 
Taip mano ir didysis Ilgųjų Peilių vadas Džekmanas, kuris 
siunčia Sėdinčiam Jaučiui ir Tokei Ito laiškus. 

— Vačičunų pasiuntinys Tobijas gali perduoti mūsų va- 
dams ir vyresniesiems šiuos laiškus. 

Tokei Ito taip pat pakeitė toną ir tuoj pat užbaigė pokal- 
bį. Jis atsistojo ir ėmė lupti bizoną. Jo kariai iškratė pypkes 
ir šokosi padėti jam. Kai kailis jau buvo nuluptas, Tokei Ito 
paskyrė keletą karių saugoti medžioklės laimikį ir ėmė ruoš- 
tis į kelią. Jam mostelėjus, prie Tobijo priėjo liesas karys, 
pasipuošęs erelio plunksnomis, ir liepė jam sėstis kartu ant 
mustango. 

Žvalgas nenorom priėmė džiūsnos pagalbą. Vaikino veido 
bruožai buvo griežti, iš akių trykšte tryško pašaipa. Tai buvo 
Juodasis Sakalas, dakotiškai Četansapa, „Raudonųjų Elnių“ są- 
jungos vadas. Kadangi žvalgas keršio nebeturėjo, tai jam nie- 
ko daugiau neliko, kaip paklusti vadui ir priimti Četansapos 
pasiūlymą, ir jis stengėsi kaip įmanydamas vikriau užsiropš- 
ti ant dakoto mustango. | 

Tobijas atsisėdo užpakalyje. Kadangi kojos prastai klausė, 
tai turėjo tvirtai įsikibti į Četansapą. 

Per žolėtas kalvas jie nujojo pietvakarių link; tikriausiai 
toje pusėje buvo dakotų stovykla. Prie vado būrio netrukus 
prisijungė ir kiti kariai. Tobijas vėl suskaičiavo šimtą. Pen- 
kiolika, matyt, pasiliko saugoti laimikio. 

Vietovė, per kurią tai šuoliais, tai žingine traukė raiteliai, 
buvo gana monotoniška. Popiečio saulė skleidė malonią šilu- 
mą, o dabar pūstelėjo vėsus šiaurys. Tai buvo ženklas, kad 
kalnai netoli. 

Vis aukščiau ir aukščiau stiepėsi Uoliniai kalnai, už kurių 
jau slėpėsi saulė. Raiteliai vis dar nepasiekė namų. Kai dan- 
gaus skliaute įsižiebė žvaigždės, vilkstinė pagaliau prijojo 
Arklių upelį. Jo krantai beveik ištisai buvo pliki, tik upelio 
vingyje, išnirusiame akiratyje, siūbavo gluosniai, žaliavo ne- 

didelis gojelis. Tai buvo gera vieta stovyklai. Prie upelio sto- 
vėjo daug palapinių. Bizonų medžiotojus, plyšodami iš visos 
gerklės, pasitiko raiti paaugliai. Klegesys draskė nakties tylą, 
ir vis daugiau raitelių skubėjo pasitikti ir palydėti pargrįžtan- 
čių. Triukšmas vis didėjo. Džiaugsmui, valiavimui nebuvo ribų. 

Medžiotojai įjojo į palapinių kaimą. 

Upelis darė vingį į šiaurę. To vingio viduje rikiavosi Di- 
džiosios Lokės sūnų palapinės, kurios sudarė stovyklos bran- 
duolį. Jos stovėjo aplink aikštę, kurios viduryje buvo į žemę 
įkastas kulto stulpas. Čia kariai šokdavo, švęsdavo šventes, 
todėl žemė aplink jį buvo gerokai sutrypta. Šioje aikštėje sto- 
vėjo didesnės už kitas — burtininko, vado ir pasitarimų — pa- 
lapinės. Priešais vado būstą ant karties kabojo daugybė kovos 
ir medžioklės trofėjų. Netoli šios palapinės buvo pririšti du 
arkliai, kurie dabar ėmė nerimauti. Šunys lojo net užkimdami,. 

Palapinių ratu apjuostoje aikštėje rinkosi pargrįžę medžio- 
tojai. Juos apšvietė rausva trijų laužų šviesa. 

Pagal seną indėnų paprotį sugrįžusius medžiotojus prie pa- 
sitarimų laužo sutikdavo vyresnieji ir burtininkai, ir kiekvie- 
nas turėdavo papasakoti apie savo laimikį. Tobijas pastebėjo 
įžymiausius genties vyrus, senus ir visai iškaršusius, jie buvo 
puošniai apsirengę. Tačiau jis buvo tiek nuvargęs, jog nebe- 
galėjo žiūrėti; viskas pasinėrė lyg migloje. Vis dėlto jis jau- 
tė, su kokia pakilia ir džiugia nuotaika visi laukė atjojant 
vado. | 

Raiteliai sustojo. 


Tokei Ito pakėlė ranką. Tai buvo ženklas, jog jis nori kal- 
bėti. Įsiviešpatavo tyla. 

— Dakotų vadai ir kariai! Geroji dvasia mums atsiuntė 
bizonų. Mūsų strėlės buvo taiklios. Nudėjome du šimtus. Ry- 
toj, kai patekės saulė, mūsų moterys ir merginos pargabens 
mėsą. Palapinėse nieko netruks. 

Net žvalgas negalėjo atsispirti bendram džiaugsmui. Tobi- 
jas šaukė kartu su visais. 

Medžioklės dalyviai ėmė skirstytis. Jie nujojo prie savo 
palapinių arba nuvarė arklius į ganyklą, esančią prie upelio. 
Četansapa ir Tobijas, pagriebė už pavadžio lieknas, tačiau rau- 
meningas paauglys. Žvalgas, vargais negalais nusliuogęs nuo 

arklio, vos išsilaikė ant kojų. Bijodamas susmukti, įtempė pas- 
kutines jėgas. 

Pasižymėję kariai susėdo grupelėmis prie laužo. Sugrįžo 
Tokei Ito. Tobijas net krūptelėjo, kai dakotas prakalbino jį ir 
labai mandagiai pakvietė būti jo palapinės svečiu. Kvietimą 
žvalgas, žinoma, priėmė. Tokei Ito paėmė sužeistąjį už paran- 
kės ir nusivedė į savo tipi. Ant vado palapinės odinių sienų 
buvo išpiešti dideli keturkampiai, tai buvo saugojantys burtų 
ženklai, Tobiją apuostė tamsaus plauko vilkinis šuo, ir jis kar- 
tu su šeimininku įėjo į būstą. Žvalgas apsidžiaugė, kad dabar 
į jį nebespoksos smalsuoliai. 

Didžiulėje palapinėje buvo prieblanda. Tobijas pajuto po 
kojomis minkštus patiesalus ir kailius; jais buvo išklota asla. 
Vadas pravedė žvalgą pro ugniakurą, prie kurio Tobijas grei- 
čiau susmuko, negu atsisėdo. 

Nė neapsidairęs, jis išgirdo nuo ugniakuro sklindantį traš- 
kėjimą. Sausos malkos plaikstėsi mažyčiais liepsnų liežuvė- 
liais, spragsėjo ir šaudė kibirkštimis. Tobijas prisiminė, kad 
praeidamas matė apvalią įdubą, kurioje ruseno ugnis. Tai bu- 
vo ir krosnis, ir židinys, ir šviesos šaltinis. Kai nuvargęs me- 
džiotojas pravėrė blakstienas, pamatė blizgantį virdulį, ka- 
bantį virš ugnies ant išsišakojusių pagalių. Kvepėjo riebia šu- 
niena. | | 

Vadas, užsimetęs ant pečių bizono odos antklodę, išėjo iš 
palapinės. Po karštos medžioklės jis nutarė išsimaudyti. Kai- 
mas buvo įsikūręs upelio vingyje. Girdėjosi vandens čiurleni- 
mas. Vilko Galva įsivaizdavo bangas, plaunančias prakaituotą, 
dulkėtą kūną. Staiga jis pajuto, kaip ėda odą dulkės; jį apėmė 
noras pasinerti upelio vandenyje, kaip kad padarė dakotas. 
Tačiau jis buvo sužeistas ir reikalingas kito paramos. 

Belaukdamas sugrįžtant vado, jis žvalgėsi po palapinę. Ji 
buvo apvali, kaip ir visos. Laibos pušinės kartys, susmeigtos 
ratu, viršuje susibėgo į krūvą ir sudarė palapinės smaigalį. 
Kartys buvo senos ir tikriausiai matė, kaip užaugo Tokei Ito, 
jo tėvas, o gal net senelis. Ant jų buvo pritvirtintos sunkios 
bizonų odos palos; kad jos nesusiraukšlėtų, apatinis kraštas 
buvo pririštas prie įkaltų į žemę kuoliukų. Tvirta bizonų oda 
buvo taip gerai išdirbta, kad ir sušlapusi nesukietėdavo. Odos 
išdirbimas trukdavo dvejus sunkaus darbo metus. Bizonų oda 
gindavo indėną nuo visų gamtos negandų. Į palapinės viršų 

kilo dūmai ir viralo garai, kurie išeidavo pro orlaidę, pritvir- 
tintą iš lauko pusės prie dviejų karčių. Oras palapinėje buvo 
šviežias ir grynas. Žvalgas atsišliejo į pintinį demblį, nukarusį 
nuo trikojo, ant kurio buvo galima pasidėti galvą ir pečius. 
Tai buvo miegojimui skirtas įtaisas, ir Tobijui, daugelį metų 
miegojusiam ant plikos žemės, o dabar dar sužeistam, buvo 
labai malonu į jį atsišlieti. 

Palapinėje buvo dvi moterys, viena jau pagyvenusi, antra 
pačioje jaunystėje. Abi tyliai sėdėjo palapinės gilumoje. Tik 
vieną kartą senoji priėjo prie ugnies, nuėmė išvirusią šunieną 
ir pakepė ant iešmo pavertą bizonienos gabalą. 

Prasiskleidė palapinės uždangalas, ir įėjo išsimaudęs To- 
kei Ito. Nieko nedelsdamas, jis ėmė rūpintis svečiu. Toks rū- 
pestis žvalgui buvo neįprastas. Nustebęs ir dėkingas jis sekė, 
kaip vadas nuvilko suplėšytus marškinius, nutraukė nutriu- 
šusias rudo aksomo kelnes ir, paėmęs iš moterų dubenį lokio 
taukų, jais nuvalė nuo odos dulkes ir prakaitą. Paskui atsar- 
giai apžiūrėjo svečio žaizdą. . 

— Sugis, — tarė jis. — Tačiau Vilko Galvai teks pasilikti 
palapinėje ne mažiau, kaip mėnesį. Ar jau nori svečias miego? 

"Žvalgas parodė ranka, kad ne. Jis buvo perdaug išdidus, 
kad prisipažintų esąs nuvargęs. 

— Jei taip, prašau Vilko Galvą kartu su manim ir mano 
svečiais, kuriuos pasikviečiau, "pavakarieniauti. 

Tobijas negalėjo nesutikti. Vadas pasodino jį netoli ugnies. 
Pagriebęs meniškai įvairiomis spalvomis išmargintą bizono 
odos antklodę, dakotas taip susupo žvalgą, kad ji eitų per kai- 
Tį petį, o dešinė ranka — liktų laisva. Oda buvo sukirpta 
kaip apsiaustas ir gražiai apgulė kūną. Vilko Galva akimirką 
studijavo piešinius. Jie greičiausiai pasakojo apie Tokei. Ito 
žygdarbius medžioklėje ir kare. Kadangi sužeistas Vilko Galva 
neįstengė pakelti aukštyn rankų, dakotas ėmė tvarkyti jo 
plaukus. Suglaistęs juos su dygliakiaulės spyglių šepečiu, su- 
rišo ne žalia gelumbe, kaip paprastai, 0. gyvatės oda. Dabar 
plaukai nebekrito ant kaktos. 

Kai Tokei Ito nulindo į kampą, norėdamas šventiškai pa- 
sipuošti, priėjo jaunoji indėnė ir sustatė aplink ugniakurą 
margus plaušinius demblius. Svečias paslapčiomis sekė mer- 
giną. Ji nešiojo ilgą odinį drabužį su apvalia kaklo iškirpte. 
Rankovės ir apačia baigėsi kutais. Prie diržo kabojo įdėtas 

į Makštis peilis ir išsiuvinėti krepšeliai, kuriuose buvo sudė- 
tos įvairios smulkmenos. Vietoje kojinių indėnė nešiojo išsiu- 
vinėtas odines kelnes, siekiančias ligi pat mokasinų. Ilgos 
šilku žvilgančios juodos kasos krito ant nugaros. Viršugalvis 
buvo nudažytas raudonu cinoberiu. Vilko Galva buvo girdė- 
jęs, kad Tokei Ito turi seserį Uinoną. Iš jos jaunyste žydinčio 
veido buvo galima spręsti, jog ji dar neištekėjusi. Vilko Gal- 
va per daug nesistebėjo, kad jos brolis dar buvo nevedęs. Pa- 
gal laisvų dakotų papročius retai kada karys, neturėdamas 
dvidešimt trejų metų, išsirinkdavo sau žmoną. 

Žvalgas pabandė tarp brolio ir sesers surasti abiems būdin- 
gą panašumą. Merginos švelnūs, santūria melancholija atausti 
bruožai labai skyrėsi nuo vyriško vado veido. Tačiau juos 
jungė neprieinamas orumas, dvelkiąs iš abiejų laikysenos. 
Likimas jiems lėmė dešimtį metų būti tremtinio vaikais; tai 
juos privertė vaikystėje ir jaunystėje, kada žmogus plačiau- 
siai atveria savo širdį, atsiriboti nuo aplinkinių. 

Jaunoji indėnė, sutvarkiusi aplink ugniavietę plaušinius 
demblius, kiekvienam svečiui padėjo po didelį molinį dubenį 
ir po dvi mažesnes lėkštelės, išskaptuotas iš kieto medžio. 
Prie jų išdėliojo dailutėlaičius šaukštus, išpiaustytus iš kalnų 
avino ragų. Prie ugnies priėjo ir senė. Į vieną lėkštutę pripy- 
lė gelsvos riebios tyrės, Vilko Galvos manymu, tai buvo pa- 
ruoštos bizono kaulų smegenys, o į kitą — tamsių miltelių; tai 
buvo džiovinta malta bizonų mėsa, vadinama pemikanu. Di- 
dysis molinis indas liko tuščias. Mergaitė atnešė dar dešimtį 
odinių kapšelių su tabaku ir po gabaliuką kietų bebro taukų, 
pagerinančių dūmo skonį. Devynis kapšelius išdėliojo prie 
dubenų, o vieną padėjo atskirai. Tai padariusi, ir ji pasitrau- 
kė į kamputį. Abi moterys tyliai laukė, ką dar nurodys pala- 
pinės šeimininkas. Tobijas dabar įsižiūrėjo ir į senės veidą. 
Jos akys buvo giliai įdubusios, kakta aukšta, išsišovusi. 

“ Tokei Ito apsiavė ožio odos mokasinus, ledžingus, apsivil- 
ko margai išsiuvinėtu briedžio odos švarku. Iš ginklų pasika- 
bino tik peilį išpiaustyta rankena. Paskui paėmė erelio plunks- 
nomis papuoštą karūną ir užsidėjo abiem rankom ant galvos. 
Šiame vado papuošale nebuvo nė vienos plunksnos, kuri nie- 
ko nereikštų arba nepasakotų apie jo žygdarbius. Daugybė 
plunksnų raudonais galais vaizdavo nukautus priešus. Nukirp- 
tos plunksnų viršūnės ir raudonai išvedžioti ženklai žinovui 

pasakojo, kiek daug garsių priešų jis buvo sužeidęs ir kiek 
kartų pats buvo sužeistas. Erelio plunksnos buvo nepaprastai 
gražios ir visos vienodo dydžio. Karūnos apvadai buvo papuoš- 
ti baltu šermuonėlio kailiu. 

Tokei Ito priėjo prie ugnies, Tobijas gėrėdamasis pažvelgė 
į jį. Jis žiūrėjo į šį vyrą, o užpakalyje jo matė trofėjus, ka- 
bančius ant palapinės karčių ir pasakojančius apie jo ir jo tė- 
vų medžiokles bei kovas. Ko čia tik nebuvo: bizonų kauko- 
lės ir ragai, didžiulis pilkas grizlio kailis ir galva, karoliai iš 
lokio dantų ir nagų, kuokos su elastingais, tvirtais kotais, lan- 
kai ir piešiniais išmargintos strėlinės, stori, apvalūs septynlin- 
kos bizono sprando odos skydai, nuo kurių nuslysdavo net 
šautuvo kulkos... Šaunamųjų ginklų nesimatė; pagrobtuosius 
tikriausiai išdalino kariams, o savuosius, kurių nebuvo pasi- 
ėmęs į bizono medžioklę, matyt, laikė gerai paslėpęs. 

Kai pats pasipuošė ir palapinė priėmimui buvo paruošta, 
Tokei Ito išėjo atsivesti garbingųjų svečių. Palapinė liko at- 
vira, ir delavaras įsiklausė, kaip dainavo prie laužo susėdę 
jaunuoliai ir kariai. Laisvi indėnai mėgo dainas. Jie dažnai 
dainuodavo apie meilę, medžioklę, kovas, giedodavo kulto 
giesmes. | 

Grįždamas į tipi, Tokei Ito atsivedė už parankės metų naš- 
tos prislėgtą, susikūprinusį, baltais kaip sniegas plaukais senį. 
Tai buvo kaimo burtininkas. Į jį buvo žiūrima su prietaringa 
baime. Vadų pasitarimuose jis turėdavo lygų, kartais net 
sprendžiamą balsą. Šalia jo žengė įspūdingas žmogus, kurio 
veido bruožuose atsispindėjo išmintis, nepaprasta valios jėga, 
aistringas temperamentas. Ir jis buvo apsigobęs išmarginta 
bizono odos antklode. Jo galvą puošė erelio plunksnos ir bizo- 
no ragai, juos turėjo teisę nešioti retas karys ar vadas, kuris 
buvo lygiai narsus kovoje ir išmintingas pasitarimuose. Ragai, 
pritvirtinti prie šermuonėlio kailio gaubto, buvo trumpesni, 
negu natūralūs; jie buvo keletą kartų išilgai perskelti, sutrum- 
pinti ir nušlifuoti. Galvą pajudinus, pasisukdavo ir ragai. Prie 
šėrmuonėlio kailio gaubto užpakalyje buvo pritvirtinta erelio 
plunksnų karūna. 

Vilko Galva ir be paaiškinimo suprato, kas čia toks, — Sė- 
dintis Jautis, tuo metu įtakingiausias dakotų vadas ir burtinin- 
kas. Vadinasi, ir jis buvo ne prie Juodųjų kalnų, o čia, prie 
Arklių upelio. Nepaprastai susidomėjęs stebėjo žvalgas paslap- 

čia šį žmogų, kurio vardas paskutiniu metu skambėjo nuo 
Atlanto ligi Ramiojo vandenyno. 

Abu garbinguosius svečius Tokei Ito pasodino pačioje ge- 
riausioje vietoje. Paskui juos į palapinę atėjo ir kiti kviestieji 
ir susėdo aplink ugniakurą. Čia buvo ir paunių giminės atsto- 
vas, ant kurio plikai nuskustos taukais blizgančios galvos vir- 
pėjo tik kuokštelė plaukų, ir iškilmingai pasipuošęs absarokas, 
gražiais, tankiais plaukais, dirbtinai prailgintais ir siekiančiais 
pakinklius. 

Šeimininkas taip pat atsisėdo prie svečių. Senoji moteris 
atnešė jam ilgą išdrožinėtą pypkę. Tokei Ito prikimšo ją rau- 
donojo gluosnio lapų, įdėjo truputį bebro taukų ir žiupsnelį 
džiovinto bizono mėšlo. Šis mišinys prerijų gyventojams. iš 
bėdos atstodavo tabaką, kurį indėnai kadaise augindavo der- 
lingose, dabar baltųjų užkariautose žemėse. Vadas uždegė 
pypkę ne židinyje, bet su trintuvu; toks jau buvo paprotys. 
Trintuvą sudarė du pagaliukai, vienas kietas, o antras minkštas 
su išskaptuota duobute, kurioje paprastai būdavo sutrinto me- 
džio dulkelių. Indėnai, įgudusiomis rankomis trindami kietą 
medį į medžio dulkeles, išgaudavo kibirkštį beveik taip pat 
greitai, kaip ir baltieji, naudojantys akmenį, plieną ir Kkempinę. 
Lengvai užsiliepsnojantis bizonų mėšlas bemat užsidegdavo. 
Kelis kartus giliai užsitraukęs, vadas perdavė pypkę kitam. 
Taip ji apkeliavo ratu ir sugrįžo pas šeimininką. 

Vakarienė prasidėjo mėsos auka, kurią Tokei Ito įmetė 
į ugnį. Paskui šeimininkas nuėmė nuo iešmo apkepusią bizono 
šoninę ir pats savo ranka išdalino svečiams. Įsidėję po didžiu- 
lį mėsos gabalą į šalia stovinčius molinius dubenis, jie išsi- 
traukė peilius, supiaustė mėsą ir ėmė valgyti. Vilko Galva net 
apsilaižydamas kirto šiltą valgį, kurio jau seniai nebuvo ra- 
gavęs. Vietoje duonos ir bulvių svečiai užsikando paruošto- 
mis medinėse lėkštelėse bizono kaulų smegenimis ir malta bi- 
zoniena, sumaišyta su džiovintomis uogomis. Taigi, vakarienei 
buvo pateikta įvairiai paruošta mėsa. Šiaurės vėjų nugairin- 
toje ir smėlio audrų nusiaubtoje plynaukštėje kitokio maisto 
nebuvo. 

Indėnų papročiu pats šeimininkas nieko nevalgė. Tokei Ito 
skyrė visą dėmesį svečiams. Bizonų šonkaulius apgraužus, atė- 
jo eilė didžiausiam skanėstui, riebiai šunienai, kuri būdavo 
pateikiama tik labai iškilmingomis progomis. 


10. Jaunasis vadas 145 


Svečiams tebevalgant, Tokei Ito vėl prikimšo ir uždegė il- 
gąją pypkę, paskui ji dar kartą apkeliavo ratu. Tik po to vi- 
si čiupo už padėtų tabako kapšelių ir ėmė traukti kiekvienas 
savo pypkę. Dabar svečiai įsitaisė kaip kam patogiau ir ištie- 
sė kojas į ugnį. Moterys nukraustė indus, ir vyrai ėmė šne- 
kučiuotis. 

Kalba daugiausia sukosi apie bizonų medžioklę. Visi ne- 
kantriai laukė, ką Tokei Ito papasakos apie grumtynes su 
kaimenės vedliu. Tačiau jaunasis vadas paprašė apie tai papa- 
sakoti Tobiją. 

Žvalgas neslėpė, kaip jis spruko nuo buliaus. Kai Tobijas 
ėmė pasakoti apie Tokei Ito įsikišimą į kovą, jo kalba pagy- 
vėjo; jis su didžiausiu entuziazmu apsakė nepaprastą susirė- 
mimą ir jo baigtį. Klausytojų simpatijos pasakotojui ir susi- 
žavėjimas vadu labai išaugo. 

Po Tobijo kalbos atsirišo ir svečių liežuviai. Iš praeities iš- 
niro šimtai medžioklės nuotykių, drąsių žygdarbių, juokingiau- 
sių istorijų. Ne mažiau už baltuosius indėnai mėgdavo pasakoti 
įdomius ir linksmus medžioklės nutikimus. Tačiau tarp šių pa- 
sakojimų yra didelis skirtumas, jei baltieji mėgsta pasakodami 
perdėti, tai indėnai tiesą sako net tada, kai ji pasakotojui ne- 
naudinga. Vienas iš jaunesniųjų svečių, Gudrusis Bebras arba 
Čapa Garbiniuota Galva, pasirodė esąs puikus pasakorius. Gy- 
vais žodžiais ir mostais jis išklojo, kaip nutvėręs už uodegos 
pašautą bizoną, norėjusį pasprukti, ir kaip šis tempęs jį ratu, 
kaip jis turėjęs liuoksėti, kad bizonas neįspirtų, ir kaip galų 
gale pavykę jį įveikti. Vilko Galva prisiminė matęs šitą juo- 
kingą medžioklės momentą. Palapinė ilgai griaudėjo nuo juoko. 

Pamažu pokalbis pakrypo į rimtesnius dalykus. Ir Tobijas 
Vilko Galva vis dažniau juto Sėdinčio Jaučio žvilgsnį. Paga- 
liau burtininkas itin giliai užsitraukė ir kreipėsi į Ilgųjų Pei- 
lių pasiuntinį: 

— Mario jaunesnysis brolis atnešė kalbančius popierius? 

Iš šių žodžių žvalgas suprato, kad Tokei Ito jau supažin- 
dino Sėdintį Jautį su padėtimi ir kad šis įtakingas žmogus, 
vadindamas Tobiją „jaunesniuoju broliu“, nori pradėti pokal- 
bį. Parodyta Tobijui pagarba pakėlė jo dvasią, ir jis pasijuto 
lyg lygus tarp lygių. 

— Mano akys yra laimingos, matydamos drąsiuosius dako- 
tų genčių vadus. Klausykitės Ilgųjų Peilių laiško. 

— Laišką dakotų vadai kariams paskelbs rytoj pasitarimų 
palapinėje,— atsakė Sėdintis Jautis su jam įprastu orumu ir 
paėmė iš Tobijo popierius.— Kokiai genčiai priklauso Vilko 
Galvos tėvai? . 

— Mano tėvai ir broliai priklausė leni-lenapių genčiai, 
kuriuos baltaveidžiai praminė delavarais. 

— O kur gyvena ši didelė ir galinga gentis? Mūsų seniau- 
sieji vyrai girdėjo iš tėvų ir prosenelių, kad drąsioji leni-le- 
napių gentis gyvena ant didžiųjų vandenų kranto, ten, kur 
pateka saulė. Labai išmintingas lenapių vadas, vardu Tame- 
nundas, buvo sudaręs su vačičunais amžiną sutartį. 
vienu baltųjų vadu sutartį, 
ir Šis su savo vyrais laikėsi žodžio.— Delavaras dabar irgi la- 
bai giliai užsitraukė.— Tačiau atvykdavo vis daugiau ir dau- 
giau svetimšalių, kurie apie šią sutartį nieko nežinojo; mūsų 
vadai turėjo vis iš naujo tartis. Mano tėvai persikėlė nuo De- 
lavaro upės prie Saskvehanos, nuo Saskvehanos prie Alegano 
kalnų, o iš ten prie Ohajo upės, nuo Ohajo prie Ilinojaus ant 
Misisipės kranto, nuo Misisipės buvo atvaryti prie Misurio. 
Jie turėjo keliauti ir keliauti, žiemą ir vasarą; kas kad mūsų 
moterys ir vaikai išmirė iš šalčio ir bado! 

Delavaras ėmė pasakoti vis karščiau. Vyrai klausėsi su di- 
deliu susidomėjimu, o pabaigoje ir patys susijaudino, nes ir 
dakotams, nepaisant jokių sutarčių, buvo įsakyta pačiame vi- 
duržiemyje kraustytis su moterimis ir vaikais į rezervatus, 
esančius už šimtų mylių. 

— Mūsų tėvai, — kalbėjo toliau delavaras, pagautas noro 
nors sykį po daugelio metų išsipasakoti jį suprantantiems žmo- 
nėms, — Mano tėvai pakluso vadui Tekumsehui, kuris sukvie- 
tė daugybę laisvųjų genčių karių, tarpe jų buvo ir drąsiausi 
dakotai, ir jie visi kovėsi mūšyje prie Tipikanu upės. Kad 
pasisotintų mūsų žeme, jie prigrūsdavo nukautų baltaveidžių 
gerkles juodžemio. Tačiau jie vis tiek jos neatsikando. Mūsų 
vyrai, moterys ir vaikai keliavo ir mirė. Kurie išliko gyvi, ėmė 
gerti baltųjų užburtą vandenį, norėdami užmiršti savo vargą. 
Kai kurie mano giminės vyrai gyvena sazorvatuoso Baltasis 

tėvas ir jo tarnai prižiūrėtojai moko ten juos, kaip reikia 
gyventi. 

Vyrai iki pat galo klausėsi delavaro su tylia pagarba ir 
užuojauta. Net kai jis nutilo, palapinėje kurį laiką buvo tylu. 

Šia tylos akimirka indėnai tarsi pagerbė didelės ir taurios 
tautos žūtbutinę kovą. 

— Ar mūsų brolis Vilko Galva yra iš tų leni-lenapių sūnų, 
kurie gimė rezervate?— pasiteiravo Sėdintis Jautis prislėgtu 
balsu. | 

— Taip. Kai aš turėjau keturiolika metų, pabėgau iš ten 
ir ėmiau tarnauti „pas Ilguosius Peilius, nes myliu prerijų 
laisvę. | 

— Vilko Galva pabėgo iš rezervato. Ar jis pataria dako- 
tams paklusti Ilgųjų Peilių įsakymui ir kraustytis į rezervatus? 

Delavaro veidas apsiniaukė. | 

.— Didiesiems dakotų vadams negaliu nieko patarti. Net 
saviesiems neturiu ko pasakyti. Žinau viena: Ilgųjų Peilių mes 
nenugalėsime. 

— Mūsų priešai, kovodami prieš mus, taip pat neteko daug 
vyrų ir ginklų. Per karą su seminolais už vieną žuvusį arba 
paimtą į nelaisvę indėną krito šimtas Ilgųjų Peilių. Baltieji 
kovojo septynias žiemas ir vasaras, jie nugalėjo tik tuomet, 
kai klasta paėmė į nelaisvę vadą Oceolą. 

— Ar Tatanka Jotanka nori kovoti?— Vilko Galva sąmo- 
ningai pavadino Sėdintį Jautį dakotiškai. 

— Mes tenorime ginti savo prerijas ir laikytis sutarties. 


„— Ilgųjų Peilių vadai nori tartis su Tatanka Jotanka ir 
Tokei Ito. 


— Kas tarsis su mumis? 

— Pulkininkas Džekmanas, kuris atvyks į Samuelio Smito 
blokhauzą prie Maniatankos Vakpalos upės. 

— O pats Didysis Tėvas, gyvenantis Vašingtone, neatvyks 
kalbėtis su Tatanka Jotanka? 

— Jis negalės. 

— Tuomet ir Tatanka Jotanka negalės įkelti kojos į Ilgų- 
jų Peilių namą. Kodėl du dakotų vadai turi tartis su vienu 


Ilgųjų Peilių vadu? Pulkininkas Džekmanas atvyksė Gerai, tada 

prisistatys ir vienas dakotų vadas. | 
Tatanka Jotanka nutęsė paskutinį žodį ir žvilgterėjo į ty- 

lomis besiklausantį Tokei Ito. Žilaplaukis senis vanago akimis 

ir Vilko Galva taip pat pasižiūrėjo į jaunąjį karo vadą. | 
Tokei Ito delsė. 

— Ilgieji Peiliai gali griebtis klastos,— tarė jis pagalvojęs 
dusliu balsu — Tatanka pats sakei, kad pasitaikydavo atvejų, 
kai vadus derybų metu jie suimdavo. 

Delavaras, pagalvojęs apie Rudąją Lape, atgabenusį prie 
Najobreros Džekmano laiškus, nuleido akis. Ar nujautė apie 
jį ką nors Tokei Ito? Į jaunojo vado įtarimus Vilko Galva iš 
pradžių sąmoningai nieko neatsakė. Jo akys žvelgė tai į vie- 
ną, tai į kitą. Vyrai mintyse rungėsi vienas su kitu, ir Vilko 
Galva nekantriai laukė, kuo visa tai baigsis. 

Tatanka Jotanka buvo vienas iš garsiausių vyriausiųjų va- 
dų. O Tokei Ito pasirodė dakotų padangėje lyg kometa. Nese- 
niai buvęs svetimas ir mirtinai nekenčiamas, staiga jis išsisky- 
rė iš visų negirdėtais žygdarbiais ir išmintimi; dakotai juo 
žavėjosi, bet kartu ir vengė. Visų pripažintas ir gerbiamas. 
Tatanka Jotanka buvo lyg medis, tvirtai įaugęs į žemę. Jau- 
nasis Tokei Ito, nedidelės giminės karo vadas, turėjo kasdien 
grumtis dėl savo garbės. Tremtinio sūnui reikėjo visada būti 
drąsiam ir stipriam ir niekada neparodyti savo silpnumo. Čia 
pat, šioje palapinėje, nematoma neapykanta galando nagus 
prieš tą, nuo kurio rankos krito tikras brolis ir daug narsių 
karių. Vilko Galvos žvilgsnis nukrypo į ligi šiol tyliai sėdė- 
jusį svečią, vadinamą Šonkavakonu, kuris buvo, matyt, se- 
nojo burtininko mokinys ir greičiausiai tik dėl to dalyvavo 
puo:oje. Delavaras nusigando, pamatęs šio svečio akyse baisią 
neapykantą; negeru žvilgsniu jis paslapčiomis nudelbdavo va- 
dą, tikėdamasis, jog niekas šito nepastebi. Senojo Havandšitos 
žvilgsnis taip pat nebuvo malonus. 

Vyrai kankinamai ilgai tylėjo. 

— Vadinasi, Tokei Ito nenori...— vėl prabilo, tęsdamas 
kiekvieną žodį, Tatanka Jotanka,— nenori joti tartis į vado 
Samuelio Smito namus. Dakotų vadai ir kariai mano, kad, 
prieš iškasant karo kirvį, vertėtų pakariauti liežuviu. Jie taip 
pat pasitiki Tokei Ito išmintimi ir sumanumu. Metais, tiesa, 
jis dar jaunas, tačiau protingumu nenusileidžia seniams. 

Karo vadas įsmeigė klausiamą žvilgsnį į savo kaimo ži- 
laplaukį burtininką. Tačiau šis tylėjo. ' 

— Tokei Ito pasiruošęs daryti tai, ką nutars vadų ir vy- 
resniųjų taryba,— atsakė pagaliau trumpai ir prislėgtu tonu 
vadas. Apie tai kalbėti daugiau, atrodo, nenorėjo. Svečiai jam 
neprieštaravo. 

Kai vyrai atsisveikino ir paliko palapinę, buvo jau po vi- 
durnakčio. Tokei Ito kartu su Havandšita palydėjo Tatanką 
Jotanką ir pasiuntinius iki burtininko, garbingiausiojo kaimo 
žmogaus, palapinės, kurioje jie svečiavosi. 

"Vadas, grįžęs į savo palapinę, be Vilko Galvos ir moterų, 
rado dar Čapą Garbiniuotą Galvą ir Četansapą. Delavaras pa- 
stebėjo, kaip praskaidrėjo jo akys, išvydusios draugus. 

Tokei Ito priėjo prie Čapos ir padėjo ant peties ranką. 

— Kaip sekasi mano broliui, gudriausiam dakotų giminės 
vyruiė Ar užteko mėsos, kad susidarytų atsarga toms juodoms 
dienoms, kai tavo palapinės moterys vėl marins tave badu? 

Mėgstąs pasišaipyti sudžiūvėlis nusikvatojo, tačiau Čapa 
Garbiniuota Galva suraukė antakius. 

— Mano vaikystės drauguži, prisikirtau karališkai!-— atsakė 
jis vadui. — Bet kam tu draskai man širdį, primindamas tas 
bobas, kurios baigia mane užėsti. 

— Nesuprantu, kam gudrusis karys atsivedė į savo pala- 
pinę tokias moteris, kurios jam nepatinka?— įkišo savo dvy- 
lekį viengungis Vilko Galva.— Tegu eina iš kur atėjusios! 

Džiūsna vėl šyptelėjo, o Čapa pažiūrėjo į delavarą mirš- 
tančio elnio akimis. 

— Sakai, kam atsivedžiau? O Vilko Galva! Aš dar nė vie- 
nos moters į savo palapinę neatsivedžiau, nors mano akys jau 
matė dvidešimt keturias žiemas. Šias visas moteris — seną 
motiną su trimis dukterimis, kurių vyrai krito kovoje, ir šių 
dukterų dar tris dukteris, į kurias nė vienas karys nežiūri, 
perėmiau su visa palapine, kurioje užaugau. 

— Vadinas, Čapos Garbiniuotos Galvos palapinėje yra 
daug darbo rankų!— pasakė Vilko Galva. 

Garbiniuotoji Galva pasižiūrėjo į pašnekovą kupinu nepa- 
sitikėjimo žvilgsniu. 

— Gal Vilko Galva nori gauti darbščią žmoną? Galiu 
duoti! 


Delavaras, būdamas moterų priešas, numojo ranka. 


— Delavarų vadui ir aš to nepatarčiau, — pasakė atvirai 
Čapa Garbiniuota Galva.— Tokei Ito kovos kirvis aštrus, bet 
dar aštresni mano palapinės bobų liežuviai! 

Vadas paėmė iš sesers dubenį su kažkokiais rusvais dre- 
bučiais ir padavė jį Čapai. 

„— Imk!— tarė jis.— Tai atlyginimas už tai, kad svečiui 
priminiau jo gyvenimo bėdas! | 

Garbiniuotos Galvos akyse blykstelėjo linksmos ugnelės. 

— O! Šunų kepenys! Tai bent skanumynas! Didysis Tokei 
Ito! Ar aš vienas turėsiu viską suvalgyti? 

— Žinoma, mano vaikystės drauguži! 

— Jei, aišku, pajėgsi, — pasakė liesasis Četansapa. 

— Aš?! Nepajėgsiu?! Dviejų šunų kepenų nesuvalgysiu? 
Ak tu, sudžiūvęs pagaikšti! 

Čapa, girdėdamas abejojant jo skrandžio patvarumu, vaiz- 
davo įsižeidusį. Žalių šuns kepenų valgymas indėnams buvo 
savotiškas sportas. Jie rydavo jas, galynėdamiesi, kas daugiau 
pakels, panašiai kaip baltieji kad rungtyniauja, kas daugiau 
išgers degtinės ir nenuvirs po stalu. 

— Pamatysit! Aš kaip mat! 

Čapa pagriebė kepenis, vienas iškėlė kaire ranka, antras 
dešine, išsižiojo ir juokingai išvertė akis. 

Staiga atsitiko. tai, ko niekas nesitikėjo. Prišoko juodas 
šuo, stryktelėjo kartą, kitą, nespėjus garbiniuotplaukiui kariui 
nė mirktelėti, pasičiupo kepenis ir nėrė suglaudęs ausis iš pa- 
lapinės. Lauke pasigirdo piktas urzgimas; tai vilkinis šuo, pa- 
sidėjęs ant žemės grobį, dorojo savo nupenėto giminaičio li- 
kučius. 

Vyrai ėmė kvatotis. Jiems iš širdies pritarė ir pats Garbi- 
niuota Galva. 


— Išlėkėl — šaukė jis, vis smarkiau kvatodamasis iš savo 
nesėkmės.— Kaip kulka išnėrėl Ak, kokia nelaimė! 

Tokei Ito sesuo metė kaltinantį šeimininkės žvilgsnį į Če- 
tansapą. Ji, kaip ir Vilko Galva, pastebėjo, kaip jis davė ženk- 
lą didžiajam vilkiniui šuniui. Vadui mostelėjus, ji numovė nuo 
iešmo dar vieną bizono šoninės gabalą, padalino jį ir įdėjo 
pusę į Čapos dubenį. Gudruolis nesnaudė, atsisėdęs tuoj pat 
nugraužė nuo kaulo mėsą. 


— O!— tarė jis kamžlodamas pilna burna.— Tokei Ito yra 
ir liks didis vadas. . 
Palapinės šeimininkas patenkino ne tik seniausius ir gar- 
bingiausius svečius, bet ir patį valgiausiąjį. Pagaliau abu drau- 
gai, Bebras ir Juodasis Sakalas, taip pat išėjo. 
Delavaras liko su Tokei Ito. 


151 


Kol vadas, kuriam sesuo padavė dubenį mėsos, pats soti- 
nosi, žvalgas rūkė savo pypkę. 

Tokei Ito veidas vėl apsiniaukė. Paskubomis pavalgęs, dar 
kartą užsirūkė ir ėmė žiūrėti į delavarą, tiesa, neįkyriai, ta- 
čiau taip, jog šis pastebėjo. Vilko Galvai pasirodė, kad dako- 
tas lyg norėtų jam kažką pasakyti, kažko paklausti. Abu vy- 
rai, kurie, pasibaigus puotai, liko prie ugniakuro vieni, ilgus 
metus kentė panašų likimą. Abu buvo atplėšti nuo savųjų, 
abu tarnavo baltiesiems. Tik vieną sykį juodu buvo gyvenime 
susitikę. Galimas daiktas, kad delavaras net nežinojo, jog anas 
dvylikametis berniukas, kurį kadaise matė, yra tas pats prie- 
šais jį sėdintis vadas. Tokei Ito staiga prisiminė tremtinio da- 
lią, apie kurią nei savo gentainiams, nei draugams niekada ne- 
pasakodavo. Taigi, jį jungė su benamiu delavaru ypatingi 
sunkūs ryšiai. Taip norėjosi šį akimirksnį pasidalinti mintimis! 
Tik atšiaurus santūrumas, kuris buvo augte įaugęs į jo širdį, 
privertė sukąsti dantis. 

Moterys uždengė ugniavietę ir ėmė ruošti guolius. Naktis 
jau baigėsi. Vilko Galva pavargęs susmuko ant antklodžių ir 
kailių, kuriuos paklojo vado sesuo. Nuo šio vakaro įtampos jo 
savijauta pablogėjo. Moterys taip pat nuėjo ilsėtis. Tokei Ito 
guolis liko nepaliestas. Vadas įsivyniojo į seną, nutriušusią 
bizono odos antklodę ir atsigulė prie įėjimo. Šioje vietoje vie- 
na palapinės pala buvo paremta lazda ir truputėlį pakelta 
į viršų; pro apačią veržėsi skvarbi nakties vėsa. Vilkinis šuo 
Ohitika taip pat sugrįžo ir susiraitė prie savo šeimininko, ku- 
ris padėjo ant jo galvą. 

Delavaras žvelgė į miegantį vadą, kuris, rodos, nė nekvė- 
pavo. Žvalgas matė tik tamsų jo šešėlį. Lauke šniokštė upelis. 
Paprastais, nuolat pasikartojančiais tonais virkavo dvi vieni- 
šos fleitos. Tai buvo jaunų karių meilės daina, kurios Uinona, 
vado sesuo, nesiklausė. Daina buvo graži, kaip pavasario žiedų 
puokštė, stebuklingai pražydusi nesvetingoje stepėje. Lyg 
aidas ji atsiliepė delavaro širdyje. Tobijas, niūrusis žvalgas, 
seniai jau nebuvo pažvelgęs į moterį. Priminus išdidžią dela- 
varų gentį ir kad jo tikras vardas — Vilko Galva, jam pabudo 
vyriški jausmai, kuriuos sužadino tikros prerijų dukters ža- 
vesys. Neišsakyti merginai jausmai pavirto slepiamu palan- 
kumu jos broliui, išgelbėjusiam delavaro gyvybę. Vilko Galva 

tylomis piktinosi, matydamas, kaip jaunąjį vadą prievartauja 
įžymūs genties kariai. Jie norėjo pasiųsti jį kaip tarpininką 
pas baltuosius, kuriais Tokei Ito visiškai nepasitikėjo. Dela- 
varas dar laukė, kad ateinančios dienos pasitarimas išspręs 
viską vado naudai. | 

Vilko Galva per visą naktį neužmigo. Kai į palapinę pra- 
siskverbė pirmasis saulėtekio spindulys, jis dar tebegulėjo at- 
merktomis akimis. Jaunasis vadas tuoj atsikėlė ir išskubėjo, 
kaip buvo įpratęs, maudytis. Nuo upelio sklido besimaudančių 
juokas. Prerijų sūnūs mokėjo džiaugtis. Baltiesiems tai buvo 
nežinoma, matyt, dėl to, kad jie per mažai stengėsi suteikti 
kitam džiaugsmo ir tiek daug darė, kad būtų vienas kito at- 
žvilgiu priešiški ir rimti. 

Moterys iššlavė palapinę, vyresnioji pateikė svečiui pusry- 
čių pemikano. Uinona sušaukė kokį tuziną šunų — juodų ir 
baltų, rudų ir margų, didelių ir mažų — ir pririšo virvėmis iš 
bizonų žarnų ant jų nugarų odines antklodes. Indėnai naudo- 
davo šunis nešuliams gabenti; dabar jie turėjo parnešti vakar 
sumedžiotą bizonieną. Buvo atvesti arkliai, ir didžiulis moterų 
ir merginų būrys susirinko kaimo aikštėje. Vadovaujamos va- 
do sesers, jos išjojo doroti nušautų bizonų, o mėsą, kaulus ir 
odas pargabenti į kaimą. Vilko Galva sekė akimis išvykstan- 
čias moteris, kol jos pranyko iš akiračio. | 

Sugrįžo išsimaudęs vadas. Apsirengęs šventine apranga, už- 
sidėjęs erelio plunksnų karūną, jis išėjo į pasitarimų palapi- 
nę svarstyti Džekmano pasiūlymo. Tarsi įspėjusi, kad svečias 
nori pamiegoti, senoji indėnė nuleido palapinės uždangalą. 

Vilko Galva pabudo tik vakare. Tokei Ito sugrįžo į pala- 
pinę. Jį atlydėjo pats Tatanka Jotanka, atsisveikindamas di- 
dysis burtininkas taip pasakė jaunajam vadui: 

— Taryba nutarė, kad Tokei Ito jos į fortą ir tarsis su pul- 
kininku Džekmanu. Mes nenorime karo, mes norime taikos. 
Tačiau aš nesutikau nė vieno žmogaus, kuris, atvykęs iš Va- 
šingtono, kalbėtų tiesą. Todėl Tokei Ito turės pasiimti keletą 
ginkluotų vyrų. Hau. 

Burtininkas ir vyriausiasis vadas atsisveikino ir nuėjo 
į Havandšitos palapinę, kur buvo apsistojęs. 

Tokei Ito padavė delavarui Džekmanui adresuotą laišką. 
Tai buvo oda, primarginta indėniškų ženklų, reiškiančių suti- 
kimą. Pirmą sykį Vilko Galva apsidžiaugė, kad jį sužeidė bi- 

zonas. Net ir labai geidaudamas, jis negalėjo dabar nunešti 
rašto į blokhauzų stotį; nei jis, nei Tokei Ito nenorėjo pagrei- 
tinti susitikimo su Džekmanu. 

Jei praėjusią naktį Vilko Galvai trukdė miegoti vidinis 
nerimas, tai dabar jį sujaudino netikėti įvykiai. Tokei Ito 
pasiekė kažkoks pavojaus signalas. Jis čiupo už ginklų ir, pa- 
sikvietęs keletą kovos draugų, išlėkė raitas iš kaimo. 

Tik sužibus dangaus skliaute žvaigždžių akutėms, sugrįžo 
moterys su medžioklės laimikiu. Mėsos ryšulius, nenuvalytas 
odas, kaulus, žarnas sukrovė aikštės viduryje ir pastatė žmo- 
nes, kad saugotų nuo šunų. Rytui išaušus, moterys vėl kibo 
į darbą. Odas, nuvalytas nuo mėsgalių, ištempė džiūti. Dalį 
mėsos suraišiojo į odas ir įkasė į šaltą žemę, o kitą — supiaus- 
tė plonais dryžiais, pririšo bizono žarnų virvutėmis ir pakabi- 
bos vyrai nurodinėjo, kaip paruošti mėsą, kad nesugestų, ko- 
kias odas skirti drabužiams, kokias skydams ir palapinėms, 
kam panaudoti kaulus. Su mažais žvėreliais kiekvienas galėjo 
elgtis kaip tinkamas, nors ir apie tokį grobį reikėdavo pranešti 
tarybai. O bizonus, šiuos šventus gyvulius, kurie maitino iš- 
tisas gimines, medžiodavo ir paskirstydavo bendrai. Laisvos 
indėnų gentys nemedžiodavo daugiau, negu būdavo reikalinga. 

Kai medžioklės laimikis buvo tiek apdorotas, kad jį buvo 
galima gabenti į tolimesnes vietoves, ne šio kaimo kariai — 
kokia septyniasdešimt dakotų, dešimt paunių ir penki absaro- 
kai, — kartu su juos atlydėjusiomis moterimis susikrovė viską 
ant nešulinių arklių ir leidosi į kelionę. Vilko Galva spėjo, 
jog šie kariai susitelkė prie Arklių upelio, norėdami bendro- 
mis jėgomis užpulti fortą. Jiems pasisekė. Tokei Ito vienas 
sunaikino blokhauzus, o jie, prisimedžioję bizonų, grįžta ne 
tuščiomis namo. 

Vadas su savo kariais vis dar nesirodė. 

Jau buvo pavakarys. Vilko Galva gulėjo ir mąstė apie tai, 
ką matė ir girdėjo. Tada pas jį atėjo smulkutė, kokių aštuone- 
rių metų indėnukė. Ant jos pečių tupėjo prijaukinta voverai- 
tė. Mergytė nebuvo gražuolė, tačiau jos gyvų akių išraiška 
atrodė protinga. Nekreipdama dėmesio į delavarą, praskleidė 
ryšulėlį, išsitraukė keletą medžiokliniam švarkui sukirptų da- 
lių ir ėmė vikriai siūti. Čia ji jautėsi kaip namuose. Kau- 
linė yla tik smigo į odą ir varstė vietoje siūlo naudojamą ilgą 

sausgyslę. Tik kai pro palapinę praėjo berniukas, nešinas lan- 
ku ir strėle, mergytė pakėlė į jį akis. 

— Hapeda! Tu tikras dabita! Vėl ilgai šukavaisi, tavo ka- 
sos labai dailiai supintos. Bet ar tavo strėlė įsmigo į taikinį? 
Ar neišjuokė tavęs Jaunieji Šunys? 

Berniukas stabtelėjo ir pažiūrėjo į palapinę. 

— Mano strėlės visada pataiko. Jaunieji Šunys Časkę ir 
mane, Juodojo Sakalo sūnų Hapedą, išsirinko šiandien savo 
vadais.— Truputį padelsęs, jis ryžosi žingtelėti į tipi. 

Staiga driokstelėjo šūvis. Iš karto nutilo aikštėje dirbančių 
moterų čiauškesys. Visi sukluso. Įtempė ausis ir Vilko Galva 
su abiem vaikais. Įsiviešpatavus stovykloje tylai, dar didesnį 
įspūdį padarė driokstelėjusi salvė. | 

— Toli, — pareiškė ramiai savo nuomonę delavaras. Paskui 
jis grįžtelėjo į berniuką.— Ar gali, Juodojo Sakalo sūnau, pa- 
sakyti, kas šovė? 

— Galiu,— atrėžė išdidus vienuolikmetis.— Vačičunai šovė. 
Tokei Ito su keletu mūsų karių išjojo praėjusią naktį su jais 
kovoti. Tai dešimt plėšikų. Delavaras Vilko Galva, tur būt, 
irgi suprato, kad vienu metu išlėkė koks dešimt šovinių. Tai 
baltųjų macavakenai. Mums gaila šitoms suskretusioms žiur- 
kėms kulkų. Mes nuvarysime juos strėlėmis. 

— Haul!-— riktelėjo mergytė.— Mums gaila kulkų, net jei 
Monitas ir atgabens mums šimtą paslaptingųjų geležų, vis tiek 
jomis nešaudysime šitų kojotų. 

Vilko Galva sukluso. Monitas? Tai buvo garsaus ginklų 
kontrabandininko pavardė, kurio beveik niekas nebuvo ma- 
tęs, tačiau apie jį buvo pasakojamos neįtikėtinos istorijos 
kaip apie patį didžiausią sukčių. 

— Nutilk!— sudraudė piktai berniukas mažylę.— Ko palei- 
dai liežuvį? Tu iš išdavikių palapinės! 

Berniukas nubėgo. 

Mergytė nuleido galvą. Ji vėl pradėjo siūti, tačiau jos 
akys paplūdo ašoromis. Ar jos širdelę taip labai sujaudino 
priekaištas, jog ji išplepėjo svečio akivaizdoje apie Lokės gi- 
minės ryšius su ginklų kontrabandininku? Ar už;šių Hapedos 
žodžių dar kas nors slėpėsi? Ką reiškia žodžiai „iš išdavikių 
palapinės“? Vilko Galva atidžiau nužvelgė mergytę. 

— Tu nesi išdavikė,— paguodė jis ją. — Mano liežuvis ty- 
lės. 

Mergytė palengvėjusia širdimi pakėlė akis. 

— Šį švarką siuvu Vilko Galvai,— tarė ji — Mano vardas 
Blykčiojanti Audra. 

— Baltaveidės merginos ne tokios sumanios, kaip dakotės, — 
tarė delavaras, turėdamas galvoje Ketę, kuri, būdama dvigubai 
vyresnė už Blykčiojančią Audrą, nemokėjo pati pasisiūti dra- 
bužio.— Tačiau yra tokių baltaveidžių karių, kurie pasiuva 
drabužėlius mažoms mergytėms. 

Blykčiojanti Audra linksmai sukikeno. 

— Vačičunai apskritai labai keisti žmonės, — samprotavo 
ji — Mano dėdė Čapa pasakojo, kad jie užsivožia ant galvų 
apverstus puodus, o ugnį pasikabina virš savęs. 

Blykčiojanti Audra turėjo galvoje skrybėles ir lempas. 

— Teisybė, taip jie daro. Tas tavo dėdė Čapa Garbiniuota 
Galva yra labai drąsus. 

. — Jis drąsus, ir aš labai jį myliu. Todėl man dažnai liūdna, 
kad mano senelėje gyvenanti piktoji dvasia pridaro jam daug 
rūpesčių. Ar moka Vilko Galva susišnekėti su dvasiomis? 

„— Ne. 

— Mūsų burtininkas Havandšita taip pat negali nugalėti 
piktosios dvasios, gyvenančios mūsų palapinėje,— toliau pasa- 
kojosi Blykčiojanti Audra.— Ši dvasia labai meluoja. Ji vis 
pranašauja, kad dakotai bus nugalėti. Tačiau tai netiesa. Ha- 
vandšita kalbėjosi su dvasiomis. Be abejo, nugalėsime mes, ir 
visi vačičunai bus išvyti iš mūsų prerijų ir miškų. O melagė 
dvasia, gyvenanti mūsų močiutėje, mane jau mušė už tai, kad 
ja netikiu. Tu tikriausiai žinai, kad nė vieno dakotų berniuko 
ar mergytės šiaip niekas nemuša. 

Aštrus gėdos jausmas nusmelkė Vilko Galvos širdį, kai 
jis pagalvojo, jog jį patį šitiek mušė baltieji. Jam buvo gaila 
Blykčiojančios Audros. Dabar jis suprato, kodėl Hapeda kal- 
bėjo apie išdavikių palapinę. Nors delavaras ir pats buvo įsi- 
tikinęs, kad pesimistiškai nusiteikusi Bebro palapinės senelė 
teisingiau numato baigtį, negu aiškiaregys Havandšita, jis su- 
prato, koks vargas gyventi Čapai ir mažajai jo dukterėčiai su 
apsėstąja. Indėnai nesuvokė beprotybės bei kitų nervinių susir- 
gimų kilmės. Jie manydavo, kad šituos reiškinius sukelia ypa- 
tingos dvasios, todėl tokius ligonius slaugydavo apsišarvavę 
nepaprasta kantrybe. 

Blykčiojanti Audra siuvo tylomis toliau. 

Palapinės šonai buvo pakelti, ir Vilko Galva matė apsnig- 
tas Uolinių kalnų viršūnes, paskendusias besileidžiančios sau- 
lės spinduliuose. Kaimo aikštėje moterys užbaigė dienos dar- 
bus. Į palapinę sugrįžo vado sesuo ir senelė. Šią moterį, ku- 
rios didelės tiriančios akys ir aukšta kakta iš pat pradžių at- 
kreipė delavaro dėmesį, Uinona pavadino Untšida. Be abejo, 
ji buvo ištremto, o vėliau nužudyto Matotaupos motina. 

Delavaras gavo vakarienei gardžių dalykų: bizono smege- 
nų ir inkstų. Du žirgai, atvesti iš ganyklos ir pririšti prie pa- 
lapinės, broliškai suglaudė galvas. Vėl suskambėjo savotiška 
ritmiška daina. 

Tokei Ito vis dar negrįžo. Uinona ir Untšida negulė; jos 
laukė vado ir paslapčia baiminosi, nežinodamos, kaip baigsis 
kova. 

Sutemo. Stovykloje jau viešpatavo mirtina tyla. Iš tolumos 
staiga atskriejo skardus pergalės šauksmas. Sukaukė šunys. 
Moterys išbėgo iš palapinės. Į kaimą grįžo Tokei Ito ir būrelis 
karių. Četansapa vedėsi arklį be raitelio, o Čapa turėjo ant 
savo Mustango sunkiai sužeistą karį. Kas vyko toliau, dela- 
varas nebegalėjo įžiūrėti. 

Tokei Ito, lydimas linksmo šuns viauksėjimo, įžengė į pa- 
lapinę. Jo išvaizda taip pat rodė sunkios kovos pėdsakus. 
Nuogus jo pečius dengė išsidraikę juodi plaukai. Pats buvo 
visas dulkėtas, apsišlakstęs kraujais. Iš kairio žasto sunkėsi 
kraujas. | 

Vadas tuojau priėjo prie gulinčio svečio, pasveikino jį ir 
mandagiai pasiteiravo apie jo savijautą. Tik po to leido Uino- 
nai apžiūrėti savo žaizdą. 


— Užteks raiščio, jis.— Ši paklydusi kulka įstrigo 
į raumenis, bet aš ją išpioviau. 

Mergina paruošė platų plaušinį tvarstį, suvilgė jį ir aprišo 
ranką. Toks raištis džiūdamas susitraukia ir nenusmunka. Kai 
žaizda buvo aprišta, Tokei Ito nusivalė kraują ir dulkes ir at- 
sisėdo prie ugnies. Jis kimšosi, pypkę, o Uinona pavėrė ant 
iešmo bizono mėsos ir ėmė kepti. į 


Vilko Galva įsižiūrėjo į dakoto veidą. Žaizda ir paskutinių 
dienų rūpesčiai beveik nepaliko jokių pėdsakų. | 

Kai palapinė pakvipo kepsniu, vadas ėmė pasakoti, kas 
nutiko. Su savo kariais užpuolęs valkatų gaują ir atkirtęs jiems 

kelią į Uolinius kalnus ir stovyklą. Jie kovoję raitomis. Pas- 
kui banditus išblaškęs ir nukovęs po vieną. 0 

— Tai buvo prityrę medžiotojai, — užbaigė Tokei Ito.— 
Kova buvo sunki, tačiau ir grobis neblogas: šautuvai, revol- 
veriai, šoviniai. | 

Vadas užtraukė dūmą. Jo akyse staiga šmėstelėjo tamsus še- 
šėlis. 

— Šiuos vačičunus nugalėjome,— tarė jis.— Kada dabar ki- 
ti pasirodys? | | 

— Kiti? Nežinau, — atsakė Vilko Galva prislėgtu balsu— 
Žinau viena: kiek kartų Tokei Ito baltaveidžius išvarys, tiek 
kartų ateis kiti. Jų skaičius — begalinis. Kiek bekovotum — 
viskas veltui. Netgi tokio Žymaus vado, kaip Tokei Ito, perga- 
lės niekam vertos. Net burtininkas Tatanka Jotanka nenugalės 
Ilgųjų Peilių. Havandšita klysta, jo dvasios — apgavikės. Dako- 
tai nenugalės. Kodėl Tokei Ito kovoja? Geriau jis patartų su- 
daryti taikos sutartį. 

Karo vadas pažvelgė į delavarą. Atrodė, jog šiuo tyliu 
žvilgsniu užbaigs pokalbį. Tačiau jis vėl prabilo: 

— Aš paklusiu vyresniesiems ir josiu į fortą tartis su 
Džekmanu. Ko dar nori iš manęs? Tačiau kodėl tu, Vilko Gal- 
va, kovoji baltųjų pusėje, kurie tavo gentį ištrėmė, iškraustė, 
dar kartą ištrėmė ir vėl iškraustė? Argi tu negali pakelti šau- 
tuvo ir nutaikęs spustelėti gaiduko? O gal nori pavergti lais- 
vus dakotus dėl to, kad jau delavarai pavergti? 

Šitaip vadas paklausė ne pašiepti norėdamas, o išgauti 
tiesą. 

— Kova yra vienintelis kelias, kuriuo eidamas galiu likti 
laisvas, — pasiteisino sau ir dakotui delavaras. 

— Dakotai taip pat priima drąsius karius. Ir dakotams ko- 
va yra paskutinis būdas išlikti laisviems. Dar niekuomet dako- 
tas niekam nevergavo! Tai argi dabar turime bernauti baltie- 
siems? Vilko Galva mums nebernautų. Jis būtų mums brolis. 

Delavaras nuleido blakstienas. 

— Aš prisiekiau Samueliui Smitui būti ištikimas. 

„Vado veido išraiška iškart pasikeitė. Pokalbis buvo baigtas. 

Tokei Ito ėmė semti iš lėkštelės pemikaną. Gerokai patylė- 
jęs, Vilko Galva prisiminė pirmąją pokalbio su dakotu dalį: 

— Tokei Ito įsigijo daugiau „paslaptingosios geležies“, ne- 
gu turi karių. Tai atneš jam naują šlovę. Jis atėmė iš mūsų 

septyniasdešimt šautuvų, keletą iš medžiotojų, kuriuos ką tik 
sumušė, o kiek dar atgabens paslaptingasis Monitas. 

— Monitas,— pakartojo vadas, neparodydamas savo nuste- 
bimo, jog Vilko Galva jau žino apie laukiamą vizitą.— Mūsų 
akys išvys Monitą. Jis atvyks į šią palapinę. Ką apie tai gal- 
voja Vilko Galva? Ar jo liežuvis tylės? 

Delavaras teisingai suprato dakoto klausimą. Juk Vilko 
Galva tarnavo baltiesiems. Tikriausiai Tokei Ito ketino savo 
palapinėje sudaryti stambų sandėrį dėl ginklų, apie tai prie- 
šai, aiškų, neturėjo žinoti. 

— Vilko Galvos liežuvis nutylės viską, kas buvo ir kas 
bus šioje palapinėje kalbama. Tobijas ir Vilko Galva — tai du 
skirtingi žmonės. Jie vienas su kitu nesišneka. 

— Gerai. Tada Vilko Galva galės šioje palapinėje pama- 
tyti Monitą. 

Palapinės praskiepe pasirodė Četansapa. 

— Atvyko mūsų žvalgas Tatokanas,— pranešė jis.— Ar no- 
ri Tokei Ito su juo pasikalbėti? Jis atnešė žinių apie Monitą! 

Vadas įsakė jį pakviesti, ir Juodasis Sakalas išnyko. Ne- 
trukus atėjo jaunas vyrukas. 

— Monitas ryt naktį dar neatvyks,— pranešė jis.— Su juo 
keliauja penkiolika vyrų, jie vedasi trisdešimt mulų. Tai stam- 
bus vyras, užsidengęs veidą odine kauke su išpiautomis akims 
skylėmis. Vienas neūžauga su palydovu skuba priekyje, no- 
rėdamas greičiau pasiekti mūsų palapines. Šitie abu, gal būt, 
pasieks kaimą jau šią naktį. 

— Kai tik abu Monito pasiuntiniai atvyks, atveskite juos 
čia. Atvykėliams neparodykite, jog pas mus tiek mažai karių. 
Jie mūsų juk nepažįsta. Apgaukime juos! Kiekvienas iš jūsų 
tepasirodo jiems po keletą kartų. 

Vaikinas išėjo perduoti kitiems vado įsakymų. 

Tokei Ito, sėdėdamas prie židinio, laukė svečių. Uinona 
jau ruošė naują vakarienę. 

Vilko Galva snūduriavo savo guolyje, analizavo žvalgo 
pranešimą ir dar kartą apžiūrinėjo vado trofėjus, kabančius ant 
karties. Aistringai medžioklę mėgstantį delavarą Ypač domino 
ir žadino jo vaizduotę lokio kailis. 

Tokei Ito pastebėjo, į kur krypsta svečio akys. 

— Tai bent lokio būta! Tokio nepasitaikė sutikti, — prisi- 
pažino delavaras. 

— Didesnio lokio ir aš nemačiau!-— patvirtino vadas.— Šis 
atsibastė prie mūsų palapinių dar mano vaikystėje. Prieš dvy- 
lika žiemų jį nudėjo Matotaupa. Geresnio už jį medžiotojo aš 
nesutikau. 

— Išskyrus Tokei Ito, dakotų giminės vadą. 

Vadas keistai šyptelėjo. 

— Nežinau. Mano rankos dar nė vieno grizlio nepasmaugė. 

— O Matotaupa pasmaugė? 

— Taip, pasmaugė.— Vadas pakartojo šį žodį, tačiau ne- 
žinojo, ar verta plačiau pasakoti. Vilko Galva nedrįso toliau 
klausinėti; jis tik žvelgė įdėmiu žvilgsniu į dakotą, sėdintį 
prie ugnies. 

— Jei baltasis pasigirtų pasmaugęs grizlį, tai aš tik nusi- 
juokčiau. Bet Tokei Ito nemeluoja,— pasakė delavaras. 

— Vilko Galva pažįsta vačičunus,— pritarė vadas deleva- 
rui.— Jie mėgsta meluoti ir meluoja daug. 

— Taip, jie meluoja. 

— Meluoja ir apgaudinėja. Jie apgavo ir mano tėvą. Esu 
įsitikinęs, jog jie sulaužys savo Žodį ir mane suims, kai tik 
pas juos nujosiu. 

— Remkis Samueliu Smitu,— patarė žvalgas. 

— Jis, atrodo, teisingas, nors ir nekenčia dakotų. Klastin- 
gajam Ročui peršovė ranką. 

Prabėgomis užkliudęs rūpimą klausimą, vadas vėl prisimi- 
nė lokio medžioklę. | 

— Šį milžiną nudėjo Matotaupa. Tai buvo paskutinis laimi- 
kis, kurį tėvas parsinešė namo. Sugrįžęs į palapinę, rado joje 
svečią. Tai buvo Rudoji Lapė. Jis pasveikinio tėvą stebuklin- 
guoju vandeniu. 

Šeimininkas liovėsi kalbėjęs. Jo akyse žybtelėjo neapy- 
kanta. 

— Ateis diena... 

Delavaras pajuto slogią vado nuotaiką ir nutraukė pokalbį. 

Ugniakure traškėjo malkos. Liepsnų atšvaitai blykčiojo ant 
aukštų palapinės sienų, mirgėjo nukariusiame grizlio kailyje. 

KONTRABANDININKAI 


Palapinėje buvo labai tylu. Vadas, rodos, pamiršo 
savo svečią. Moterys taip pat tylėjo. Jos atslinkdavo iš pala- 
pinės gilumos, pavartydavo ant ugnies iešmus su mėsa, įmes- 
davo į ugniakurą malkų. Vilko Galva gulėjo ir mąstė. Jam 
pasirodė, kad Uinonos akys šį vakarą liūdnesnės ir uždares- 
nės, negu paprastai. Vado pasakojimas priminė tą nelaimingą 
dieną, atnešusią išdidžiai šeimai ištisą dešimtmetį vargo ir 
gėdos. . | 
"Liepsnelės glaustėsi apie iešmą. Šioje palapinėje Matotau- 
pa kadaise liepė iškepti lokio letenas svečiui, atgabenusiam 
jam siebuklingojo vandens. 

Vilko Galva krūptelėjo. Lauke kilo neramus šurmulys. Kaž- 
kas pakėlė palapinės užuolaidą. Vėl pasirodė Juodasis Saka- 
las. Tokei Ito mostelėjo jam, kad kalbėtų. 

— Cha,— nusijuokė karys.— Atlydėjome... Tai bent žmo- 
gėnas! Tokei Ito pats galės įsitikinti. Tai Monito pasiuntinys. 
Jei ir Monitas. toks, kaip šis, tai tikrai parduos mums visus 
savo ginklus. Pačiam jų nereikia! Ar vadas šią žuvį, išmestą 
ant kranto, priims prie savo židinio? Jis to nevertas! 

Tokei Ito minutėlę galvojo. 

— Ar jis ką nors žino? 

— Galimas daiktas. 

— Tada atvesk jį. | 

Četansapa nuėjo ir tuoj pat sugrįžo su nepaprastai keistu 
žmogėnu. Tokio Vilko Galva dar niekuomet nebuvo matęs 
prerijose; jis žvelgė nustebęs iš savo patalo į naują svečią. 

Tai buvo liliputiško ūgio žmogiukas. Jo dryžuoti nešvarūs 
drabužiai, kurie atspindėjo savininko tuštumą ir šykštumą, vi- 
siškai nesiderino prie išblyškusio, pelenų spalvos veido. Galva 
buvo didelė, pakaušis atsikišęs, plati kakta gražiai išlenkta, 
smaila nosis nukabusi žemiau lūpų. Žmogėno akys, pilnos ne- 
rimo, blaškėsi po palapinę. 

Četansapa atvedė jį prie židinio ir parodė vietą kur sėstis. 
Išsipustęs liliputas atsitūpė ir ėmė visu kūnu drebėti. 

— Tikras siaubas tos prerijos, — prakošė pro dantis.— Siau- 
bas. Tryš savaitės mes kelyje. Įsivaizduojate? Trys savaitės! 
Atvykstame iš pietų, o čia dar šalta. Visas sustipau. Visus 
vidurius išvėmiau. Iš manęs beliko tik pusė žmogaus. Nesu- 

prantu, kodėl žmonės čia gyvėna. O čia dar tas arklys -- tikras 
velnias! S 

— Labai apgailestauju,— tarė Tokei Ito šaltai. 

— Argi vačičunas ne visą kelią jojo ant šitos jaukios ku- 
melaitės, kuria pasiekė mūsų kaimą?— pasiteiravo Četansapa. 

— Viešpatie! Jauki kumelaitė! — riktelėjo liliputas. — Įma- 
nyčiau, sudraskyčiau ją! Iš priekio kanda, iš užpakalio spiria, 
o vidurys slidus kaip išsviestuotas. Argi galima ant tokios sė- 
dėti? Ir kaip jūs išsilaikote ant savo laukinių eržilų? 

Tokei Ito šyptelėjo. 

— Nežinau, — tarė jis nuoširdžiai.— Priešingai, man sunku 
nukristi. Jei nugriūčiau, mano kariai labai stebėtųsi. 

— Galimas daiktas! Galimas daiktas! — atsiduso liliputas, 
vis dar tebedrebėdamas.— Jūs gi gimsiate ant savo keturkojų 
velnių. O aš? Kuriam galui čia jojau?ė Galiu tau, vade Toka- 
jau, ar kaip tu ten vadiniesi, pasakyti, kad pasaulyje yra ge- 
resnio darbo, negu jodinėti ir šaudyti! 

Dakotas, aišku, galvojo kitaip, tačiau jis buvo perdaug 
mandagus, kad imtų svečiui prieštarauti. Jis tik paklausė: 

— Argi žmonės, kurie šaudo, nenaudingi, jeigu jie nori 
pirkti iš Monito šautuvų? 

— Monito?— spygtelėjo piktai liliputas. — Žiūrėk, raudon- 
odi, nepravardžiuok „beždžionėle“ žmogaus, kuris tau atgabe- 
na ginklų. Pas tave, , atvyko Pakas Baserikas. Suprantit Pakas 
Baserikas! 

Tuo metu Tokei Ito prikimšo mažą pypkutę ir uždegęs pa- 
siūlė svečiui. Rūkyti su juo vieną pypkę vadas, atrodo, nebuvo 
linkęs. 

Liliputas ėmė mojuoti rankomis. Pirštai buvo nepaprastai 
ilgi ir sudžiūvę lyg šakaliai. 

— Aš nerūkau! Netgi nevalgau! Ničnieko nevalgau! Ma- 
ne labai pykina. Aš pasiskubinau atjoti, ištroškęs ramybės ir 
šilumos. 

Jis išsitraukė iš po savęs kailį ir susivyniojo. 

—- Ar Pakas Baserikas su ginklais ir mulais toli atsiliko:— 
ėmė klausinėti vadas. 

— Baserikas? Argi tu nežinai, raudonodi, kad aš pats esu 
Baserikas? Supranti? Aš pats. | | 

Vado akyse plykstelėjo nuostaba. Jis pasižiūrėjo į Četan- 
sapą. 

— Aš netikiu, kad ši perspausta rupūžė būtų pats Baseri- 
kas-Monitas, — atsakė šis pašaipiai. — Pasak žvalgo Tatokano, 
visiems komandavo kitas žmogus, prisidengęs kauke, 

— O!-— suriko liliputas.— Kitas komandavo! Tas storžievis 
man įsakinėdavo. Jis niekšas! Prerijų vilkas! Tesudrasko jį 
kojotai, tesulesa maitvanagiai! Tas prerijų išgama ištempė 
mane iš namų! Ir kaip aš juo patikėjau! Jis nori mane užmuš- 
ti! Ak, mane taip pykina, taip pykina... | 

Liliputas susiėmė abiem rankom už pilvo, nusviedė kailį, 
kuriuo buvo apsisiautęs, ir pasileido kiek kojos neša iš pala- 
pinės. 

"Četansapa prapliupo pašaipiai kvatotis. 

— Monitas! Beždžionėlė! Štai ko laukė dakotai! Tas žmo- 
gus gerai darė slėpdamasis lig šiol nuo žmonių. Kad tik gink- 
lai nors šiek tiek būtų geresni už jį! 

Tokei Ito nesijuokė. Jis pažvelgė į ugnį, kur kepė Monito 
atsisakyta bizoniena. 

— Ką manai tu, Vilko Galva?— paklausė jis dakotiškai.— 
Delavaras taip pat pažįsta vačičunus. 

Žvalgas suraukė kaktą. 

— Manęs visai nestebina, kad šis Baserikas-Monitas lig šiol 
gyveno miestuose ir nuo visų slėpėsi. Mane tik stebina, kad 
jis čia atvyko. Ir pats beždžionėlė tuo stebisi. Jį prikalbėjo 
kitas, tas Žmogus su kauke. Kas jis? Tai labai svarbu žinoti! 

— Taip, kas jis, tas Žmogus su kauke?— pakartojo dela- 
varo klausimą vadas ir pasižiūrėjo į Četansapą. 

Karys truktelėjo pečiais. . 

— Tai vačičunas, stambus ir stiprus vyras. Tatokanas ma- 
nė, kad tai Monitas. 


— Tada pačiam Četansapai reikėtų sėsti ant mustango, 
pasitikti šitą netikrą Baseriką, lydintį mulus su ginklais, ir su- 
žinoti, kas jis toks. 

Žemesnysis vadas tuojau pat išėjo iš palapinės. 

Po kurio laiko grįžo ir išsipustęs liliputas. Eidamas jis vos 
nearė nosimi žemės. Prislinkęs prie ugniavietės, įsisupo vėl 
į kailį ir susirangė ant žemės. 


 — Salta!— burbtelėjo jis, visas drebėdamas.— Koks aš kvai- 
lys! Kvailys! 


Monitas ėmė daužyti delnu sau į kaktą. 

— Žinoma, kvailys,— patvirtino Tokei Ito.— Kodėl Baseri- 
kas nedarė šio sandėrio taip, kaip visada? Kodėl jis nepasiliko 
namuose ir nepasiuntė savo padėjėjų? 

Liliputas, rodos, nė negirdėjo, ką kalbėjo vadas. 

— Kvailys! Tikras kvailys! Šimtąkart kvailys! — kartojo 
jis.— Mažai man turto? Ko man čia reikia? Prakeiktas šuo. Jis 
nori mane nudobti! 

— Tokei Ito palapinėje niekas nebus nužudytas, — tarė 
griežtu tonu vadas.— Pakui Baserikui daviau žodį, kad nei jam, 
nei jo vyrams nė vienas plaukas čia nenukris. 

— Ak! Ką man reiškia tavo žodis, jei aš mirštu! Tu nič- 
nieko nežinai. Visą mane traukia į krūvą: kojos linksta, pečiai 
krinta, galva plinka. Ar tau kada nors suko vidurius? Ne? Tada 
tu nieko nežinai! Aš mirsiu čia. Taip, aš noriu mirti. Manai, 
kad aš dar sykį josiu ant tos kumelpalaikės per prerijas? 
Ne-e-e! Aš noriu mirti čia! 

— Gal prieš mirdamas dar pasakysi, su kokiu masalu tas 
šėtonas tave išviliojo į prerijas ir kodėl jis tave nori užmušti? 

Monitas ėmė aikčioti. Paskui jis staiga pakėlė galvą, pa- 
žiūrėjo keistomis akimis į vadą ir sumekeno kaip ožys. 

— Ne-e-el Šito aš tau neišduosiu. Tegu jis pats pamato, ką 
pasiekė... Tegu pats pamato! 

Liliputas kikeno, mekeno vienas sau, kad net virpėjo ilga 
jo nosis. 

Kai mekenantis padaras vėl numetė nuo pečių kailį, pri- 
ėjo prie dakoto ir familiariai paplekšnojo jam savo ilgais pirš- 
tais per petį, delavarui net bloga pasidarė. 

Tokei Ito ištraukė iš dantų pypkę ir pažvelgė į akiplėšą 
lyg į kokį vorą, nežinodamas, ar geriau jį sutraiškyti, ar nu- 
baidyti. | 

.— Tiesą sakant, jis dargi nenorėjo, kad aš čia būčiau!-— 
ėmė kuždėti beždžionėlė dakotui.— Jis vienas norėjo padaryti 
biznį. Tu, vade Moskitai, norėjai įsigyti du šimtus šautuvų? 
Aš galiu tau duoti tris šimtus! Supranti? Tris šimtus naujų 
kariškų šautuvų ir apsčiai šovinių! Mano pavardė Baserikas! 
Duok jam tris šimtus, gundė tas šėtonas, duok jam tris šimtus, 
jis gerai sumokėsiąs... Aš tau sumokėsiu grynais, gundė tas 
velnio išpera, pats nugabensiu ir visą riziką pats prisiimsiu. .. 
Tik jam duok tris šimtus. Kodėl aš turiu duoti tris šimtus? 
Velnio išpera gudrus, bet Baserikas dar gudresnis. Gerai, sa- 

kau, duosiu tris šimtus, bet ir aš josiu kartu. Nudvėšiu, bet jo- 
siu. Aš noriu žinoti, kiek bus sumokėta. Pasakyta — padary- 
ta! Išjojau kartu. O jis kad įniršo... Dingo visai iš akių, pa- 
liko mane vieną kelionėje. Ir staiga, prieš keturias dienas, vėl 
atsirado ir ėmė elgtis taip, tarsi jo būtų ir ginklai, ir prerijos. 
Tikras velnio išpera. 

Vadas atsistojo ir pasitraukė nuo pirštu baksnojančio voro. 

— Trys šimtai, sakai, gerai. Kiek prašai už juos? 

Pasigirdo trumpas ir skardus juokas. 

— Apie tai dar išgirsi, raudonodi! 

Vilko Galva nusipurtė. Ak, tie lupikai! Indėnai, kurie ne- 
mokėjo pasigaminti šautuvų, karo metu buvo priversti plėšti 
arba naudotis kontrabandininkų paslaugomis. Vyriausybė kuo 
griežčiausiai uždraudė pirkliams pardavinėti indėnams ginklus. 
Nežiūrint to, uždraustas biznis klestėjo ir storino spekuliantų 
kišenes. Už nežmonišką kainą jie pardavinėdavo indėnams 
senus, dalinai nebėtinkamus ginklus. Bet čia? Trys šimtai nau- 
jų kariškų šautuvų! Arba Pakas begėdiškai meluoja, sampro- 
tavo Vilko Galva, arba tai kvepia negirdėtu pelnu. Kokius pi- 
nigus norėjo šis voras iš savo aukos iščiulpti? 

Liliputas ėmė dejuoti, spausti pilvą, netrukus vėl išdūmė 
iš palapinės. Ohitika; didelis juodas šuo, piktai lojo jam pa- 
vymui. Matyt, naujo palapinės įnamio elgesys jam pasirodė 
įtartinas. 

Kai Monitas grįžo iš naktinio pasivaikščiojimo, jo nosies 
galiukas buvo pažaliavęs. Vadui mostelėjus, priėjo Untšida. 
Ji suvystė vyrutį į antklodes ir kailius ir pastūmė lyg kokį 
mazgelį arčiau ugnies. Iš patalų kyšojo tik keistos formos 
galva. | 

Vadas rūkė ir tylėjo. Jis nebesidomėjo nutrūkusiu pokal- 
biu. Monitas taip pat nebepravėrė burnos; visas jo rūpestis 
buvo kuo giliau įsirausti į krūvą kailių ir antklodžių. Paga- 
liau Tokei Ito, kuris buvo labiau pavargęs, negu atrodė, davė 
ženklą visiems ilsėtis. 

Moterys uždengė ugniakurą, ėmė ruošti guolius. Ir Moni- 
tas gavo trikojį su nukarusiu plaušiniu kilimu, į kurį buvo 
galima atremti galvą ir pečius. . 

Vilko Galva žvelgė į tamsą. Pragulėjęs kelias dienas, jis 
nesijautė pavargęs. Iš galvos jam niekaip neišėjo ši juokinga 
ir paslaptinga beždžionėlė ir tas kaukėtas žmogus, apie kurį 

smulkiau bus galima sužinoti iš Cetansapos tik ateinantį va- 
karą, nes, pasak žvalgo, tas kitas buvo gerokai atsilikęs nuo 
Monito. Tai buvo labai stambus ir stiprus vyras, prisidėjęs 
prie kontrabandininkų tik prieš keturias dienas... 

Palapinėje įsiviešpatavo ramybė. Girdėjosi ramus miegan- 
čiųjų kvėpavimas. Tik vienas delavaras vis dar nesumerkė 
akių. Staiga iš tamsaus kampo kvyktelėjo plonas balsas: 

— Eil Žmonės! 

— Ko dabar?— paklausė liliputą Vilko Galva, nenorėdamas 
trukdyti sužeisto Tokei. Ito. 

-— Skersvėjis!— pasigirdo atsakymas iš antklodžių krūvos. 

— Esi suvystytas, kaip bizono mėsos ryšulys, — grubokai 
apibarė jį delavaras.— Netrukdyk miegoti! 

. — Barbaras! — sukranksėjo ryšulys.— Jei nemokate statyti 
namų, bent palapinę naktį uždengtumėte. Traukia kaip dešimt 
arklių! 

— Kad tie arkliai tave visai nuneštų! 

Jų pokalbis prižadino ir kitus. Pasirodė jau apsirengusi 
Untšida. | 

— Užskleisk palapinę!— atlaidžiai tarė Tokei Ito. 

Moteriškė padarė, ką įsakyta, tada priėjo prie liliputo. 

— Voveryte tu, -sušnabždėjo ji dakotiškai. — Susirietusi 
žiurkės uodegyte! Užmik pagaliau ir nebeskrebėk! 

— Ką ji sako? — šūktelėjo Monitas delavarui. 

— Sako, suskliausk savo plėšrų snapą! 

— Plėšrų snapą? Vėl begėdiškai mane įžeidinėjate“ Kas 
pagaliau duoda tris šimtus šautuvų?! Aš ar jūs? 

— Ką jis sako?— paklausė Untšida maloniu balsu. 


— Jis apgailestauja, kad sutrukdė ramybę,— išvertė Vilko 
Galva. 

Moteris paglostė delnu ilgais retais plaukais apaugusį li- 
liputo pakaušį ir tarė: 

— Ką man su tavim daryti, prerijų gaidžiuk? Na, užmik! 

— Ką ji dabar sako?— tardė Monitas. 

— Ji tave myli ir dainuoja lopšinę, kad užmigtum. 

— Nors viena žmogiška širdis šitose prerijose. Pasakyk jai, 
kad prie manęs pasėdėtų. Čia nepakenčiamai tamsu. Aš pri- 
pratęs miegoti prie šviesos. Argi negalima ugnelės dar trupu- 
čiuką pakurstyti? Man dar šalta! 

— Prašo pakurstyti ugnį ir jo plikę paglostyti, — išvertė 
delavaras. 

Untšida pažarstė nuodėgulius, tačiau taip, kad palapinėje 
ir toliau liktų tamsu. Paskui atsisėdo šalia niurzglio ir ėmė 
kantriai glostyti jo pakaušį. 

— Mano šunyti,— ėmė tyliai niūniuoti migdydama,— mano 
mažyti baugus kojočiuk! Nurimk, užmik! Jei galėčiau, nunuo- 
dyčiau tave, bet negaliu. Nusiramink ir nebijok! 

— Jos šneka tokia švelni, — samprotavo Monitas paleng- 
vėjusia širdimi, — tokia maloni! O kad galėčiau ją suprasti! 

— Jei tu suprastumei, ji gėdytųsi visa tai kalbėti, — užtik- 
rino Vilko Galva. 

— Vilkeli aštriadanti, nususėli tu,— niūniavo savo lopšinę 
Untšida.— Nejaugi tu neuždarysi savo dvėkiančių nasrų, kad 
mes galėtume miegoti? O kad aš galėčiau į tavo gerklę įgrūsti 
kaištelį! Bet gaila, vadas man neleis to padaryti! Tu prilygsti 
trims šimtams šautuvų! Blusyte strakalyte! Žinau, aš turiu 
tave glostyti švelniai, kaip kad laižo bizonė savo bizoniuką. 
Užmerk akis, veršeli! Aš budėsiu prie tavęs tol, kol vėl tavęs 
atsikratysime! 

Untšidos švelnus lyg upelio čiurlenimas balsas iš tikrųjų 
paveikė. Beždžionėlė nutilo, ėmė lygiai alsuoti. Tačiau tyla 
truko Neilgai — liliputas ėmė knarkti. 

— Taukų dubenėli, smegenų gurvuolėli! — dūsavo Untši- 
da.— Ar negali savo žandikaulių sučiaupti, kad šioje palapi- 
nėje įsiviešpatautų ramybė. 

Kad Monitas liautųsi knarkęs, jį pristūmė arčiau trikojį ir 
kilstelėjo galvos atramą. Liliputas bemat nubudo. 

. — Ką čia darai? Visi miegai išgaravo! Ai, kaip gelią sąna- 
rius! Vėl raižo vidurius! 

Jis ėmė piktai šnarpšti. 

— Ką jis sako?— paklausė susirūpinusi Untšida delavarą.— 
Ką man daryti? 

— Jam skauda vidurius! 

Untšida nuskubėjo prie Uinonos. 

— Apsirenk, dukrele, — tarė j — II sušildykk šitam nupli- 
kusiam šuniui akmenį! 

— Ką ji sako?— pasiteiravo Monitas. 

— Ji atsineš akmenį ir, jei tuoj pat nenutilsi, sukežins 
tau makaulę!-— paaiškino trumpai delavaras, 

— Aaa!-— suspigo Monitas ir, apstulbinęs visus netikėtu 
vikrumu, kaip mat išlindo iš kailių, pašoko ir išlėkė staugda- 
mas į lauką.— Gelbėkite! Mane muša! Muša! 

Ohitikai, šuniui, kuris ir anksčiau keletą sykių urgztelėjo, 
to buvo jau per daug. Jis pašoko ir leidosi pavymui. 

— Kas nutiko?— šūktelėjo vargšė Untšida ir, ištiesusi ran- 
kas, išbėgo paskui beždžionėlę ir šunį. — Kokia gėda! Skanda- 
las vado palapinėje! 

Ohitika tuoj sukėlė ant kojų visus kaimo keturkojus. Am- 
sėjo puslaukiniai šunys, šiurpiai staugė vilkiniai, kiauksėjo lai- 
babalsiai skalikai. Šunų koncertą papildė mirtinai persigan- 
dusio Monito riksmas. 

Vilko Galva pabandė atsistoti, tačiau nespėjus nė atsisėsti, 
jį aplenkė Tokei Ito. Nusviedęs antklodę, vadas šmurkštelėjo 
į lauką ir įsakmiai užriko: 

— Liaukitės! : | 

Matyt, jo balsą ir kaimo šunes pažinojo, nes. keturkojų 
koncertas pamažu aprimo. Aptilo ir Monito riksmas. Vilko Gal- 
va pamatė, kaip vėl atsidengė palapinės užuolaida ir įėjo Unt- 
šida. Ant raumeningų kaulėtų rankų ji nešė pagautą pabėgė- 
lį; taip neša geras prižiūrėtojas į narvą pasprukusią bež- 
džionę. . 

— Gulkis, mano samanėle,— sušnibždėjo jinai, vėl sukdama 
aikčiojantį vyrutį į kailius. 

Uinona į tą laiką pakurstė ugnį, kad palapinės gyventojai 
galėtų įžiūrėti vienas kitą. Delavaras, jausdamasis kaltas, pa- 
lindo po antklode. Tokei Ito lėtai priėjo prie Monito. 

— Niekas tau galvos netraiškys,— paaiškino jis.— Duosim 
karštą akmenį, pasišildysi ir galėsi miegoti. Hau. ( 

Nerodydamas nepasitenkinimo, vadas sugrįžo į savo vietą, 
kur jau tysojo Ohitika. 

Uinona su senele išėjo prie upės. Ten stovėjo indėnų ga- 
rinė palapinė. Moterys paėmė iš ten vidutinio didumo akmenį, 
atnešė į tipi ir įkišo į ugnį, kad įkaistų. 

— Ai, ai, ai,— atsiduso Monitas ir užsitraukė ant pečių 
kailį — Šitoje beprotiškoje šalyje gyvena bepročiai ir pasiutę 
keturkojai. Kiek aš čia iškentėjau! Maniau, šunpalaikiai mane 
sudraskys! Baisul Siaubingal O moterys ir čia tokios pat, kaip 
ir visur,— tikros gyvatės! Vienintelis čia protingas žmogus — 
tai tu, vade Tokajau! Šiltas akmuo! Tai auksinės širdies išra- 

dimas. Ačiū tau! Mudu susitarsim dėl kariškų šautuvų. Tu tik- 
ras Žmogus! į | 

— Kiek prašai už savo prekes?— lyg tarp kitko paklausė 
vadas, žvelgdamas į palapinės viršūnę. 

Liliputas sukikeno. 

— Nieko. Kad tik galėčiau tapti tavo kompanionu. Konce- 
siją aš išrūpinsiu. 

Delavaras pastatė ausis. Šie žodžiai jam pasirodė labai. 
įtartinti. Kadangi vadas daugiau nebeklausė, tai Tobijas taip 
ir neišsiaiškino kol kas jų prasmės. 

Uinona žiūrėjo akmens, įmesto į ugniakurą. Kai tas pakan- 
kamai įšilo, suvyniojo jį ir padėjo šalia ilganosio. Monitas pa- 
tenkintas susirietė. 

— Miegok, mano vanagėli, miegok!— niūniavo senelė. 

Šį kartą žmogiūkštis paklausė, ir į vado palapinę sugrįžo 
laukta ramybė. | 

Kitą dieną visi bastėsi be darbo ir nerimavo. Apie pietus 
atėjo dar viena žinia, kad kontrabandininkų vilkstinė, galimas 
daiktas, atvyks vakare. Apie žmogų su kauke pasiuntinys ir 
dabar nieko tikresnio negalėjo. pasakyti. Četansapa vis dar 
negrįžo. | 

Vilko Galva pabandė trupučiuką pasijudinti, tačiau nieko 
iš to neišėjo, tik nugarą pradėjo labiau. gelti. Priverstas gulėti, 
jis rūkė pypkę ir galvojo visokius niekus, paskui atkreipė 
dėmesį į Monitą, kuris nė minutės nesitraukė nuo ugniakuro 
ir nepaliko patalų. Delavaras ėmė įkalbinėti jį išsiperti gari- 
nėje. | | 

— O kaip ta garinė įrengta?— pasiteiravo jis. 

— Kuo puikiausiai! Jei Pakas Baserikas norės išprakaituoti, 
moterys jį nuneš į garinę ir pakabins pintinėje virš įkaitintų 
akmenų. Paskui tuos akmenis aplies vandeniu. Garų sraulas 
pliūptelės į pintinę ir išspaus Baserikui prakaitą. Tai labai 
sveika! Karo ar medžioklės metu dakotams tenka ištisas va- 
landas, kartais net dienas išgulėti ant šaltos ir drėgnos žemės. 
Jiems ima gelti sąnarius, tada jie eina gydytis 1 garinę pala- 
pinę. | 

Monitas susimąstė. 

— O kas paskui?— paklausė jis patylėjęs.— Kai išprakai- 
tuosiu, šitos gyvatės bobos mane gerai nušluostys? 

— Tai visai nereikalinga. Išprakaitavęs Baserikas įšoks 
į upelį ir. | 

— Viešpatie! Šito tai nebus! Aš į upelį nešoksiu. 

— Tuomet tave kiti įmes.. 

— Įmes, kad prigerčiau ir sušalčiau?! Juk aš nemoku 
plaukti! Ir šalčio nepernešu! Tai naujas nužudymo planas! 

Liliputas staiga atsuko Vilko Galvai nugarą ir ilgai murmė- 
jo panosėje nesuprantamus žodžius. 

Delavaras vis labiau stebėjosi tuo žmogeliu. Jame, atrodo, 
gyveno dvi dvasios: viena baugšti, kita godi. Jei jos tarpusa- 
vyje susigrumdavo, nugalėdavo godžioji. Kitaip nesuprasi, ko- 
dėl jis išdrįso leistis į šią vargingą kelionę ir išjojo į nepaken- 
čiamas prerijas... 

Vilko Galvai pasirodė įtartina, kad ginklai buvo pradėti 
transportuoti anksčiau, negu susitarta dėl kainos. Šitaip papras- 
tai niekas nedarydavo; indėnai visada turėdavo iš anksto už- 
mokėti. Ko siekia kontrabandininkai? | 

Po pietų žvalgas dar kartą pranešė, jog ginklų vilkstinė 
jau netoli. Tokei Ito įsakė krovinius sukrauti pasitarimų pa- 
lapinėje, ten pat apgyvendinti ir vilkstinės palydovus. Tik 
žmogų su kauke vadas nutarė priimti savo tipi. Gudriajam 
Bebrui, kuris mokėjo gerai angliškai, pavedė saugoti kontra- 
bandininkus, nes pats vadas buvo davęs žodį, jog jiems nieko 
blogo neatsitiks. Kiti kariai turėjo nuo svetimšalių ginti mo- 
teris ir vaikus. 

Atėjus vakarui, delavaras vos besivaldė iš smalsumo. Uino- 
na ir Untšida vėl kepė bizonieną, kad galėtų tuoj pat svečią 
pavaišinti. Jos paklojo plaušinius kilimėlius, prikimšo tabako 
kapšiukus, sustatė dubenis. Patikrinęs, kaip laikomasi jo nu- 
rodymų, Tokei Ito sugrįžo į palapinę. Pro užuolaidos plyšį 
Vilko Galva pastebėjo, kad virš kaimo jau tvyro naktis. 
Aikštėje liepsnojo nedideli laužai. 

* — Netrukus jie bus čia,— tarė vadas. 

— Ar Četansapa jau sugrįžo?— paklausė Vilko Galva. 

— Ne, | 

Pasigirdo šuoliais lekiančio arklio kanopų bildesys. Kažkas 
atjojo į aikštę ir ten sustojo. | 

Vado palapinės prasiskleidė, ir vidun šmurkštelėjo Četan- 
sapa. Iš jo akių trykšte tryško susijaudinimas ir, galima saky- 
ti, sutrikimas. Jis sušnibždėjo vadui keletą žodžių. Vilko Gal- 

va šiek tiek suvokė jų prasmę ir reikšmę, tačiau nenorėjo 
tuo patikėti, nors ir pats kažką panašaus nujautė. Ar tai ga- 
limas dalykas? 

Vadas išlaikė savitvardą.- Kad gauta žinia jį pritrenkė, iš- 
davė tik rankos judesys; Tokei Ito tvirčiau suspaudė saujoje 
pypkę. 

Četansapa žaidė karo kuoka. Vadas raminamai mostelėjo 
ranka. 

— Aš jo nepažįstu!-— tarė jis, pabrėždamas kiekvieną žo- 
dį. — Monito vyrams nieko blogo pas mus neatsitiks. Aš da- 
viau žodį. | | 

Četansapa, vos neriktelėjęs iš apmaudo, išėjo iš palapinės. 

Tamsoje paskendusioje stovykloje kilo nerimas. Četansa- 
pa, išeidamas iš palapinės, paliko ją praskleistą. Dabar Vil- 
ko Galva galėjo stebėti stovyklos gyventojus, susirinkusius 
aikštėje, ir atvykstančius raitelius. 

Patekėjo mėnulis. Nedidelių laužų liepsnelės laižė orą. 
Žmonių, gyvulių ir palapinių ištįsę šešėliai lyg baikštūs vai- 
duokliai krito ant žemės. 

Iš pietų pusės artėjo kontrabandininkai. Mulai ir jų varo- 
vai išsitiesė ilga vilkstine per visą aikštę. Buvo matyti, kaip 
Četansapa tariasi su atvykėlių vyresniaisiais ir rodo jiems 
pirštu į pasitarimų palapinę. Vyrai su didelėmis odinėmis skry- 
bėlėmis ant galvų ėmė krauti nuo mulų dėžes bei maišus ir 
tempti į nurodytą vietą. 

Kai krovinys atsidūrė palapinėje, į ją sulindo didesnioji 
vyrų dalis. Tik keletas liko prie išvargusių gyvulių ir tarėsi 
su Četansapa, kur juos dėti. Vadovo su kauke dar nesimatė. 
Bet staiga kitame aikštės pakraštyje atsisuko plačiapetis, aukš- 
tas vyras ir, kilstelėjęs nuo veido kaukę, užriko ant viso 
kaimo: 

— Kur Monitas? 

Vilko Galva krūptelėjo. Balsas pažįstamas! Be abejo, tai 
buvo Fredas Klarkė, , 

Prie jo priėjo Četansapa ir, matyt, paaiškino, kur galima 
rasti beždžionėlę. 

Vilko Galva, norėdamas, kad Fredas jo nepažintų, įsmuko 
giliau į patalus, nuslinko nuo atramos ir išsitiesė ant žemės 
paslikas. Ant galvos užsitraukė antklodę, palikdamas tik mažą 
plyšelį, pro kurį galėtų stebėti, kas dėsis palapinėje. Nejaugi 

Fredas Klarkė arba Rudoji Lapė, tarnaudamas armijos žval- 
gu, lyg niekur nieko pasuko priešui tris šimtus kariškų šau- 
tuvų? Dabar aišku, kodėl jis siuntė Tobiją prie Juodųjų kalnų. 

Tokei Ito stovėjo kitapus ugniakuro, atsisukęs į duris. Kad 
nesimatytų žaizdos, ant kairio peties užsimetė bizono odos ant- 
klodę. | 

Vyras; apsirengęs odiniais drabužiais, su kauke, kurioje 
žiojėjo išpiovos akims, dideliais žingsniais pasileido per aikš- 
tę tiesiog į vado palapinę. Jis sustojo palei ugniakurą priešais 
dakotą. Po jų kojomis tūnojo į kailius susuktas Baserikas ir 
šildėsi prie akmens. 

Keletą akimirkų buvo tylu. Vyrai stovėjo sustingę lig sta- 
tulos. Tik Ohitika, pašiaušęs kūbrį, ėmė urgzti. Šuns akys 
blizgėjo ugniakuro šviesoje. | 

Paskui nepažįstamasis nuplėšė nuo galvos plačiabrylę skry- 
bėlę ir kaukę. Jo lūpos persikreipė, išlindo pageltę dantys. 

— Ei, Hari! Sveikas! Ar prisimeni mane, senas drauge? 

Indėnas nė nekrustelėjo, net nesumirksėjo. Jis stovėjo su- 
stingęs lyg akmuo ir neatsiliepė. 

— Ei! Hari!-— riktelėjo įsibrovėlis dar kartą.— Gal tau ža- 
dą iš netikėtumo užkando? Matyt, nesitikėjai manęs gyvo ir 
sveiko išvysti savo palapinėje, ką? Džiaukis susitikęs, mano 
berniuk! Aš kaip geras dėdė šio to tau atgabenau. Tris šimtus 
šautuvų! Puiku, ar:ne? Taigi kalbėkime atvirai, kaip seni bi- 
čiuliai. — Rudoji Lapė atsisėdo ant patiesalų. — Sakyk tiesiai, 
kiek mokėsi? | 

Indėnas pažvelgė iš viršaus į vyriškį rausvais plaukais ir 
atsikišusiu smakru visiškai neįskaitomu žvilgsniu. 

— Baltasis vyras klysta,— pasakė jis tada ramiai — Čia nė- 
ra kario vardu Haris. Baltaveidis yra dakotų giminės vado 
Tokei Ito palapinėje. | 

— O-0-0! Kaip iškilmingai! Tu, vadinasi, nebenori manęs 
pažinti? Tavo senis buvo malonesnis. Čia, šioje palapinėje, 
mudu pirmai pažinčiai išmetėme po stikliuką... Jei aš neklys- 
tu, čia Man viskas labai pažįstama. Na, tiek to! Ar nepamir- 
šai, kad kartu su kilniojo Monito vyrais ir man garantavai 
teisę laisvai atvykti ir išvykti? 

Dakotas tylėjo. 

Atvykėlis žiūrėjo į jį įžūliai, bet paskui jo akyse blyks- 
telėjo netikrumo kibirkštėlė. | 

— Kaip nori, bičiuli. Jei jau taip svarbu didybė, reikia 
prisitaikyti. To-kei... I-to! Ką gi, skamba neblogai! Vadina- 
si-i-i, — jis nutęsė paskutinį garsą, norėdamas staiga pakeisti 
pokalbio toną.— Vadinasi, aš esu Monito žmogus ir atvykau 
į vado palapinę tartis dėl ginklų, kuriuos mes galime jums 
duoti, Tris šimtus šautuvų ir daugybę šovinių! Mes neapgau- 
dinėjame! Tokei Ito galės pats paskui apžiūrėti- ginklus ir juos 
išbandyti! | 

— Eime, pažiūrėsim! 

— Kodėl taip greit Tiesa, tu visada skubėdavai, bet šį kar- 
tą persistengei. Pirmiau pavaišink bizoniena, kurios gardus 
kvapas taip ir kutena nosį. Ranka ranką plauna! Argi aš nesu 
dakotų giminės vado svečias? O gal klaidingai supraiau? 

— Tu esi Tokei Ito palapinėje,— atsakė lediniu balsu va- 
das.— Tačiau aš nesakiau, kad tu esi mano svečias. 

— Taip, atsiprašau, tai negi aš čia turėsiu badauti? Tai 
priešiarauja mūsų susitarimui — laisvai atvykti ir sveikam iš- 
vykti... Gal teiksiesi gabalėlį! 

Baltasis išsitraukė peilį ir atsipiovė didžiulį gabalą mėsos. 
Su vilko apetitu, piktdžiugiškai šaipydamasis, ėmė ją valgyti. 
Vadas nesisėdo; jis apskritai nė nekrustelėjo, net, nesumirksėjo. 

Neprašytas svečias, garsiai čepsėdamas, ramino pirmąjį al- 
kį. Paskui pasisuko į Monitą, kuris lyg pikta beždžionikė 
kiurksojo šalia jo. Pravardė jam labai tiko. 

— Na?— paklausė Fredas Klarkė liliputą.— Ar užmušiau aš 
tave? Gyvą ir sveiką pristačiau į šią palapinę, nelengvas tai 
buvo darbas. Tai paskutinė mudviejų kelionė! Daugiau, bičiu- 
li, raiti nebejosime. Niekada nebejosime! 

— Niekada!-— kvyktelėjo liliputas.— Niekada, šlykštyne tu, 
niekada! | 

Rudoji Lapė nusikvatojo savo biauriu, erzinančiu juoku. 

— Na, ir susivyniojęs tu, auksinis vabale! Kas gi taip šau- 
niai tavimi pasirūpino? Ar ne ši gražuolė ledi? O gal geroji 
senelė? Ten kabo dar viena lokena. Gal norėtum ir šita apsi- 
kloti? | | 
 Raudonplaukis nutilo ir užsidengė plaštaka burną. 

— Nepalaikyk už bloga, Hari Tokei Ito. Pliurpiu, kas ant 
liežuvio užeina. Tačiau aš pasistengsiu tavo švelnių jausmų 
daugiau neužgauti! Šitas bizonienos gabalas, tarp kitko, nuo- 
stabiai skanus. Tu visada buvai šaunus medžiotojas. Ir šiaip 

tikras vyras! Nebūtum toks klastingas, galėtume abu šį tą 
nuveikti! 

Fredas Klarkė vėl susidomėjo valgymu. Minutėlę viešpa- 
tavo tyla. Vilko Galva pajuto, kaip visas sukaito. Šio niekšo 
įžūlumui nebuvo ribų. Kuo visa tai baigsis? Nejaugi Tokei Ito 
iš tikrųjų turės paleisti gyvą savo tėvo žudiką ir dar procen- 
tus užmokėti? 

Fredas Klarkė baigė vakarieniauti, lyg į bedugnę sukimšęs 
visą ant iešmo kepusią mėsą. 

— Skanu buvo,— dar kartą pagyrė jis — Ir daug. Tu nie- 
kada nebuvai šikšna, tas tiesa, visada džentelmenas! Tai, ma- 
tyt, su motinos pienu įgėrei. Tai kaip dabar bus? Galėsiu nors 
vieną naktį čia permiegoti? Rytoj susitartume, ką? 

— Ne,— atsakė indėnas. — Tarsimės dabar, ir tada tu pa- 
liksi šią palapinę: 

Rudoji Lapė įdėmiai pažiūrėjo į dakotą. 

“— Turiu pasakyti, kad nesi perdaug draugiškai nusitei- 
kęs! Gal manai, pigiau tau atsieis, jei mane, nusivariusį kaip 
šunį, pasodinsi prie derybų stalo? Labai klysti! Mano galvoje 
dar visi sraigteliai sukasi; aš nepraskydau kaip šis beždžion- 
žmogis. 

Jis pasisuko į Monitą. 

— Kaip sakai? Priimsim pasiūlymą ir tuoj pat už derybų 
stalo? Indėnas, atrodo, nori apriboti savo garbės žodžio galio- 
jimo laiką. Kaip manai? Tada bent iškart viską žinosime? 

Liliputas staiga pasikeitė. Į jo skruostus pliūplelėjo ugnis, 
veidas įsitempė, akys lyg peiliai sublizgėjo laužo šviesoje. Jo 
suriesti lyg voro kojos pirštai ėmė braižyti ore ratus, tarsi 
jis būtų norėjęs kažką paaiškinti. Pagaliau pasirodė bent dalis 
to, dėl ko jis buvo vadinamas kontrabandininkų karaliumi. | 

— Dabar?— spygtelėjo jis. — Taip! Šiandien pat! Aš jau- 
čiuosi pailsėjęs. Noriu sužinoti, kas iš to išeis. Ar tu, niekše, 
mane apmovei, ar ne? 

— Cha, cha, brangusis! Ką reiškia „apmoviau“? Pats esi 
čia ir gali viską kontroliuoti! Vadinasi, — Rudoji Lapė vėl 
kreipėsi į savo mirtiną priešą Tokei Ito ir atsistojo, — iš pra- 
džių norėjai ginklus apžiūrėti. Mes neturime ko slėpti. Eimel! 

Netardamas nė žodžio, indėnas nuėjo prie išėjimo. Rudoji 
Lapė nusekė iš paskos. Žemė dunksėjo po jo sunkiais auliniais 
batais, pakaltais storais puspadžiais. 

Kai vyrai išnyko iš akių, Vilko Galva išgirdo tylų garšą. 
Uinona priglaudė galvą prie Untšidos peties. Senoji indėnė 
pabraukė merginai per plaukus. 

— Eime iš čia. 

Ji išvedė į lauką vado seserį. 

"Vilko Galva pasiliko su Monitu ir šunimi Ohitika. Jis kils- 
telėjo jį slėpusią antklodę ir įtraukė oro. Monitas kiūtojo prie 
ugnies ir kalbėjo pats su savim. 

— Šautuvai geri, — murmėjo jis.— Geri ir nauji! Jis pama- 
tys ir panorės juos įsigyti. Turi panorėti! Tokių niekas kitas 
jam neatgabens. Jis turės užmokėti. 

Liliputas sukikeno. Jo veidas vėl buvo geltonas lyg vaš- 
kas, rankos ėmė drebėti. 

Neirukus sugrįžo Tokei Ito ir Rudoji Lapė. 

— Na?— paklausė žmogiūkštis, norėdamas plėšte išplėšti 
atsakymą. 

Tokei Ito nuėjo prie ugniakuro, į savo įprastą vietą priešais 
išėjimą. Neskubėdamas, su pedantišku rūpestingumu ėmė kimš- 
ti pypkę ir palaukė, kol jo priešas užsidegs savąją. 

— Pakas Baserikas nemelavo, — tarė jis santūriai.— Ginklai 
nauji, šoviniai geri. Esu pasirengęs juos nupirkti. Kiek prašo 
mažasis baltaveidis žmogus? 

— Mes žodį išlaikėme,— atsakė Rudoji Lapė už Monitą.— 
Ar Tokei Ito taip pat išlaikys žodį? Vadas prižadėjo, kad mes 
su savo palydovais, mulais ir prekėmis galėsime išvykti lais- 
vi ir sveiki, jei sandėris neįvyks! 

— Taip aš sakiau, hau. 

— Gerai. Kiek siūlo dakotų vadas? 

Rudosios Lapė akys išsiplėtė. Liliputas iškišo nosį iš ant- 
klodžių. 

— Už ginklus ir šovinius Tokei Ito mokės tiek pat, kaip 
Didžiojo Tėvo, gyvenančio Vašingtone, armija. Už riziką ir 
vargą Tokei Ito pridės kita tiek. | 

— Ką reiškia „kita tiek“? Ar tik nenori mums sumokėti 
bebrų kailiais ir bizonų odomis? 

— Baserikas gali imti ir kailiais. 

— To aš nenoriu! Nenoriu!-— riktelėjo antklodžių ryšulys.— 
Jei aš parsigabensiu tiek kailių, numušiu pasienyje kainas ir 
būsiu apgautas. Nejaugi Tokei Ito mano, kad Pakas Baserikas 
išjojo į prerijas... išjojo!l.. parsigabenti bebrų kailių. To- 

kei Ito, manau, supranta, kad tai nepaprastas sandėris! Base- 
Iikas turtingas, jam nėra reikalo prekiauti kailiais. Baserikas 
gyvena viskuo pertekęs, ir jam neapsimoka rizikuoti galva dėl 
keleto bebrų kailių. Ar žino Tokajus, kad dabar kiekvienas, 
kas parduos sukilusiems indėnams ginklų, bus baudžiamas 
mirties bausme? 

Monitas atsisėdo su visomis antklodėmis ir įsmeigė į da- 
kotą žvilgančias akis. 

Vadas abejingai linktelėjo. 

— Ar Tokei Ito supranta, kad, nežiūrint to, Baserikas vis 
tiek atvyko? 

— Taip. 

— Taip?! Tuomet mes greit susitarsime. Vadinasi, Tokei Ito 
žino, kuo reikia mokėti! “ | 

— Ak šit kas. 

Vadas atsistojo, ištraukė iš palapinės kampo keletą mažų 
maišiukų ir atrišo. Ugnies apšviestos blykstelėjo apvalios mo- 
netos. Imdamas po vieną, ėmė jas skaičiuoti ir dėlioti šalia 
laužavietės į vienodo aukščio bokštelius. 

— Pusę sumos moku pinigais,— tarė jis tvirtai. 

Pirklys, rodos, suakmenėjo. Paskui prapliupo kvatotis iš 
savęs ir Tokei Ito. 

— Tokei Ito|-— prastenėjo jis, savo vanagiškais pirštais iš- 
vartydamas pinigų bokštelius. Monetos pasklido po visą pa- 
lapinę,— Tokei Ito! Šios monetos manęs nedomina. Nejaugi 
tu neturi nieko kito pasiūlyti? 

— Aš baltąjį vyrą prašiau daug kartų pasakyti savo kainą. 
Tepasako pagaliau! 

— Tokei Ito! Tu žinai ne blogiau už mane, koks reikalas, — 
įsikišo Rudoji Lapė ir grubiai atstūmė į antklodes suvyniotą 
žiaogėną.— Tu žinai, koks reikalas. Vyrams reikia atvirai kal- 
bėti! Šis karas gali būti laimėtas arba pralaimėtas anksčiau, 
negu jis prasidės. Čia, prerijose, vienas gerai ginkluotas dako- 
tas prilygsta penkiasdešimčiai arba net šimtui mūsų uni- 
formuotų kvailių. Tačiau jis nė skatiko nevertas, jei neturės 
šautuvo ir šovinių. Tavo pergalės — ginklai. Tačiau jei mes 
rytoj iškeliausime ir šituos ginklus grąžinsime armijai... 

— Pakas Baserikas šito negalės padaryti, — nutraukė Rudą- 
ją-Lapę vadas.— Šie ginklai pavogti. Baserikas negalės jų grą- 
žinti, be to, už juos nieko negaus. Ar jam geriau šiuos gink- 


176 


lus suversti į vandenį ir dėl to du kartus pasijodinėti po pre- 
rijas, ar iš dakotų vado priimti šią sumą, kurią jo akyse at- 
skaičiavau? 

— Argi tu, dakote, nesupranti, kodėl aš tempiau šiuos gink- 
lus per prerijas iš anksto nesusitaręs dėl kainos? Kas gi taip 
daro? Aš, Baserikas, atgabenau juos tau, kad pamatytum ir su- 
žinotum, kokį lobį prarandi, nemokėdamas reikiamos kainos! 
Tu privalai pasiūlyti daugiau, raudonodi! Arba aš sumesiu 
tuos ginklus į vandenį. Be šio sandėrio aš galiu gyventi, aš, 
bet ne tu! Siūlyk daugiau, raudonasis. .. 

Monitas, matyt, norėjo pasakyti „raudonasis šunie“, tačiau 
paskutinį akimirksnį prarijo įžeidžiantį žodį. 

— Gerai. Tokei Ito pridės Baserikui dar šimtą bizonų kailių. 

Delavaras norėjo apspiauti liliputą. Pusę tokios šaunios 
medžioklės laimikio atiduoti šitam lupikui! 

Rudoji Lapė nusikvatojo: 

— Tokei Ito, matyt, vis dar laiko Monitą ir mane papras- 
tais pirkliais. Arba tu sumokėsi, kaip mes norime, arba rytoj 
vėl viską ant mulų —ir sudie. Geriau pasikalbėk su savo ka- 
riais, vade, ar jiems reikia tokių ginklų, ar ne. 

— Ko tu nori? 

Rudoji Lapė atsistojo. Tokei Ito taip pat atsikėlė ir nejučia 
pasitraukė žingsnį nuo artyn slenkančio priešo, tarsi nuo nuo- 
dingos gyvatės. | 

— Tokei Ito! Tu esi Matotaupos sūnus! Manai, kad aš lei- 
siuoši apmaunamas2 | | 

Vilko Galva pamatė, kad, paminėjus Matotaupos vardą, da- 
koto veidas išbalo lyg drobė, pravertos lūpos kietai susi- 
čiaupė. | 

— Tokei Ito! Nejaugi tu dar nesupranti?— prakošė pro dan- 
tis Rudoji Lapė. Gilus susijaudinimas ir jam gniaužė gerklę.— 
Trylika metų aš vaikiausi savo svajonę, auksą! Atėjau į šį 
kraštą pats pirmasis! Kentėjau nežmoniškas kančias, nutrūkt- 
galviškai lindau į pavojus kaip tikras beprotis! Dešimtį metų 
basčiausi tarp dakotų, buvau gainiojamas,— pats žinai, kokie 
buvo laikai. Jau dvejus metus persekioja mane tavo kerštas! 
Dabar gi čia atvyksta visokie bastūnai, pienburniai. Jie trau- 
kia į šį kraštą gaujomis, su kariška apsauga ir tik tam, kad 
atrastų mano auksą! Mano auksą! Aš jų nekenčiu labiau, ne- 
zu tu. Stokime išvien, senas bičiuli ir prieše, du seni prerijų 

vilkai prieš šiuos geltonsnapius, apgailėtinus avigalvius! Tu 
vyras ne iš kelmo spirtas — aš tai žinau — aš irgi vėtytas ir 
mėtytas — pats tuo įsitikinai! Mes abu — didelė jėga. Trylika 
metų ieškojau to aukso! Tokei Ito, trylika metų! Ir dar ieško- 
siu! Tai mano gyvenimo tikslas! Tu man pasakysi, kur yra 
aukso. ..— Rudoji Lapė susigūžė ir įbedė savo skvarbias akis 
į Tokei Ito.— Tu vis tiek pasakysi! 

„Vadas staigiai truktelėjo į plaučius oro ir ėmė žingsniuoti 
dideliais žingsniais po palapinę. 

— Tokei Ito, aš tavęs neapgausiu. Esi pakankamai gudrus 
ir žinai, kad aukso ten nemažai. Sudaryk su manim sandėrį! 
Monitas turtingas, turi daug pažinčių. Jis parūpins mums kon- 
cesiją! Mes esame jau tiek į prerijas įžengę, jog dabar būtina 
turėti koncesiją. 

Vadas švilptelėjo. 

— Hari, nevaryk manęs iš proto! Tu juk nemanai, kad i!- 
gai čia išsilaikysi arba ką nors nuslėpsi. Jei mes to nepada- 
rysim, padarys kiti. Aš jiems neleisiu... Mes pasiimsime auk- 
są, tapsime dideliais ponais, spiaudysime ant visų, kurie dabar 
mus niekina kaip apskretusius prerijų žvalgus... Mums visi 
meilikaus, turėsime didžiulius rūmus, daugybę gražių mote- 
rų... Ir jeigu tu panorėsi likti didžiadvasiškas, galėsi, turėda- 
mas daug pinigų, padėti savo nuskurusiems gentainiams... 
Girdi, ką sakau? Imk ir apsigalvok pagaliau! Tu buvai pas mus, 
pažįsti Ilguosius Peilius, žinai, kiek jų daug, kaip jie ginkluoti. 
Taip pat žinai, kad dakotai pralaimės šį karą. Argi tau bus 
smagu, beturčiui ir sumuštam vadui, kiurksoti rezervate ir būti 
šeriamam kaip triušiui atmatomis? 

— Rudoji Lapė, Matotaupo žudikas, gali būti tikras, kad 
Tokei Ito negyvens rezervate kaip nugalėtas vadas ir nesimai- 
tins atmatomis. Tuo jis gali nesirūpinti. 

Raudonplaukis nukorė lūpą. 

— Gerai. Jei įsivaizduoji laimėsiąs kovą, tai apsirūpink lai- 
ku ginklais. Gal už tai tu man išduosi, kur yra aukso... 

— Išduosi!-— pakartojo - Tokei Ito.— Rudoji Lapė surado 
tinkamą žodį — Dakotas pakėlė galvą— Aš nenoriu. 

— Ko rieti nosį, Hari, Topo sūnau! Argi tu ne išdaviko 
sūnus? — suriko Rudoji Lapė. Jis netvėrė savo kailyje iš 
pykčio. | 

"Vadas priėjo prie jo. 

— Nutilk!— prabilo jis ramiu balsu. — Aš garantavau tau 
gyvybę tik savo medžioklės plotuose, tačiau ne visur ir ne vi- 
sam laikui. 

— Tavo keršto, dakote, aš nebijau!— Fredo Klarkės akyse 
sužibo tikrai beprotiškos ugnelės. Jis nusijuokė užkimusiu 
balsu.— Arba auksas, arba šie ginklai atiteks armijai! Girdė- 
jai? Tai mano paskutinis žodis. 

Tai pasakęs, Rudoji Lapė įsisiurbė godžiomis akimis į va- 
dą kaip lūšis į savo auką. Ir jis matė, kad Tokei Ito išbalo, 
kad jo gyslose nerainiai tvinksi kraujas. Nuo pečių nuslydo 
bizono odos antklodė, kairiąja vado ranka tarsi raudoni siū- 
lai vinguriavo kraujo latakėliai. Matyt, žaizda vėl atsivėrė. 
Tokei Ito pasitraukė ligi palapinės sienos ir įsitvėrė liekno 
pušies kamieno. Jo akys, tarsi: pamiršusios priešą, klaidžiojo 
neįžvelgiamuose toliuose. 

— Ne,— atsakė jis nenatūraliai ramiai. 

Jankio nosies šnervės ėmė drebėti. Baisiausiai įsiutęs, jis 
gėrėjosi jam nepasiduodančio žmogaus kančia. 

— Hari!— pasakė jis po gerokos pauzės, kurios metu Vil- 
ko Galva girdėjo plakant savo širdį. — Džiaugiuosi matydamas, 
kad ir tavo savitvarda turi ribas. Tai matau pirmą sykį gyve- 
nime, o mes juk pažįstami dešimtį metų. Tu išbalai, mano bi- 
čiuli, ir tavo kraujas išduoda tave. Aš nesu toks nekantrus, 
kaip tu; galėsiu palaukti šią naktį, jei reiks — ir kitą, ir dar 
daugybę naktų. Per šias naktis galėsi apsigalvoti; per tas nak- 
tis tau bus taip smagu, kaip prie kankinimo stulpo, prie kurio 
tu mielai pririštum savo senąjį bičiulį Rudąją Lapę. Ką dary- 
si? Teks kaip nors pasirūpinti, mano mielas, kad tavo kariai 
sužinotų, jog tu iš gryno užsispyrimo nori iš jų atimti tris 
šimtus kariškų šautuvų, kurie jau čia pat po ranka. Matau, 
pats šaukiesi ant savo galvos bėdą; tai, aišku, tavo asmeninis 
reikalas. 

Kad kam nors nepasirodytų, jog jam prireikė ramsčio, To- 
kei Ito paleido iš rankų kartį. Jis pasilenkė, pakėlė nuo že- 
mės bizono odos antklodę ir vėl užsimetė ant pečių, paslėpda- 
mas savo žaizdą. Paskui priėjo prie ugniakuro. Priešai sustojo 
netoli vienas kito akis į akį. Tokei Ito tylėjo. 

Rudoji Lapė švokštė: 

— Hari, tu dar blogai mane pažįsti. Tavo senį pribaigiau — 

tai faktas. Pasakysiu dar daugiau, neprisidėsi prie mano su- 

manymo — tas pats bus ir tau. Auksas turi būti mano. Supran- 
ti? Ma-no! | | 

— Ne!-—- staiga spygtelėjo liliputas. — Auksas bus mano, 
šunie... | | 

Rudoji Lapė smarkiai spyrė Monitui. Tas riktelėjo iš skaus- 
mo, susirietė ir nutilo. 

-— Šituo tam sykiui atsikratėme, Hari, dabar visa kalba tik 
tarp mūsų. Aš nebenoriu su tavim derėtis, supranti? Tu prašo- 
vei pro šalį. Galvoji, kad aš, baltasis kvailys, nieko nežinau 
apie jūsų papročius ir kad mane galima apmulkinti. Neapsirik. 
Aš žinau ne blogiau už tave, kad dakotų karo vadas nėra vi- 
sagalis ir kad tokiu svarbiu reikalu, kaip ginklų pirkimas, jis 
turi pasitarti su giminės vyresniaisiais. Tavo atsisakymas, To- 
kei Ito, neturi jokios reikšmės. Kur Kas svaresnį žodį turi Ha- 
vandšita, senasis burtininkas, ir taryba. Esi išdaviko sūnus, 
dakotai tave priėmė į giminę tik iš geros širdies; ką vyrų 
taryba tau pasakys, taip turėsi daryti. Jei rytoj rytą nesu- 
šauksi pasitarimo, aš pats tuo pasirūpinsiu. Taryba aplaužys 
tau ragus ir įpareigos atiduoti už ginklus auksą! 

Kai Vilko Galva išgirdo tokius grasinimus, tuoj pat pa- 
galvojo apie Šonką, kuris vaišių metu žvelgė į vadą kupino- 
mis neapykantos akimis. Galimas daiktas, kad Rudajai Lapei 
pavyks įgyvendinti savo kėslus. Delavaras visas drebėjo iš su- 
sijaudinimo, | 

— Jei tarsiesi rytoj, tad eik dabar gulti, — atsakė Tokei Ito. 
Tik iš netvirto balso skambesio buvo galima jausti, kas dedasi 
jo širdyje.— Užleidžiu tau .visą: palapinę. 

Tokei Ito švilptelėjo šuniui ir pamažu išėjo iš tipi. Niekas 
nežinojo, ką jis ketina daryti. Rudoji Lapė palydėjo jį pilno- 
mis nepasitikėjimo akimis. Apsukęs porą ratų aplink ugniaku- 
Ią, paspyrė nejudantį Monitą ir nusikeikė. Vilko Galvos, ma- 
tyt, dar nepastebėjo. 

— Velnio vaikas!-— burbtelėjo jis.— Dabar lakstys po kie- 
mą ir bandys visus prieš mane sukiršinti. Nereikėjo atskleisti 
jam savo geriausių kozirių! Kad nors žinočiau, kur yra Šon- 
kos palapinė...— Paminėjęs šį vardą, Rudoji Lapė lengviau 
atsiduso.— Šonka tikriausiai padės man. Tas senis burtininkas 
taip pat negali pakęsti Tokei Ito. Ir Haris su savo išmonėmis 
vieną sykį priėjo liepto galą. Jau įkliuvo į mano kilpą, gražiai 
įkliuvo... Dabar einu pas savuosius ir iš sargybinio sužinosiu, 

kur gyvena Šonka... Haris neuždraus man eiti pas palydovus. 
Paskui užsuksiu pas burtininką. Prieš tris šimtus šautuvų ir 
keletą raketų, su kuriomis senis galės savo Žmonėms parodyti 
fokusą, jis tikrai kapituliuos. Kitaip negali būti... 

Kai Rudoji Lapė jau žengė prie išėjimo, prasiskyrė užuolai- 
da ir vidun įsmuko atletiško sudėjimo negras Čapa Garbiniuo- 
ta Galva. 

— Jūs Fredas Klarkė?— paklausė gudruolis, rodydamas bal- 
tus dantis. 

— Tas pats. Jūs jau viską žinote, — atsakė Rudoji Lapė 
susierzinęs ir nusišluostė nuo kaktos prakaitą.— Ko tau čia 
reikia? Argi tu nesaugai palapinės su ginklais? Aš norėjau 
kaip tik pas tave eiti, 

— Geriau pakalbėkime čia.— Gudrusis Bebras atsisėdo prie 
ugnies. | 

Rudoji Lapė nužvelgė jį ir pats atsisėdo prie židinio. 

— Na, pradėk! 

— Tu atgabenai mums labai gerų ginklų. Todėl aš noriu 
tave kaip brolį perspėti. 

— Matyt, Tokei Ito slankioja po palapines ir agituoja prieš 
mane. Taip? 

— Taip. Tačiau tai nepavojinga; tau pažadėta, jog galėsi 
laisvas ir sveikas iškeliauti... Pavojus kitas... Ar Ilgieji Pei- 
liai gali sužinoti, kad tu mums atgabenai ginklų? 

— Po šimts pypkių, koks čia dar klausimas? Jie ničnieko 
neturi žinoti. Absoliučiai nieko! Jei norite nors ką iš manęs 
vėliau gauti, laikykite liežuvį už dantų! 

— Mes tylėsime. Bet ar tu pasitiki Vilko Galva? Aš turiu 
omenyje jūsų žvalgą Tobiją.. 

— Kaip jis tau šovė į galvą? Tobijas gi toli, prie Juodųjų 
kalnų. 

— Ne, jis yra kaime. 

— Kur? 

— Pas mus kaime. 

— Prakeikimas! Ar žino šis nuskurėlis? . 


— Jis dar nieko nežino. Tačiau buvo užėjęs pas mane ir 
norėjo šį tą sužinoti. Aš neišdaviau. 


Vilko Galva, lindėdamas po antklode, įdėmiai klausėsi, kas 
apie jį kalbama, Bebras buvo gudrus, 

Rudoji Lapė įsirėmė į šonus rankomis ir tarė: 

— Žinai, man rodos... Kuo tu vardu? 

— Čapa. Jūsiškai Bebras. 

— Taigi, man rodos, kad čia slypi kažkokia velniava. Tas 
biaurus pasalūnas, tas raudonodis šuo Tobijas... Pats jam da- 
viau užduotį, o jis išdrįso nepaklusti... ir atjojo čia! Kai su- 
grįšiu į stotį, pasirūpinsiu, kad jam gerai į kaulus įkrėstų. Ne- 
svarbu už ką! Vadinasi, tave klausinėjo? | 

— Taip. 

Rudoji Lapė sutrypė kojomis. 

— Visas biznis šuniui ant uodegos... Per tokį trumpą lai- 
ką neapvyniosiu Tokei Ito ant piršto... Taip greit neįmano- 
ma... Reikia nešdintis! Tuojau pat reikia išsinešdinti, kol tas 
Tobijas nesuuostė. Ir be jokio užmokesčio? Rupūs miltai! Ge- 
riausią biznį, kokį tik savo gyvenime esu daręs, turiu mesti... 

Bebras maloniai ir užjausdamas šypsojosi. 

Rudoji Lapė perbalo iš pykčio. Paskutiniųjų valandų per- 
gyvenimai akimirkai jam atėmė drąsą. Kai jį vėl pagavo įnir- 
šis, čiupo ant žemės pabirusius dolerius ir ėmė svaidyti kaip 
beprotis į palapinės palas. 

— Prisiekiu visais velniais! Atsiims tas pasalūnas Tobijas. 

Rudoji Lapė išbėgo iš palapinės. 

Vilko Galva priglaudė prie žemės ausį ir pasiklausė. Ne- 
trukus pasigirdo šuoliais nulekiančio arklio kanopų bildesys. 

Delavaras atmetė antklodę. 7 

— Šauniai tu jį sudorojai!-— pagyrė jis Čapą.— Išdūmė. 

Gudruolis linktelėjo galvą. | 

— Dabar jis tavęs nekęs. 

Vilko Galva numojo ranka. 

— Aš džiaugsiuosi, kai baltieji mane kankins, nes žinosiu, 
už ką kenčiu. | g 

— Gerai. Dabar man reikia kitus atvesti. Gali nebesislėpti.— 
Čapa priėjo prie Baseriko.— Žiūrėk, Monitas vėl atmerkė akis. 
Gerai, tarsimės dabar su juo. 

Čapa Garbiniuota Galva paliko palapinę. Po kelių minučių 
jis grįžo su dviem barzdotais kontrabandininkais. Abu vyrai, 
vienas jaunesnis, kitas vyresnis, apsirengę odinėmis striukė- 
mis, atrodė kaip tikri prerijų medžiotojai. Jų skruostai buvo 
nugairinti vėjo, idegę saulėje, striukės — senos ir nutriušusios, 
tačiau šautuvų vamzdžiai žvilgėjo kaip veidrodis. 

— Šnekėkitės su Baseriku,— tarė Čapa.— Štai jis sėdi. 

Barzdočiai priėjo prie Baseriko. 

— Na, sakyk pagaliau, — šūktelėjo vyresnysis beždžionė- 
lei — kiek tu mums žadėjai už darbą užmokėti ir kokį biznį 
pats padarei. Nemeluok, kraugery, juk mes jau viską žinome. 

Baserikas išpūtė akis. | 

— Šunsnukiai jūs,— spygtelėjo jis— Jei biznis pavyks, ža- 
dėjau kiekvienam po dešimtį dolerių. Tačiau biznis neišdegė. 
Todėl ir jums nemokėsiu nė skatiko! Ničnieko nemokėsių, jūs 
plėšikai ir tinginiai! 

— Tau ir nereikės nieko mokėti, susirietusi beždžionpalai- 
ke!-— šaukė įniršę vyrai. — Kiek norėsime, patys pasiimsime. 

Barzdočiai ėmė rinkti nuo žemės dolerius. 

Baserikas pašoko ir iškėlė sugniaužtus kumščius. 

— Nelieskite, apgavikai! Aš jums galvas nusuksiu... Jūs... 
Jūs... | 

Jaunesnysis kontrabandininkas atsistojo priešais neūžaugą. 

— Užsičiaupk, Monitai! Kitaip mes tau nusuksime spran- 
dą. Esame prerijose. Čia mes šeimininkai, o ne tu! Įsidėmėk 
tai! Ginklai priklauso mums, o dėl kainos mes jau susitarėme 
su tuo raudonodžiu arba su negru, nesvarbu, kas jis toks. Šiaip 
ar taip, šaunus vyrukas, viską mums pasakė. Geriau lįsk vėl 
į patalus ir prikąsk liežuvį, kitaip bus riesta! 

— Išdavikai!— ėmė spiegti Baserikas. — Mane muša! Plė- 
šia! Gelbėkite! | | 

Tačiau niekas neklausė, niekas neatėjo ir neskubėjo jo 
gelbėti. 

— Geriau tau patylėti, — patarė gudruolis Čapa.— Apsidai- 
ryk! Palapinėje guli Tobijas. Neužsičiaupsi, jis tave įduos, ir 
tu būsi pakartas, kai tik sugrįši. 

Baseriko veidas persikreipė. 

— Kartu ir šitie du, — niršo jis, — ir šie abu plėšikai. 

— Ne! Mūsų nepakars!— šaipėsi abu barzdočiai.— Mes vi- 
sai į miestą negrįšime. Mes liksime prerijose, kur apie mus 
nė šuo neamtelės. Bet tavęs, mielasis, prerijos netraukia. Tau 
teks grįžti į miestą ir pakopėti į kartuves, jei nesiliausi čia 
mūsų erzinęs. 

Baserikas susmuko. Jo rankas sutraukė mėšlungis. Jis kos- 
čiojo ir spiaudėsi. Paskui galva nusviro ant krūtinės. Užgeso 

paskutinis kupinas godumo ir neapykantos žvilgsnis. Akys 
atsistojo stulpu. Jo širdis sustojo. 

Bebras užmetė ant lavono antklodę. 

Kontrabandininkai nė nežvilgterėjo. į beždžionžmogį, kuris 
tiek metų juos sumaniai mulkino ir išnaudojo. 

Jie prisirinko monetų ir nuėjo su Čapa į tarybos palapinę 
pasidalinti su savo bendrais. 

Čapa, sugrįžęs į vado palapinę, giliai atsiduso. Visas raite- 
lių būrys jau bildėjo šuoliais iš stovyklos. 

— Išdulkėjo, — pranešė gudruolis delavarui. — Ginklai ir 
mulai liko mums. Mes nugalėjome. 

Jis atsisėdo prie ugniakuro ir užsidegė pypkę. 

Vadas, sugrižęs į tipi, atsisėdo priešais Bebrą. Patylėjęs jis 
tarė dusliu balsu: 

— Tu prašei duoti tau laisvę, kad galėtumei veikti savo 
nuožiūra. Dabar pasakyk man, ką tu padarei ir kodėl visi vy- 
rai, palikę ginklus, išjojo? 

Čapa Garbiniuota Galva pranešė: 

— Ginklus nupirkau už Tokei Ito pinigus. Tai buvo gar- 
bingas sandėris. O kad vyrai labai skubėjo ir paliko keletą 
monetų, aš čia niekuo dėtas. . 

* Čapa pirštu parodė dvi krūvelės dolerių, kurias jis surinko 
iš palapinės pakampių. 

"— Tepasiima jas Tokei Ito. 
— Tai tavo pinigai, Bebre. Tu daug nuveikei giminės 
labui. į 

— Ką aš veiksiu su pinigais? Nereikia man jų. Tokei Ito 
geriau tepavaišina minkštutėle bizono nugarine, kad įgaučiau 
jėgų kovai su dvasia, gyvenančia mano motinos motinoje ir 
norinčia priversti mane savoje palapinėje valgyti seno bizono 
mėsą. 

— Galėsi gauti visą bizoniuką!— Tokei Ito veidu slystelėjo 
šypsena. 

Jis pašaukė Uinoną ir Untšidą. Atėjo ir Četansapa. Kitose 
palapinėse jau visi miegojo; tik prie vado ugniakuro šnekoms 
nebuvo galo. 

— Dabar matai, kuo skiriasi dakotas nuo vačičuno,— krei- 
pėsi Tokei Ito į delavarą.— Čapai Garbiniuotai Galvai duodu 
aukso, 0 jis neima. O baltasis trylika metų ir visą savo gyve- 
nimą pasiryžęs atiduoti, kad tik jo įsigytų. 

—- Norėčiau žinoti, kodėl? — sušuko Četansapa, nors jo 
niekas neužkalbino.— Ką veikia vačičunai su auksu? To aš vis 
dar nesuprantu. 

— Jie maino jį į viską, ko patys negali pasigaminti,— pa- 
aiškino delavaras. 

— Tai keista paslaptis. 

— Taip. Bet Četansapa turėtų prisiminti, jog mūsų kariai 
anksčiau daiktus mainydavo į kriaukles, kurios taip pat jo- 
kios vertės neturėjo. | 


"— Tavo tiesa. Bet aš girdėjau, kad daugelis vačičunų su- 
kaupia tūkstančių tūkstančius aukso grūdelių vien tam, kad 
turėtų... Nė vienam dar dakotui nebuvo šovę į galvą savo 
palapinę iki pat viršaus prigrūsti kriauklelių. | 

— Baltieji vyrai turi daug daugiau daiktų, kuriuos galima 
mainyti, negu mes, todėl ir aukso jiems reikia daugiau, negu 
mums kriauklelių, — samprotavo delavaras. — Mes turime tik 
palapines, jie namus; mes valgome mėsą, o jie ir žuvį, ir cuk- 
rų, ir daržoves, ir miltus, ir pieną, ir daugybę kitų daiktų. 
Mes nešiojame vieną drabužį, o jie susivelka vieną ant kito 
mažiausiai trejus. Mums užtenka vienos ugnies ir valgiui ga- 
minti, ir pasišviesti, ir palapinei apsišildyti, o baltieji tam nau- 
doja tris skirtingas ugnis. Man reiktų kalbėti daug dienų ir 
naktų, kad galėčiau išpasakoti, ką turi baltieji žmonės ir kuo 
jie tarpusavyje keičiasi, 

Četansapa papurtė galvą. 

— Vačičunai — nuostabi giminė. Tačiau aš vis tiek nega- 
liu suprasti, kam vienam žmogui reikia tiek daug aukso. Jei- 
gu jis ir jo moterys pavalgę, apsirengę ir turi kur gyventi, 
tai ko jam dar reikial 
 — O, jiems labai daug ko reikia, įsikišo Tokei Ito.-— 
Tai yra vačičunų aukso paslaptis. Kas turi aukso, gali ne tik 
valgyti, statytis namus, bet ir žemės nusipirkti, netgi labai 
daug žemės. Gali taip pat nusipirkti ar išsinuomoti vyrų, 
moterų, vaikų, kurie patys neturi žemės, tačiau dirba tam, 
kas jos turi. Baltasis, kuris turi aukso, ne tik gerai gyvena, 
bet ir tampa kitų vadu. Kai buvo tiesiama transkontinentinė 
magistralė, pats mačiau, kaip vieni vačičunai valdo, o kiti 
jiems tarnauja. Tą paslaptį man atskleidė tie, kurie turėjo 
kitų klausyti. 

— Tikra teisybė, — patvirtino Čapa.— Ir mano tėvas tą patį 
pasakojo. Jį buvo nupirkęs vienas baltasis už auksą. Tėvas 
turėjo baltojo žmogaus laukuose sunkiai dirbti ir dar dažnai 
gaudavo mušti. 

Četansapa pakėlė odinę antklodę ir ėmė pirštais maigyti 
prerijų Žemę. 

— Pirkti žemę? Žmones?— paklausė jis nepatikliai. 

— Kas tiesa, tai tiesa, — patvirtino Vilko Galva. — Blok- 
hauzų stotyje prie Najobreros gyvena jaunas pasienietis švie- 
siais kaip kukurūzai plaukais. Kadangi jo tėvas, kuris augina 
duoną, negali užmokėti turtuoliams už žemę, jis turėjo viską 
palikti ir eiti pats tarnauti. Jis šauna į dakotą tik todėl, kad 
parsidavė Ilgiesiems Peiliams; indėnams jis nejaučia neapy- 
kantos. 

— Tai jau negerai, — nutarė Četansapa.— Štai žemė. Ji pri- 
klauso visiems. 

— Baltieji nesinaudoja žeme bendrai kaip mes, — tarė To- 
kei Ito.— Jie grobia ją ne vien iš dakotų; baltieji apiplėšinė- 
ja ir viens kitą. 

— O raudonodžiai vyrai ar gali bendrai medžioti bizo- 
nus?— įsikišo Vilko Galva.— Dakotai su dakotais susitars, bet 
vargas, jei bizonai perbėgs į paunių ar siksikų medžioklės 
plotus. 

Bebras pagalvojo, pagalvojo, brūkštelėjo ranka per garbi- 
niuotus plaukus ir tarė: 

— Vis dėlto vačičunai gudresni už mus. Už auksą jie su- 
geba viską įsigyti, o mes turime aukso, bet nemokame juo pa- 
sinaudoti. Kodėl mes grumiamės dėl medžioklės plotų. Duoki- 
me vačičunams už juos aukso, ir tepalieka jie mus ramybėje. 

Tokei Ito ilgai ir piktai žiūrėjo į savo garbangalvį draugą. 

— Vadinasi, Matotaupos auksą Čapa būtų pasidalinęs su 
Paku Baseriku? | 

— Kodėl pasidalinęs?— pasiteiravo Garbiniuota Galva. 

— Kad su Didžiojo Tėvo, gyvenančio Vašingtone, leidimu 
galėtų kartu su Baseriku kasti auksą. 

— Ne, ne, ne... Su beždžionėle ir Rudąja Lape niekada 
nesusidėčiau, nes jie apgavikai. Bet prisipažinsiu, vade, kad 
man dėl to dar reikia gerokai pasukti galvą. Ar leistų Di- 
dysis Tėvas, kuris gyvena Vašingtone, dakotams turėti tiek 
žemės, kiek jie galėtų jos už auksą nusipirkti? 

— Ne,— pareiškė delavaras,— jis to dakotams neleis, nors 
pagal savo įstatymus turėtų. Jis pasielgs visai kitaip. Pasi- 
grobs auksą, o dakotus išvarys iš prerijų. Jis tuomet turės ir 
žemę, ir auksą, o dakotai nieko neturės. Jiems teks kraustytis 
į rezervatą ir dar dėkoti Didžiajam Tėvui, kad neleidžia nu- 
mirti badu. Vienas Tokei Ito galėtų nusipirkti iš vačičunų ga- 
balą žemės, sėklų, gyvulių; taip pat ir tu, Čapa, vienas galė- 
tum, tačiau ne visa giminė su savo senaisiais vadais. .. 

— Tuomet šautuvai ir kovos kirviai nuspręs, ar didysis 
plėšikas, gyvenantis Vašingtone, gali pasielgti su dakotų gimi- 
nėmis taip, kaip pasielgė su delavarais. 


JAUNASIS VADAS 


Du kartus pasikeitė mėnulis nuo to laiko, kai pas 
dakotus lankėsi Monito kontrabandininkai ir kai sandėris taip 
netikėtai baigėsi. Vilko Galva pasveiko ir išjojo su laišku at- 
gal į fortą. Tame laiške buvo parašyta, jog Tokei Ito sutinka 
atvykti į blokhauzų stotį tartis su pulkininku Džekmanu. 

Ramiai sruveno į Šiaurinį Platą Arklių upelis. Pakrantės 
karklynuose švilpavo paukščiai. Vandenyje šokinėjo ir laigė 
žuvys. Upelio vidupyje, į pietų pusę atviroje kilpoje dar te- 
bestovėjo. Lokės giminės palapinės. 

Kaitriai šildė pavasario saulė, todėl beveik visų palapinių 
šonai buvo atmesti, ir galėjai matyti viską, kas darėsi viduje. 

Jaunojo karo vado palapinėje šalia ugniakuro sėdėjo tik 
Untšida. Sunėrusi ant kelių rankas, ji žvelgė išmintingomis 
akimis pro čia pat esančius daiktus į tolimą, nekiekvienam 
prieinamą šalį. 

Norint surasti Uinoną, reikėjo paėjėti palei upelį pasroviui 
iki tos vietos, kur praplatėjusi vaga ima slėptis krūmų ir ne- 
aukštų medžių tankumyne. Tai buvo merginų ir moterų mau- 
dymosi vieta. Patekėjus saulei, stovykloje jau virė darbas, to- 
dėl maudykloje buvo visiškai tylu; nekrykštavo sodrūs mergi- 
nų balsai, nesitaškė plaukikės. 

Uinona stovėjo ant kranto viena, užlindusi už krūmokšnių. 
Ji buvo apsirengusi gražiausią savo drabužį iš balto bizono 
kailio, kuris nuo pečių krito klostėmis. Juodi paleisti plaukai, 
perrišti tik per kaktą kaspinu, siekė drabužio apvadą. Jos 

žvilgsnis klaidžiojo po tuščias gimtų prerijų tolumas. Ji sto- 
vėjo tiesi, nuleidusi rankas, šiek tiek atmetusi galvą, tarsi 
kažko lūkuriuotų. | 

Iš pakrantės krūmokšnių išlindo Tokei Ito. Jis atėjo taip 
tyliai, jog nė žolelė nesušnarėjo po kojomis, ir sustojo prie- 
šais Uinoną. Brolis ir sesuo tyliai žiūrėjo vienas į kitą. Uinona 
kilsterėjo ranką, tarsi norėdama stipriai įsikibti į brolį ir dau- 
giau nepaleisti, tačiau jos ranka nusviro anksčiau, negu spėjo 
prie jo prisiliesti. 

— Harka!-— ištarė ji tik vieną žodį. | 

Ji prisiminė savo ir brolio vaikystę. Jau tuomet jam ne- 
buvo lygaus. Didžiausiam Matotaupos pasididžiavimui Harka 
taikliausiai šaudydavo, greičiausiai susekdavo pėdsakus ir vi- 
sada vadovavo berniukų būriui. Prisiminusi vėlyvesnius metus, 
akimirksniui užsimerkė. Tačiau tremtinio sūnus grįžo. Jau pra- 
bėgo dvi vasaros, kaip brolis vėl gina ir saugo ją nuo prie- 
šų, maitina. Dabar jis karo vadas! Uinona pažvelgė į dideles, 
puikias erelio plunksnas, kurios puošė brolio galvą. Ji pati 
pasiuvo jam švarką iš briedžio odos ir gausiai išmargino rau- 
donais ir mėlynais raštais. Iš odinių makštų kyšojo peilio ko- 
tas su išpiaustyta paukščio galva. 

Tokei Ito nepratarė nė žodžio. Jo veidas liko nejudrus, ta- 
čiau akys žvelgė švelniau; tokio žvilgsnio niekas, išskyrus ar- 
timuosius, nebuvo matęs. Šis atsisveikinimas, atrodo, ir jam 
buvo sunkus. | 

Ohitikos vamsėjimas pažadino brolį ir seserį iš susimąsty- 
mo. Vilkinis šuo atskuodė didžiuliais šuoliais pas savo šeimi- 
ninką. Tokei Ito apsigręžė ir, netaręs nė žodžio, nuėjo. 

Vadas pasuko į ganyklą, kur keletas berniukų ganė ark- 
lius. Vado lasas buvo pagavęs per pastaruosius dvejus metus 
ne mažiau kaip tuziną jaunų, stiprių žirgų. Ant gelto mustan- 
go tupėjo strazdas, indėnų vadinamas šešoka, ir traukė guvią 
rytmečio melodiją; pulkas juodaplunksnių jo brolių bėgiojo 
po pievą ir kažką lesinėjo. Eržilas išpūtė šnerves, pauostė 
orą, pasimuistė linksmai ir pribėgo prie šeimininko. Juodasis 
strazdas tuojau nulėkė. 

Vadas pasveikino savo geriausią mustangą ir ėmė laukti, 
kol ateis du pagyvenę kariai, turėję jį lydėti ir remti derybų 
metu. Kai tik šie pasirodė, Tokei Ito užšoko ant gelčio. Lydi- 
mas dviejų senių ir Bebro, jis leidosi į kelią. 

nų ir rodė savo jojimo meną. Hapeda su savo draugu Časke 
mokėjo pralįsti šuoliuojančio mustango papilve, prisilaikyda- 
mi tik ašutinės kilpos, sumegztos ant arklio sprando. Jie labai 
didžiavosi, galėdami šį sunkų triuką parodyti vadui du kartus. 
Buvo tikimasi, kad iš Jaunųjų Šunų vadų išaugs šaunūs kariai. 

Kai raiteliai kiek nutolo nuo kaimo, berniukai ir paaugliai 
atsiskyrė. Tokei Ito vedė savo tris palydovus nė nesusimąsty- 
damas. Jis čia pažinojo kiekvieną kalnelį, upelį, krūmą, vos 
ne kiekvieną žolės kupstą. | 

Tik saulei leidžiantis, jie sustojo pailsėti ir įsirengė nak- 
čiai stovyklą. Vadas apsiėmė budėti antrąją nakties pusę. Kai 
jis pabudo, pagal žvaigždes atskaičiavo, kad jau valanda po 
pusiaunakčio. Atsikėlęs nušliaužė pas Čapą Garbiniuotą Galvą, 
kuris gulėjo ant kalvos keteros ir žvalgėsi po Plato slėnį. 

— Eik miegoti!-— tarė vadas kariui, nejudančiam iš savo 
vietos. | 

Tačiau Bebras nesijautė pavargęs. 

— Pasilikime abu,— pasiūlė jis — Noriu tau šį tą pasakyti. 

Tokei Ito įsitaisė šalia draugo. 

— Harka!-— švelniai kreipėsi Bebras į bendražygį intymiu 
vaikystės vardu.— Kodėl tu nereikalavai, kad tave palydėtų 
didesnis karių būrys? Blokhauzų stotyje tyko Rudoji Lapė! 

— Tu gi žinai, kur dabar mūsų vyrai reikalingi. Generolai 
su Ilgaisiais Peiliais traukia per mūsų prerijas į šiaurę nuo 
Juodųjų kalnų. Mūsų vyriausieji vadai turės jiems ten pasto- 
ti kelią. Tai paskutinė dakotų kova už prerijas. Jei mus su- 
muš, viskas prarasta. Dakotų kariai negali atsisakyti savo 
planų, kad apsaugotų tremtinio sūnų lyg mergaitę drebančią 
iš baimės. | 

— Tylėk! Tokia šneka tik painioja viską. Geriau būtum 
ėjęs į mūsų vadų ir karių susirinkimą ir kovojęs šiaurėje prieš 
Ilguosius Peilius ir jų generolus, užuot čia prie Najobreros 
leidesis klastingai nužudomas. Bent pasakyk dabar, ką man 
daryti, jei Tigieji Peiliai griebsis klastos! 

— Nieko negaliu tau pasakyti, nes pats nežinau, kas atsi- 
tiks. Bet aš leidžiu tau būti prerijose, kai josiu į fortą. 

— Puiku! Jei taip, tai aš Tokei Ito kai ką prisipažinsiu. 

— Ką? 

— Aš išprašiau dvidešimt vyrų ir susitariau su jais. Bū- 
rys lauks manęs šiapus Miniatankos; jei bus bėda, jie padės 
ir Man, ir tau. 

Vadas keletą sekundžių mąstė. 

— Aš žinau, — tarė jis pagaliau. — Tai man pasakė Tatan- 
ka Jotanka. Bet jūs negalėsite pulti blokhauzų, kurie vėl'at- 
statyti ir saugomi didelės įgulos. Jei mane suims, pabandyk 
prasmukti ir mane paslapčia išlaisvinti. 

— Hau. Ir nužudyti Rudąją Lapę. 


Vadas nieko neatsakė, bet Bebras ir/be žodžių jautė, ką 
jis norėjo pasakyti. Karys budėjo prie savo vado ir vaikystės 
draugo ligi pat ryto ir niūniavo dakotų karo dainą apie beribę 
indėnų ištikimybę: 


O broli! Pavojuje, kovoj 
Tavęs aš neapleisiu. 

“Tik šūktelk, pamok bėdoj,— 
Nesudrebėsiu nė audroj, 
Šalia tavęs aš mirti eisiu. 


Daina nutilo, pradėjus brėkšti. Vyrai grįžo pas savo drau- 
gus ir tuoj pat leidosi į kelionę. Ant ištvermingų mustangų 
indėnai jojo dar pusantros dienos, kol pagaliau pasiekė fortą. 

Raitelius nuo forto slėpė upės vingis, todėl vargu ar kas 
iš stoties juos pastebėjo. Vadas, palikęs Bebrą, užkopė su 
abiem patarėjais ant kalvos, nuo kurios fortas buvo matyti 
kaip ant delno. 

Tokei Ito jau buvo girdėjęs iš žvalgų apie stoties atstaiy- 
mą; dabar visa tai pamatė savo akimis. Ką vadas savo drąsiu 
išpuoliu sunaikino, per trumpą laiką vėl buvo atstatyta. Abu 
blokhauzai stovėjo maždaug toje pačioje vietoje, tik buvo 
gerokai didesni, erdvesni. Vėl stiebėsi aukštyn stebėjimo bokš- 
tas, tačiau jis nebesijungė su komendatūra. Upė buvo nuseku- 
si, vanduo nebeskalavo aštriatvorės. 

Iš stoties atklydo silpnas triukšmo aidas: šūkavo žmonės, 
žvengė, trypė arkliai, zujo kareiviai. Sustiprinia įgula už 
aukštos aštriatvorės tikriausiai vos tilpo; tačiau, matyt, buvo 
manoma, jog geriau bus, jeigu žmonės ir arkliai nekels kojos 
į prerijas. 

Dakotui pasirodė, jog sugirgždėjo vakarinių vartų spyna. 
Vartai cypdami atsidarė, ir iš stoties išlėkė raitelių būrys. Va- 
das iš tolo pažino žilaplaukį tiesų majorą, jojantį ant karšta- 
kraujės sartos kumelės. Iš paskos sekė trys karininkai, iš ku- 
rių tik vienas indėnui buvo pažįstamas: Antonis Ročas. Lei- 
tenantas vėl buvo apsirengęs naujutėlaite uniforma, kuri 
gulėjo Kaip nulieta. 

Majoras Smitas paleido savo sartąją kumelę lengvais šuo- 
liais ir, su trimis palydovais pasiekęs kalvos viršūnę, pasvei- 
kino vadą. 

— Mes priėmėme Ilgųjų Peilių kvietimą, — tarė ramiai da- 
Kotas.— Majoras Smitas, be abejo, skaitė kalbančiąją odą, ku- 
rią dakotų kariai atsiuntė jam per žvalgą Tobiją. Ten įrašė- 
me vieną sąlygą. 

Majoras išraudo. 

— Taip, ten buvo viena sąlyga. Aš tikėjausi, kad Tokei Ito 
nebegrįš prie šio klausimo. Tai negirdėtas mūsų kariuomenės 
įžeidimas. | 

.— Ar majoras Smitas gali garantuoti savo garbe, kad susi- 
tikimo metu nebus griebtasi klastos? Ar Tokei Ito ir dakotų 
kariai galės sveiki ir gyvi išjoti, kai tik panorės? 

— Taip. Aš garantuoju, kaip ir kiekvienas kitas karininkas. 

— Tuomet Tokei Ito ir jo kariai jos su tavimi į fortą. 

Abi grupės, karininkai ir indėnai, pasileido pakalnėn ir 
šuoliais nurūko į stotį. 

Kai visi sujojo į kiemą, sargybinis užkėlė vartus ir užraki- 
no sunkia gergždžiančia spyna. Neišduodami savo jausmų, 
kupini nepasitikėjimo indėnai apžvelgė kareivių minią. Kai 
Smitas ir karininkai nušoko nuo žirgų, jais pasekė ir svečiai. 
Arklius turėjo nuvesti kareiviai. 

„Kai vienas dragūnas norėjo paimti Tokei Ito mustango pa- 
vadį, šis grybštelėjo jį dantimis už rankovės. Vyrukas persi- 
gando ir atšoko. Vadas ėmė kažko dairytis. 

— Kurgi Tobijas, jūsų žvalgas? Tik jis suvaldys mustangą. 

— Tobijau! Ei, Tobijau!— ėmė plyšauti po kiemą dragtū- 
nas. Iš už kitų nugarų nuo aštriatvorės pakilo lieknas indėnas. 
Tobijas nešiojo tą patį odinį švarką, kurį jam pasiuvo Uinona 
ir Blykčiojanti Audra, tačiau jo plaukų nebejuosė gyvatės odos 
juosta. Dabar jis buvo persirišęs žaliu kaspinu. Indėno veide 
atsispindėjo anksiyvesnis abejingumas. Nepasisveikinęs su va- 

du, jis paėmė gelčio pavadį. Tokei Ito paraginus, eržilas pa- 
mažu nusekė paskui Tobiją. 

Majoras Smitas nusivedė vadą į komendantūrą. Paskui juos 
nuėjo ir karininkai su indėnais. 

Ant kelių apatinių namo rąstų dar buvo žymu gaisro pėd- 
sakai. Vos peržengęs slenkstį, Tokei Ito permetė akimis pailgą 
patalpą, išilgai padalintą pusine pertvara į dvi nelygias dalis. 
Patalpoje buvo dvejos durys, vienos, per kurias jie įėjo, bu- 
vo šiauriniame namo gale, kitos -—- priešais ir vedė į gretimą 
kambarį. Trečios durys, kurios anksčiau ėjo į bokštą, buvo 
užręstos. Pirmoji patalpa buvo tuščia. Tačiau už tarpusienio 
stovėjo tas pats sunkus, apanglėjusiu viršumi medinis stalas, 
užėmęs vos ne visą patalpos plotį. Iš trijų pusių stalą juosė 
prie sienų pritvirtinti suolai. Kambarį apšvietė šviesa, paiten- 
kanti pro vakarų pusėn išeinantį langą. Be to, blokhauzo sie- 
noje žiojėjo keletas šaudymo angų. 

Atrėmę nugaras į sienas, ant suolo sėdėjo septyni karinin- 
kai, Prieš juos ant stalo gulėjo žemėlapis. Įėjus indėnams, vi- 
si atsistojo. Tokei Ito iš uniformos atpažino pulkininką. Smi- 
tas ir Lokės giminės vadas prisiatė savuosius. Pulkininkas 
Džekmanas santūriai pasveikino Tokei Ito ir. paprašė jį su savo 
kariais sėstis Dakotai ir Smitas atsisėdo ant likusio laisvo 
suolo, priglausto prie tarpusienio. Vadui pasirodė, jog jis su 
palydovais čia buvo pasodintas sąmoningai, kad nematytų ve- 
dančių į kiemą durų. Jis nepastebimai permetė akimis derybų 
partnerį. Pulkininkas buvo vidutinio ūgio; stiriukakaklis; jo vei- 
do bruožai rodė menką protą ir nepatenkintą garbėtrošką. Su- 
čiaupęs lūpas, jis neramiai dairėsi po kambarį ir žvilgčiojo 
pro dakotų pečius į duris. 

Tokei Ito įtempė ausis. Girgžtelėjo durys, į tuščią patalpą 
ėmė rinktis sunkiais batais apsiavę žmonės. Pusė jų sugužėjo 
pro tarpusienio galą į komendanto kambarį. Tai buvo pasie- 
niečiai. Kadangi jie buvo be skrybėlių, tai matėsi jų rudi, 
juodi ir šviesūs plaukai; kai kurie buvo užsiauginę plaukus 
ligi pečių Kaip indėnai. Už diržų kyšojo įprasti ginklai, peiliai 
ir revolveriai. Jų rinkosi vis daugiau ir daugiau. Tokei Ito 
iš pamatymo ir klausos suskaitė keiuriolika; paskuiinis įėjęs 
užtrenkė ir užrakino duris. 

Pastarasis dideliais žingsniais atžirglojo tiesiog prie stalo. 
Jo rankos buvo didelės ir stiprios, kaip ir visas kūnas. Dėb- 


192 


telėjęs į dakotus, atsainiai mostelėjo ranka ir parodė dviems 
vyrams, kur stotis. Tai buvo patogi vieta užpulti indėnų pa- 
siuntinius, 

Tokei Ito atpažino savo priešą. 

Džekmanas pritariamai linktelėjo Rudajai Lapei. Jo neri- 
mas tarytum ištirpo. 

— Džiaugiuosi, — tarė jis Tokei Ito,— kad dakotų vadai at- 
vyko sutartu laiku. Iš anksto paruošiau visą derybų medžia- 
gą ir tikiuosi, kad greit susitarsime. Ar jau galima pradėti? 

Tokei Ito linktelėjo galva. 

Džekmanas paėmė užantspauduotą dokumentą, gulintį prie 
žemėlapio, atplėšė jį ir neskubėdamas išskleidė. 

— Tai Didžiojo Tėvo, gyvenančio Vašingtone, laiškas da- 
kotų vadams. 

Aiškiai, žodis po žodžio jis ėmė skaityti. Tokei Ito atidžiai 
klausėsi. Pradžioje ėjo kalba apie taiką, teisingumą, gerą va- 
lią, paskui palietė ir konkrečius dalykus. Besiklausydamas va- 
das vis žvilgčiojo į žemėlapį, patiestą ant stalo, ir studijavo 
ten nubraižytas juodas linijas. 

Džekmanui baigus, indėnas netarė nė žodžio. Pulkininkas, 
matyt, pagalvojo, kad dakotas nesuprato. 


— Ką tik perskaitytas dokumentas nurodo dakotams re- 
zervato ribas,— pradėjo jis aiškinti ir įsikando pypkę, kuri, 
jam kalbant, tabalavosi išblyškusių lūpų kairiajame kamputy- 
je. Dėl to jo šneka įgavo nosinį skambesį. — Dėl rezervatų ir 
jų ribų nesiderėsime; tai jau nutarta. Dakotų vadai savo pa- 
rašu patvirtins, jog su raštu susipažino. Kalbėsimės tik apie 
tai, ligi kurio laiko ir kuriais keliais atsilikusios nuo krausty- 
mosi dakotų gentys pačiu greičiausiu laiku išvyks į nustaty- 
tas gyvenamąsias vietas. Ar moka Tokei Ito skaityti žemėlapį? 

— Taip. | 

— Tada prašau pažvelgti čia!— Džekamanas pasilenkė virš 
stalo ir ėmė vedžioti pirštu po žemėlapį.— Juodos linijos pa- 
žymi sritis, kurias Didysis Tėvas, gyvenantis Vašingtone, pa- 
skyrė iš savo žemių. . 

— Iš mūsų žemių,— pataisė Tokei Ito. Tai pasakęs, vadas 
sąmoningai pažeidė griežtas indėnų mandagumo taisykles, ku- 
rios neleidžia pertraukti pašnekovo. 


Džekmanas pasitempė. Šis judesys išdavė jo apmaudą. 

— Didžiajam Tėvui, gyvenančiam Vašingtone, priklauso 
visa žemė nuo Atlanto ligi Ramiojo vandenyno. Tačiau Didysis 
Tėvas yra pasiryžęs atiduoti kelis labai gerus šios žemės ga- 
balus dakotų giminei, jeigu vadai įsipareigos gyventi taikiai. 

Tokei Ito padėjo pypkę. 

— Pulkininkas . Džekmanas klysta. Raudonodžiams vyrams 
priklauso visa žemė, pradedant didžiuoju vandeniu, kur teka 
saulė, ir baigiant didžiuoju vandeniu, kur ji leidžiasi. Bet jie 
yra pasiryžę palikti Didžiajam Tėvui geroką šios žemės dalį, 
kurioje jau gyvena baltieji. Jie taip pat yra pasiryžę tartis su 
baltaisiais vyrais — dėl to čia ir atvykome — ar įmanoma ir rei- 
kalinga Didžiajam Tėvui, kuris gyvena Vašingtone, ir jo tau- 
tai perduoti dar šiek tiek žemės, kad jis galėtų išmaitinti di- 
džiules baltųjų vyrų, moterų ir vaikų minias. Dakotų vadai, 
aišku, reikalaus, jog ir jų kariams, moterims ir vaikams liktų 
užtektinai derlingos žemės, kad jie galėtų gyventi ir patys 
galėtų aprūpinti savo palapines. Tik prieš keletą žiemų bal- 
tieji garantavo ir pasirašė sutartį, jog žemės prie Najobreros 
ligi Misurio aukštupio mums priklauso amžiams. 

Įsiviešpatavo tyla. 

Džekmanas spoksojo į stalą. 

— Pasikeitė aplinkybės. Suradome aukso gyslas, tiesiame 
geležinkelius, statome miestus... žodžiu, civilizuojame jūsų 
kraštą. 

Jis ištraukė iš burnos pypkę, iškratė pelenus, pastūmė ją 
į šalį ir ėmė nervingai stuksenti pirštais į stalą. 

Pagaliau jis vėl paėmė save į nagą. 

— Tavo kalba —tai keistas maišto ir proto mišinys. - 

Jis atsilošė, išpūtė pro lūpas orą ir mostelėjo čia pat sto- 
vintiems pasieniečiams. Du iš jų išėjo ir tuoj pat sugrįžo 
su viskio buteliu ir taurėmis, kurias, Džekmanui paliepus, tuoj 
pat visiems pripildė. 

— Na, po burnelę,— pasakė jis, stengdamasis kalbėti kaip 
savas, tačiau tai piaute piovės+ su klastingu pulkininko veidu, 
ir nuo to pasidarė dar nejaukiau.— Mes turime šį reikalą iš- 
nagrinėti ramiai, neskubėdami. Pradžioje reikia šiek tiek pa- 
sistiprinti. Ugninis vanduo, kaip raudonodžiai sako, pataiso 
nuotaiką geriau, negu tabakas. Jūs mėgstate šį skystį, tiesa? 
Bent jau tokios šnekos eina. 

Džekmanas pajudino taurę. Kadangi Tokei Ito prie savo- 
sios net neprisilietė, tai pulkininkas taip pat susilaikė, 

— Šį skystį pavadino ugniniu vandeniu ne raudonieji vy- 
Tai, — atsakė šaltai vadas.— Šio žodžio išmokome iš baltųjų. 
„Dakotų kariai paprastai jį vadina minivakenu, tai yra, šventuo- 
ju vandeniu. | 

Džekmanas ir karininkai ėmė kvatotis. Tik majoras išliko 
rimtas. | 
— Šventuoju vandeniu?— pulkininkas griebėsi pokalbio gi- 
jos, kuri jam buvo pasiūlyta.— Kodėl? 

— Mūsų ausys girdėjo, kad baltieji vyrai geria tokį van- 
denį, tarnaudami didžiajai dvasiai. 

— Bažnyčioje. „„ ak, po perkūnais, jūs turite galvoje vy- 
ną...— Džekmanas sumišo.— Degtinė — ne vynas, nors, tiesa, 
ir nuo jo galima pasigerti. Vadinasi, šventuoju vandeniu... 
Bet čia ne vieta pamokslams. Geriau išmeskime po burnelę. 
Na, raudonieji bičiuliai? Gal surizikuosite išgerti šlakelį? 

— Mes negeriame —įžadą esam davę. Bet pulkininkas 
Džekmanas tenesivaržo. Mes mėgstame pažiūrėti, kai kiti 
geria. | 

— Per didelis nuosaikumas irgi negerai. Be kompanijos 
niekas negeria. Jūs nemalonus žmogus! Argi iš tikro nepa- 
bandysite? 

— Ačiu! Ne. 

Džekmanas piktai atstūmė savo taurę. Jis suprato, kad in- 
dėnų nepavyko apgauti, ir bandė pajuokauti: 

— Tik pažiūrėkit! Dakotų abstinentų draugija! Vadinasi, 
teks tartis sausai. 

Pulkininkas padėjo rankas ant stalo, palinko, nutaisęs dirb- 
tinai malonią miną, į priekį ir pasiruošė naujam apgaulingam 
manevrui: 

— Mes juk ne gyvuliai! Reikia viską tokiu būdu suregu- 
liuoti, kad kiekvienas pasiektų tai, ko jis nori. 

— Ką siūlo pulkininkas Džekmanas? | 

— Siekdamas taikos, aš turiu šimtus pasiūlymų. Tik pir- 
miau reiktų žinoti, ko tu nori. | 

— Aš jau pasakiau. 

— Žinoma, žinoma! Mes gi nenorime jūsų išžudyti. Tu esi 
didelių gabumų žmogus. Forte sužinojome, kas tu toks. Tik- 
ras nutrūktagalvis! Tiesiog sunku įsivaizduoti! Visas fortas 

išlėkė į orą. Mums aiškų, kad susidūrėme su labai rimtu de- 
rybų partneriu. Kas kad esi dar jaunas. Matyt, jūsiškiai ta- 
vimi pasitiki... Tiesa, kokius turi įgaliojimus? 

Šis Džekmano klausimas buvo staigus ir klastingas. 

— Mano įgaliojimai surašyti tarybos atsiųstame kalban- 
čiame popieriuje. Mano ausys turi išklausyti Ilgųjų Peilių pa- 
siūlymus, o mano liežuvis turi pranešti juos dakotų vadams. 

— Štai kaip... Vadinasi, tu neturi teisės visų dakotų var- 
du nei pasirašyti, nei atmesti? 

— Ne, 

— O-0-0! Tai mes vos be reikalo nesusipykome. Tuomet 
iš tikrųjų neapsimoka per daug gilintis į šiuos klausimus. Tu- 
riu pasakyti, kad atsiųsti pasiuntinius be įgaliojimų, švel- 
niai tariant, tikras įžūlumas. Kaip jūs įsivaizduojate pulkinin- 
ką? Kas jis toks? 

— Tai Ilgųjų Peilių vadas, kuris, Didžiojo Tėvo ir Vyres- 
niųjų pavestas, pakvietė Tatanką Jotanką ir Tokei Ito į for- 
tą. Mane pakvietė baltieji vyrai. Jei mano veidas jums nepa- 
tinka, galiu išeiti. 

Indėnas atsakė tokiu ramiu tonu, jog Džekmanas negalėjo 
paslėpti savo susijaudinimo. 

— Daugiau nebesiginčysime. Per dieną užteks vienų grum- 
tynių. Mes pakvietėme tave todėl, jog tavo garbė ir tavo 
įtaka dakotams, atrodo, labai didelė. Mes manome, kad ga- 
bumų tau užtektų būti antruoju „karaliuku“. Visiškai ne- 
suprantama, kodėl tokiam vyrui, kaip tu, dakotai nedavė di- 
desnių įgaliojimų. Iš savo pusės mes linkę pasirašyti su tavi- 
mi galutinę sutartį. Juk tu esi Lokės giminės vadas? 

— Didžiosios Lokės sūnų karo vadas. 


— Puiku. Dabar kaip tik vyksta karas, vadinasi, tu esi Vy- 
riausias. Ar gali kalbėti Lokės giminės vardu? 

— Kartu su šiais tarybos nariais, kuriuos matai šalia ma- 
nęs, esu įgaliotas jus išklausyti. 

— Labai gerai. Šiuo pagrindu galime toliau derėtis. Anks- 
čiau aiškiai pareiškei, jog per daug nesispirsi ir galėsi tam 
tikrą savo medžioklės plotų dalį perleisti baltiesiems. Jūs da- 
bar gyvenate prie Arklių upelio ir aplink jį. Ar negalėtumėte 
persikelti prie Baltosios upės? 

— Ten gyvena kitos dakotų giminės, 


196 


— Gali būti. Bet tai ne tavo reikalas. Pats sakei, kad nė- 
gali kalbėti jų vardu. Taigi, kalbėkime apie Lokės giminę. Jūs 
galėtumėte, pavyzdžiui, čia... čia, matai... mes mokėtume 
tau padidintą rentą. | 

— Ar žino pulkininkas Džekmanas, kad tuo įžeidžia To- 
kei Ito? Jūsų skautas Fredas Klarkė galėtų papasakoti, ar Lo- 
kės giminės vadui reikalinga renta, ar ne. 

Suglumęs ir gana piktai pulkininkas žvilgterėjo į skautą. 
Pamatęs, kaip piktai blykstelėjo Fredo Klarkės akys, dakotas 
ironiškai šyptelėjo. Rudoji Lapė, matyt, bijojo, kad Tokei Ito 
neimtų šnekėti apie kontrabandinius ginklus. Tačiau dakotas 
nutylėjo. 

Džekmanas tęsė kalbą: 

— Štai kaip! Atsisakai? Mėlyno kraujo, kaip žmonės sako. 
Tačiau juk neatsisakysi paimti keleto vešlesnių pievų savo 
kariams? Tai neužgaus tavo savigarbos? 

— Kokiems kariams? 

— Lokės giminės, aišku. Nepamiršk, kad kalba apie ją eina. 
Kiek jūsų yra? Trisdešimtį Keturiasdešimt? Su moterimis ir 
vaikais nuo šimto ligi šimto penkiasdešimt. 

— Pulkininkas Džekmanas, atrodo, mus jau suskaičiavo. 

— Daugiau negali būti. Saujelė žmonių! Tiek galėtų pa- 
doriai įsikurti! Išsirink žemėlapyje vietą, kokią tik nori. Tarp 
šių juodų linijų ne visa žemė bloga; yra keletas plotų, iš ku- 
rių galima šį tą išspausti. 

— Aš neturiu įgaliojimų nei sau, nei Didžiosios Lokės sū- 
nums ką nors išrinkti. 

— Įgaliojimų, įgaliojimų! Eina kalba apie faktus, o ne apie 
juridinius subtilumus. Nemaža dakotų vadų jau susitarė su 
mumis. .. 

— Su kuo? 

— Ne su manim asmeniškai, bet aš galiu parodyti parašus, 
jei tave tas domina. 

— Parodyk. 

Džekmanas atsegė bylą, kuri gulėjo prie jo ant stalo, ir 
ištraukė keletą lapų. 

— Prašau!-— padavė jis tuos lapus Tokei Ito.— Visų savo 
nemokančių rašyti kolegų totemus tu pažįsti. 

Indėnas paėmė lapus ir vieną po kito perskaitė. Patyliukais 
viską išvertė abiems savo palydovams. Džekmanas nemelavo. 

Po dakotų žemių pardavimo sutartimis stovėjo pustuzinis pa- 
rašų, jų tarpe ir vieno vyresniojo vado, atiduodančio gerą 
žemės gabalą. 

Pulkininkas pergalingai šypsojosi. 

— Įsitikinai, vade Tokei Ito? Biznis jau eina pilnu tempu. 
Jei nenori likti plikas, skubėk! Tarkimės. Kalbėkime vyriškai, 
atvirai. Jūsų koziriai sumušti! Jūs dabar panašūs į skęstan- 
čius; kiekvienas dairosi, už kokio šiaudelio nusigriebti. Sku- 
bėk apsispręsti! Esu jau ir tau paruošęs panašią sutartį. 

Dakotas negalėjo atplėšti akių nuo lapų su parašais, 

— Šie vyrai pasirašė, būdami neblaivūs. 

Nespėjo niekas nė krustelėti, kaip vadas sudraskė lapus ir 
nusviedė skiauteles ant stalo. Džekmanas pašoko lyg įgeltas. 

— Raudonasis šunie! Kaip tu drįsti! 

— Aš pastojau kelią išdavystei! 

— Kokiai išdavystei!? Šie garbingi vyrai teisėtai sudarė 
su mumis sutartis. Tai, ką tu padarei, yra daugiau, negu aki- 
plėšiškumas, tai atviras maištas, ir aš liepsiu nuteisti tave kaip 
kurstytoją pagal mūsų įstatymus. 

— Mes esame dakotų žemėje. Baltieji vyrai negali mūsų 
teisti — atkirto ramiai vadas.— Sutartys, kurias suplėšiau, bu- 
vo neteisėtos. Jas pasirašė išdavikai. Pagal mūsų papročius 
tokių sutarčių negalima sudaryti be tarybos pritarimo. Jei 
Džekmanas yra garbės žmogus, tai jam pačiam turėtų būti 
biaurus toks elgesys. 

— Valdyk liežuvį, raudonodi! — Džekmanas paraudo ligi 
ausų.— Čia yra sutartis, pagal kurią jums skiriamos pastovios 
rezervacijos ir pensijos. Užsičiaupk ir nupiešk apačioje savo 
totemą. Aš reikalauju tuojau pat pasirašyti! 

— Nesirašysiu! Pažiūrėk į savo žemėlapį! Mums paliekate 
pačią blogiausią mūsų žemių dalį — smėlynus, dykumas, per- 
džiūvusias prerijas. Bizonų medžioklė — sunkus darbas. Esame 
pasiruošę išmokti lengvesnio baltųjų darbo, bet kaip laisvi 
žmonės derlingose vietose. Tačiau į gardą, kur būsime laiko- 
mi ir šeriami lyg sugauti triušiai, neisime. Iš ten mus vėl 
varysite į dar mažesnį, į dar blogesnį. Baltųjų garantijas 
„amžiams“ mes žinome. Jos tveria ne ilgiau, kaip keletą metų. 
Įgaliojimų pasirašyti aš neturiu ir nieko nedarysiu, kas prieš- 
tarautų giminės tarybos nutarimams. Aš pasakiau, hau! 

Džekmanas suspaudė kumštį. Jis visas drebėjo. 

* — Vadinasi, tu nesutinki kraustytis į jums nurodytą rezer- 

vatą ir nepasirašai?! Jūs turėsite paklusti! Tai prezidento įsa- 
kas! Priešingu atveju jūs būsite maištininkai ir nusikaltėliai! 
Mes elgsimės su jumis kaip su nusikaltėliais! 

— Ką tai reiškia? 

— Arba tu pasirašysi, arba aš tave areštuosiu! 

Vadas nieko neatsakė Džekmanui. Jo akys nukrypo į Smitą. 

Žilaplaukis majoras atsikėlė ir priėjo iš kitos pusės prie 
stalo; Fredas Klarkė ir kiti du pasieniečiai turėjo pasitraukti. 

— Pulkininke Džekmanai, prašau leisti pasakyti keletą žo- 
džių. Kvietime, kurį gavo dakotų vadai, yra ir mano parašas. 
Laiške buvo reikalaujama, kad vadai atvyktų pasitarti, tačiau 
kartu ir garantuojama, jog jie galės, kai panorės, išvykti. Ten 
nebuvo kitokių sąlygų ir išlygų... 

— Majore Smitai, aš nesiteiravau jūsų nuomonės.— Džek- 
manas buvo labai suirzęs. — Man nereikalingi jūsų paaiškini- 
mai. — Pulkininkas vėl kreipėsi į Tokei Ito:— Na, kaip? Gal 
ryžaisi atsiprašyti ir pasirašysi? | 

— Aš nepasirašysiu. Mano kariai ir aš paliekame šitą 
fortą. 

— Jūs esate laikinai areštuojamas! Atiduokite ginklus! 

Šiuos žodžius parėmė dvidešimt revolverių ir pistoletų, 
nukreiptų į indėnus. Dakotai nė nekrustelėjo. 

— Pulkininke Džekmanai!— sušuko Smitas.— Ar jūs esate 
įgaliotas taip elgtis? 

— Taip, aš įgaliotas! 

— Pulkininke Džekmanai, aš daviau vyro ir karininko žo- 
dį, kad čia bus elgiamasi garbingai ir teisėtai, nors mūsų de- 
rybų partneriai ir suskretę indėnai. Prašau, apgalvokite dar 
kartą savo žodžius! Čia sprendžiamas mūsų nacijos garbės 
reikalas. 

— Mūsų nacijos interesai! Nutilkite, majore Smitai! 

— Aš netylėsiu!— Majoras nusisegė kardą ir sviedė jį pul- 
kininkui po kojomis. — Štai... jeigų jūs man tvirtinate, jog 
mes esame niekšai ir apgavikai! 

Džekmanas nusikvatojo. 

"— Šiaip ar taip, majore, atiduosite tą savo kardą. Esu pri- 
verstas iškelti jums bylą. Atsidėkodamas, jog jis užpuolė mūsų 
amunicijos gurguolę, jau kartą leidote šitam dakotui pabėgti. 
Apie tai informavo Ročas. Majore, ir jūs esate areštuotas! 

Karininkas žnekterėjo ant kėdės, susigūžė, užsidengė abiem 
rankom veidą. Ročas norėjo dar kažką pridėti, tačiau dakptas 
jį nutvilkė tokiu žvilgsniu, kūris užčiaupė burną net sąžinę 
praradusiam karjeristui. 

Netardami daugiau nė žodžio, indėnai ėmė kloti ant dide- 
lio stalo savo ginklus. Pirmiausia Tokei Ito padėjo savo šau- 
tuvą ant juodomis linijomis išraižyto žemėlapio, paskui išsi- 
traukė iš už diržo revolverį, o po to ir peilį. Jis nesižvalgė, 
nedelsė. Džekmanas žiūrėjo į jį atidžiu pagiežingu žvilgsniu. 
Dabar jo blyškiai mėlynos akys smalsiai įsmigo į durklo ran- 
keną. Atsargiai paėmęs jį į rankas, ėmė apžiūrinėti. 

— Kulto peilis su senoviškais drožiniais, — tarė jis.— Šiau- 
rės Vakarų kultūra! Kaip jis pateko į dakoto rankas? 

Jis mostelėjo savo žmonėms, kurie priėjo prie indėnų su 
antrankiais ir diržais. Rudoji Lapė su didžiausiu malonumu 
ėmėsi rišti Tokei Ito. | 

Staiga kilo sambrūzdis. Vargais negalais atsistojo majoras 
Smitas ir dar kartą žingtelėjo į priekį. Išsišovusiose smilkinių 
gyslose tvinksėjo kraujas. 

— Pulkininke Džekmanai,— tarė jis dusdamas, — baikite šį 
nusikaltėlišką spektaklį. Suprantu, kad jūs bandėte vadus pa- 
gąsdinti, norėdamas išgauti jų parašus. Nesugriaukite mano 
menymo, kad jūs šito tenorėjote! Spektaklis nepasisekė. Vadai 
nepasidavė. Tad baikite vaidybą ir grįžkite prie laisvo, rimto 
pokalbio. 

Džekmanas paleido iš rankų Tokei Ito durklą, kuris žvan- 
gėdamas nusirito ant stalo. 

— Majore Smitai, prašau jus daugiau apie šiuos dalykus 
nekalbėti. Tai kenkia jūsų sveikatai. Užstodamas dar kartą 
dakotus, vargu ar palengvinsite savo padėtį būsimajame pro- 
cese. Šis klausimas galutinai išspręstas. | 

— Kol aš gyvas, šito nepakęsiu! Vyrai taip nesielgia!— 
Pasipiktinimas jam dar kartą suteikė jėgų, majoras priėjo prie 
Rudosios Lapės, kuris dėjo Tokei Ito antrankius, ir truktelėjo 
jį už rankos. 

— Paleisk jį! 

Fredas Klarkė paleido dakotą ir vožė kumščiu Smitui 
į krūtinę. 

Majoras susvyravo. 

— Šuniel Tu man... 

Jo lūpos pamėlo, akys išsprogo, ir Smitas susmuko. Karinin- 
kai, buvę šalia, prišoko, pačiupo jį ir paguldė ant žemės. 

— Votsonai!-— riktelėjo kažkas. | 

Vienas pasienietis išėjo pašaukti felčerio. 

Rudoji Lapė vėl priėjo prie vado ir ėmė rišti kojas. Abu 
senieji dakotai jau stovėjo surišti, tik kojų niekas jiems ne- 
pančiojo. Kareiviai juos tuojau išvedė. Išeidami juodu pasku- 
tinį kartą pažvelgė savo vadui į akis. 

Tokei Ito niekas niekur nevedė. Kambarys pamažu ištuštė- 
jo. Rudajai Lapei talkininkauti liko tik vienas pasienietis. Šis 
pasilenkė ir pakėlė grindyse įtaisytą dangtį. Rudaplaukis ap- 
glėbė vadą ir ėmė tempti prie tamsios skylės, žiojinčios prie- 
šais indėną. Rudoji Lapė kilstelėjo surakintą kalinį ir įsviedė 
į požemį. 

Rūsys buvo gana gilus. Tokei Ito kietai atsitrenkė į sausą, 
dulkėtą žemę. Jis. tuoj pat atsisėdo ir apsidairė. Požemis, į ku- 
rį Rudoji Lapė jį įsviedė, buvo didelis. Į kiemą išėjo siauras 
plyšys, pro kurį skverbėsi šiokia tokia švieselė. Be to, šviesos 
įėjo ir iš komendanto kambario, nes dar nebuvo uždengtas 
dangtis. Dakotas pažvelgė aukštyn. 

— Kopėčias!— riktelėjo kažkas viršuje. Buvo girdėti, kaip 
atsidarė lauko durys, kaip sunkiais batais apsiavęs pasienietis 
išbildėjo į lauką. Tačiau Rudoji Lapė neiškentė, kol tas sugrįš 
su kopėčiomis, ir įšoko į rūsį, pakeldamas tirštą dulkių debesį. 

— Pakliuvai, vyruti!-— tarė jis, griebdamas belaisvį už ran- 
kos ir tempdamas jį prie rytinės požemio sienos. Prie storo 
rąsto buvo pritvirtinta grandinė su geležiniu žiedu. Rudoji 
Lapė tampriai apjuosė dakoto liemenį grandine ir ją užrakino. 
Belaisvį nuo sienos skyrė maždaug vieno metro tarpas. Ruda- 
plaukis dar kartą labai kruopščiai patikrino antrankius ir odi- 
nius kojų diržus. Viskas, matyt, buvo gerai. 

Tokei Ito tikėjosi, kad priešas išsinešdins. Tačiau jis liko. 
Išsižergęs atsistojo. priešais. Ilgai tylėjo. Pagaliau pasakė: 

— Na štai, Hari, viskas baigta— Jis parodė nykščiu į vir- 
šų.— Kai tu ten pažiūrėsi, pamatysi naujo namo sklypelį. Na- 
mo, kuris stovi toje pačioje vietoje, kur buvo susirentęs blok- 
hauzą bedantis Benas. Ten nudvėsė tavo tėvas. Gali pasiguosti, 
kad ir tu toje pačioje vietoje pakratysi kojas. 

Tokei Ito tylėjo ir žvelgė į priekį Rudoji Lapė kalbėjo 
vienas toliau: 

— Tu tikras kietakaktis. Raguotasis Akmuo yra vienas iš 
tavo vardų. Jis atitinka tavo charakterį. Aš apsigalvojau ir 
daugiau prie tavęs, mielas Hari, nelįsiu su jokiais pasiūly- 
mais. Kai aš vaikštinėsiu viršuje, nupliekstas šviesos, netver- 
siu iš džiaugsmo, prisiminęs, jog tu pamažu nyksti tamsybė- 
se. Tu trūnysi čia ištisas dienas, savaites, mėnesius, ir jeigu 
tavęs nepakars, kaip pabėgusio žvalgo, maištininko ar galva- 
žudžio, tai ir visus metus. 

Rudoji Lapė nutilo ir laukė. Dakotui, kuris, iš šono žiūrint, 
atrodė ramus ir viskam abejingas, besiklausant tokios šnekos, 
ėmė virpėti paširdžiai. Jo akys jau spėjo ištyrinėti požemį; 
aplink čia buvo tuščia ir nyku. Sienos buvo suręstos iš storų 
kamienų, ant kurių prieblandoje buvo matyti nukirstų šakų 
ovalai. Mėnesiai... Metai... Kartuvės... Dakotas jėga kratėsi 
šių minčių. 

Rudoji Lapė vėl ėmė šnekėti. Jo balsas pasikeitė. 

— O ar neturi su savim kartais pinigų?— paklausė jis.— 
Man praverstų! 


Jis išvertė belaisvio diržo kišenes. Indėno veidas neišdavė 
tos kančios, kurią jam suteikė orumą žeminantis bejėgiškumas. 

— O!— Rudoji Lapė atrado monetų pripildytą kapšiuką ir 
ėmė pilstyti iš saujos į saują žvangančius dolerius. Paskui vis- 
ką susibruko į savo kišenę. 

— Galėsiu gerai kelis kartus paulioti! Išgersiu į tavo svei- 
katą, dakotų vade! 


Baltasis vis dar nesitraukė. 


— O ką darysime su tavo plunksnomis?— tarė jis, nukel- 
damas nuo kalinio galvos erelio plunksnų karūną.— Gaila, kad 
prie karūnos neprisirišai uodegos. Būtum kur kas didingiau at- 
rodęs. O gal nematei reikalo prieš mus puoštis? Būtume buvę 
labai patenkinti. Na, bet karūna taip pat nebloga. Kur tu tiek 
erelių sugaudei? O gal paveldėjai iš senelio ar tėvo? Džek- 
manas renka tokius daiktelius. Karūną nunešiu jam, apsi- 
džiaugs. Nors ir šykštus, bet vis keletą dolerių išmes. Be ma- 
nęs jis niekada nebūtų šios bylos užbaigęs. Aš jam daviau, 
pripažink, gerą patarimą. Nesu toks kvailas, kaip tu. Kas pas 
mane pakliūna tarp keturių sienų, tas jau niekada neištrūks, 

Iš šių žodžių dakotas nusprendė, kad sąmokslas buvo iš 
anksto paruoštas, kaip jis ir tikėjosi. Apie tai liudijo ir visiš- 

kai tuščias rūsys; juk požemis tikrai buvo kam nors naudo- 
jamas. Jis buvo ištuštintas. 

— Lik sveikas ir ničnieko nesitikėk, — atsisveikino Rudo- 
ji Lapė. 

Į rūsį įdardėjo tvirtos beržinės kopėčios. Rudaplaukis išli- 
po, ištraukė kopėčias ir uždarė dangtį. 

Tokei Ito liko vienas. 

Nepaisydamas grandinių, jis atsitiesė ir pažiūrėjo į lubas. 
Jas būtų galėjęs pasiekti ranka tik pasišokėjęs. Akimis išma- 
tavo požemio ilgį ir plotį; rūsys buvo erdvus ir užėmė tik- 
riausiai dviejų kambarių — darbo kabineto ir komendanto mie- 
gamojo — plotą. Langelis buvo po miegamuoju. Buvo dar tik 
ankstyva popietė, ir šviesa krito įstrižai ant dulkėtos aslos. Iš 
kiemo ir kambarių girdėjosi žingsnių aidas. Dakotas atskyrė 
šen bei ten lakstančių karininkų balsus, kurie kartų su felče- 
riu vis dar tebešokinėjo apie Smitą. Jam pasirodė, kad sąmo- 
nės netekusį majorą jie atnešė pagaliau į miegamąjį ir paguldė 
į žygio lovą. | 

„Pro langelį matėsi praeinančių kareivių batai. Vis garsiau 
aidėjo pikti šūksniai, kandūs atsakymai. Žmonių nuotaika, at- 
rodo, buvo ne kokia. Majoro senoji įgula neslėpė savo pasi- 
piktinimo. Atėjus vakarui ir išblėsus paskutiniams saulės spin- 
duliams, Tokei Ito išgirdo, kaip prie girgždančio siurblio kaž- 
kas karštai susiginčijo. Įsikišus vyresnybei, balsai aptilo. Tačiau 
tik laikinai. Temstant blokhauze įsidegė smarkios peštynės. 
Bildesys, riksmas pasiekė kiemą. Tomas, Teo ir Adamas, matyt, 
išsviedė į kiemą visą Ročo šalininkų šutvę. Pagaliau trinkte- 
lėjo šūviai, kurie, tur būt, išgąsdino ir ataušino įkaitusias gal- 
vas, gal buvo ir sužeistų. Triukšmas pamažu nurimo, įsivieš- 
patavo ramybė. Naktis apgaubė fortą. 

Subildėjo komendanto kabineto durys. Dangtis pakilo, nu- 
sileido kopėčios, įlindo kažkieno kojos. Pasirodė lieknas, uni- 
formuotas žmogus. Žibalinė lempa, virpanti jo rankoje, apšvie- 
tė blyškų Antonio Ročo veidą. Leitenantas priėjo arčiau ir 
ėmė įkyriai šviesti į kalinio veidą. 

— Na+4— paklausė patylėjęs.— Gal apsigalvojai? O kad taip 
imtum ir pasirašytum, ką? 

Tokei Ito nieko neatsakė. 

— Vis dar putiėsiė Pasvarstyk gerai, dakote! Norite neno- 
rite — į rezervatą vis tiek keliausite. Jei pasirašysi, gal dar 

išlįsi gyvas iš šitos duobės. Jei nė — padvėsi čia kaip žiurkė 
spąstuose. Pamažu, bet garantuotai. Na? Nejau nieko man 
nepasakysi? 

— Tave aš niekinu, Antoni Ročai. Tai viskas, ką turiu pa- 
sakyti. 

 — Nuolankiai dėkoju. Tavo žodžiai tik padės mano karje- 
rai. Džekmanas jau atvežė man kapitono laipsnį. Jei ateitum 
kada nors į protą, duok man žinią. 

Vadas nusigręžė, tarsi Ročo čia visai nebūtų. 

— Kvailys! — burbtelėjo šis ir ėmė ropštis kopėčiomis 
į viršų. | 

Tokei Ito vėl pasiliko vienas. Jis palaukė keletą valandų. 
Kai įsitikino, kad jau po vidurnakčio ir kad įgula užmigo 10- 
kio miegu, susirietė kaip ežys ir ėmė čiupinėti kojų pančius. 
Jie buvo taip suveržti, jog kraujas negalėjo laisvai pulsuoti 
gyslomis, ir kojos vis labiau tino. Tokei Ito pabandė, ar ne- 
galima surakintomis rankomis atleisti mazgų. Pasirodė, kad 
galima, tik labai sunkiai. Kalinys darbavosi kantriai ištisas va- 
landas, kol pančiai šiek tiek atsipalaidavo. Visiškai atrišti ne- 
norėjo, nes iš antrankių, kurie buvo užrakinti, vis tiek neiš- 
sivaduosi. Taip pat jis nebūtų galėjęs be kito pagalbos ir spe- 
cialių įrankių nusiimti grandinės, perjuostos per pusiaują. 
Reikėjo laukti, kol ims veikti Čapa; ligi to laiko jis neturėjo 
teisės sukelti įtarimo. Neįtikėtina, kad ištikimas draugas jau 
šią naktį bandytų jį išlaisvinti, nes dabar buvo labai nepalan- 
kios sąlygos. Čapai Garbiniuotai Galvai reikėjo pirma kruopš- 
čiai viską ištirti, rūpestingai pasiruošti. Tam prireiks tikriau- 
siai keleto savaičių. 

Norėdamas išlaikyti jėgas, Tokei Ito pasistengė užmigti. 
Kai pabudo, buvo dar anksti. Kieme jau švietė saulė, tačiau jos 
spinduliai į rūsį nepateko. Prie siurblio kilo triukšmas, kažkas 
grubiai juokavo, girdėjosi, kaip čiurleno ir tiško vanduo. Tai 
prausėsi pasieniečiai ir kareiviai. Dakotas, kaip ir visi jo gen- 
tainiai, buvo įpratęs iš pat vaikystės kas rytą pulti į upelio 
tėkmę, panardyti ir paplaukyti. Jis labai pasigedo gaivinančios 
vėsos ir švaros. Rūsyje buvo labai nešvaru, visur dulkės ir 
pelenai. 

„Apie pietus vėl atsivėrė požemio dangtis. Įlindo nerangus: 
pasienietis. Jis nuėmė nuo belaisvio kojų pančius, atnešė van- 
dens ir sūdytos mėsos. 

— Dabar reikės čia kasdien laipioti,— tarė jis priekaištau- 
damas, 

Tokei Ito pastebėjo jo veide įsirėžusius amžino nepasiten- 
kinimo bruožus. | 

Vėžlio žingsniu slinko popiečio valandos. Vienintelis To- 
kei Ito užsiėmimas buvo klausytis atsklindančių iš lauko gar- 
sų. Gausi įgula vis dar nemažėjo; dalis, atrodo, įsirengė sto- 
vyklą šalia forto. Vakarinių vartų vyriai girgždėjo be persto- 
jo; čia kažkas įeidavo, čia vėl išeidavo. Tolima žmonių šneka 
ir šauksmai susiliejo su upės gurgėjimu. Žvengė arkliai, su- 
ginti į didelę kaimenę, nuo kanopų bilsmo dusliai dundėjo 
prerijų žemė. Raiteliai čia išlėkdavo kažkur, čia vėl sugrįž- 
davo. Kartą subumbsėjo kūjis, suplazdėjo vėjyje palapinių 
brezentai. Kaip gerai šiuos visus stovyklos garsus pažinojo 
indėnas. 

Sutemus vadas vėl jėga atsikratė minčių. Jis užsklendė 
savo ausis prerijų garsams, vilkų kauksmui, upės šniokštimui 
ir užmigo. Praėjo pirmoji nelaisvės diena, 

Dienos slinko vienodai, monotoniškai. Į rūsį įsigaudavo 
blankios šviesos ruoželis. Cypaudavo siurblys, girgždėdavo ka- 
reivių batai, pietų metu tarškėdavo indai. Žmonės plepėdavo 
įvairiausius niekus, keikdavosi, šūkaudavo, dainuodavo, įsa- 
kinėdavo. Iš balsų bei žingsnių skambesio indėnas jau at- 
skirdavo apie keturiasdešimt jų. Lengviausiai atpažindavo To- 
mo ir Teo balsus. Dakotas iš jų kalbos suprato, kad dvyniai 
palaiko majoro pusę. O kai ateidavo pietūs, į rūsį nusileis- 
davo nerangus surūgusio veido pasienietis ir atnešdavo sūdy- 
tos mėsos. 

Belaisvis galėjo žingsniuoti tik pusračiu. Jis išmatavo, iki 
plyšio galima nueiti dešimtį žingsnių, o atgal tik septynis, nes 
apsigręžus sutrumpėdavo tampriai suveržta grandinė. Kalinys 
pabėgėdavo pirmyn, grįždavo vėl atgal, pritūpdavo, bandyda- 
vo susiriesti ir atsitiesti, atsisėsdavo ir vėl atsistodavo. Tik to- 
kius judesius leisdavo padaryti antrankiai ir grandinė. 

Taip ir slinko dienos, savaitės; praėjo ir pirmasis nelaisvės 
mėnuo. Nužydėjo pavasaris. Į rūsį ėmė skverbtis vasaros ši- 
luma. Vis tyliau šniokštė senkanti upė, kol pagaliau visai nu- 
tilo. 


oo —- 


vienu žodeliu, tačiau aptarnaudavo kasdien, iš jo nesityčio- 

damas, staiga ėmė ieškoti priekabių. Laiku neatnešdavo mais- 
to, pasitaikydavo dienų, kad visai neateidavo, dažnai pamirš- 
davo atnešti vandens. Dar rečiau, negu paprastai, ėmė valyti 
rūsį. Pradžioje tik niurzgėjo, burbleno panosėj, paskui pra- 
pliupo pasienietiškų keiksmų papliūpomis, ėmė vainoti kalinį 
pačiais šlykščiausiais žodžiais, kokiais baltieji mėgo koneveik- 
ti indėnus. Pagaliau pradėjo belaisvį stumdyti, spardyti, daužyti 
kumštimis. Tokei Ito į tai reaguodavo kaip numirėlis. Be- 
prasmiškas gynimasis tik būtų suteikęs baltaveidžiui malo- 
numo. Žiaurus prižiūrėtojo elgesys sužadino jam viltį. Gal 
pyktį ant bejėgio kalinio? Dakotas pabandė iš to slunkiaus iš- 
pešti kokią nors žinią. 

— Žinau, kodėl tu mane muši,— tarė jis vieną vakarą.— 
Dakotų kariai sumušė jūsų generolus. 

— Suskretęs šunpalaiki! Kas tau pasakė'— Pasienietis grės- 
mingai užsimojo su puodu. 

Tokei Ito šyptelėjo ir tarė: 

— Na, šveisk su savo puodu! Baltaveidžiai nemoka kan- 
kinti.. 

— Ar tu man dar akis draskysi? Matyt, tau nepatinka, kad 
tavęs niekas nežnaibo įkaitinta geležim, kaip pas jus įprasta? 
Šunie! Raudonsnuki šunie! Kai pagalvoju, kad tavo sėbrai nu- 
žudė generolą Kasterį ir jo Žmones, aš vos tveriu nenusukęs 
tau sprando. Tačiau nesidžiauk per anksti, tau nebus iš to 
naudos! Kol tave kas nors išlaisvins, spėsime pakarti! Pasa- 
kiau, kad žinotum, kas tavęs laukia! Dar nepamiršome, kiek 
tu mūsiškių iš pasalų nudūrei ir nušovei. Dezertyre! Klastūne! 
Išdavike! 

Prižiūrėtojas ėmė mušti indėną puodu, tačiau tai buvo tas 
pats, ką daužyti rąstą. Tokei Ito nė nekrustelėjo ir toliau iro- 
niškai šypsojosi. | 

— Ar tu daužai, ar blusa spardosi! 

Indėnų belaisviai, norėdami parodyti savo drąsą ir ištver- 
mę, buvo įpratę erzinti nugalėtoją. 

— Aš -blusa!? Uždusau, kad tave galas! Kuo tu dediesi? 
Na, palauk! Aš tau parodysiu, kur pipirai auga. Gali neabejo- 
ti! Labos naktelės! Lauk manęs rytoj! 


pė. Vadinasi, dakotai laimėjo didelį mūšį. Pasieniečio grasini- 

mų vadas nebijojo, o jo įsiūtis suteikė jam malonumą, nes tai 
rodė, kad dakotai dar laikomi priešais, kurių bijomasi ir todėl 
nekenčiama. | 

Sutemo, ir indėnas pirmą kartą šoko grumtis su savo gran- 
dinėmis. Nors jis suprato, kad pats negalės išsilaisvinti, tačiau 
vis dėlto pabandė. Jis norėjo nusmaukti grandinę per klubus. 
Jis stengėsi iš visų jėgų, nepaisydamas surankintų rankų 
skausmo, ir jam būtų buvę tas pats, jeigu su drabužiais būtų 
nunėręs ir odą. 

Kad tik išsilaisvinus! 

Indėnas plušo ištisas tris naktis. Jo veide kažkas pasikeitė, 
praslinkus toms trims naktims. Grandinė nepasidavė. Dabar jis 
galutinai įsitikino, kad pats nieko negalės padaryti. 

Vasara nestovėjo vietoje. Prerijose džiūvo žolė, išseko 
upeliai, blokhauzuose kaupėsi karštis. Stiprūs vėjo gūsiai gai- 
niojo virš forto debesis, kėlė smėlio sūkurius. Nutilo paukščių 
giesmės, nebežvingavo žirgai. 

Vis labiau dvokė sūdyta mėsa, kurios belaisvis tiesiog ne- 
galėdavo pakęsti. Didelė įgulos dalis kažkur išvyko. O gal 
Bebras pamiršo savo vadą? Išlaisvinimo sąlygos dabar buvo 
palankesnės. 

Užgriuvo tvankios dienos. Šiuo metų laiku negailestingas 
karštis svilindavo tyrlaukius ligi pat vasaros pabaigos. Pūtė 
karštas vėjas. Nuo slogios šilumos ėmė dvokti rūsys, trūko 
oro, gniaužė krūtinę. Žemė rūsyje buvo tarsi miltai. Iš kažkur 
padvelkė degėsiais. Matyt, įsiliepsnojo perdžiūvusi stepė. Vė- 
jas nešė per prerijas svilėsių kvapą. 

Vieną dieną vėl pasigirdo gelčio kanopų bildesys. Mustan- 
gas grūmėsi kieme su svetimu raiteliu. Kai daugiašikšnis 
botagas talžė be jokio gailesčio arklio šonus, ir dakotas krūp- 
čiojo, kandžiojo antrankius, tarsi ne geltį, o jį patį būtų kas 
čaižęs. Pagaliau mustangas nutėškė raitelį žemėn. Jį kažkas 
kažkur nunešė. Žmogus, apsiavęs mokasinais, su dideliu vargu 
pagavo įsiutusį eržilą. 

Pavakare vėl pakilo audra. Sudrebėjo aštriatvorė, blok- 
hauzai. Su didžiausiu trenksmu kaip mat nubildėjo žemėn 
bokšto stogelis. Pasigirdo šūksniai, prislopinti šnypščiančio 
prerijų kvėpavimo. Ėmė teškenti pirmieji lietaus lašai. Po 
akimirksnio debesys tarytum prakiuro; vanduo pasipylė lyg 
iš kibiro ir kaip mat apsėmė visą kiemą. Pro langelį čiurkš- 

telėjo srovelė, ji ritosi per dulkėtą žemę, kuri nenorėjo jos 
sugerti. Nuo liūties net dundėjo blokhauzų stogai. 

Audra, taip netikėtai užgriuvusi, greit ir praūžė. Lietus 
ėmė mažėti; pakrapnojo kelias minutes ir visai liovėsi. Vėjas 
nutilo. Vanduo ramiai lašėjo nuo stogų į užtvinusio kiemo 
balutes. Žmonės išlindo į lauką ir ėmė murdytis po vandenį. 
Iš po batų tryško praskydusio purvo čiurkšlės. Vyrai garsiai 
šnekučiavosi apie nuplėštą sargybinės stogą, ieškojo lentų. 
Tokei Ito suprato, jog bokštas tuojau pat bus sutaisytas. 

Vanduo kieme ėmė sekti. Trykštanti į rūsį čiurkšlė ėjo vis 
mažyn ir mažyn, pagaliau ėmė tik lašėti. Tokei Ito traukė visa 
krūtine kvapų orą. Gaivinanti vėsa, prasiveržūsi ir į rūsį, 
glostė grandinių iškankintą kūną. 

Vakare kažkas pakėlė dangtį ir įleido beržines kopėčias. 
Tokei Ito pamatė raitelio batus. Jis iš karto pažino, kad čia 
ne prižiūrėtojo batai. Jis nenuleido nuo svečio akių, kol ne- 
pamatė šviesių garbanų. Dakotas iškart pažino pasienietį, 
tai buvo Adamas. Kalinys vienu metu pajuto neaiškią viltį ir 
giliai įsišaknijusį nepasitikėjimą. 

Vaikinas atnešė vandens ir sūdytos mėsos. 

— Galų gale aš pas tave, — tarė jis, paduodamas maistą.— 
Tomas ir Teo viską paruošė. Jie nedavė man ramybės, visas 
ausis išūžė. Jiedu tave pažino dar vaiką ir nori išlaisvinti. Štai. 
Prie raktų negalėjome prieiti, todėl atnešiau dildę. Tau reikės 
nupiauti vieną „grandinės žiedą; jis nestoras, ligi vidurnakčio 
spėsi. Būk pasiruošęs. Tomas susitarė su Bebro vyrais. Iš rytų 
pusės jie vaizduos, kad puola, ir nukreips sargybinių dėmesį. 
Per vakarinius vartus įslinks Bebras, ateis čia prie rūsio ply- 
šio ir padės tau išsikabaroti. Bokšte būsiu aš, prie vartų stovės 
Tobijas, o arklius po vidurnakčio saugos Tomas ir Teo. Tu- 
rėtų pasisekti, Sutinki? 

— Taip. Kas atsitiko tiems tarybos nariams, kurie su manim 
atvyko į fortą? 

— Juos tuoj pat užmušė. Jie pasielgė neišmintingai, bandė 
gintis. 

— O Rudoji Lapė čia? 

— Čia. Jis miega virš rūsio komendanto kambaryje! Tai 
vienintelis pavojus. Manau, kad užpuolimas nukreips jo dė- 
męsį. Taigi, sutarta. Antrą valandą po pusiaunakčio! Dildę 
bėgdamas -pasiimk! Ji mano, ir niekas neturi jos rasti. 

Tokei Ito tiriamai nužvelgė blondiną. 

— Kodėl tu man padedi? 

— Kodėl? Todėl, kad visa tai biauru... Tomas ir Teo sako 
tiesą. | 

— O Smitas dar gyvas? 

— Pusiau paraližuotas, beveik be sąmonės. Džimas jam 
taikliai uždavė. Majoras tikras vargšas; jis irgi čia belaisvis. 
Jį slaugo duktė. Dabar ji benamė našlaitė. Tačiau ji drąsi, ge- 
ro grūdo, taip sakant. 

— Tu ieškai aukso, Adamai Adamsonai. 

— Nepamiršai, ką tau sykį prasitariau? 

— Nepamiršau. Gal tikiesi, kad Tokei Ito užmokės už pa- 
galbą? | 

Adamas nusipurtė. 

— Nepakartok to dar sykį, dakote! Aš nesu šunsnukis! 

— Gerai. Bet ar žinai, ką darai? Tu išduodi baltuosius 
vyrus, 

— Gali manyti, kaip nori. 

— Ar ketini, juos išdavęs, toliau čia pasilikti? 

— Gal būt. Reikia mokėti atsipirkti už niekšybę taip, kad 
nereikėtų nuo savųjų bėgti. Aš juk ne indėnas, 

— Hau. Jei pavyks pasprukti, dildę pasiimsiu. Kad tavęs 
neišduočiau! 

Adamas atsisveikino ir išėjo su dubeniu ir ąsočiu. 

Kalinio širdis ėmė tankiau plakti. Kol visai sutemo ir lauke 
viskas nurimo, jis prasėdėjo atsirėmęs sienos ir nė nekruste- 
lėjo. Paskui išsitraukė dildę ir ėmė darbuotis. Piauti surakin- 
tomis rankomis buvo labai sunkų, tačiau jis turėjo keletą 
valandų laiko. Prieš vidurnaktį jau galėjo nuimti grandinę, 
tačiau antrankių neįstengė nusimesti. " 

Tokei Ito laukė. Jis buvo pasiruošęs. 

Lygiai antrą valandą lauke pasigirdo triukšmas. Pokštelėjo 
šūvis. Adamas iš bokšto davė pavojaus signalą, ir belaisvis 
išgirdo, kaip atsidarė blokhauzo durys, kaip pro jas išvirto 
keikdamiesi pasieniečiai. Nė vienas, atrodo, dar tikrai neži- 
nojo, kur tyko pavojus ir ko reikia griebtis. Užpakaliniame 
kieme kilo sąmyšis. Iš komendantūros nubildėjo žingsniai. 
Tokei Ito išgirdo, kaip baubė Rudoji Lapė, greblavo Ročas. 
Iš prerijų atskrido dakotų karo riksmas. „Hi-jip-jip-hi-ja-a!"— 
perskrodė tamsią, žvaigždėtą naktį. Vėl supoškėjo šūviai. Kaž- 

kas kieme suriko, kad dakotai šaudo padegamosiomis strėlėmis. 
Vyrai šoko tempti vandens statinių. 

Tokei Ito stovėjo prie langelio. Pabandė šoktelėti ir užsi- 
kabinti surankintomis rankomis. Nepavyko. Jis turėjo laukti, 
kol ateis Capa. Ištikimas draugas netruko prisistatyti. Vargais 
negalais jis įkišo galvą per siaurą plyšį ir ištiesė vadui rankas. 
Tokei Ito įsikibo ir pasispyrė, kad Bebrui būtų lengviau trauk- 
ti. Tačiau šiuo akimirksniu jis išgirdo, kad kieme įvykiai pa- 
suko nenumatyta linkme. 

Pasigirdo Rudosios Lapės balsas. Tokei Ito pamatė jį atbė- 
gant iš užpakalinio kiemo. Jis paleido draugo rankas ir nušo- 
ko ant aslos. 

— Rudoji Lapė!— perspėdamas riktelėjo jis Čapai. 

Čapa Garbiniuotoji Galva atsistojo ir spėjo atsisukti į prie- 
šą. Rudajai Lapei nepasisekė pačiupti jo iš užpakalio. Tokei Ito 
žiūrėjo į besirungiančiųjų kojas. Dar kartą pabandė vienas 
prasigauti pro angą, tačiau veltui, Langelis buvo per siauras 
ir per aukštai; pro jį išlįsti surakintomis rankomis buvo ne- 
įmanoma. Lauke Rudoji Ląpė kažką įsakė. Tokei Ito nesuprato 
jo žodžių, tačiau jis suvokė, kad tas įsakymas dėl jo. Komen- 
danto darbo kambario grindyse atsidarė dangtis, ir į rūsį įšoko 
du vyrai. Tokei Ito suprato, jog nepajėgs jiems pasipriešinti. 
Jis jau buvo atsisėdęs prie sienos, kad paslėptų nutrauktą 
grandinę. | 
liniui. Tokei Ito prarado sąmonę. | 

Lauke grumtynės tesėsi. Bebras atsikratė Rudosios Lapės, 
tačiau jam ničnieko nebeliko, kaip tik sušvilpti ir trauktis. 
Krito penki jo kariai. Kovoti su daug kartų viršijančiu jų 
jėgas priešu buvo beprasmiška. Čapai beliko tik džiaugtis, 
kad jo mažas būrelis nepatyrė didesnių nuostolių. Kaip lauki- 
nės katės dakotai prasimušė prie aštriatvorės ir persliuogė ją. 
Pikta ir apmaudu buvo jiems, kad reikia naudoti savo karinius 
sugebėjimus bėgimui ir palikti paimtą į nelaisvę vadą priešų 
rankose. Dakotai iš pat mažumės buvo išmokę nepalikti prie- 
šams nei sužeistų, nei žuvusių savo karių. 

Rudoji Lapė nebesirūpino dakotų persekiojimų, nes Bebras 
jį sunkiai sužeidė peiliu. Ročas buvo perdaug bailus, kad 
vestų vyrus į tamsoje paskendusias prerijas. Norėdamas ap- 
svarstyti susidariusią padėtį, jis pasikvietė pas save keletą 

žmonių, jų tarpe ir abu pasieniečius, kurie buvo gavę Rudo- 
sios Lapės įsakymą nudobti Tokei Tto. 
— Vadinasi, tas kiaulė negyvas?— paklausė jis kimiu balsu. 


te. Jis plūduriuoja kraujuose. Jo kaukolė nebuvo tokia stip- 
ri, kaip mano buožė. 

— Kitas reikalas, kas davė šią geležėlę raudonajam bandi- 
tui — tarė antrasis, rodydamas Adamo dildę.— Grandinė buvo 
nupiauta. 

— Po perkūnais! Tai išdavystė. Kas?.. 

Adamas, kuris dalyvavo pasitarime, tačiau laikėsi nuoša- 
lyje, tyliai išslinko pro duris. Tamsiame kiemo kampe jis at- 
rado didžiai susijaudinusį Tomą. 

— Adamai, pagaliau ištrūksi iš šių spąstų! Tokei Ito, rodos, 
nebegyvas. Jie rado tavo dildę... 

— Žinau. 

— Nešdinkis, kol nepakorė. Dabar bokšte Tobijas, vartus 
saugo Teo, 

— O kur mergina, Ketė? Noriu atsisveikinti. 

— Nekvailiok! Aš perduosiu tavo linkėjimus. Nedelsk! 
Spruk! 0 | 

Tomas, nieko nelaukdamas, tvėrė Adamą už rankovės ir 
ėmė tempti. Tačiau Adamas ištrūko ir, nepaisydamas perspė- 
jimo, nuskubėjo į kambarėlį, kur žinojo rasiąs bejėgį majorą 
ir jo dukterį. 

Iš komendantūros išvirto keletas vyrų. 

— Kur tas šnipas Adamas4! 


Tomas, vaizduodamas nustebusį ir degantį smalsumu, atki- 
šo smakrą. 


— Adamas? Ko jūs norite iš jo? Kodėl taip piktai? 

— Nepliurpk! Jis bus pakartas! Ką tik išėjo pro duris... 
Turėjai jį matyti?! | 

— Mačiau! Aišku, mačiau. Jis norėjo pažiūrėti arklių... 
Kadangi pro vartus jam pasirodė per toli, tai švilptelėjo per 
aštriatvorę. Nežinia, ką dakotai mūsų kuinams padarė... 

— Aha! Švilpt per aštriatvorę! Velnio išpera! Mes jį vis 
tiek nutversime! 

Bet vyrai nebėgo prie vartų, kaip iš jų riksmo buvo gali- 
ma tikėtis, bet grįžo su naujienomis atgal į komendantūrą. To- 

kią tamsią naktį išeiti iš forto niekas nedrįso. Ten galėjo ty- 
koti pasprukę dakotai, o dakotas pro šalį neprašauna, 

Tuo metu Adamas nepastebimai įslinko į ligonio kambarį 
ir užpūtė žvakę. Pusiau be sąmonės, pusiau snausdamas, ma- 
joras gargaliavo. Ketė sėdėjo ant lovos krašto. Ji norėjo at- 
sistoti, bet Adamas neleido. | 

— Ramiai, — tarė jis tyliai, neskubėdamas.— Mes pralaimė- 
jome. Geriau nebūtume nieko darę; ir kalinys tebebūtų gy- 
vas, ir aš būčiau galėjęs čia pasilikti. Dabar turiu bėgti: Ma- 
nęs ieško. | 

— Girdėjau. Šūkavo, kad jus reikia pakarti. 

— Jie nekaria, o gyvą supūdo. Likite sveika, mis Kete. 

— Kur jūs? Kur ketinate pasislėpti? 

— Amerika didelė. Tik gaila, kad vis turiu bastytis. Ne- 
laimingas aš. 

— Tačiau turite drąsią širdį, Adamai. 

— Ačiū už gerą žodį. 

— Nepamiršk manęs. 

—- Jūs taip pat nelaiminga, Kete, ir esate geresnė už mane. 
O kad galėčiau jus su savim pasiimti! 

— Aš dar reikalinga tėvui. 

— Ar galėsiu jums apie save duoti žinią? 

— Duokite, Adamai. Labai apsidžiaugsiu. 

— Jei man nepasiseks pasikalbėti su Tomu ir Teo, pasa- 
kykite abiems, kad kuo greičiau iš čia išnyktų. Pas Ročą jiems 
nebus gyvenimo. Jis žino, kad dvyniai draugavo su manim ir 
dažnai užstodavo dakotą. 

“— Perspėsiu abu. Tai nesunku. 

Adamas įsiklausė. 

— Atrodo, aplink ramu. Pabandysiu praeiti pro vartus aI- 
ba peršokti per juos, kol dar ten tebestovi Teo, o bokšte To- 
bijas... 

Adamas išėjo iš kambario. Ketė liko sėdėti ant lovos; ji 
susidėjo ant kelių rankas ir įsiklausė į tėvo kvėpavimą. Jai 
buvo apie ką pagalvoti. 

Atsisveikindama su pasieniečių, ji pati sau prisipažino, kad 
myli jį. Šis kietas, švelnaus auklėjimo nematęs fermerio sū- 
nus daug kuo dar buvo jai svetimas. Rodos, jis apie nieką 
daugiau nesvajojo, kaip apie ūkį. Tačiau mergina protu ir šir- 
dimi linko prie jo. Jame nebuvo to, ko ji buvę išmokusi ne- 

kęsti. Adamas neieškojo garbės, nemokėjo apsimetinėti, nebu- 
vo bailus. Tai buvo sąžiningas žmogus. Kartais atrodydavo 
perdaug praktiškas ir viską apskaičiuojantis, bet štai dabar 
rizikavo gyvybe dėl žmogaus, dėl indėno, vien tik gindamas 
teisingumą. Tai buvo didelis žygis, vertas tėvo, kurį ji taip 
mylėjo. Galvodama apie Adamą, Ketė juo taip tikėjo, kaip 
gali tikėti tik jaunas žmogus. 

Mergina pasiryžo laukti, gal vieną gražią dieną gaus apie 
jį išsiilgtą žinią. | 

Už lango buvo ramu. Jaunam pasieniečiui, matyt, pasisekė 
pasprukti. 


UINONA 


Prerijų gaisras, kurio dūmus užuodė ir belaisvis, va- 
karuose nusiaubė milžinišką perdžiūvusios žemės plotą. Jau 
trylika metų nematė prerijos takio niokojančio ugnies šėlsmo. 

Prie palapinių palei Arklių upelį stovėjo Blykčiojanti Aud- 
Ia ir laikė rankoje suglebusį vandens maišą. Ji žvelgė į pre- 
rijas vakarų link. Kiek akys užmatė, tvyrojo išdegę šiurkščios 
žolės plotai. Toli pietvakariuose horizontas dar tebebuvo rau- 
donas nuo liepsnų ir juodas nuo dūmų. Ten šliužė pasitiktinė 
ugnis, kurią užkūrė Lokės giminė, norėdama užkirsti kelią ar- 
tėjančiam gaisrui ir užgesinti ugnį anksčiau, negu ji suspės 
peršokti per upelį ir įsibrauti į palapinių kaimą. Stiprus šiau- 
rės vėjas, kuris nunešė ugnį, vis dar pūtė, kėlė sūkuriais smėlį 
ir pelenus, barstė juos jaunajai dakotei į plaukus ir akis ir 
nešė per nuogą stepę prie Uolinių kalnų. 

Blykčiojanti Audra matė, kad liepsnoja ir prieškalnių miš- 
kai. Ugnis, peršuoliavusi prerijas, įsisuko į medžius. Niekas 
ten nestabdė jos šėlsmo. 

Męrgytė pasileido su vandenmaišiu į rytus prie Arklių 
pabėgėti gerą galą, kol surado šiek tiek vandens. Prisipylusi 
vandenmaišį, nutempė jį prie palapinių. Nusvilusiose pievose 
šen bei ten tysojo sudegę, apdegę arba beveik suanglėję 
paukščiai ir žvėrys, antilopės, bizonai, mustangai, kuriuos, ne- 
tekusius jėgų, pasivijo ugnis arba kurie patys įpuolė į kitą 
ugnies apimtą plotą. Moterys vaikštinėjo po prerijas ir piaus- 

tinėjo nuo apanglėjusių gyvulių tinkamą valgyti mėsą. Blyk- 
čiojanti Audra pažino moterų būryje savo vyresniąją seserį 
Medaus Gėlę. Ši irgi pažvelgė į nešančią vandenį mergytę. 

— Gerai, Blykčiojanti Audra!-— šūktelėjo ji.— Matau, mai- 
šą kaip reikiant pripildei. 

— Tai Uinonai ir Untšidai, — atsakė Blykčiojanti Audra, 
nekreipdama dėmesio į suglumusią Medaus Gėlę. 

Mergytė praėjo arklių kaimenę, pasiekė vado palapinę ir 
įėjo vidun. Tipi buvo tuščia. Ugniakure tarp pelenų žėrėjo 
vos kelios žarijėlės. Blykčiojanti Audra paliko pilną vandens 
maišą, išėjo iš palapinės, o paskui ir iš kaimo. Brėško. Žaiža- 
ravo saulėtekiai. Dabar gaisro pašvaistė pietų ir vakarų pusė- 
je irgi dar buvo matyti. Nors ugnies jūra tolumoje kaimui 
jau nebuvo pavojinga, vis dėlto ji kėlė nerimą ar siaubą. 

Blykčiojanti Audra neryžtingai sustojo. Ji žinojo, kur gali- 
ma rasti Uinoną ir Untšidą, norėjo pas jas eiti ir būti kartu, 
bet nedrįso. Ar pritinka tokiai mergytei parodyti, kaip ji myli 
Uinoną ir kaip užjaučia vado seserį ir senelę? Tačiau noras 
būti su jomis nugalėjo, ir mergytė pasileido rytų link, kur kas 
toliau į prerijas, negu buvo nubėgusi su vandens maišu. 

Ryto tyloje Blykčiojanti Audra išgirdo dainos aidą ir ant 
vienos kalvos pamatė moteris, kurių ieškojo. Širdis ėmė plak- 
ti smarkiau. Pamažų; tarsi žengtų į paslapčių pilną vietą, pa- 
kilo ji kalvos šlaitu ir prisijungė prie Uinonos ir Untšidos. 
Moterys žvelgė į rytus; į tą pusę nukreipė akis ir Blykčiojan- 
ti Audra. Ten juodavo juodas kaip naktis debesis. "Tamsūs 
liūties dryžiai jungė dangų su žeme. Pro juos neprasiveržė 
nė vienas ryto saulės spindulys. Kažkur ten,.už liūties ir de- 
besų, stūksojo fortas, kuriame kalėjo Tokei Ito. Uinona ir 
Untšida tyliai dainavo liūdesio ir skundo kupinas dainas. Ta- 
čiau jų žodžiai ir melodija užgožė skundą ir skambėjo piktai 
ir maištingai. Moterys baiminosi dėl vado likimo, tačiau kartu 
tikėjosi, jog jis greit bus laisvas. Ne tik Bebras su savo pa- 
lydovais buvo pasiryžęs kovoti už vadą. Gausūs dakotų bū- 
riai, vadovaujami Tatankos Jotankos ir Tašunkos Vitko su- 
mušė ir sunaikino Ilguosius Peilius, generolo Kasterio atves- 
tus į dakotų prerijas. Moterys vylėsi, kad netrukus baltieji 
užpuolikai bus išvyti iš prerijų, paskutinės laisvųjų dakotų 
tvirtovės. 

Savo skaidriu balseliu mergytė įsiliejo į dainą. 

Praslinkus pirmosioms rytmečio valandoms, moterys grįžo 
į ištuštėjusią vado palapinę. Blykčiojanti Audra atlydėjo jas 
iki pat įėjimo ir čia neryžtingai sustojo. Tai pastebėjusi, vado 
sesuo apkabino ją per pečius ir įsivedė į vidų. Radusi pilną 
vandens maišą, Untšida labai maloniai pažiūrėjo į Blykčiojan- 
čią Audrą. Dabar mergytė galėjo vado palapinėje sėsti prie 
siuvinio. | 

Blykčiojančios Audros širdis buvo pilna nerimo, pilna lau- 
kimo, bet taip pat ryžto ir naujų vilčių, kurias sužadino jų 
bendras dainavimas. 

Dabar jau kas rytą bėgdavo mergytė ant kalvos, kur Uino- 
na ir Untšida dainuodavo ir žiūrėdavo į rytus, ar dar negrįž- 
ta Čapa Garbiniuota Galva ir jo kariai su išlaisvintu vadu. 
Blykčiojanti Audra prisitaikė prie drovios ir svajingos vado 
sesers. Ji pasidarė tyli, darbšti, paklusni senelei, tetoms ir sa- 
vo vyresnei seseriai. Jos gyvas, karštas ir kartais užmaršus 
būdas, dėl kurio mergytė ir gavo Blykčiojančios Audros var- 
dą, pasidarė nuosaikus; jos protingas veidelis nuo to pasidarė 
gražesnis, o juodos akys įgavo naują blizgesį. Galėdama kas 
rytą dainuoti kartu su Uinona ir Untšida, ji jautėsi be galo 
laiminga. Visą dieną mergytė gyvendavo rytmėčio įspūdžiais. 
Dainavimas ant kalvos Blykčiojančiai Audrai buvo daugiau, 
negu džiaugsmo, skausmo ar ilgesio išraiška; tai buvo jai pa- 
slaptis ir šventas veiksmas. 

Prabėgus penkioms dienoms po prerijų gaisro, moterys nuo 
kalvos išvydo artėjantį raitelių būrį, kurį jos pastebėjo anks- 
čiau, negu jauni sargybą einantys vyrukai. Raiteliai jojo ilga 
virtine, jų buvo kokia penkiolika. Ritmiškai dundėjo šuoliais 
lekiančių žirgų kanopų trenksmas. Netrukus ir Blykčiojanti 
Audra suvokė, jog čia grįžta Lokės giminės vyrai, vadovau- 
jami Čapos Garbiniuotos Galvos. 

Uinona ir Untšida liovėsi dainavusios. Kartu nutilo ir 
Blykčiojanti Audra. Untšida atsisuko ir davė ženklą eiti į kai- 
mą. Blykčiojanti Audra suprato, jog Bebras, viską apsakęs 
burtininkui ir Senajam Varnui, tuojau ateis į Tokei Ito pala- 
pinę. Untšida ir Uinona nerodė nerimo. Nekantrumas priešta- 
ravo papročiams ir tų papročių suformuotam moterų charak- 
teriui. Blykčiojanti Audra juto, kaip slapčia virpa iš susijau- 

dinimo vado sesuo ir senelė, tačiau ir ji nepratarė nė žodžio. 
Trys moterys kantriai laukė iš Bebro žinių apie Tokei Ito. 

Čapa Garbiniuotoji Galva buvo Blykčiojančios Audros dė- 
dė, ji galėtų sutikti jį savo palapinėje. Gal pavyktų ką nors 
greičiau sužinoti? Bet be Uinonos klausytis naujienų apie To- 
kei Ito mergytei atrodė labai negražu. 

Moterys susėdo. Uinona įpūtė židinyje ugnį. 

Truko ne ilgiau kaip pusvalandis, kol Čapa Garbiniuota 
Galva šmurkštelėjo į palapinę ir atsisėdo prie ugnies. Untšida 
ir Uinona prislinko arčiau. Blykčiojanti Audra tuo tarpu kuk- 
liai susigūžė kamputyje. Svečio ir moterų akys susitiko. Jau 
ir taip tamsų ir sulysusį savo veidą Čapa Garbiniuota Galva 
buvo dar labiau nusijuodinęs pelenais. 

— Jo nebėra,— tarė jis tiesiai, be jokių užlankų. Tai buvo 
pirmieji kario žodžiai. 

Moterys tylėjo, ir Blykčiojanti Audra nė nekrustelėjo. 

— Norėjome jį išlaisvinti, — toliau kalbėjo karys, ir dako- 
tų mergytei atrodė, tarsi šie žodžiai sklistų iš toli ir lyg būtų 
netikri. Ji nenorėjo jų klausytis, tačiau turėjo. — Mūsų vadui 
pavyko nupiauti grandinę ir pasiekti požemio langelį. Jau bu- 
vau pagriebęs jo surakintas rankas, norėdamas padėti jam iš- 
lįsti į lauką.— Bebras pakėlė rankas, sunėrė jas, vėl atpalaida- 
vo, tarsi norėdamas parodyti, kaip jis nutvėrė Tokei Ito, savo 
vadą ir vaikystės draugą, ir kaip vėl turėjo jį paleisti. — Mane 
užpuolė Rudoji Lapė. Tuo pačiu metu jis pasiuntė į požemį du 
vyrus, kad nužudytų Tokei Ito. Jie užmušė mūsų vadą buože. 
Tai papasakojo Tomas, kuris su savo broliu Teo ir šviesia- 
plaukiu Adamu paspruko tą pačią naktį iš forto.— Čapa Gar- 
biniuota Galva nutilo. Pagaliau tyliai užbaigė: - — Žuvo penki 
mūsų kariai. 

— Kur mano sūnaus lavonas? — paklausė Untšida. Nors 
jos balsas skambėjo ramiai, tačiau Blykčiojanti Audra matė, 
kaip virpėjo močiutės blakstienos ir lūpos. 

— Tomas sakė, kad Ilgieji Peiliai nori Tokei Ito lavoną 
užversti žemėmis. | 

Tardamas šiuos žodžius, Čapa Garbiniuota Galva išskleidė 
skepetą, kurią buvo atsinešęs, ir parodė erelio plunksnų ka- 
rūną. | 
— Tai vienintelis Tokei Ito daiktas, kurį aš galėjau at- 
nešti, tarė karys.— Kai vadas buvo areštuotas, erelio plunks- 

nas pagrobė Rudoji Lapė. Tas žmogžudys ir išdavikas norėjo 
erelio plunksnų karūną parduoti Džekmanui, o kad šis per 
mažai jam mokėjo, tai pasiliko sau. Per sąmyšį po mūšio ją 
surado Tobijas tarp Rudosios Lapės daiktų ir paėmė. Jis ati- 
davė ją Tomui, o šis — man. Bet Tokei Ito ginklai liko Džek- 
mano arba Rudosios Lapės rankose.. 

Uinona paėmė papuošalą ir atsargiai paglostė delnu ilgas 
puikias plunksnas. 

— Šį erelį nukovė mano brolis,— tarė ji, — o šią karūną jis 
užsidėjo ant galvos, kai buvo išrinktas karo vadu. 

Ji atsistojo ir ėmė ieškoti vietos, kur paslėpti erelio plunks- 
nų karūną. Tačiau šito jai nepasisekė padaryti. Uinona nebe- 
ištvėrė. Ji palūžo, kaip lūžta negailestingos, viską griaunan- 
čios audros užkluptas medis. Jos kūnas ėmė krūpčioti. Erelio 
plunksnų karūna išslydo iš rankų. Parkritusi ant žemės, ėmė 
klykti. Šis klyksmas priminė ne žmogaus, o pratisą vilko 
kauksmą. Jis aidėjo palapinėje, ir Bykčiojančiai Audrai atro- 
dė, tarsi ir joje kažkas būtų nutrūkę. Nebepajėgdama sutram- 
dyti savo skausmo, Uinona voliojosi ant žemės, daužė kaktą 
į grindis, draskėsi. Paskui jos klyksmas pavirto žodžiais: 

— Tai netiesa! Netiesa! | 

Untšida atsistojo ir netvirtu žingsniu priėjo prie merginos. 
Uinona staiga atsisėdo ir pasirėmė rankomis. Jos akys buvo 
plačiai atvertos, sustingusios iš siaubo, tačiau pilnos liepsnos, 
kuri, rodos, ims ir prasiverš. Gal būt, tai buvo pirmas beproty- 
bės blykstelėjimas. Untšida tylėdama stovėjo prie merginos. 

Uinona pašoko nuo žemės, vėl pagriebė erelio plunksnų 
karūną ir paslėpė ją neskubėdama, tačiau dabar jos judesiai 
buvo kažkokie greitesni ir miklesni, negu paprastai. Paskui 
priėjo prie ugniakuro. Čapa atsikėlė. Mergina atsistojo prieš 
jį ir įsmeigė žvilgsnį į jo akis. Karys krūptelėjo, tačiau 
žvilgsnį atlaikė. 

Vado sesuo ėmė šnekėti ramiu, lyg nesavu balsu: 

— Štai kokie jūs, dakotų kariai! Patys išsirinkote mano 
brolį Tokei Ito karo vadu, liepėte jam kovoti ir vesti jus į ko- 
vą. Jis kovojo ir vadovavo jums be priekaištų. Kai iškilo di- 
delis pavojus ir laukė didelės kovos, jūs jį išsiuntėte. Jūs pri- 
vertėte jį eiti atviromis akimis į spąstus. Mano brolį atidavėte 
į tėvo žudiko rankas. Jūs žinojote, ką darote. Jūs paaukojote 
mano brolį, ir jis paklausė jūsų. Jis pats save paaukojo, nes 

jį vis dar persekiojo išdaviko sūnaus vardas. Dabar sakote, 
kad Tokei Ito yra miręs, ir nuleidžiate rankas, kai reikia 
griebtis ginklo. Bet aš jumis netikiu ir sakau, kad Tokei Ito 
sugrįš. Aš lauksiu, kol mano brolis pats man pasakys, gyvas 
jis ar miręs. 

Čapa išklausė visus šiuos žodžius tylėdamas. 

— Uinona. ..— sumurmėjo jis. | 

Blykčiojanti Audra ėmė bijoti, kad Uinonos nebūtų apsė- 
dusi dvasia. Tik kokia ji? Gera ar pikta? 

Untšida lengvai palietė Čapos petį. Karys atsisuko į Mato- 
taupos motiną. 

— Čapa, ar tas Tomas matė mano sūnų Tokei Ito mirusį? 

— Kovai pasibaigus, Tomas buvo rūsyje ir matė miisų va- 
dą paplūdusį kraujuose,— atsakė vos girdimai Čapa, ir Blyk- 
čiojanti Audra vis labiau jaudinosi dėl Uinonos, kuri nutilo 
ir stovėdama klausėsi stiklinėmis akimis. 

Untšida nuėmė nuo peties ranką ir nuleido blakstienas. 

— Dėl to tu nekaltas, Čapa. 

Lauke jau skambėjo raudos. Kaimas verkė penkių karių, 
kurie išjojo su Čapa ir nebegrįžo. | 

Untšida išėjo iš palapinės ir ėmė garbstyti savo anūką. 
Čapa dar pabandė sūgauti Uinonos žvilgsnį, tačiau veltui. Jis 
išslinko taip pat į aikštę ir atsitūpė šalia Untšidos. Paskui stip- 
riu, netašytu balsu ėmė ringuoti seną raudą, kurios išmoko jo 
motina tolimoje Afrikoje, kol jos nesugavo baltieji vergų pirk- 
liai ir neatidangino per neaprėpiamas vandenų platybes į Ame- 
riką. Blykčiojanti Audra mokėjo šią dainą. 

Uinona taip pat išėjo iš palapinės. Paskui lyg šešėlis išse- 
kė Blykčiojanti Audra. Vado sesuo praėjo pro Untšidą ir Ča- 
pą, išbėgo iš kaimo ir pasuko prie tos pačios kalvos, kur kas- 
dien laukdavo sugrįžtančio brolio. Čia ėmė niūniuoti tą pačią 
dainą, kurią dainuodavo kas rytą. Jos galvoje šėlo audra, 
mintys sukte sukosi, ir ji nenorėjo pasiduoti, kol pas ją ne- 
atėjo pats Tokei Ito arba nepasirodė sapne. 

Išdegusi žemė, vis dar liepsnojantis miškas, giesmės už 
mirusius, — toks buvo šios dienos veidas ir balsas. Per šias 
valandas Blykčiojanti „Audra galutinai atsisveikino su vai- 
kyste. | 

Per kitas dienas Blykčiojanti Audra iš jaunųjų žvalgų ir 
kalbų palapinėse sužinojo, jog į dakotų prerijas įsibrovė nauji 

Ilgųjų Peilių būriai. Ji susitiko Časke Plačiąją Koją, Hapedos 
draugą ir vieną iš Jaunųjų Šunų vadų. Anksčiau su juo kartu 
žaisdavo, lipdydavo iš molio bizonus ir su Hapeda ir savo 
drauge Driežo Galva svajodavo tarsi suaugę, kokius žygius 
atliks berniukai, tapę įžymiais kariais. Iš anų vaikystės laikų 
Blykčiojanti Audra ir Časkė jautėsi savi; be to, juos rišo ypa- 
tingas ryšys, apie kurį jie niekada nekalbėdavo. Blykčiojanti 
Audra buvo iš „išdavikių palapinės“, dėl to jau šaipėsi kartą 
Hapeda, Časkė taip pat buvo našlaitis ir pateko į nekenčiamo 
dėdės Šonkos rankas. Dėl tokių skaudžių pergyvenimų abu 
daug greičiau subrendo ir buvo rimtesni, negu daugelis jų 
bendraamžių. 

Časkė grįžo iš Jaunųjų Šunų pasitarimo, įvykusio kitapus 
upelio. 

— Kas bus?— paklausė mergytė. 

— Nieko,— atsakė Časkė. Nenorėdamas išduoti savo jaus- 
mų, jis žvelgė į plikas tolumas.— Nieko. Šiaurėje, prie Juodų- 
jų kalnų, buvo dideli mūšiai. Laimėjo dakotai. Ten buvo ir 
Četansapa. Palaukime, kol jis su „Raudonųjų Elnių“ sąjungos 
kariais grįš namo. 

Berniukai ir mergytės, moterys ir seniai, keli dar galį kau- 
tis vyrai — visi diena iš dienos laukė sugrįžtant Četansapos. 

Karys pagaliau sugrįžo. 

Per pajuodusią nuo gaisro stepę, vedinas dešimčia karių, 
jis parlėkė šuoliais į kaimą. Blykčiojanti Audra stovėjo ant 
upelio kranto ir žiūrėjo į artėjantį raitelių būrį. Vos susival- 
dydama iš džiaugsmo, žvelgė ji į pergalės trofėjus, kuriuos ne- 
šėsi Četansapa ir jo kariai. Tačiau ji pastebėjo ir niūrų vado 
veidą; baimė ir nežinia nuslopino šoktelėjusią džiaugsmo 
bangą. | | 

Četansapa nusliuogė nuo arklio ir atidavė mustangą Hape- 
dai, kuris turėjo jį nuvaryti į ganyklą. Neužėjęs į savo pala- 
pinę ir neprisistatęs burtininkui Havandšitai, karys pirmiausia 
pasivedė į šalį Čapą Garbiniuotą Galvą, kuris kartu su ber- 
niuku laukė jo prie arklių kaimenės. Abu kariai, norėdami 
pasikalbėti vieni, perėjo smėlėtą upelio vagą. Blykčiojanti 
Audra sėdėjo ant kranto ir matė ateinančius vyrus, tačiau ji 
nė nekrustelėjo. Kadangi dėdė Čapa Garbiniuota Galva nelie- 
pė jai nueiti, mergytė liko sėdėti ir girdėjo, kas buvo kalbama. 

— Kur Tokei Ito?— paklausė pirmiausia Četansapa. 

—- Forte užmuštas. 

Četansapa nejučia sugniaužė kumštį. 

— O jūs? Kodėl nepaėmėte forto? 

— Forte daug vyrų. Rudoji Lapė žino, ką daro. 

— Štai kas! Rudoji Lapė! 

— O kas jums atsitiko?— paklausė Bebras. 

— Mes nugalėjome. Nukovėme daug Ilgųjų Peilių. Paskui 
pasibaigė šaudmenys. Bet atėjo nauji, gausūs Ilgųjų Peilių 
būriai, vadovaujami naujo generolo. Jie joja per mūsų preri- 
jas. Tatanka Jotanka ir Tašunka Vitko su mūsų narsiausiais vy- 
rais traukiasi į šiaurę prie Geltonųjų Akmenų upės. Tačiau 
daugelis mūsų palapinių jau pasidavė ir keliauja į rezervatus. 

— Žinojau, kad taip bus,— tarė Čapa garsiai, tačiau dau- 
giau sau, negu Četansapai.— Ką darysim? 

— Ar Ilgieji Peiliai dar nebuvo prie mūsų palapinių? 

— Ne. 

— Jie greit ateis. Turėsime kraustytis į „piktąją žemę, 
į rezervatus. 

— O kaip ten? 

— Ten?— Nors Četansapa nešaukė, bet jo žodžiai skambė- 
jo kaip riksmas.— Nieko ten! Ar dėl to sumušėme Ilguosius 
Peilius? Ar dėl to padėjo mūsų kariai galvas? Mes trauksime 
su savo palapinėmis' į šiaurės prerijas, kurios tebėra laisvos, 
pas Tatanką Jotanką ir Tašunką Vitko. Aš palikau Tašun- 
kos Vitko būrius tik tam, kad jus pasiimčiau. Būtume anks- 
čiau ten išsikėlę, mūsų padėtis būtų geresnė. Rudoji Lapė, 
pakviesdamas Tokei Ito pas Džekmaną, mus įviliojo į spąstus. 


* * * 


Kitą dieną Senasis Varnas ir Četansapa sušaukė ta- 
rybos pasitarimą. Čapa Garbiniuota Galva lig šiol jai nepri- 
klausė; kadangi ėjo kalba „būti ar nebūti“, tai vyrai ir jį pa- 
kvietė į pasitarimą. Blykčiojanti Audra dėl to tik apsidžiau- 
gė, nes žinojo, už ką jos dėdė -balsuos. 

Pasitarimas užtruko. Iš pasitarimų palapinės pirmasis iš- 
lindo Čapa Garbiniuota Galva. Buvo vakaras. Bebras išėjo iš 
kaimo ir įbedė akis į rudens miglas. Šalia jo stovėjo Blykčio- 
janti Audra. Mergaitė, rodos, juto, kaip daužosi dėdės širdis. 

Pasitarimas taip sujaudino Čapą, jog ir dabar dar jo kakta 
buvo prakaituota. 

Dienos dabar buvo trumpesnės ir vėsesnės, naktys ilgesnės 
ir šaltos. Vyrų taryba nutarė, kad kaimas turi iškeliauti į šiau- 
rę. Reikėjo skubėti. Jau kitą dieną po pasitarimo Senasis Var- 
nas ir Četansapa įsakė kilti su saule į kelionę. 

Priešais vado palapinę, ant kurios odinio uždangalo buvo 
nupieštas kvadratas, vaizduojąs keturias pasaulio šalis, stovė- 
jo Uinona ir Untšida. Jos girdėjo Četansapos įsakymą. Uino- 
na pati pirmoji ėmė ardyti palapinę.. Jai padėjo Blykčiojan- 
ti Audra. | 

Įgudusios moterų ir merginų rankos, kurioms šis darbas 
buvo įprastas iš pat vaikystės, per trumpą laiką išardė visas 
palapines. Nebambėdamos atsivedė mustangus ir ėmė prie jų 
tvirtinti  valkčius. Ant arklių nugarų sukryžiavo palapinių 
karčių galus, pritvirtino juos, drūtgalius paliko čiuožti žeme — 
vieną kaire, kitą dešine puse. Tarp karčių ištempė palapinių 
odines palas, ant jų sukrovė visą mantą ir susodino vaikus, 
kurie dar nemokėjo joti ir kurių motinos nebenešiojo ant 
nugarų. 

Blykčiojanti Audra su savo drauge Driežo Galva, Senojo 
Varno anūke, užsėdo ant nešulinių arklių. Mergaitė pasigedo 
savo voverytės. Tačiau kai ji užsėdo ant arklio, žvėrelis užšo- 
ko ant valkčio, nuo valkčio ant mustango nugaros, o nuo čia 
ant Blykčiojančios Audros pečių. Tai buvo lyg ir menkniekis, 
tačiau mergytei jis suteikė daug džiaugsmo. 

Vilkstinė leidosi šiaurės link. Tai buvo tas pats kelias, 
kuriuo prieš trylika metų kaimas, vedamas Tokei Ito tėvo Ma- 
totaupos, traukė į pietus prie Arklių upelio. Blykčiojanti Aud- 
ra apie tai težinojo tik iš pasakojimų. Tačiau vyresni už ją 
dar atsiminė tą pavasarį. Tuomet Tokei Ito buvo dar berniu- 
kas, vadinamas Harka, ir turėjo tiek pat metų, kaip dabar 
„Jaunųjų Šunų“ sąjungos vadai Hapeda ir Časkė. 

Buvo šalta. Pūtė stiprus vėjas. Nešuliniai arkliai, smarkiai 
varomi, mosikavo galvomis. Karčių galai šokinėjo per kups- 
tuotą žemę. Arkliai smarkiai švysčiojo uodegomis; ir vaikai, 
kurie sėdėjo valkčiuose, turėjo saugoti akis. 

Kariai pasidalinę zujo iš abiejų vilkstinės pusių. Senasis 
burtininkas Havandšita, pasiramsčiuodamas ietimi, ėjo plačiu 
žingsniu priekyje. Hapeda ir Časkė jojo iš šonų kaip kariai. 

Blykčiojanti Audra, kaip ir visi kiti, galvojo viena: mums 
reikia pasivyti Tatankos Jotankos ir Tašunkos Vitko būrius 
anksčiau, negu mus apsups Ilgieji Peiliai. 

Kai kitos dienos vakarą keleiviai sustojo pailsėti ir pasi- 
statė palapines, apsiputojusiais žirgais atrūko žvalgai ir prane- 
šė, kad artėja didelis dragūnų ir pasieniečių būrys. Visa vilks- 
tinė išgirdo skardų Četansapos karo švilpuką; jis šaukė vyrus 
pas save. Ginkluoti kariai susirinko ir išsiskleidė rytų pusėje 
viena linija, norėdami apsaugoti moteris ir vaikus. Iš pažiū- 
ros jie atrodė gerai ginkluoti, kiekvienas turėjo karišką šautu- 
vą, tačiau ir moterys, ir vaikai žinojo, kad jie neturi šovinių 
ir gintis gali tik strėlėmis. Stovyklą saugojo mažiau, negu 
trisdešimt raitelių. 

Horizonte pasirodė priešo būrys. Indėnai pamatė, kad ris- 
tele atjoja apie pusantro šimto raitelių. Visi buvo ginkluoti 
šautuvais ir, žinoma, turėjo užtektinai šovinių. 

Ir Blykčiojančiai Audrai dabar buvo aiškų, jog kova baig- 
sis arba mirtimi, arba pralaimėjimu. Jei čia būtų vieni vyrai, 
jie galėtų išsiskirstyti ir pranašesnį priešą užpulti iš sumaniai 
parinktos priedangos, gal būt, net išgąsdinti ir priversti trauk- 
tis. Tačiau tokiu būdu neapginsi moterų ir vaikų. Todėl rei- 
kėjo stoti į atvirą kovą. 

Priešas greitai artėjo. Jau buvo galima įžiūrėti atskirus 
raitelius, jų aprangą. 

Kariuomenės dalinys sustojo. Atsiskyrė raitelis su parla- 
mentaro vėliavėle ir pasuko prie karių. Jis buvo .su didele 
plačiabryle skrybėle ir jojo ant grynakraujės sartos kumelės. 
Blykčiojančiai Audrai krito į akis priaugę ausų speneliai. Ji 
buvo jau mačiusi kartą šį žmogų. Tai buvo Rudoji Lapė, žudi- 
kas. Mergaitė net nusipurtė iš bejėgiško pykčio. 

— Labą rytą, ponai!-— prabilo raitelis dakotų kalba, įmai- 
šydamas ir angliškų žodžių.— Jūsų vyriausieji vadai pabėgo. 
Visos dakotų giminės jau kraustosi į rezervatus. Taigi ardyki- 
te palapines ir keliaukite į rezervatą. Tuojau pat. Mes lauk- 
sime dvidešimt minučių. Per tą laiką turite pasiruošti. Jei ne — 
šaudysime! 

Pagyvenęs Lokės giminės karys, pasipuošęs plaukus erelio 
plunksnomis, pajojėjo į priekį ir atsakė: 

— Rudoji Lape! Mano vardas Senasis Varnas. Pragyvenau 
daug žiemų ir vasarų, mačiau daug raudonodžių ir baltųjų 

vyrų. Mes negalime patikrinti jūsų žodžių. Jūsų reikalavimas 
neteisingas. Ateikite pas mus į pasitarimų palapinę. Pakalbėsi- 
me, kur ir kada mums keliauti. 

— Jūs galite kalbėti, kiek tik jums patinka!-— riktelėjo Ru- 
doji Lapė.— Aš jums sakau: duotas terminas jau sutrumpėjo 
dviem minutėm! Nespėsite susitvarkyti, po aštuoniolikos mi- 
nučių pradėsime šaudyti! 

Senasis Varnas visas įsitempė. Jis suprato, kad prieš jį 
beširdis priešas. | 

— Liko tik aštuoniolika minučių!-— riaumojo Rudoji Lapė.— 
Galite pasilikti ir ginklus, ir vaikus — mums jų nereikia! Tik 
pirmyn! Greičiau į rezervatą! Beliko septyniolika minučių! 
Jei nespėsite, iš jūsų liks tik lavonų krūva! 

Senasis Varnas, Četansapa ir Čapa Garbiniuota Galva pasi- 
suko į vienas kitą ir pasitarė tik akimis. 

— Mes sutinkame keliauti į rezervatą, — pranešė priešui 
Čapa Garbiniuota Galva. Jis mielai būtų pradėjęs šaudyti, ta- 
čiau neturėjo teisės — Mūsų moterys ir vaikai keliavo ištisą 
dieną. Rytoj, saulei tekant, leisimės į kelionę. 

— Po septyniolikos minučių jūs arba keliausite, arba bū- 
site lavonai!— riktelėjo jam Rudoji Lapė. — Prakeiktas nige- 
ri! Išjudinsim mes tave ir šitas raudonsnukes kiaules! 

Čapa Garbiniuota Galva sukando dantis. Nebegalvojo il- 
giau ir Četansapa. Be žodžių buvo nuspręsta, kad reikia pa- 
klusti. Šią beviltišką minutę kito kelio nebuvo. Četansapa 
davė ženklą moterims ir vaikams ardyti palapines ir ruoštis 
kelionei. | 

Alkanos, išvargusios ir įpykusios moterys kartu su vaikais 
kibo į darbą. Vilkstinė vėl išsirikiavo. 

Blykčiojanti Audra su savo nešuliniu arkliu jojo vidury- 
je. Ji žvelgė visą laiką tik į priekį. Iš kairės ir dešinės jojo 
priešai, kurie lydėjo Lokės giminę. Ji nenorėjo matyti Žžmo- 
nių, kuriems turėjo paklusti, todėl laikė galvą tiesiai ir žvelgė 
tik į priekį. Ant širmos kumelės priešais ją jojo Uinona. | 

Moterys, vyrai, vaikai — visa Lokės giminė — per šias ke- 
lionės valandas nepratarė nė žodžio. Tačiau dragūnai ir pasie- 
niečiai vis šūkavo ir keikėsi. Niekas, išskyrus Čapą, nesuprato, 
ką sako tie svetimi vyrai; karys garbiniuotais plaukais never- 
tė jų burnojimų. 

Gerokai po vidurnakčio baltieji palydovai įsakė sustoti. 
Matyt, patys pavargo ir išalko. Indėnai sustojo, nulipo nuo 
arklių, tačiau nieko nevalgė. Po valandos visi vėl leidosi 
į kelią. . 

Dienojo. Keleiviai, apsupti priešų, pasiekė į Šiaurinį Patą 
įsiliejančio Arklių upelio žemupį. Nei rytą, nei dieną jie ne- 
gavo nusėsti nuo arklių. Tik kitą vakarą pavargę žmonės 
sustojo poilsiui. Četansapa paliepė, kad moterys ir vaikai su- 
siburtų kaip galima labiau į krūvą. Po viena bizono odos ant- 
klode palindo po keturis penkis žmones. Kariai sutūpė ratu 
aplink vaikus ir moteris. 

Blykčiojanti Audra palindo po antklode pas Uinoną ir Unt- 
šidą. Netoliese prie savo motinos Mongšongšos, maitinančios 
kūdikį, kurį kelionės metu nešėsi ant nugaros, atsigulė Hape- 
da. Časkė turėjo eiti prie Šonkos žmonos Hiacintos. Vaikai 
buvo labai išalkę, tačiau Četansapa leido išduoti tik labai 
mažą maisto normą. Berniukai ir mergaitės užmigo neramiai 
plakančiomis širdimis. | 

Rytą vėl reikėjo keliauti toliau. 

Atėjo popietė. Išalkę mustangai graibstė žolę, bet į tai 
niekas nekreipė dėmesio. Be jokio gailesčio ir žmonės, ir gy- 
vuliai buvo varomi pirmyn. Blykčiojanti Audra girdėjo, kaip 
plūdosi Ilgieji Peiliai, tačiau ji nesuprato nė žodžio. Mergytė 
nekentė paties rėksmingo jų tono. Dakotiškai mokėjo tik Ru- 
doji Lapė. Saulei sėdant, jis spustelėjo savo arklį ir pasivijo 
širmą kumelę, ant kurios jojo Uinona. 

— O! Mano didžiojo priešo Tokei Ito gražioji sesuo!— 
riktelėjo jis gerkliniu balsu.— Atsimenu tave! Buvome susi- 
tikę vado palapinėje. Tu graži mergina, nors ir atrodai šiek 
tiek kvanktelėjusi, tarytum iš kito pasaulio atėjusi. Kitokiais 
drabužiais reikėtų tau apsirengti, tada galėtum pasirodyti 
miestuose baltiesiems vyrams. Kritai į akį kapitonui Ročui! 
Ką darysim? Gal išsižadėsi šuns gyvenimo prerijose? 

Uinona tylėjo. 

— Tikras brolis! — šaipėsi Rudoji Lapė— Aš noriu tave 
šiek tiek informuoti, nes nuo seno jūsų šeimai šiek tiek pri- 
jaučiu. Jūs kraustotės su savo palapinėmis į Blogąją Žemę, 
į dykumas, esančias į šiaurės vakarus nuo Baltosios upės. 
Biaurus kraštas! Jūsų rezervato viršininkas bus atsargos ma- 
joras Džonsas, o aš jo dešinioji ranka. Jums, indsmenams, 

parinkome jaukią, uolėtą, smėlėtą vietelę, kur galėtumėte .kol 
kas įsikurti. Ten turėsite laiko pagalvoti. Mestelsim įums kokį 
gyvulį, šiek tiek konservų. Ir galėsite paistyti apie senus gerus 
laikus, didvyriškus Tokei Ito žygdarbius, kuris buvo karališkai 
palaidotas forto rūsyje. Nepamirškite ta proga ir mano vardo! 
Čia jūsų šiek tiek per daug, bus sunku tiek aprūpinti. Tam 
tikrą skaičių vaikų paimsime į internatą. Manau, kad reikėtų 
kelis jūsiškius atiduoti. Kad jų nesugadintumėte savo auklėji- 
mu, kad jie vieną sykį šio to išmoktų ir kad nekęstų bado. 
Na, labos nakties! Linkiu gerai išsimiegoti. 

Visa tai girdėjo Blykčiojanti Audra, ir ją apėmė siaubas. 
Nejaugi baltieji ją išplėš iš giminės, atskirs nuo Uinonos, Unt- 
šidos, nuo Čapos Garbiniuotos Galvos, o ten, gal būt, nuo 
Časkės ir Hapedos? Gal baltųjų vyrų nelaisvėje teks prabūti 
daug žiemų ir vasarų? 

Kai užėjo naktis, Blykčiojanti Audra, gulėdama šalia Uino- 
nos, tyliai paklausė: | 

— Uinona, ar nereikia pasakyti mūsų kariams, kad baltie- 
ji nori pagrobti jų vaikus? Aš neisiu su tais plėšikais! 

— Rudoji Lapė gana garsiai kalbėjo. Mūsų kariai viską 
žino, — pasakė Uinona. | 

Blykčiojančiai  Audrai pasirodė, jog išduoto vado sesuo 
yra pasiryžusi dėl vaikų bet ką padaryti. Mergytė suprato, 
kad Uinoną apsėdusi dvasia nebuvo pikta. Dabar ji drąsiai 
padėjo savo galvutę ant merginos peties; ji nė nenujautė, 
jog kaip tik šis kupinas pasitikėjimo bejėgiškas prisilietimas 
grąžino Uinoną į gyvenimą. 

Po šios nakties Lokės giminės indėnai dar labiau užsidegė 
pykčiu ir nerimu, nors to neįžvelgė jokia pašalinė akis. Da- 
bar Blykčiojanti Audra žiūrėjo išpūtusi akis, atidžiai stebėjo 
kiekvieną karį. Četansapa, Čapa, Čotanka ir Aštrioji Ietis, taip 
pat abu Senojo Varno sūnūs, vadinami dar Broliais Varnais, 
Ihasapa ir Antilopės sūnus, vyresnysis Tatokano brolis pasi- 
darė dar atsargesni ir apdairesni. Bet Šonka, Raudonasis Spar- 
nas ir Tatokanas ėmė kalbėti su Rudąja Lape. Vėl sustojus 
poilsiui, šie trys kariai nepasigėdino prieiti prie dragūnų ir 
pasieniečių, atsisėsti prie jų laužo ir valgyti kartu su jais, kai 
tuo tarpų moterys ir vaikai badavo ir taupė maisto atsargas. 

Po dviejų dienų Blykčiojanti Audra pamatė, kad šie trys 
jauni vyrai, kuriuos mergaitė patylomis vadino niekingais iš- 

davikais, gavo savo ginklams šovinių ir nebejojo su Lokės gi- 
minės kariais, o kartu su priešų būriu kaip žvalgai. 

Kokia gėda! Kokia gėda! Blykčiojanti Audra netvėrė iš 
pykčio. 

Oras labai nusigiedrijo ir atšalo. Šiaurėje galima buvo įžiū- 
rėti miškais apaugusius ir uolėtus Juoduosius kalnus, kurių 
žemės turtai tapo dakotų genties nelaime, nes priviliojo bal- 
tuosius vyrus. Vakaruose tęsėsi Uolinių kalnų grandinė. Vilks- 
tinė vis dar tebetraukė žiemryčių link. 

Kapitonas Ročas atsiskyrė nuo vilkstinės ir su dalimi bū- 
rio nujojo į rytus. Nežiūrint šalto rudens, gyvenimas prerijo- 
se vis gyvėjo. Čia išnirdavo, čia vėl ištirpdavo patrulių bū- 
riai, dragūnų daliniai, žvalgai. Pėdsakai rodė, kad čia prake- 
liavo ir kitos dakotų giminės. Vyko didysis kraustymasis 
į Iezervatus. Horizonte išdygdavo pavienės vilkstinės, tačiau 
kariuomenė neleido joms susieiti. 0 

Lokės giminės vilkstinė pasiekė upeliūkštį, kuris buvo iš- 
džiūvęs lig dugno, užpustytas smėlio. Moterys, vaikai, vyrai — 
visi kentė ne tik alkį, bet ir troškulį. Mustangai vos besilaikė 
ant kojų. Havandšita išsimušė iš jėgų ir turėjo sėstis ant ark- 
lio. Pilnomis ašarų akimis žvelgė Mongšongša į savo alkaną 
mažylį, kuriam nebeužteko pieno. Kūdikio kūnelis susiraukš- 
lėjo, susitraukė. Blykčiojanti Audra kietai sukando dantis. 
Tik neparodyti, kas jai darosi! To neturėjo žinoti nei priešai, 
nei išdavikai. 

Tomis dienomis atsiskyrė nuo būrio ir Rudoji Lapė, su ku- 
riuo kartu nujojo Šonka, Tatokanas ir Raudonasis Sparnas. 

Čapa Garbiniuota Galva išvertė, kad rezervatas jau čia. 
Blykčiojanti Audra apsižvalgė ir nepastebėjo jokių ribų, ta- 
čiau tolumoje bolavo mediniai namai. Matyt, tai buvo „agen- 
tūra“. Šį naują žodį ji išmoko iš Čapos. Ten gyvensiąs Rudoji 
Lapė, dešinioji Džonso ranka, ir valdysiąs dakotų karius, mo- 
teris ir vaikus. 

Smėlio ir skurdžios žolės karalystėje, kurioje turėjo apsi- 
gyventi dakotai, dabar susidūrė keletas vilkstinių. Dragūnai 
ir pasieniečiai nebelipo ant kulnų; Lokės giminė vis dažniau 
stabtelėdavo pailsėti. Arkliai graibstė kietą žolę. Stūgavo al- 
kani šunes. Daugumas iš jų jau buvo paskersti. Protinga pil- 
ka kalė-tai pastebėjo ir ėmė šlietis prie Uinonos širmės. O 

juodasis vilkinis šuo pražuvo tą pačią dieną, kai negrįžo na- 
mo Tokei Ito. 

Buvo popietė. Dangus apsitraukė pilkšvais debesimis. Vilks- 
tinė lyg ir nenorom dar kartą stabtelėjo. Staiga iš pietryčių, 
iš tos pusės, kur stovėjo agentūra, pasirodė dragūnų būrys. 
Blykčiojanti Audra žvelgė su nepasitikėjimu į atšuoliuojančius 
raitelius. 

Kareiviai, tarp kurių buvo ir civilių, sustabdė arklius ir 
garsiai paskelbė įsakymą. Bebras greičiausiai suprato angliš- 
kus žodžius ir suriko iš visos gerklės: 

— Vaikus! Saugokite vaikus! 

Vienu akimirksniu moterų būrys apsupo vaikus, kaip bizo- 
nai ir mustangai savo jauniklius, ir pasiruošė gintis. Keletas 
vyrų griebėsi šautuvų. Nors šovinių nebeturėjo, ruošėsi kautis 
buožėmis. Kiti paruošė kovos kirvius, peilius arba kuokas. Ča- 
pa ir Četansapa atsistojo būrio priešakyje. 

Blykčiojanti Audra ir Driežo Galva kartu su Časke ir Ha- 
peda atsidūrė pačiame žiedo viduryje. Berniukai prisirinko 
akmenų. | | 

Dragūnai jau buvo čia pat. Jų vadas įsakė atiduoti vaikus. 
Vienas civilis paaiškino, kad jie dabar turės mokytis skaityti, 
rašyti, arti žemę ir melstis. Skambiais, įtikinamais žodžiais jis 
pasakojo apie internato pranašumus. 

Jam baigus kalbą, leitenantas paragino vykdyti įsakymą. 

— Kol mes gyvi, neatimsite vaikų!— riktelėjo Čapa, prara- 
dęs kantrybę. 

— Prakeiktas nigeris! 

Vienas dragūnas išsitraukė pistoletą ir norėjo į karį pa- 
leisti kulką, bet tarp jų įšoko Četansapa ir išsuko pistoletą iš 
raitelio rankos. Kitas dragūnas, buvęs čia pat, bakstelėjo durk- 
lu į Juodojo Sakalo galvą. Dakotas apsipylė krauju ir suklu- 
po. Tačiau tą patį akimirksnį pasviro balne ir peiliu smeigęs 
dragūnas. Jis gavo į smilkinį akmeniu. Hapeda pasiruošė 
sviesti antrąjį. 

Dragūnų vadas, kuris nesitikėjo tokio pasipriešinimo ir ne- 
buvo ambicingas, atšaukė savo įsakymą. 

Dragūnai ir nusivylę misionieriai pasitraukė nuo Lokės 
giminės. Jie nujojo prie kitos, ne per toliausiai sustojusios vilks- 
tinės. Ten vyrai ir moterys, pritrenkti staigių įvykių, nė ne- 

galvojo priešintis. Būriui pasisekė atimti iš jų vaikus. Nešini 
gyvu, nevilties apimtu grobiu, dragūnai pasitraukė, | 

Blykčiojanti Audra sekė akimis nujojančius raitelius. Ji 
girdėjo apiplėštų tėvų ir motinų klyksmą, tolstantį pagrobtų 
vaikų graudų verksmą. | 

Iš Četansapos gilios žaizdos varvėjo kraujas. Karys tebe- 
kiūtojo suklupęs žolėje. Čapa ir Čotanka jį prilaikė. Atskubė- 
jo Untšida ir perrišo žaizdą. Kaukolės kaulas nebuvo per- 
muštas, o tik įskeltas. Plaušinis raištis nusidažė tamsiai rau- 
dona spalva, bet pamažu kraujavimas sumažėjo. 

tėjo vakaras. Lokės giminė pasiliko toje pačioje vietoje. 
Četansapa buvo išbalęs lyg drobė; tik per jėgą jis laikėsi ant 
kojų. Labai apgalvotai jis paskirstė karius, ir vyrai pasiruošė 
atmušti kitą puolimą. Bet priešai nebesirodė. Čapa spėjo, kad 
internatui reikėjo tik tam tikro vaikų skaičiaus, taip jis vi- 
siems ir pasakė. 

Tačiau kitą rytą kareiviai vėl pasirodė. Lokės giminę, taip 
pat ir tą būrį, iš kurio atėmė vaikus, jie nuvarė toliau. Abi 
vilkstinės atvyko į paskirstymo punktą, kur jau buvo susi- 
rinkę daug dakotų su šeimomis. Čapa, įtempęs ausis, atidžiai 
visko klausėsi ir greit galėjo pasakyti, apie ką ėjo kalba. Da- 
kotų vyrai turį atiduoti visus ginklus; galį pasilikti tik peilį, 
kuris esąs ne tik ginklas, bet ir būtinas įrankis. 

Šis įsakymas tuoj buvo garsiai paskelbtas daugelyje vietų 
ir išverstas į dakotų kalbą. 

Paskirstymo punktas buvo apsuptas dragūnų žiedo. Vos tik 
paskelbus įsakymą atiduoti ginklus, kareiviai atstatė karabi- 
nus ir nusitaikė. Kiekvieną akimirksnį galėjo driokstelė- 
ti salvė. 

Prasidėjo ginklų rinkimas. 

Lokės giminės vyrai laikėsi išvien. 

.— To ir betrūko!-— tarė Četansapa savo-kariams.— Visi pa- 
virsime bobomis. i 

Jis pats pirmas atidavė savo ginklus: šautuvą be šovinių, 
lanką, kovos kirvį, Čapa pasekė jo pavyzdžiu. Blykčiojanti 
Audra pajuto, kaip suvirpėjo visas jos kūnelis. 

Stovykloje viešpatavo mirtina tyla; keiksnojo tik keletas 
kareivių, niršdami ant tų, kurie per lėtai vykdė įsakymą. Po 
dakotų minią šmižinėjo kontrolieriai. 

Lokės giminės vyrai jau atidavė ginklus. Dabar stovėjo 
tuščiomis rankomis prie moterų ir vaikų. Šie vyrai nuo ketvir- 
tų savo gyvenimo metų buvo auklėjami kaip medžiotojai ir 
kariai. Staiga jie neteko ir užsiėmimo, ir laisvės. 

Jie nenorėjo nė akių viens kitam rodyti. Daugelio mūšių 
ir kovų prieš baltaveidžius laimėtojai dabar stovėjo nugalėti, 
nuginkluoti, paimti į nelaisvę ant gabalėlio šiurkščia stepių 
žole apžėlusios žemės, kur nėra ką medžioti. Blykčiojančią 
Audrą apėmė keistas blogumas. Štai ir nebėra kas ją apgintų, 
maitintų. Jos pasaulis staiga sugriuvo. Ji buvo atiduota prie- 
šų valiai. 

Pykštelėjo trys šūviai. Nei Lokės giminės vyrai, nei mote- 
rys nematė, kas šovė. Tačiau daug kovų matę kariai tą pačią 
akimirką suprato, ką sumanė dragūnai. Četansapa riktelėjo mo- 
terims ir vaikams: 

— Gult!-— ir pats krito į žolę. 

Iš visų pusių į beginklius žmones pasipylė šūviai. Sukli- 
ko vaikai. Sužeistieji susirietė, pasipylė kraujas. Mirštantieji 
voliojosi ant žemės ir tampėsi agonijoje. | 

Tai tęsėsi tik keletą sekundžių. 

Pamažu atsikėlė Četansapa. Jis nudelbė vienu vieninteliu 
žvilgsniu šaulius, kurie jau vėl spėjo užtaisyti šautuvus. Blyk- 
čiojanti Audra suprato, ką dabar jautė Juodasis Sakalas. Ta- 
čiau jis buvo beginklis. 

Mongšongšos rankose gulėjo sulysęs vaikiukas. Jis buvo 
nebegyvas. Iš Čapos šlaunies tryško kraujas. Senojo Varno 
žmona tysojo kraujo klane ir nebekalbėjo. Driežo Galva, jos 
anūkė, stovėjo šalia ir nežinojo, ko griebtis. Jaunesnysis Iha- 
sapos broliukas raitėsi skausmuose, jis gavo kulką į pilvą. 

Untšida ir Uinona kartu su kitomis moterimis jau sukosi 
apie tuos, kuriems dar buvo galima padėti. Blykčiojanti Audra 
laikėsi prie Uinonos ir tylėdama stengėsi padėti jai ir Untši- 
dai. Kulką įsmigo giliai į Bebro šlaunį; ją teko išpiauti, ir 
kraujas šovė čiurkšle. Pagaliau Havandšitai ir Untšidai pasise- 
kė aprišti žaizdą. Varno žmona, kuriai buvo peršauta krūtinė, 
pamažu užgeso. Dešimties metų Ihasapos broliukas, kentėda- 
mas neapsakomus skausmus, neteko daug kraujo ir taip pat 
mirė. 

Dragūnai, stovėję ratu ir šaudę be atodairos, nukovė ir 
sužeidė taip pat keletą saviškių. 

Apie pietus baltieji nustojo ieškoti stovykloje ginklų. 
Įbauginti indėnai vėl turėjo formuotis į vilkstines. Beginklius 
vyrus, moteris ir vaikus išvarė grupėmis į jiems paskirtas te- 
ritorijas. Belaisviai tempė su savim sužeistuosius, mirštančius 
ir lavonus. 

Ihasapa užsisodino ant savo mustango sužeistą Bebrą, ku- 
ris vienas nebegalėjo joti. Lavonai, suvystyti odinėse palose, 
buvo paguldyti į valkčius. Mongšongša nešėsi savo mirusį kū- 
dikį ant nugaros. Bereikšmiu žvilgsniu ji žvelgė prieš save ir 
atrodė pamiršusi net savo sūnų Hapedą. 

Vilkstinė traukė į žiemvakarius, į vis tuštesnes žemes. 
Įmantrių formų uolos kėlė iš žemės savo kupras. Dragūnai 
ragino skubėti. Blykčiojanti Audra jau išmoko keletą jų keiks- 
mažodžių. 

Antrą po piautynių vakarą kareiviai įsakė sustoti. Tai bu- 
vo būsimoji Lokės giminės gyvenvietė. 

Blykčiojanti Audra apsidairė. Kiek akys užmato,— tyrlau- 
kiai, smėlis, sudūlėję akmenys, nusususi žolė, vandens mažai. 
Četansapa ir Havandšita liepė statyti palapines. Visi nusliuo- 
gė nuo mustangų. Berniukai ir vyrai surinko arklius. Blykčio- 
janti Audra ir Medaus Gėlė pastatė Bebro palapinę ir sutempė 
visą mantą. Paskui nuėjo į aikštę dalyvauti trijų nukautųjų 
laidotuvėse. Lavonai buvo susupti į odines palas ir pririšti 
prie nudžiūvusio medžio, kad nepasiektų vilkai. 

Visa tai buvo padaryta visiškoje tyloje. Vienintelė skun- 
do ir protesto forma dabar buvo tyla; kito ginklo pavergtieji 
neturėjo. 

Kai žuvusieji buvo palaidoti OIO ar vėjo kape, Blykčiojan- 
baloje ji pasėmė šiek tiek vandens, parnešė į palapinę ir iš- 
siruošė rinkti malkų. Untšida išėjo su ja. Uinona liko palapi- 


nėje viena. | 
Kai mergytė su senele sugrįžo, rado ugniakurą jau iš- 
raustą. 


— Galite parsinešti maisto, — tarė ji keistai prikimusiu 
balsu.— Četansapa duoda iš atsargų. 

Blykčiojanti Audra nubėgo paimti apskusto dienos davinio, 
kurio užteko tik vienam pavalgymui. Uinona atsisėdo pala- 
pinės kamputyje. Prie jos priėjo Untšida. Abi moterys nepra- 
tarė viena kitai nė žodžio. Kai sugrįžo Blykčiojanti Audra, 

Uinona atidavė jai savo maisto dalį. Mergytė kratėsi tokios 
dovanos, tačiau vado sesers mintys jau vėl buvo toli, ir ji, 
atrodo, nė negirdėjo, ką sako Blykčiojanti Audra. 

Mergytė ėmė valgyti ir dairytis po Matotaupos ir Tokei Ito 
palapinę. Blykčiojanti Audra greit pastebėjo, kad čia kažko 
trūksta, ir greit suprato ko. Pilkas didžiojo lokio kailis, kurį 
kadaise sumedžiojo Matotaupa su savo vienuolikmečiu sūnumi 
Harka, nebekarojo kaip anksčiau ant karties, o buvo paties- 
tas ant žemės. Ji pasigedo ir baltojo kaulinio Tokei Ito lanko. 
Kur jis dingo? Mergytė neprisiminė, kad Uinona būtų jį ati- 
davusi Ilgiesiems Peiliams. Šiaip ar taip, ant karties lankas 
nebekabojo. Uinona pagriebė peilį ir nusipiovė ilgas juodas 
kasas. Tai buvo gedulo ženklas. Tuo tarpu, kai moterys tylė- 
damos sėdėjo palapinėse, vyrai, jaunuoliai ir vaikai stovėjo 
lauke ir žiopsojo, kaip dragūnai valgo konservus ir ruošiasi 
nakčiai. Čapa Garbiniuota Galva nusiklausė, kad kitą dieną 
kareiviai ketina grįžti į agentūrą. Šį gandą perdavė ir kitiems. 
Časkė tai gerai įsidėjo galvon. 

— Nejaugi mus paliks čia dvėsti badu?— išgirdo jis klau- 
siant Četansapą. 

— Mums reikia nueiti pas juos ir apie tai pasikalbėti. 

— Nueik. 

Čapa perkreipė lūpas, pasiėmė Senąjį Varną ir Čotanką 
ir nukabaldžiavo pas dragūnų vadą. Trims vyrams teko ge- 
rokai palūkėti, prisiklausyti daugybės skaudžių replikų. Čas- 
kei iš pykčio pliūptelėjo į veidą kraujas. Pagaliau vyrai gavo 
leidimą kalbėti. 

— Pasakykite,— pradėjo Čapa Garbiniuota Galva, visa ką 
pats sakė ir girdėjo, jis tuojau pat vertė, kad ir kiti žino- 
tų, apie ką kalbama, — iš ko mums reikės čia gyventi? Mūsų 
atsargos baigiasi. | 

— Oho! Tai bent vyras! Dakotas nigeris! Nesukite galvos! 
Gausite pensijas ir gyvensite kaip inkstai taukuose. Kad mums 
šitaip kada nors įsitaisius! Rytoj josime į agentūrą, poryt gau- 
site produktų!. Viskas eina pagal planą. 

Gavęs tokias garantijas, Čapa negalėjo abejoti; be to, tai 
būtų buvęs bergždžias darbas. 

Artėjo naktis. Pelėdos ir šikšnosparniai, kurie lig šiol ne- 
trukdomi viešpatavo dykynėje, ėmė pypsėti, ūkauti, stūgavo 

kojotai ir šunys. Žvėrių kauksmas buvo vienintelis garsas, 
primenąs tremtiniams gimtinę. 

Hapeda kiūtojo tėvų palapinėje. Netardamas nė žodžio, 
žvelgė į tėvą, atsisėdusį prie naujai išrausto ugniakuro. Lieps- 
nelės laižė šakų viršūnes ir apšvietė kaulėtus Četansapos 
pečius ir plaušinį galvos raištį Durklas nupiovė kuokštelę 
plaukų, iškirto skiautelę odos ir atskėlė kaulo gabalėlį. Če- 
tansapai tikriausiai labai skaudėjo, tačiau iš jo akių, įbestų 
į ugniavietę, iš raukšlių, kurios vagojo kaktą ir rietėsi aplink 
lūpas, tryško kur kas gilesnės ir skausmingesnės mintys ir 
jausmai, negu galėjo sukelti kraujuojanti galvos žaizda. 

Hapeda labai gerai suprato tėvą. Četansapa norėjo karius 
nuvesti pas dar laisvus dakotus, pas Tatanką Jotanką ir Ta- 
šunką Vitko, bet jam nepavyko. 

Palapinės kamputyje sėdėjo Mongšongša ir be perstojo 
glostė tuščią vaiko kraitelę, kurią pripylė juodų plunksnų, 
reiškiančių gedulą. Hapeda prislinko arčiau motinos, tačiau 
neatitraukė nė sekundei akių nuo tėvo, sėdinčio prie ugnies. 
Berniuką apniko juodos tarsi šikšnosparniai lauke mintys. Ir 
jo vaikystė baigėsi. Galas ir svajonėms apie bizonų medžiok- 
les, pergalingas kovas, apie gimtinę ir laisvę. Berniukas kiū- 
tojo dabar palapinėje kartu su beginkliu tėvu ir sielvartaujan- 
čia motina. Dar prieš brėkštant rytui, jis išbėgo iš tipi, iš pa- 
lapinių kaimo ir įsmeigė akis į snieguotas Juodųjų kalnų vir- 
šūnes, ten, atrodo, snigo. Už tų kalnų buvo prerijos, kuriose 
dar buvo dakotų vyrų, karių, kurie nugalėjo Ilguosius Peilius. 
Ar ateis jie kada nors išlaisvinti pavergių brolių ir seserų? 

Čapa Garbiniuota Galva tuo pat metu, kaip ir Hapeda, 
išlindo iš tipi. Blykčiojanti Audra vienintelė tai matė ir atbė- 
go pas jį. Abu sustojo stovyklos pakraštyje. Aplink bolavo 
smėlis, kyšojo uolų keteros. Danguje geso paskutinės žvaigž- 
dės. Čapos vienintelė svajonė, kurią vis dar puoselėjo giliai 
širdyje, sudužo, subyrėjo, ir jis turėjo tai atvirai prisipažinti 
mergaitei. Čia, šioje žemėje, Lokės giminė niekada neišau- 
gins tiek gyvulių, nepasės ir nenupiaus tiek javų, kad galėtų 
išsimaitinti. Medžiotojai nevirs čia gyvulių augintojais, o tik 
belaisviais, elgetomis. Čapa nerado prie jo stovinčiai mergytei 
jokio paguodžiančio žodžio. Kas laukia Blykčiojančios Audros? 

Prabėgo dar.viena diena, dar viena naktis. Saulė vėl pa- 
kilo virš horizonto ir užliejo alkaną žemę savo šviesa. Daugu- 

ma vyrų stoviniavo tylūs prie palapinių ir dairėsi, bene bal- 
taveidžiai jau susiruošė į kelią, kaip prieš dvi dienas buvo 
pažadėję. Tačiau dragūnai nė nekrustelėjo. Du iš jų žiūrėjo 
pro žiūronus pietryčių pusėn, tačiau atšuoliuojančius raitelius 
jie išvydo ne.anksčiau, kaip dakotai plika akimi. Raiteliai jo- 
jo indėnišku papročiu vienas paskui kitą, ir greit buvo gali- 
ma įžiūrėti, kad jie ginkluoti šautuvais ir karabinais. 

Visi laukė įsitempę. Gero niekas nesitikėjo. Net berniukai 
ir mergaitės tegalvojo apie naują nelaimę. 

Kai raiteliai priartėjo, paaiškėjo, kad tai buvo Šonka, Rau- 
donasis Sparnas, Tatokanas ir Kruvinasis Tomahaukas, vyres- 
nio amžiaus karys, nepriklausąs Lokės giminei. Su jais kartu 
atjojo dar dešimt baltųjų ir indėnų. 

Hapeda ir Časkė išblyško iš pykčio, kaip kartą jau buvo 
išblyškusi Blykčiojanti Audra. Prisišlieję viens prie kito, ber- 
niukai stovėjo ir laukė, kas bus. 

Pasiekę stovyklą, raiteliai nušoko nuo arklių prie dragūnų. 
Jie greit kažką susitarė, ir dragūnų viršininkas davė. leidimą. 
Hapeda ir Časkė stebėjo Šonką, Raudonąjį Sparną ir Tatoka- 
ną, kaip jie priėjo prie vado palapinės, kur gyveno Untšida 
ir Uinona. Ginkluoti vyrai įėjo į tipi ir išvedė moteris. Pas- 
kui kibo visų akyse skubiai griauti Tokei Ito palapinę. Jie su- 
laužė ir kartis. Hapeda ir Časkė žvelgė nusiminę į Četansapą. 
Tačiau beginkliai vyrai stovėjo aikštėje ir netarė nė žodžio. 
Uinona ir Untšida nejudėjo. 


Kai Tokei Ito palapinė buvo sugriauta, Šonka priėjo prie 
Četansapos. Prie jų atskubėjo iš savo tipi ir Havandšita. 

— Tuoj pat sušaukite tarybos susirinkimą! — riktelėjo įsak- 
miu tonu Šonka.— Taip nori rezervacijos tėvas. Tarybos na- 
riai sužinos, kas atsitiko, kodėl taip atsitiko ir kas dar turi 
įvykti! Dakotai dabar turi naujus vadus. Senieji jūsų vadai 
daugiau niekam nebetinka, o išdaviko sūnaus, kuris skubėjo 
kaip vaikas, palapinė amžiams nugriauta! Hau! 

„. Četansapa pašoko. 

— "Apskretęs kojote! Išdavike! Baily! — suriko jis Šonkai. 
Visas kartėlis, susitvenkęs jo širdyje, prasiveržė lyg ugnikal- 
nis— Su žudiko Rudosios Lapės ginklais tu nori mus privers- 
ti! Negalvok, kad vyrai tavęs klausys! Mes nenorime apsi- 
krėsti tavo piktšašiais! Nešdinkis! Geriau būtų nuversti tavo 

palapinę ir tave iš čia išvaryti, negu šmeižti Tokei Ito! Aš 
pasakiau, hau! | 

Šonka, Raudonasis Sparnas ir Tatokana išsitraukė savo 
pistoletus ir atstatė į Četansapą. 

— Nutilk! 

— Aš netylėsiu... 

Visi trys spustelėjo gaidukus. Bet Četansapa spėjo laiku 
atšokti, ir šūviai nebuvo mirtini. Četansapa partrenkė Šonką, 
Raudonajam Sparnui įdūrė peiliu į petį ir dingo tarp palapi- 
nių ir uolų. Trys ginkluoti indėnai puolė riaumodami pavymui. 
Visi, kurie stovėjo aikštėje, išgirdo šūvius. Kilo sąmyšis. Pa- 
mažu šaudymas ir vijikų riksmas nutilo. 

Blykčiojanti Audra, Driežo Galva, Hapeda ir Časkė laikė- 
si krūvoje. Jie drebėjo iš pykčio ir baimės. 

Sunkiai švogždami, sugrįžo iš uolyno Šonka ir Tatokanas. 
Raudonasis Sparnas nukiūtino pas dragūnus apsirišti žaizdos. 
Šonka ir Tatokanas vėl mosavo užtaisytais pistoletais. 

— Nususęs kojotas! Paspruko!— kriokė Šonka.— Tas išda- 
vikas ir išdaviko parankinis! Bet mūsų kulkos pataikė! Tepa- 
dvesia ir virsta mMaita, ir niekam nevalia jam padėti! Galas 
ir tam, kuris jam padės arba slėps! Aš reikalauju čia esančių 
tarybos narių pritarti mūsų darbams ir nutarimams; kitaip aš 
paprašysiu Ilgųjų Peilių, kad išvartytų jūsų palapines, o jus 
visus sušaudytų! Aš pasakiau, hau! 

Tarybos nariai nuleido galvas. Pagaliau sunkiai žingtelėjo 
į priekį Senasis Varnas. | 

— Teesie taika tarp dakotų ir Ilgųjų Peilių! Jūsų nutari- 
mai ir veiksmai buvo reikalingi. Paskui pasitarimų palapinė- 
je galėsime ratu paleisti pypkę ir pašventinti šiuos žodžius. 
Aš pasakiau, hau! 

Tai atsitiko dar prieš pietus. 

Untšida be žodžių visų nuostabai nukiūtino į Havandšitos 
palapinę. Uinona ir Blykčiojanti Audra kartu su Hapeda nu- 
ėjo į Četansapos palapinę pas Mongšongšą. Časkės niekur ne- 
buvo matyti. Tolėliau keiksnojo dragūnai. Šonka ir Tatokanas 
leidosi dar kartą ieškoti Četansapos. | 

Indėnai, sulindę į palapines, įtemptai klausėsi, vildamiesi, 
jog Četansapai pavyks pasprukti. Kaip sraigės slinko lauki- 
mo valandos. Atėjo pietūs, prievakarė, pagaliau ir vakaras. 
Vyrai, išėję ieškoti Četansapos, grįžo be dalios. . 

„Kitą rytą dragūnai išjojo. Po dienos išrūko ir žvalgai in- 
dėnai, ėję kartu ir policininkų pareigas. Tačiau praslinkus dar 
vienai parai, vėl atjojo kareivių būrys. O pažadėtų produktų 
vis dar nebuvo. Hapeda ir Časkė, Blykčiojanti Audra ir Drie- 
žo Galva visai sunyko iš bado, tačiau jie niekam neįkyrėjo 
savo prašymas. Vaikų skruostai įdubo, sulyso rankos. Prie 
Blykčiojančios Audros priėjo vienas kareivis ir atkišo jai ati- 
darytą mėsos konservų dėžutę. Jos kvapas mergytei buvo 
biaurus, ir ji pajuto neapykantą tam žmogui, kadangi jis buvo 
iš priešų tarpo. Gal būt, jis vėliau girsis draugams šėręs da- 
kočiukus kaip alkanus šunis? Mergytės krūtinė buvo pilna 
skausmo ir nepasitikėjimo, ir ji tylėdama nusigręžė. Vyras, at- 
kišęs rankoje atstumtą konservų dėžutę, nukėblino pas drau- 
gus, kurie iš jo kvatojosi, pilvus susiėmę. 

Šis būrys taip pat išvyko, o produktų kaip nebuvo, taip 
nebuvo. 


* * * 


Atslinko ketvirtoji naktis. Aplink buvo tylu ir ny- 
ku. Hapeda lindėjo po antklode išvargęs, tačiau niekaip ne- 
įstengė užmigti. Staiga tarpdury kažkas šmėstelėjo. Berniukas 
iš pradžių išsigando, bet greit susivokė, kad pro palapinės an- 
gą įšliaužė tėvas Četansapa. Pavargusi motina miegojo lokės 
miegu ir ničnieko nepastebėjo. Tėvas prispaudė pirštą prie 
lūpų, kad Hapeda jos nežadintų. Četansapa ieškojo plaušinių 
tvarsčių. Berniukas žinojo, kur motina juos laiko, ir padėjo 
tėvui aprišti žaizdas. Dvi žaizdos jau buvo pradėjusios pykti; 
matyt, jose buvo skeveldrų. Hapeda padavė tėvui tris drie- 
žus, kuriuos buvo sugavęs, ir Četansapa tuojau juos prarijo. 
Berniukas sumetė, jog tėvui reikia švarko ir bizono kailio ant- 
klodės. Četansapa pasibruko tuos daiktus po pažastim ir sūnui 
davė užduotį: Čapa Garbiniuota Galva ir Čotanka turį joti 
į agentūrą produktų, o Ihasapa ir Aštrioji Ietis leistis į ke- 
lionę ir sužinoti, kas nutiko vyriausiems vadams. 

— Tėve, ar dar ateisi kada nors?— sukuždėjo berniukas. 

— Aš slepiuosi tarp uolų. Kai čia nebus išdavikų ir kojo- 
tų, atšliaušiu į palapinę kas trečią ar ketvirtą naktį. Jei ne- 
galėsiu ateit, manęs neieškok; žinok, kad bus kas nors svar- 

baus ir nepaprasto atsitikę. Tada duok man žinią prie uolos, 
kuri primena peslio galvą. 

Četansapa vėl dingo slapčia, kaip ir buvo atėjęs. 

Hapeda atsikėlė anksti rytą. Saulė dar nebuvo patekėjusi. 
Kadangi trūko vandens, berniukas apsitrynė sniegu. Auštant 
jis išsikvietė iš septynių moterų palapinės Čapą Garbiniuotą 
Galvą ir pranešė jam Četansapos užduotį. 

— Gerai, taip, gerai.— Čapos gyslomis tarsi šviežias krau- 
jas pliūptelėjo. Nors šiokio tokio darbo atsirado!— Gerai. Ta- 
vo tėvas parinko patikimus vyrus. Nė vienas iš mūsų keturių 
neišduos Četansapos. O tu, Hapeda, eik į palapinę arba žaisk. 
Visa kita.aš pats sutvarkysiu. | 

Kai saulės spinduliai nužėrė dykynę ir palapines, keturi 
kariai jau buvo pasiruošę žygiui. Čapa Garbiniuota Galva ir 
Čotanka pasuko savo arklius į agentūrą. Ten sėdėjo baltavei- 
džiai, kurie lyg kokie belaisvių stovyklos viršininkai turėjo 
teisę dakotus plūsti ir valdyti. Ihasapa ir Aštrioji Ietis leidosi 
kelionėn pėsti. Niekas jiems nesutrukdė palikti stovyklą. 

Hapeda sutiko savo draugą Časkę, su kuriuo vadovavo 
Jauniesiems Šunims. Jiedu pasitarė ir nusprendė, kad visiems 
jų sąjungos nariams reikia traukti į paukščių medžioklę. Gau- 
dyti buvo galima su kilpomis, taip pat mušti akmenimis. Ba- 
das tiesė nagus, ir moterys vėl piovė šunis. Kadangi abu ber- 
niukų vadai buvo ryžtingi, guviau sužibo ir kitų vaikų akys. 
Ši pakili nuotaika kažkaip prasigavo ir į palapines. 

Praėjo viena diena, kita, dar viena ir dar. Berniukai ėmė 
žvalgytis, ar negrįžta nors vienas iš keturių stovyklą paliku- 
sių vyrų. Penktos dienos rytą pietų horizonte išdygo kažkoks 
taškelis. Hapeda ir Časkė pasiėmė sulysusius savo mustangus 
ir išbildėjo priešais. Tai, ką pamatė, jiems pasirodė labai 
keista. | 

Du raguoti, plėmuoti, perkarę galvijai spyriodamiesi tempė 
didžiulį vežimą su drangomis, prie kurio buvo pririšti dar 
keturi tokie sutvėrimai. Jie vilkosi iš paskos svirduliuodami, 
ožiuodamiesi ir klupdami visomis keturiomis, ištiesę į priekį 
kaklus. Čapa Garbiniuota Galva sėdėjo vežime ir ragino jungą. 
Iš paskos jojo Čotanka. Jis vedėsi Bebro mustangą. 

Ši gurguolė sustojo prie palapinių. Vienas jungo jautis 
buvo toks nusilpęs, kad čia pat krito ant žemės. 

Vyrai, moterys ir vaikai išgriuvo iš palapinių ir tyliai, vien 
tik akimis, klausė, ką dabar Čapa Garbiniuota Galva ir Čo- 
tanka darys. 

Bebras iššoko iš vežimo ir iškinkė jungą. Jam padėjo Ha- 
peda ir Časkė. Berniukams atrodė, jog šie galvijai šiek tiek 
panašūs į bizonus; jie taip pat turėjo keturias kojas, ragus, 
kailį, tačiau kažkaip salsvai dvokė. 

Pats Garbiniuota Galva vos neverkė. 

— Šešios karvės!— dejavo jis.— Bet kas iš jų Turėsime 
papiauti nes pačios išdvės, o pašaro apie mūsų palapines irgi 
nėra. 

Čotanka atrišo likusias, keturias karves. Vyrai nematė ki- 
tos išeities, kaip paklausyti Čapos. Jie išsitraukė peilius ir 
papiovė gyvulius, kurie iš nuovargio visai nesipriešino: 

Šį rytą berniukai ir mergytės suprato, kuo skiriasi medžiok- 
tė nuo skerdimo. Tačiau šis pavyzdys jiems neparodė,. kaip 
reikia auginti gyvulius. 

Priėjo Havandšita. Jis su Čotanka nurodė, kaip išdalinti 
mėsą. Tada vyrai ėmė lupti paskerstus gyvulius. Moterys tu- 
rėjo botagais baidyti alkanus šunis. 

Hapeda, Časkė, Blykčiojanti Audra ir Driežo Galva grūdo- 
si su kitais vyrais, moterimis ir vaikais aplink tuščius ratus. 
Čapa buvo vienintėlis žmogus, kuris mokėjo su jais apsieiti. 
Bet ką indėnai vežios su tokiu vežimu? Didysis kraustymasis 
baigėsi. Derliaus nebuvo, kailių ir odų taip pat... O žiema 
jau prasidėjo. Į palapines veržėsi šaltis, trūko malkų. Vyrai 
nutarė vežimą išnarstyti ir sudeginti. Vieną ratą Čapa pasi- 
statė prie savo palapinės. Jis paaiškino Blykčiojančiai Audrai, 
jog norįs išstudijuoti, kaip jis padarytas. 

Po šio atsitikimo prabėgo trys dienos. Į kaimą grįžo Ihasa- 
pa ir Aštrioji Ietis. Berniukai ir mergytės juos pasitiko kupi- 
nomis lūkesčių akimis. 

Buvo sušauktas tarybos susirinkimas, ir jų atneštos žinios 
greitai pasklido po palapines. Jie apkeliavę visą rezervato te- 
ritorija, bet vyriausiųjų vadų neradę. Šiaurėje, prie Juodųjų 
kalnų, dabar esą daug sniego. Žiema. dar nesitraukianti iš šiau- 
rės prerijų. Keletas vyriausiųjų vadų su savo kariais klajoją 
po ledynus ir sniego vėpūtinius. Gauti iš jų žinių dabar ne- 
įmanoma. Jei jie dar laisvi, be abejo, slepiasi nuo juos per- 
sekiojančių Ilgųjų Peilių, nes be šaudmenų nepasipriešinsi. O 

dakotų rezervatuose esą nauji vadai. Sužinoję, kad yra trys 
dideli rezervatai: viename gyvenanti Lokės giminė, kitas yra 
kaimynystėje, o trečias į šiaurę nuo Minisosės, einant „prieš 
srovę palei Šajeno upę. : 
Šiomis žiniomis indėnukai negalėjo netikėti. Pagalbos 
nebuvo ko laukti. Šonka nemelavo. | 

Kai ši tiesa išryškėjo visu nuogumu ir liesa karvių mėsa 
buvo suvalgyta, berniukai ir mergytės pasijuto taip, tarsi ant 
krūtinės būtų užgriuvęs sunkus akmuo ir kas nors būtų supan- 
čiojęs kojas. Bala visiškai išseko. Moterims reikėdavo mylių 
mylias bėgti geriamo vandens. Žmonės neturėjo kuo praustis. 
Nešvara žemino juos ir slėgė. Praradę bet kokią viltį, rezer- 
vato belaisviai jautėsi lyg sukaustyti. 

Hapeda, jo draugas Časkė ir Blykčiojanti Audra pajusdavo 
gyveną tik vieną valandą per dieną, vakare, kai susirinkdavo 
Četansapos palapinėje pas Uinoną pavakaroti. Ši valanda 
įkvėpdavo jiems drąsos visai dienai, padėdavo nugalėti nuo- 
vargį ir neviltį. Ateidavo ir Untšida, kuri dabar gyveno bur- 
tininko palapinėje. 

Uinona vakarais tarsi išsivaduodavo iš gedulo. Prieblandoje 
ji siuvinėdavo kailinį švarką ir mokasinus. Darbavosi iš lėto, 
per dieną padarydama tik keletą dygsnių. 

— Kam tu siuvi'— paklausė Blykčiojanti Audra, ant ku- 
rios peties tupėjo ištikima voverytė. 

Palapinėje buvo prieblanda, nes reikėjo taupyti malkas. 

Ugniakure žibėjo tik kelios žarijos. 

— Siuvinėju savo sapnui, — atsakė Uinona. | 

— O ką sapnavai?— panoro sužinoti Časkė. Pabėgusio ČCe- 
tansapos palapinėje jis svečiuodavosi tik paslapčiomis. Jo glo- 
bėja Hiacinta ir Šonka neturėjo apie tai ničnieko žinoti. 

— Sapnas buvo aiškus ir geras, — atsakė Uinona berniukui. 
Indėnai, nesuprasdami sapnų kilmės, teikdavo jiems didelę 
reikšmę. | | 

— Kokį vyrą tu sapnavai?— paklausė Hapeda, pakilodamas 
kailinio švarko dalis, aiškiai sukirptas aukštam lieknam 
kariui. | 

— Savo brolį, — prisipažino Uinona. 

— Jis gi miręs, — sušnibždėjo Hapeda. 

— Aš nemačiau jo lavono. 

Persigandusi Blykčiojanti Audra pakėlė galvą. Ji bijojo 
tikėtis to, kas negalėjo įvykti. Per savo trumpą gyvenimą per- 
daug jau smarkiai buvo kartą nusivylusi. 

— Jis miręs, — pakartojo Hapeda, persigandęs dėl to paties, 
kaip ir Blykčiojanti Audra. 

— Bet jo dvasia dar nenumaldyta,— atsakė sausai Uino- 
na.— Jis buvo atėjęs pas mane sapne. Tokei Ito grįš. 


* * * 


Bėgo dienos, savaitės, mėnesiai. Kartą vaikai vėl sė- 
dėjo pas Tokei Ito seserį. Uinona siuvinėjo vis rečiau, 0 šį 
vakarą visai sudėjo rankas. Vaikai tylėjo, nes kalbėti nebuvo 
apie ką, tačiau jie ieškojo vienas kito paramos. Tai ir subur- 
davo juos: Časkę ir Hapedą, Blykčiojančią Audrą ir Driežo 
Galvą. 

Temo. Staiga pasigirdo sparčiai lekiančių šuoliais, išsi- 
stovėjusių žirgų kanopų bildesys. Vaikai sukluso; tai turėjo 
būti svetimi raiteliai. 

Kanopų bilsmas nutilo kaimo aikštėje. Časkės paskaičiavi- 
mu, raitelių turėjo būti šešetas. Vaikai girdėjo, kaip vyrai 
nušoko nuo arklių ir pasuko prie Četansapos palapinės. Ber- 
niukai ir mergytės liko sėdėti prie Uinonos. Mongšongša kiū- 
tojo, atsiskyrusi nuo visų, kamputyje ir rymojo prie tuščios 
kūdikio kraitelės. 

"Atplėšęs palapinės uždangą, vidun įsmuko Šonka. Iš pas- 
kos įsiveržė Tatokanas, trys nepažįstami kariai ir vienas bal- 
taveidis, apsirengęs civiliškais rūbais. Tatokanas buvo pasi- 
puošęs keista uniforma. 

— Įpūskit ugnį!— įsakė baltasis, matyt, agentūros tarnau- 
tojas. Jo silpnas balsas, smarkiau surikus, spygtelėjo. 

Įsakymą išvertė Tatokanas. Blykčiojanti Audra pati įpūtė 
ugnį, kad Uinonai nereikėtų paklusti šitam vambrijančiam ko- 
jotui. Liepsnos šoktelėjo linksmai į viršų ir apšvietė visą pa- 
lapinę. 

— Lauk iš čia, paršiukai!-— sušnypštė baltasis ant vaikų. 

Berniukai ir mergytės ramiai atsikėlė ir žengė prie išėji- 
mo, kurį buvo užstoję įsibrovėliai. 

Šonka nudelbė piktomis akimis savo augintinį Časkę, pas- 
kui pačiupo Hapedą. 


239 


— Tu lik čia! 

Berniukas sustojo ir įtempė sprandą. 

Blykčiojanti Audra, Driežo Galva ir Časkė išėjo. Netoli pa- 
lapinės stabtelėjo, nes jiems rūpėjo išgirsti, kas ten bus. 

Hapeda viską matė savo akimis. 

Šonka įsmeigė akis į Uinoną ir Mongšongšą. 

— Stot!— subliovė jis, pakartodamas angliškai baltojo su- 
spiegtą žodį. 

Moterys atsistojo. 

— Darysime kratą! 

Uinona ir Mongšongša neatsiliepė. | 

— Kur paslėpėte išdaviką ir galvažudį Četansapą? Areš- 
tuosime ir pakarsime jį! Raudonasis Sparnas mirė nuo to maiš- 
tininko dūrio. | 

Moterys tylėjo. 

Policininkai ėmė kelti nuo aslos kailius ir mėtyti. 

— O!— tarė Šonka ir prisiartino prie Uinonos.— Tu per 
daug šiltai laikai kojas. Pasitrauk nuo lokenos! “ 

Uinona paėjėjo tris žingsnelius į šalį nuo sulankstyto griz- 
lio kailio. Baltasis, padedant Šonkai, išvyniojo sunkią, pilką 
lokeną. Hapeda pirmą kartą pamatė, kas ten buvo susukta: 
ilga šventoji pypkė, kurią prieš vaišes vadas paleisdavo ratu, 
erelio plunksnų karūna, nebaigtas bizono kailio švarkas, kaili- 
nių mokasinų skiautės ir rėmeliai pašliūžoms. | 

Šonkos ir neūžaugos baltaveidžio, vamsinčio kojoto balsu, 
veide žybtelėjo pašaipa. 

— Norite aprengti Četansapą? | | 

Nei Šonka, nei kiti keturi indėnai nesitikėjo atsakymo. Jo 
laukė tik vienas baltasis. 

Bet moterys tylėjo. 

— Kur Četansapa? 

Baltasis paspringo ir užsikosėjo. Žinoma, ne iš vargo, — 
jo kūną ėdė nedorybės. 


Moterys tylėjo. 
Šonka vėl sugriebė Hapedą už pečių ir stumtelėjo motinai. 


— Šį mažąjį kojotą aš pasiimsiu su savim, jei nepasakysi, 
kam siuvi švarką! 


Mongšongša ėmė drebėti. 
— Aš nesiuvu švarko. 

— Tu nesiuvi?— Šonka paleido Hapedą ir priėjo prie Uino- 
nos.— Tai tu, vadinasi, siuvi! 

Šonka atkišo smakrą. Baltaveidis paėmė švarką. 

— Hau. Aš siuvu,— tarė Uinona neįprastu, lyg nesavu, be- 
spalviu balsu, kuris visus nustebino. 

— Pašliūžas ruošiesi nupinti. 

— Hau. Ir pašliūžas. 

— Ir mokasinus siuviė 

— Hau. Ir mokasinus. 

— Ak tu, pasalūne vilke! Vadinasi, tu padedi Četansapai? 

— Ne. | 

Baltasis prarado kantrybę. | | | 

— Šveisk toms boboms per veidą! Duok toms velnio išpe- 
roms į kailį! Melagių lizdas! Ką ten tauškia ta suskretusi bob- 
šė! Kam ji siuva švarką? 

"— Kam siuvi švarką?— subaubė dar kartą Šonka. 

— Savo broliui! Tokei Ito! | 

Šonka atšlijo ir nudelbė nepatikliomis akimis merginą. 

— Tave apsėdo piktoji dvasia! 

Uinona tylėjo. 

— Kam siuvi kailinius? 

— Pasakiau. 

— Meluoji! Tas, apie kurį paistai, seniai supuvo! 

— Aš su juo kalbėjausi. 

Šonka pasitraukė dar vieną žingsnį. 

— Nemeluok taip įžūliai!-— Prisitraukęs prie savęs Hape- 
dą, pridėjo:— Žinokit, bobos! Padėsite Četansapai, pasmaugsiu 
šitą kojočiuką! Supratai? 

Mongšongša suriko lyg sužeistas žvėris: 

— Mano vaiką! 

— O tu supratai? | 

Šonka vėl žingtelėjo žingsnį prie Uinonos. | . 

Jie tylėjo. | 

— Tavo brolis padvėsė ir pūsta po žemėmis. Supranti? 

— Aš su juo kalbėjausi. 

Šonka sumišo. 

Dabar prapliupo baltasis. 

— Baik terliotis! — spygtelėjo jis Šonkai. — Nesusitvarkai 
su boba? Matyt, man teks įsikišti. Mano vardas Luisas. Ma- 
įerso cirke aš išmokau gainioti raudonąsias kiaules. 

Uinona priėjo prie jo ir ištraukė iš rankų kailinį švarką, 
tada padėjo jį ant lokenos ir pati ant viršaus atsisėdo. 

— Jūs esate vagys!— tarė ji Šonkai ir baltajam.— Švarkas 
yra Tokei Ito. 

Baltasis pažvelgė į indėną. | 

— Penki ginkluoti vyrai nenugali vienos bobšės!— Jis no- 
rėjo nusikvatoti, tačiau tik švilptelėjo.— Čia vienas yra be- 
protis — bobšė arba tu! | 

— Bobšė!— tarė Šonka.— Ji išprotėjo. Be to, ji ragana, mo- 
ka užkeikti! 

— Šita! — Luisas žingtelėjo į priekį, sustojo ir staiga pats 
persigando. Į jį įsmigo stiklinės Uinonos akys. Jis pamažu at- 
sitraukė ir užlindo už Šonkos peties.— Iš tikrųjų ji dėbsi lyg 
ragana, — pritildė savo balsą rėksnys, kuris nė pačiu pragaru 
netikėjo, tačiau buvo giliai prietaringas. Jis užmetė akį 
į Mongšongšą. Uinonai atsisėdus, atsitūpė ir ši ir ėmė glostyti 
kraitelę su juodomis plunksnomis. 

Baltaveidis pagręžė pirštu savo smilkinį ir tarė: 

— Abi kvaištelėjusios! Eime! O tu vaikigali,— kreipėsi iš- 
eidamas į Hapedą,— jei duosi ką nors savo tėvui, tą patį aki- 
mirksnį būsi pakartas. Mes dar grįšime! Nepuoselėkit kvailų 
vilčių! Jūsų vadas Pasiutęs Arklys arba jūsiškai Tašunka ka- 
pituliavo su savo kariais. Generolas Mailsas pamokė jį man- 
dagumo. Pasiutęs Arklys su savo dviem tūkstančiais Žmonių, 
apšalęs ir išbadėjęs, jau traukia į agentūrą. Tai žinokite ir 
užmirškite savo kvailą užsispyrimą. 

Šonka, piktai džiaugdamasis, išvertė baltojo žodžius. 

Įsibrovėliai paliko palapinę. 

Lauke vis dar stoviniavo Časkė, Blykčiojanti Audra ir Drie- 
žo Galva. “ 

“ — Nešdinkitės, paršigaliai! 

Šonka įspyrė Časkei į pasturgalį ir tuo parodė, kad ketina 
iš baltaveidžių išmokti ne tik gėrio, bet ir blogio. 

Vaikai šiek tiek paėjėjo ir spigino akimis nueinantį parsi- 
davėlį Šonką ir baltąjį. Raiteliai jau ištirpo horizonte, 0 vai- 
kai vis dar stovėjo lauke. Prieš jų akis dryksojo šykšti žemė, 
o galvas gaubė žvaigždėtas žiemos dangaus skliautas. 

Palapinėse buvo girdėti tylus šurmulys, niekas negulė, kol 
iš kaimo išsinešdino stovyklos policininkai. Iš Četansapos pa- 
lapinės šmurkštelėjo Hapeda ir pribėgo prie Časkės ir abiejų 

mergaičių. Jis paprašė Blykčiojančią Audrą ir Driežo Galvą 
pasitraukti, nes jam reikią su Časke kažką svarbaus aptarti. 
Mergytės dėl to neįsižeidė ir nuėjo sau. Jos suprato, kad Ha- 
peda turi paslapčių, kurių niekam nevalia žinoti. 

Kai berniukai paliko vieni du, Hapeda sukuždėjo: 

— Časke! Aš tavim pasitikiu kaip pats savimi. Tau reikės 
laikyti paslaptyje viską, ką aš pasakysiu! 

— Hau. Aš tylėsiu. 

— Pirma, Tašunka Vitko sumuštas. Jis traukia su kariais 
į rezervatą. 

Časkė prikando liežuvį, tramdydamas ašaras. 

— Antra, šiąnakt ateis mano tėvas,— šnabždėjo dusliu bal- 
su Hapeda.— Turėjom duoti maisto, o mes ničnieko neturime 
savo palapinėje. Motina labai įsibaiminusi ir nedrįs nieko pra- 
šyti, nes Šonka ir piktasis žmogus, vardu Luisas, grasino ma- 
ne užmušti. Časke, tu turi man padėti. Šonkos palapinėje, kur 
gyvena Hiacinta, tavo mirusios motinos sesuo, nieko netrūks- 
ta. Ten mėsos ligi kaklo. Nueik pas ją, sakyk, kad esi alka- 
nas ir nori valgyti. 

— Kai pralaimėjo Tašunka Vitko, geriau liežuvį nusikąsiu, 
negu prašinėsiu to išverstakailio kojoto žmonos. 

— Žinau, sunku, bet tu paprašyk, Časke, gerai? 

— Gerai, paprašysiu. Hau. 

Časkė nuėjo vykdyti jam labai sunkios užduoties. Jis pa- 
suko prie palapinės, kurioje gyveno Hiacinta. Šonkos žmonos 
visas kaimas dabar vengdavo, ir todėl Časkė stengdavosi kuo 
rečiau būti namie. 

Pro palapinės praskiepą skverbėsi blanki švieselė. Vadina- 
si, židinys dar ruseno. Kad neapsigalvotų, Časkė šmurkštelėjo 
kiek galima greičiau į tipi. Keletą žingsnių paėjėjęs sustojo. 

Hiacinta sėdėjo prie ugnies ir siuvinėjo diržą. Po kiek 
laiko ji pažiūrėjo į Časkę. Kadangi šis tebetylėjo, paklausė: 

— Ko nori? 

— Mėsos!— trumpai atsakė Časkė. Tas žodis nuskambėjo 
taip, tarsi būtų spiaute išspiautas. 

— Šit kaip. Ir dėl to atėjai į i palapinę? 

— Taip. 

Hiacinta perleido per ranką diržą, kurį siuvinėjo, ir, ro- 
dos, grūmėsi pati su savimi. | 

— Kam tu prašai mėsos? 

.— Ne sau, —spyriojosi Časkė.— Argi nežinai, kad visi ba- 
daujaėt Tik tavo palapinėje visko pilna, 

Hiacinta vėl nužvelgė berniuką. Jos akyse atsispindėjo 
ir priešiškumas, ir gėda. Staiga ji atsistojo, sugriebė keturias 
konservų dėžutes ir įspraudė berniukui į rankas. 

— Imk! Aš neklausinėsiu, kam jas atiduosi. 

Ji vėl atsisėdo prie ugnies ir ėmė siuvinėti. 

Časkė nepratarė daugiau nė žodžio. Suspaudęs rankose gro- 
bį, kaip žebenkštis nėrė iš palapinės. 


Hiacinta pasiliko prie ugnies, tačiau daugiau nedirbo. Ligi 
pusės išsiuvinėtas diržas išslydo iš rankų. Rankos bejėgiškai 
nusviro ant kelių. Į ką žvelgė jos akys, nė pati nežinojo. 
Hiacinta nieko nebematė: nei ugniakuro, nei palapinės sienos, 
nei antklodžių, nei atramų miegojimui, nei dubenų. Jos mintys 
nuskriejo į praeitį, kada ji kartu žaidė su Uinona. Tada ji bu- 
vo linksma, guvi ir laiminga. Kai Šonka parsivedė į savo pa- 
lapinę, užgriuvo juodos dienos. Lokės giminės kariai jo ne- 
mėgo. Namie jis būdavo grubus ir valdingas. Kai Hiacinta tapo 
Šonkos žmona, Uinona, Tokei Ito sesuo, su ja daugiau ne- 
draugavo. Dabar Hiacinta buvo visiškai vieniša. Šonkos visi 
nekentė. Niekas nekalbėjo su jo žmona. Tarp kaimo ir jos 
tarytum atsirado tuščia erdvė, pro kurią neprasiskverbė nei 
žodis, nei šypsena, nei mostas, nei žvilgsnis. Hiacinta, kad ir 
gyvendama kaime, jautėsi kaip dykumoje. Net našlaitis Časkė, 
kuris priklausė Šonkos palapinei, tik retkarčiais parodydavo 
akis; nuo to laiko, kai Šonka parsidavė baltiesiems, berniukas 
nė karto nešnektelėjo su Hiacinta. Tik dabar, kai prireikė 
mėsos, prakalbino savo globėją. 

Hiacinta niekada vyrui neužsiminė apie savo atsiskyrėlišką 
dalią. Valgydavo mažai, miegodavo neramiai, dirbdavo neno- 
romis. Kartais jai atrodydavo, kad yra mirusi, tik Lokės gimi- 
nės vyrai ir moterys pamiršę ją palaidoti. 

Časkės prakalbinta, Hiacinta persigando. Berniukui išbė- 
gus, ji vėl paskendo liūdesyje, iš kurio nežinojo, kaip išsigel- 
bėti. 

Časkė nuskubėjo pas Blykčiojančią Audrą, norėdamas įduo- 
ti jai dėžutę mėsos. Mergaitė dėkingai sužaižaravo akimis. 
Dvi dėžutes nunešė Hapedai. Paslapčia, išsivedęs už Kaimo 
ribų, vienoje uolų slaptavietėje, Časkė perdavė jas draugui. 

Paskutinę dėžutę gavo Hapedos motina; berniukas žinojo, 
kad Mongšongša pasidalins su Uinona ir Untšida. 

Časkė neaiškiai suvokė, jog Hiacinta, Šonkos žmona, pa- 
darė gerą darbą, todėl ryžosi po ilgo laiko grįžti nakčiai 
į palapinę, kur rado paklotą patalą. 

Kaime įsiviešpatavo tyla. Po žvaigždėtu dangaus kupolu, 
viduryje perdžiūvusios, smėlėtos dykumos ilsėjosi žmonės. Jie 
miegojo taip, kaip miega belaisviai, alkani, išvargę, nusiminę, 
iškankinti abejonių, neramūs nuo vilčių ir svajonių, kuriomis 
buvo sunku patikėti, tačiau dar sunkiau išsižadėti, 

Hapeda irgi pagaliau šmurkštelėjo į tipi ir palindo po pa- 
talais. Berniukas ilgai neužmigo. Iš galvos niekaip neišėjo 
mintis apie nugalėtą vadą Tašunką Vitko, kuris dabar, kaip ir 
Hapeda, turės paklusti baltiesiems, apie tėvą, kuris lyg koks 
tremtinys, lyg gainiojamas žvėris, užkankintas pūliuojančių 
žaizdų, turės pražūti dykynėje. Hapeda norėjo tėvui atiduoti 
abi mėsos dėžutes, tačiau Četansapa paėmė tik vieną. Ber- 
niukas niekaip negalėjo pamiršti įkritusių tėvo skruostų, karš- 
čiuojančių akių. Šią naktį ne tik Uinona, bet ir Hapeda sap- 
navo gyvą Tokei Ito, kuris žadėjo grįžti ir padėti saviškiams. 
Karštas vaiko troškimas apsprendė jo mintis ir net sapnų 
turinį. 


Toli nuo Blogosios žemės prie Misurio krantų taip pat bu- 
vo naktis ir mirgėjo žvaigždės. O kai išaušo diena, šviesa liko 
blausi ir neryški. Po pietų saulė tarsi visai prarado savo spin- 
dulius. Lyg raudonas diskas kabojo ji už miglos ir rūko šy- 
do. Ramiai, plačiai išsilieję šniokštė drumsti Misurio vande- 
nys ir slėpė savo klastingus sūkurius. Seniai jau praūžė rudens 
liūtys, nakties šalnos pakando žolę. Didelėje Randalio tvirto- 
vėje po nuveikto darbo viešpatavo kelionės nuotaika. Vie- 
name kambaryje, kuris forto sąlygomis atrodė labai praban- 
gus, tačiau, žiūrint miestiečio akimis, gana kuklus, atsargos 
majoro Džonso žmona suruošė atsisveikinimo arbatėlę. Ji šyp- 
sojosi, kaip visada maloniai, ir apžiūrinėjo stalą. Tarnaitė, se- 
nyva negrė, jį gražiai padengė. Puodukai ir lėkštės buvo su- 
statytos šešiems asmenims. Pro langą veržėsi balzgana šviesa, 
kurioje spindėjo stalo sidabras ir damastinė staltiesė. 

Artėjo arbatėlės metas. Misteris Džonsas, apsirengęs civi- 
liškais drabužiais, atėjo keliomis minutėmis anksčiau. Žmo- 
na paaiškino jam, kokia tvarka reiks susodinti svečius. 

„.— Pusseserę- Betę pasisodink šalia savęs, Dikai, tai neiš- 
vengiama... 

Misteris Džonsas šiuo klausimu visiškai sutarė su žmona. 
Pusseserė Betė buvo labai turtinga našlė, malūnų savininkė, ir 
užsitarnavo tokios pagarbos. Dikas nė nebandė prieštarauti. 

— Negalėjau su tavim pasimatyti laiku. Kaip manai, ar 
gerai padariau, kad savo atsakomybe pakviečiau tą spalvo- 
tąjį, kurį misteris Morisas vadina savo neatskiriamu paly- 
dovu? 

— Ilgąją Ietįė Jis elgsis padoriai ir santūriai, per daug ant 
staltiesės nepritaškys ir nepadaugins įsipilti į arbatą romo. 
Visur tampytis šitą šajeną — savotiškas garsaus menininko 
nikis. Tačiau jam pasisekė gerai jį išauklėti. Teisingai pasi- 
elgei. 

Misis Džons buvo laiminga, kad dar kartą įtiko savo vy- 
rui. Dabar ji dar labiau šypsojosi. 

— Ką darysime su inžinierium Džo Braunuė Jis tik va- 
kar atvyko ir nesuspėjo pailsėti, bet kvietimą priėmė. 

— Tai bus tavo partneris, Kite. Jis vienas iš garsiausių 
transkontinentinio geležinkelio tiesimo pionierių. Tik kalba- 
ma, kad jo niekas negali priversti pasakoti. 

— Dar pamatysime, Dikai! 

Pradėjo rinktis svečiai. Kai misteris Džonsas norėjo tapy- 
toją Morisą supažindinti su vyriausiuoju inžinieriumi Braunu, 
pasirodė, kad jie jau pažįstami. | 

— Nuo vakar dienos?— Pusseserė Betė negalėjo tverti iš 
smalsumo. 

— O ne!— atsakė mandagiai Morisas, kuris sėdėjo dešinėje 
Betės pusėje ir labai skyrėsi nuo apkūnios, išsipudravusios, 
žingeidžios našlės. | 

— O! Misteri Morisai! Misteri Braunai! Gal jūs susipažino- 
te dar laukiniais mūsų tolimųjų Vakarų laikais? Tuomet turė- 
site viską papasakoti! 

Kadangi nė vienas iš svečių neatsiliepė, įsikišo atsargos 
majoras Džonsas. 

— Laukinių laikai, ačiū dievui, jau baigėsi. Iš rezervatų 
gaunu geras žinias. Dakotus apmalšinome, ištisos jų giminės 

perėjo į mūsų pusę, ir aš manau, kad bus galima oficialiai 
suformuoti indėnišką rezervatų policiją. Tai buvo tikri lau- 
kiniai, žvėrys. Bėglius iššaudėme, likusius pasistengsime pri- 
jaukinti. 

— Jūs pasidarėte rezervato agentu?— paklausė Morisas. 

— Taip. | 

— Kaip jūs galite imtis tokio uždavinio!— Pusseserė Betė 
ėmė nervintis — Tokiose dykynėse tarp laukinių! Be to, ko- 
kia atsakomybė! Jei kas atsitiktų... Jūsų pačių gyvybė bus 
kiekvieną akimirksnį pavojuje! 

— Taip buvo anksčiau.— Džonsas atlaidžiai nusišypsojo. 

— Mes jau atidarėme indėniukams internatą, kuriame juos 
auklėsime kaip civilizuotus žmones, — paaiškino misis Džons, 
norėdama -paremti vyrą.— Dar daug kas reikia ten padaryti. 
Kažkas man sakė, kad reikėtų juos aprūpinti lovomis, nors 
šitie laukinukai namuose miegodavo ant žemės. Tai, žinoma, 
turėsiu omenyje... Kaip ten bebūtų, mokymas jau vyksta. Rei- 
kėjo, tiesa, keletą užsispyrėlių atskirti ir nugabenti į negrų 
mokyklas. 

— Vadinasi, vieni rūpesčiai, nemalonumai, — įsitikino pus- 
seserė Betė.— Kite, jūs tikriausiai nesiruošiate vykti į tą 
agentūrą? | 

— Ką tu, Bete! Mes persikelsime į Sen Luisą, į savo namus. 
Agentūroje mano vyras paliko patikimą atstovą. 

Betė garsiai atsiduso. 

— Į Sen Luisą! Ten ir aš galėsiu jus aplankyti. 

— Labai džiaugsimės,— užtikrino misteris Džonsas. 

Pokalbis kažkaip nesirišo. Misteris Džonsas ir Braunas su- 
sidomėjo romu, misteris Morisas — varškės pyragu. Šajenas 
Ilgoji Ietis tyrinėjo puodelyje rusvą arbatą. Pusseserė Betė 
jautė pareigą išblaškyti slogią tylą. | 

— Girdėjote? Pagaliau vėl kyla akcijų kursas! Mūsų per- 
galė prieš raudonodžius banditus ir Juodųjų kalnų su jų tur- 
tais atradimas padarė įtaką visam bizniui. Kokius milžiniškus 
uždavinius dar turės išspręsti mūsų pergalingoji respublikonų 
partija! 

Misteris Džonsas, apsidžiaugęs, kad pasibaigė tyla, pritarė 
pusseserei, 

— Taip! Tokiems uždaviniams mūsų didieji žmonės visą 
laiką buvo pribrendę. Visi kaip iš granito ištašyti, tačiau 

kiekvienas — atskiras pasaulis: vakariečiai, kareiviai, kari- 
ninkai, inžinieriai, pramonininkai, net menininkai... Misteri 
Morisai, kokių įdomių vadų portretų jūs, rizikuodamas gyvy- 
be, nutapėte... o apie jūsų, misteri Braunai, nutrūktgalviškus 
nuotykius, tiesiant transkontinentinę magistralę, tebešneka vi- 
sa šalis! . 

— O kad aš galėčiau sužinoti, kas atsitiko Henriui,— pa- 
sakė Braunas, pertraukdamas Džonso tauškalus. 

Visų žvilgsniai nukrypo į geležinkelių tiesimo bendrovės 
vyriausią inžinierių. | | 

"— Ar jūs ieškote dingusio be žinios sūnaus?— paklausė 
misteris Džonsas. 

— Gal sūnėno?— pataisė misis Džons. 

— Anūkos— tarė pusseserė Betė prislėgtu balsu. 

— Turiu kažkur ir sūnų, ir sūnėnų, bet nė vienas nepra- 
puolė.— Inžinieriaus raukšlės apie burną dar labiau pagilėjo.— 
Aš ieškau savo jaunesniojo draugo Henrio. Paskutiniai jo 
pėdsakai, kuriuos užtikau, baigiasi čia, Randalio forte! 

Šajenas Ilgoji Ietis sėdėjo užstalėje lyg dailiai nulieta 
bronzinė statula. Jo rusvas veidas buvo lygus ir sustingęs. 
Juodos akys dabar žvelgė pro langą į kalvas ir dangų. Inži- 
nieriui užsiminus apię Henrį, jo veido išraiška nepasikeitė. 
O tapytojas Morisas išraudo. Ę 

— Praėjusių metų ankstyvą pavasarį Henris išjojo į Va- 
karų prerijas Najobreros link. Jis tada ėjo ir kurjerio, ir re- 
porterio pareigas,— pasakė Morisas.— Prieš jam iškeliaujant, 
kalbėjausi su juo ir labai rimtai perspėjau, tačiau jis nepa- 
klausė ir, lydimas dviejų skautų, išjojo. 

— Vakar man tą patį sakė ir komendantas, tik apie per- 
spėjimą ir galimus pavojus, rodos, nieko nežinojo. Najobreros 
stoties, savo tikslo, Henris niekada nepasiekė. Sudegė kaip 
ugnyje. Jo skautų taip pat niekas nebematė. 

— Teisybę pasakius, vienas iš skautų buvo jaunasis dako- 
tų giminės vadas Tokei Ito. | 

— Kaip neįsivaizduojamai šiurpų!— Pusseserė Betė padėjo 
šaukštuką į lėkštutę kiek smarkiau, negu pridera.— Argi šitie 
skautai nužudė ir nuskalpavo misterį Henrį? 

— Nebūtinai tai buvo žmogžudystė, — pataisė ją Braunas.— 
Mes ničnieko nežinome. 

— Tačiau amunicijos gurguolė, kuri tuo metu keliavo prie 
Najobreros, buvo taip pat indėnų pagrobta, palydovai išpiau- 
ti — pasigyrė savo žiniomis pussseserė Betė.— Tai buvo kruvi- 
ni laikai, pilni kasdienių tragiškų istorijų. Kiek nelaimių ir 
įtartinų įvykių liko iš anų dienų! 

Misis Džons, pagauta prisiminimų, pagyvėjo: . 

— Ak, Bete, ar prisimeni, kaip mes pavasarį gėrėme Jank- 
tone arbatą kartu su jūsų žavia dukterėčia Kete Smit? Jos 
sužadėtinis, leitenantas Ročas, tada pradundėjo su savo dra- 
gūnais pro šalį. Tą dieną nė nenujautėme, kas atsitiks vėliau! 

— Sakai, nenujautėme? Aš visada žinojau, kad Ketei pras- 
tai baigsis. Ir niekada ji man neatrodė žavi! Vis būdavo ne- 
dėkinga, neatidi. Kaip aš stengiausi ją perauklėti, tačiau ta 
"lemtinga tėvo įtaka... Beje, ar mano giminaitis, majoras Smi- 
tas dar gyvas? 

Klausimas buvo adresuotas Džonsui. 

— Neseniai mirė Najobreros forte. Tai buvo jam pati ge- 
riausia išeitis, nes Smitas buvo padaręs tarnybinių klaidų. Per 
daug norėjo būti teisingas raudonodžiams! Jis nemokėjo pri- 
sitaikyti prie šio pasaulio. 

— Tebūna jam lengva žemelė. Bet jis nemokėjo nei pini- 
ginių reikalų tvarkyti, nei duktės auklėti. Įsivaizduojate? Jis 
Ketę mokė jodinėti, važnyčioti, šaudyti! Nėra ko stebėtis, kad 
ji dabar, kaip girdėjau, susidėjo su kažkokiu pasieniečių 
Adamu. | 

— Tikėkimės, kad Ketė Smit dar ištekės. Bendra situacija 
įpūs dabar į visų gyvenimą šviežio vėjo.— Misteris Džonsas 
buvo konvencijos šalininkas ir stojo prieš bet kokią netvar- 
ką.— Argi Ketė nebegali susitaikyti su kapitonu Roču? 

Misis Džons papūtė lūpas ir nežymiai jas lyžtelėjo. 

— Tai absoliučiai neįmanomas dalykas! Jie galutinai iš- 
siskyrė, o aš Ketei atėmiau bet kokią teisę į palikimą.— Pusse- 
serė Betė vėl ėmė karščiuotis— Ketė niekuomet nepaveldės 
Minesotos malūnų. Ji buvo ir liko tėtušio dukra. Juk ir tada 
nuo Manęs paspruko ir išdulkėjo su amunicijos gurguole į Na- 
jobreros fortą. Pati žinai, Kite, išgirdusi tokią naujieną, aš 
| gavau širdies smūgį. Ketė man mirusi, daugiau ji man neeg- 
zistuoja. Tegul dabar pati savimi rūpinasi. 


249 


— Nors ir ne jūsų žinioje, tačiau ši Ketė kažkur egzis- 
tuoja ir galėtų kai ką papasakoti apie gurguolės užpuolimą. 
Juk ji viską savo akimis matė?— pasiteiravo Braunas. 

Iš šio sakinio pusseserė Betė pati sau tarė, kad šis inži- 
nierius kaubojiškų manierų. 

— Atrodo, kad apie tą spėjamą žmogžudystę būtų galima 
sužinoti tik iš indėnų, — samprotavo misteris Džonsas.— Tačiau 
tai, man rodos, bergždžios pastangos. Tokių žinių iš dakoto 
neištrauksi. Pats Tokei Ito, kuris tada, apsimetęs skautu, mus 
apgavo, o vėliau užpuolė amunicijos gurguolę, kiek girdėjau, 
yra nebegyvas. Tarp kita ko, tai laimė. Jei šis pasalūnas, gal- 
važudys ir girtuoklio sūnus dabar gyventų rezervacijoje, būtų 
tikra katastrofa! | 

— Mano laikas ribotas,— užbaigė pokalbį Džo Braunas.— 
Po to, ką sužinojau, laikinai nutrauksiu paieškas. Gal koks at- 
sitiktinumas atskleis kada šią paslaptį. 

Didžiausiam šeimininkės apgailestavimui netrukus pakilo 
dailininkas Morisas, tai tarsi davė ženklą užbaigti arbatėlę. 
Džonsai ir pusseserė Betė dar pasiliko kurį laiką prie stalo. 

Kai Kitė ir Dikas Džonsai kartu su pussesere Bete varinėjo 
savo nuobodžias šnekeles, Morisas, jo palydovas Ilgoji Ietis 
ir Džo Braunas ėjo per kiemą ir su palengvėjimu traukė 
į plaučius vėsų orą, 

— Gal pakilkime pas mus?— paklausė Morisas inžinierių.— 
Aš galėčiau jums pristatyti vieną indėną, kuris, gal būt, kai 
ką žino apie Henrį. Jis vakar atvyko su korespondencija iš 
Najobreros forto. 

— Taip? Būtų įdomu. 

Dailininkas ir Ilgoji Ietis nuvedė Brauną į šviesų bokšto 
kambarėlį, kuriame jau senokai gyveno kaip komendanto sve- 
čiai. Inžinierius atsisėdo kampe ir užtraukė kvapnų cigarą. 
Čia jis bemat atkuto. 

— Esu jums labai dėkingas!-— tarė jis tapytojui.— Negalė- 
jau kęsti tų banalių moterų ir misterio Džonso. Ak, ta „,„pusse- 
serė Betė“ ir „mūsų pergalingoji respublikonų partija“! Lin- 
kolnas karste apsiverstų, jei pamatytų, Kas čia darosi! Pagrin- 
dinė arbatėlės tema: rezervacijos agentas atsargos majoras 
Džonsas vyksta į Sen Luisą, kad galėtų ramiai leisti savo pi- 
nigus! Reikėtų įstatymu uždrausti tokį neatsakingumą. Kada 
gi įveiksime šitokį šeimininkavimo būdą, ėdantį mūsų visuo- 

menę nuo pat pilietinio karo metų. Argi dėl to dirbome ir ko- 
vojome? 

— Jūs pasakėte mano mintis, misteri Braunai! Tačiau jūs 
asmeniškai dirbate tokį darbą, kurio pagrindinis elementas — 
tikslumas. 

— Tur būt, jau seniai skaitėte laikraščius, misteri Mori- 
sai?  Geležinkeliuose įvyksta daug nelaimingų atsitikimų. To 
nepateisinsi vien indėnais. Tai mūsų skuboto darbo ir pelno 
vaikymosi rezultatas. Tikras skandalas! Džiaugiuosi, jog mes 
bendraminčiai. Dabar, tiesa, mudu vienu du nieko nepakeisi- 
me. Tikėkimės gero iš ateinančių rinkimų. Kurgi tas indėnas, 
su kuriuo norėjau pakalbėti? 

Ilgoji Ietis atsistojo. 

— Aš atvesiu. 

Šajenas atvedė indėną po dešimties minučių. Tai buvo 
aukštas lieknas žmogus, virš trisdešimties metų amžiaus. Jis 
dėvėjo indėniškai išsiuvinėtą odinį švarką, aksomines kelnes, 
plaukus buvo persirišęs žalia juosta. | 

— Tai Tobijas, kuris jau dveji metai tarnauja žvalgų Na- 
jobreros forte,— pristatė Šajenas. 

— Vadinasi, ir tada ten buvo!— Džo Braunas pasiūlė in- 
dėnui cigarą, kurį jis noriai priėmė, tačiau neužsidegė, sėstis 
jis taip pat atsisakė. | 

— Kaip nori, — tarė susierzinęs inžinierius, pamatęs, kad 
svečio kaip reikiant neįvertino.— Aš ieškau Henrio. Girdėjai 
apie tokįj 

— Taip. | 

— Henris prapuolė praeitą pavasarį. Vienas iš jį lydėju- 
sių skautų, berods, buvo dakotų vadas Tokei Ito. 

— Taip. | 

— Ar tai turi kokį nors ryšį su amunicijos gurguolės už- 
puolimu, apie kurios atvykimą turėjo pranešti Henris Na- 
jobreros forto komendantui? | 

— Taip. 

— Ar žinai ką nors smulkiau? 

— Nieko. 

— O apskritai ar ką nors žinai? 

— Aš manau, kad Henris mires. 

— Matei jo lavoną? 


— Galimas daiktas. 

— Kodėl negalėjai jo kaip reikiant atpažinti? 

— Jis buvo kojotų ir erelių apdraskytas. 

Džo Braunas stengėsi paslėpti savo susijaudinimą. 

— Nuskalpuotas? | 

— Ne. 

— Vadinasi, ne. 

— Ne, | | 

Džo Brauno cigaras baigėsi. Padėjęs jį į peleninę, dar pa- 
klausė: 

— Tobijau, kur galėčiau surasti bent vieną gyvą žmogų, 
kuris ne tik žinotų apie Henrį, bet ir viską man papasakotų? 

— Niekur. 

— Kas užpuolė anais metais gurguolę? 

— Lokės giminės karo vadas, kurį baltieji, jam dirbant 
skautu, anksčiau vadindavo Hariu arba Džeku. Dakotai jį va- 
dino Tokei Ito. | 


— Haris? Skautas? Dakotas?— Džo Braunas pašoko nuo 
kėdės.— Gerai pažįstu! Ir jūs, Morisai, jį pažinote. Pamenat 
tą jaunyste žydintį vaikiną — skautą prie geležinkelio staty- 
bosė Jis kartą net man gyvybę išgelbėjo. Bet paskui... 

— Paskui Rudoji Lapė nužudė Hario tėvą Matotaupą! 

— Ir pats Haris nebegyvas? | 

— Jis buvo užmuštas,— pasakojo Morisas.— Po tėvo mir- 
ties jis grįžo į savo giminę. Pavasarį indėnai jį pasiuntė tar- 
tis į Najobreros fortą. Rudajai Lapei spaudžiant, jis buvo ten 
išdavikiškai suimtas ir rūsyje nužudytas. Dabar Džimas ne- 
bebijo Matotaupos sūnaus kraujo keršto. | 

— Tai bent kiaulystė! 

Šūksnio tonas išdavė, kad Džo buvo nuoširdžiai pasipik- 
tines. 

Delavaras Tobijas tiriamai nužvelgė pro primerktas blaks- 
tienas visus tris vyrus iš eilės. Paskui paklausė: 

— Argi negerai, kad jūsų priešas Haris Tokei Ito buvo 
išduotas, įkalintas ir užmuštas? 

— Kas per kalba! — Moriso smilkiniuose iššoko mėlynos 
gyslelės.— Argi buvo kada nors gerai sąmokslas prieš parla- 
mentarą?! Ar gerai, kai niekšiškai nužudomas belaisvis? Tiks- 
las nepateisina priemonių. 

Tobijas pasikeitė įdėmiu žvilgsniu su Ilgąja Ietimi. Jo akys 
buvo nepaprastai liūdnos. Paskui lyg niekur nieko pasakė: 

— Kapitonas Ročas labai griežtas kapitonas. 

— Šlykštus žmogus, — tarė Morisas.— Tai įrodė jo elgesys 
su majoru Smitu. Jis tiesiog nuvarė šį garbingą žmogų į ka- 
pus. Kiek tragedijų per paskutiniuosius dvejus metus! Užtat 
akcijų kursas vėl kyla! 

Tobijas, norėdamas atkreipti į save dėmesį, krustelėjo. 

— Nori ko nors paklausti? — pasiteiravo Morisas. 

— Taip. Vadinasi, jūs netikite, kad baltaveidžiai visuomet 
teisūs? 

— Deja, mes dažniau esame neteisūs. 

— Kartais neteisūs, — patvirtino Tobijas. — Ir labai nepa- 
stabūs. 

— Mes, aišku, neturime indėniškų ausų ir akių. Ką tu tu- 
ri galvoje? | 

"— Haris Tokei Ito gyvas. 

— Ką? 

— Gyvas. 

— Kurė Ar tai galimas dalykas? 

— Rūsyje. 

— Bet juk tai turėtų būti žinoma! Kaipgi čia dabar? Tai 
panašu į pasaką! Pasakok! 

— Jo kariai norėjo jį išlaisvinti. Kovos metu Rudoji Lapė 
įsakė dviems pasieniečiams įšokti į rūsį ir jį nužudyti. Kai 
viskas baigėsi, mes nuėjome į požemį ir, suradę Tokei Ito 
kraujo klane, pagalvojome, kad jis nebegyvas. Pasienietis To- 
mas, kuris su savo broliu ir Adamu Adamsonu pabėgo iš 
forto, apie tai papasakojo dakotams. Tomas, Teo ir jaunasis 
Adamas buvo iš tos pačios fermos ir laikėsi išvien. Jie rėmė 
Smitą ir norėjo išlaisvinti dakotų vadą, kuriam komendantas 
buvo gaiantavęs, kad iš forto išeis sveikas ir laisvas. Kai Ro- 
čas ėmė juos įtarinėti, vyrai pabėgo ir paskleidė gandą apie 
Tokei Ito mirtį. Niekas šios žinios nepaneigia. Tačiau To- 
kei Ito tebėra gyvas. Po kelių dienų ir naktų jis atgavo sąmo- 
nę, jo žaizdos pamažu užgijo. Jis dar gyvas. | 

— Juk apie tai turi žinoti visas fortas“ 

— Kas forte gyvena, žino. 


— Kokia teise remdamasis Ročas laiko dakotą nelaisvėje? 
Ar apie jį pranešė aukštesnėms instancijoms? 

— Pulkininkas Džekmanas pranešė, kad jis kol kas sulaikė 
Tokei Ito. Haris buvo giminės vadas ir vyriausiojo vado pa- 
siuntinys, tačiau jis sudraskė sutartis, ant kurių dakotų vadai, 
atsisakydami teritorijų, buvo nupiešę savo totemus. Jį turėjo 
teisti Ilgųjų Peilių teismas. Taip pat norėta jį apkaltinti, kad, 
būdamas žvalgas, dezertyravęs iš tarnybos ir pabėgęs į savo 
giminę, kad užmušinėjęs Najobreros forto vyrus ir. nužudęs 
Henrį, kad išpiovęs amunicijos gurguolės palydovus, kad esąs 
maištininkas ir teroristas. Pulkininkas Džekmanas siūlė jį nu- 
teisti ir pakarti. | 

— Kodėl taip neįvyko? 

— Į savo raportą Džekmanas dar negavo atsakymo, o Ro- 
čas, kad turėtų laisvas rankas, palaiko gandą, jog dakoto ne- 
bėra. 

— Tačiau jaunasis dakotas tebegyvena! Ar kas nors apie 
tai pranešė? 

— Niekas. Tokei Ito ilgai grasino fortui ir nukovė daug 
vyrų. Kurie išliko gyvi, nekenčia jo, nori, kad jis mirtų pa- 
mažu ir smarkiai kentėtų. Niekas kitas, išskyrus kapitoną Ro- 
čą, neturi teisės apie tai nei parašyti, nei pranešti. O pats jis 
šito nedaro, tikriausiai bijo ir nekenčia Tokei Ito labiau už 
kitus. 2 
— Jei aš nuvykčiau, ar galėčiau paklausinėti belaisvį, ką 
jis žino apie Henrio mirtį? 

— Ne. Kapitonas Ročas jokiu būdu neleis kalbėtis su ka- 
liniu. | 

— Tai kas dabar bus? 

— Dakotas mirs, 

— Ciniška žmogžudystė! Braunai, mes turime tam užkirsti 
kelią. Tokei Ito kovojo už savo tautą. Mes negalime jo teisti! 
Jis ne nusikaltėlis! 

— Sutinku su jumis, Morisai. Tačiau visiškai beprasmiška 
ko nors griebtis. Haris atsidūrė ne teisingumo, o mirtinų prie- 
šų rankose. Vos tik pajudėsime, jie tuoj pat su juo susidoros. 

— Nesutinku. Jei savo bičiuliams dakotams, kurių palapi- 
nėse dažnai svečiuodavausi, aš negaliu nieko padėti, tai nors 
šiuo atveju pakelsiu balsą. Nors ir Vašingtoną tektų pasiekti! 
Į Džekmano raportą dar neatsakyta, vadinasi, dar ne vėlu! 


Braunas ir Tobijas pažvelgė nustebusiomis akimis į dai- 
lininką. 

— Jūs tikras svajotojas, Morisai, — pasakė Braunas,— ta- 
čiau elkitės taip, kaip jums liepia sąžinė. Aš norėjau surasti 
Henrį. Dabar įsitikinau, kad jis miręs. Jūs norite išgelbėti 
žmogų, kuris jį nužudė. Mūsų pokalbio rezultatas daugiau, ne- 
gu stulbinantis. Jūs mokate svajoti, Morisai... Aš irgi norėčiau 
pasvajoti apie ką nors kitą, negu bėgiai, viadukai, planai... 

— Jums reikia žmonių. 

— Vieno žmogaus... Nors vieno! 

— Kuris būtų vienmintis. .. 

Braunas mostelėjo ranka. 

— Vienmintis! Gal turite omenyje Henrį? Tiesa, aš atke- 
liavau į šį kraštą, kad sužinočiau, kur ir kaip jis baigė savo 
karjerą. Tikriau, kur ir kaip išsikvėpė jo kūnas, apie kurį aš 
kartais pagalvodavau, jog jame slypi jauna, ugninga dvasia. .. 
Aš jau seniai girdėjau, kad jis...— Braunas stabtelėjo, paskui 
tyliai kalbėjo toliau: — Henris pavirto mažu niekšelių, intri- 
gantu. Jis tik nebuvo toks apsukrus, kaip kapitonas Ročas. 
Be to, per daug susibičiuliavo su stikliuku. Aš myliu tik pri- 
siminimą, pakrikštytą Henrio vardu. Aš likau vienišas. 

Morisas neprieštaravo. Jis įpylė Džo Braunui viskio. 

— Dabar. vėl imuosi darbo, — inžinierius pakeitė toną.— 
Tiesiamas šiaurinis transkontinentinis geležinkelis. Rytoj pa- 
liksiu šiuos ramius, apsamanojusius barakus ir keliausiu ten, 
kur tebestūgauja vėtros. 

— O aš pradėsiu kovą už vieną žmogų,— tarė sau Mori- 
sas.— Kas kad mano balsas silpnas, 0 mano ginklas — tik 
plunksna; kas kad kovosiu tik dėl jauno dakoto, kuris išmoko 
mūsų neapkęsti ir kuris ne vieną iš mūsų nukovė... Jį sutikau 
tėvo palapinėje, kai jis tebesidžiaugė vaikyste. Tai buvo. tau- 
rūs žmonės. .. | 


TURINYS 


Ponkas Džekas 4... kkk 444 a kas ———————————— 5 
Ketė prerijose „Lk aakk)ak kaka kų — L) 
Pasienietis Adamas .........44.aa44nhaana kaka kaoų 97 
„Man prieš akis gelsvi bizonai lekia..." „„„+...... 131 
Kontrabandininkai |... .|..oo ——————— „„. 161 
Jaunasis vadas „4.44 4 pak) kkko)o)o > 7... 187 
Uinona „(kaka kuaaka nana kana aks ————————- a... 213 


NMBEAOTTA BEALCKONMOG-TEHPKHX 
MOAOAOK ROJKAb 
Ha AHTOBCKOM A35IKe 


Mepesei Cc HeMekoro IloBHAac Bypoa 
H3AaTeAccTBO «Bara», BMABHIOC, np. AennHa 50 


LIZELOTĖ VELSKOPF-HENRICH 
JAUNASIS VADAS 


Redaktorius T. Četrauskas. Viršelis dail. T. Kazimirienienės ir 

V. Bačėno. Techn. redaktorius D. Jakubonis. Korektorė L. Greblt- 

kienė * Duota. rinkti 1975.1.16. Pasirūšyta spaudai 1975.III.13. Lei- 

dinio Nr. 7950. Spaudos popierius Nr. 2, formatas 84X108!/14 — 

4 pop. 1.=13,4 sp. 1; 15,9 leid. 1. 30000 egz. Užsak. Nr. 220. 
Kaina 94 kp 


„Vagos“ leidykla, Vilnius, Lenino pr. 50 
Spaudė ,„Vaizdo“ spaustuvė, Vilnius, Strazdelio 1 


0763—148 
M 852(10)—75 


U (Vok.) 
Ve-102 


243—75 


